**თემა 7**

**საბიუჯეტო მოწყობა, საბიუჯეტო სისტემა და საბიუჯეტო პროცესი**

***„მოკლე საბნის ქვეშ ვინც ფართოდ წვება, იმას ფეხები შიშველი რჩება“.***

***გოეთე***

**„გაუფრთხილდით წვრილ-წვრილ ხარჯებს: ყველაზე პატარა ხვრელსაც კი შეუძლია ჩაძიროს დიდი გემი“.**

**ბ. ფრანკლინი**

***„სახელმწიფოს არსებობა და თავისი ამოცანების შესრულება მოითხოვს***

***შემოსავლების საგადასახადო დაბეგვრის სისტემის შექმნას,***

***რომელიც ადამიანებს არ წაართმევს სამეურნეო საქმიანობის რეალური გაძღოლის***

***და სახელმწიფო ფინანსების უნარიანი მართვის ინტერესს“.***

***ი. ლიპსიცი***

**გეგმა:**

* 7.1. ბიუჯეტის სოციალურ-ეკონომიკური არსი და ფუნქციები;
* 7.2. საბიუჯეტო მოწყობა და საბიუჯეტო სისტემა;
* 7.3. საბიუჯეტო პროცესი და მისი სტადიები;
* 7.4. სახელმწიფო ბიუჯეტი და საბიუჯეტო პროცესი;
* 7.5. ავტონომიური რესპუბლიკის რესპუბლიკური ბიუჯეტი;
* 7.6. ადგილობრივი თვითმმართველი ერთეულის ბიუჯეტი;
* საკონტროლო კითხვები თვითშემოწმებისათვის;
* რეკომენდებული ლიტერატურა.

**7.1. ბიუჯეტის სოციალურ-ეკონომიკური არსი და**

**ფუნქციები**

ბიუჯეტი, უწინარეს, ყოვლისა, არის ცოდნა იმისა, თუ რა წყა­როე­ბიდან რამდენ შემოსავალს უნდა ელოდო და როგორ უნდა განკარგო მიღებული შემოსავალი. ბიუჯეტის შედგენა სასარგებლოა როგორც ცალკეული პირე­ბისა და ოჯახებისათვის, ისე საქმიანი ადამიანების, ორგანიზაციებისა და მთავრობებისათვის.

გარკვეულწილად, ბიუჯეტს ყველა ადამიანი ადგენს საკუთარი თავისა თუ ოჯახისათვის, თუმცა ამას არ აქვს ყოველთვის ფორმალიზებული სახე და შესაძლოა ეს ხშირად გაუცნობიერებლად და ინსტიქტურადაც კი ხორ­ცი­ელდებოდეს. თუ ოჯახის ყველა წევრი მონაწილეობს ბიუჯეტის შედ­გე­ნაში, ამ შემ­თხვევაში ყველა მათგანი გრძნობს იმის ვალდებულებას, რომ მიჰ­ყვეს შედ­გე­ნილ გეგმას. ერთად შედგენილი ბიუჯეტი ეხმარება ოჯახის თითოეულ წევრს ოჯახის შემოსავლის უკეთესად განკარგვაში.

მოთხოვნილებები და ხარჯები შემოსავლების პარალელურად იზრდე­ბა და, როგორც წესი, ყოველთვის აჭარბებს მას. ოჯახის ბიუჯეტის განსაზ­ღვრისას განიხილება მოსალოდნელი შემოსავლები და ხარჯები. ოჯახები ხში­რად ასევე მსჯელობენ გარკვეული თანხის დაზოგვის შესაძლებ­ლობა­ზეც მაშინ, როდესაც ოჯახს სტაბილური და შედარებით მაღალი შემოსავ­ლე­ბი აქვს ან, პირიქით, განსაკუთრებული საჭიროების დადგომის შემ­თ­ხ-ვე­­ვაში მსჯელობენ დანაზოგის გამოყენების ან სესხის აღების შესაძლებ­ლო-ბა­ზე.

მნიშვნელოვანია შეფასდეს წლის განმავლობაში გასაწევი ხარჯები ოჯ­ა­­ხის შემოსავლებთან მიმართებაში. იმ შემთხვევაში, თუ ოჯახის შემოსა­ვა­ლი არასაკ­მა­რი­სი აღმოჩნდა დაგეგმილი ხარჯების დასაფარავად, უნდა გა­ნი­საზღვროს პრიორიტეტები ხარჯების შესამცირებლად ან განხილულ იქ­ნეს შემოსავ­ლე­ბის გაზრდის ისეთი ალტერნატიული ვარიანტები, როგო­რი­ცაა, მაგალითად: ზედმეტი სამუშაო საათები, ახალ სამსახურში გადასვლა, დამატებითი სამუშაოს მოძებნა, თანხის სესხება მეზობლის/მეგობრისგან ან ბანკისგან. ოჯახის წევრებს შეუძლიათ გაანალიზონ კრედიტის აღების ვა­რი­ანტი იმ შემთხვევაშიც, თუ სურვილი აქვთ შეიძინონ ახალი სახლი ან ავტომანქანა და გააფართოვონ ოჯახური ბიზნესი. ამასთან, პარალელურად საჭიროა განიხილონ და მოიძიონ სესხის დაფარვის წყაროები.

იმ შემთხვევაში კი, თუ ოჯახის შემოსავალი აჭარბებს ყოველდღიურ ხარჯებს, შესაძლებელია, ერთი მხრივ, დანაზოგის გაკეთება შორეული გეგმების განსა­ხორ­­ციელებლად ან, მეორე მხრივ, ასეთი თანხების მიმართვა ახალი ავტომობილის, საყოფაცხოვრებო ტექნიკის შეძენაზე ან არსებული საცხოვრებელი პირობების გაუმჯობესებაზე.

ოჯახი, რაღაც ფორმით, სახელმწიფოს პატარა მოდელია და მთავ­რო­ბის მიერ სახელმწიფო ბიუჯეტის მომზადების პროცესიც ზოგიერთ შემ­თ­ხ­ვე­ვაში ზემოთ აღწერილი პროცესის ანალოგიურად მიმდინარეობს. მთავ­რო­­ბა და პარლამენტი განსაზღვრავენ სახელმწიფოს მოსალოდნელ შემო­სავ­ლებს, შემოსავლის წყაროებს და მოსალოდნელ ხარჯებს ცალკეული პრ­ო­გრამების (მაგალითად, თავდაცვის, საგარეო საქმეთა, სოციალური დაც­ვის, განათლების, სამართალდამცავი ორგანოების, რეგიონული ინფრა­სტ­რუ­ქ­ტუ­რის, სოფლის მეურნეობის და სხვა პროგრამების) მიხედვით. ისეთ შემ­თ­ხვევებში, როდესაც მოსალოდნელი შე­მო­სავლები ხარ­ჯებზე ნაკლებია, მთავ­რობა განიხილავს ვალის აღების შე­საძ­ლებლობას გარკვეული პირო­ბე­ბით.

სახელმწიფო ბიუჯეტის შედგენისას მნიშვნელოვანია პროცესის გამ­ჭვირ­ვალობა, რომლის დროსაც მთავრობა და მხარჯავი დაწესებულებები აღწევენ ერთგვარ შეთანხმებას სახელმწიფო რესურსების განაწილებაზე სტ­რატეგიული პრიორიტეტების მიხედვით. მნიშვნელოვანია აღნიშნული პროცესი მოექცეს დადგენილ ფისკალურ ჩარჩოში და მოხდეს რესურსების ეფექტური განაწილება სტრატეგიული პრიორიტეტების მიხედვით, რათა მიაღწეულ იქნეს დასახული მიზნები.

ამდენად, ბიუჯეტი არის განსაზღვრული სუბიექტის (ინდივიდის, ოჯა­ხის, ორგანიზაციის, სახელმწიფოს) შემოსავლებისა და ხარ­ჯების ჩამო­ნათვალი კონკრეტული დროითი პერიოდისათვის (ჩვეულებრივ, ერთი წლ­ი­სათვის). იგი მნი­შ­ვნელოვანი ფი­­ნანსური კატეგორიაა როგორც მიკრო­ეკო­­ნომიკაში (ოჯახის, ორგანი­ზა­ცი­ის ბიუჯეტი), ასევე მაკროეკონომიკაში (სახელმწიფო ბიუჯე­ტი). მო­ცე­მულ თემაში ჩვენი შესწავლის საგანია სახე-ლ­­მწიფო საბიუჯეტო სისტემა.

ტერმინი „ბიუჯეტი“-ს ეტიმოლოგიური მნიშვნელობა წარმომდგარია ძველი ფრანგული სიტყვიდან - **bougette pochette**, რაც **ტყავის ქისას** ნიშნავს. ინგლისელებმა „ბიუჯეტს“ განსაკუთრებული მნიშვნელობა მიანიჭეს, წარ­მო­იდგინეს რა მასში სახელმწიფო შემოსავალ-გასავლის ხარჯთაღრიცხვის კა­ნონპროექტი, რომლის მიხედვითაც ქვეყნის ხაზინის კანცლერი, მთავრო­ბის სახელით, პარლამენტში თემთა პალატას ფულს სთხოვდა. ინგლისე­ლე­ბი „ბიუჯეტს“ უწოდებდნენ სახელმწიფო შემოსავალ-გასავლის ხარჯთაღ­რიც­ხვის განწერის შესახებ ხაზინის კანცლერის მიერ წარმოთქმულ სიტ­ყ­ვა­ს­აც. შემდგომში სწორედ აქედან გავრცელდა მთელ მსოფლიოში ბიუჯეტის კატეგორია.

თანამედროვე გაგებით, **ბიუჯეტი არის სახელმწიფო შემოსავლებისა და ხარჯების კატეგორიათა სისტემა,** **რომელიც ასახავს განსაზღვრულ კონ­კ­რეტულ ურთიერთობებს.**

„საქართველოს საბიუჯეტო კოდექსი“-ს მე-6 მუხლის თანახმად, **ბიუ­ჯე­ტი არის „სა­ქარ­თველოს ცენტრალური, ავტონომიური რესპუბლიკებისა და ადგილობ­რივი ხელისუფლებების ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახ­დე­ლე­ბისა და ნაშთის ცვლილების ერთობლიობა, რომელიც დამტკიცებულია სა­ქართველოს ცენ­ტრალური, ავტონომიური რესპუბლიკებისა და ადგი­ლობ­რივი ხელისუფ­ლებების შესაბამისი ორგანოების მიერ“[[1]](#footnote-1).**ასეთია ბიუჯეტის ზოგადი საკანონმდებლო განმარტება.

ამასთან, საქართველოს საბიუჯეტო კოდექსი განმარტავს ბიუჯეტის შემ­დეგ დეფინიციებს: საქართვე­ლოს ნაერთი ბიუჯეტი, სახელმწიფოს ერ­თი­ანი ბიუჯეტი, სახელმწიფო ბიუჯეტი, ცენტრალური ბიუჯეტი, ავტონო­მი­ური რესპუბლიკის ნაერთი ბიუჯეტი, ერთიანი ავტონომიური რესპუბ­ლი­კის ბიუჯეტი, ავტონომიური რესპუბლიკის რესპუბლიკური ბიუჯეტი, ავტონომიური რესპუბლიკის ერთიანი რესპუბლიკური ბიუჯეტი, ადგი­ლობ­რივი თვითმმართველი ერთეულის ბიუჯეტი, ერთიანი მუნიციპა­ლუ­რი ბიუჯეტი.

***საქართველოს ნაერთი ბიუჯეტი*** არის საქართველოს სახელმწიფო, ავ­ტონომიური რესპუბლიკების რესპუბლიკური და ადგილობრივი თვით­მმარ­თველი ერთეულების კონსოლიდირებული ბიუჯეტი[[2]](#footnote-2).

***სახელმწიფოს ერთიანი ბიუჯეტი*** არის ცენტრალური, ავტონომიური რეს­პუბლიკების ერთიანი რესპუბლიკური და ადგილობრივი თვითმმარ­თვე­ლი ერთეულების ერთიანი მუნიციპალური ბიუჯეტების კონსოლი­დი­რე­ბული ბიუჯეტი[[3]](#footnote-3).

***სახელმწიფო ბიუჯეტი*** არის საქართველოს პარლამენტის მიერ დამ­ტ­კი­ცებული, საქართველოს ცენტრალური ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასა­წე­ვი გადასახდელებისა და ნაშთის ცვლილების ერთობლიობა.

***ცენტრალური ბიუჯეტი*** არის სახელმწიფო ბიუჯეტის და საჯარო სა­მარ­­თ­ლის იურიდიული პირებისა (რომლებიც შექმნილია/დაფუძნებულია შესა­ბა­მისი კანონით, საქართველოს მთავრობის დადგენილებით ან კანონის სა­ფუძველზე სახელმწიფო მმართველობის ორგანოს ადმინისტრაციული აქ­ტით), და არასამეწარმეო (არაკომერციული) იურიდიული პირების (რომ­ლე­ბიც შექმნილია/დაფუძნებულია საქართველოს კანონმდებლობით დად­გე­ნილი წესით საქართველოს ცენტრალური ხელისუფლების ორგანოს ან/ და მის მიერ დაფუძნებული იურიდიული პირის მიერ) ბიუჯეტების კონ­სო­ლიდირებული ბიუჯეტი[[4]](#footnote-4).

***ავტონომიური რესპუბლიკის ნაერთი ბიუჯეტი*** არის აფხაზეთის ან აჭა­რის ავტონომიური რესპუბლიკის რესპუბლიკური და შესაბამისად მის შემადგენლობაში შემავალი ადგილობრივი თვითმმართველი ერთეულების კონსოლიდირებული ბიუჯეტი[[5]](#footnote-5).

***ერთიანი ავტონომიური რესპუბლიკის ბიუჯეტი*** არის ავტონომიური რესპუბლიკის ერთიანი რესპუბლიკური ბიუჯეტის და მის შემადგენ­ლობა­ში შემავალი თვითმმართველი ერთეულების ერთიანი მუნიციპალური ბი-უ­ჯეტების კონსოლიდირებული ბიუჯეტი[[6]](#footnote-6).

***ავტონომიური რესპუბლიკის რესპუბლიკური ბიუჯეტი*** არის ავტონო­მი­ური რესპუბლიკის უმაღლესი საბჭოს მიერ დამტკიცებული, ავტონო­მი­ური რესპუბლიკის ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდე­ლე­ბი­სა და ნაშთის ცვლილების ერთობლიობა.

***ავტონომიური რესპუბლიკის ერთიანი რესპუბლიკური ბიუჯეტი*** არის ავტონომიური რესპუბლიკის რესპუბლიკური ბიუჯეტის და საჯარო სა­მარ­თლის იურიდიული პირებისა (რომლებიც შექმნილია/დაფუძნებულია ავტონომიური რესპუბლიკის უმაღლესი აღმასრულებელი ორგანოს ნორმა­ტიული აქტით) და არასამეწარმეო (არაკომერციული) იურიდიული პირე­ბის (რომლებიც შექმნილია/დაფუძნებულია საქართველოს კანონმდებ­ლო­ბით დადგენილი წესით ავტონომიური რესპუბლიკის ხელისუფლების ორ­გა­ნოს ან/და მის მიერ დაფუძნებული იურიდიული პირის მიერ) ბიუ­ჯე­ტე­ბის კონსოლიდირებული ბიუჯეტი[[7]](#footnote-7).

***ადგილობრივი თვითმმართველი ერთეულის ბიუჯეტი*** არის ადგი­ლო­ბ­რივი თვითმმართველობის წარმომადგენლობითი ორგანოს (საკრებუ­ლ­ოს) მიერ დამტკიცებული, ადგილობრივი ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასა­წე­ვი გადასახდელებისა და ნაშთის ცვლილების ერთობლიობა.

**ერთიანი მუნიციპალური ბიუჯეტი** არის ადგილობრივი თვითმმარ­თ­ვე­ლი ერთეულის ბიუჯეტის და საჯარო სამართლის იურიდიული პირე­ბი­სა (რომლებიც შექმნილია/დაფუძნებულია ადგილობრივი თვითმმართვე­ლო­ბის წარმომადგენლობითი ორგანოს – საკრებულოს ნორმატიული აქ­ტით, საქართველოს ორგანული კანონით „ადგილობრივი თვითმმართვე­ლო­ბის კოდექსი“ განსაზღვრული წესით) და არასამეწარმეო (არაკომერ­ცი­უ­ლი) იურიდიული პირების (რომლებიც შექმნილია/დაფუძნებულია სა­ქარ­თველოს კანონმდებლობით დადგენილი წესით თვითმმართველი ერ­თე­ულის ხელისუფლების ორგანოს მიერ ან/და ექვემდებარება მის ან/და მის მიერ დაფუძნებული იურიდიული პირის კონტროლს) ბიუჯეტების კონ­სოლიდირებული ბიუჯეტი[[8]](#footnote-8).

ბიუჯეტის არსის სიღრმისეული გაგებისათვის საჭიროა მისი, როგორც ეკონომიკური (მატერიალური) კატეგორიის განხილვა.

**ბიუჯეტი,** **მატერიალური გაგებით,** წარმოადგენს სახელმწიფოს ან ად­მინის­ტრა­ციულ-ტერიტორიუ­ლი წარმონაქმნების მასშტაბით ცენტრალი-ზებულ ფუ­ლ­ად სახსრებს, რომ­ლე­ბიც არსებობს შესაბამისი სახელმწიფო ხე­ლისუფ­ლე­­ბისა და ადგი­ლობ­რივი თვითმმართველობის ორგანოების გან­კარგულე­­ბაში.

**ბიუჯეტი, როგორც ეკონომიკური კატეგორია,** წარმოადგენს ეკონო­მი-კურ (ფულად) ურთიერთობათა ერთობლიობას, რომელიც წარმოიქმნება სახელმწიფო ფულადი სახსრების ფონდის წარმოშობის, განაწილებისა და გამოყენების პროცესში.

უფრო მარტივად თუ ვიტყვით, ბიუჯეტი სახელმწიფოს შემოსავ­ლე­ბი­სა და ხარჯების დაწვრილებითი აღწერაა. იგი, მატერიალური ში­ნა­არ­სით, სახელმწიფო ფულადი საშუალებების ცენტრალიზებული ფონ­დია, ხო­ლო არ­სით, - ეროვნული შემოსავლის (ან მშპ-ის) გადანაწილების ძი­რი­თადი ინ­­სტრუმენტი.

მთლიანობაში, **ბიუჯეტის სოციალურ-ეკონომიკური არსი ვლინდება მისი შემოსავლებისა (წყაროების მიხედვით) და ხარჯების სტრუქტურაში, რომლებიც გვიხასიათებენ, თუ ვის ხარჯზე ივსება იგი და ვის ხმარდება მობილიზებული რესურსები.**

ბიუჯეტის შემოსავლების სოციალურ-ეკონომიკურ არსს გვიხასია­თებს მათი როგორც ხარისხობრივი (თვისობრივი), ასევე რაოდენობრივი მახა­სი­ა­თებლები. შემოსავლების ხარისხობრივი მახასიათებლები გვიჩვენებენ მა­თი წარმოშობის ეკონომიკურ ბუნებას და ვლინდება მათ სტრუქტურაში შე­მო­სავლების წყაროების მიხედვით. შემოსავლების რაოდენობრივი მხარე გა­ნისაზღვრება მათი სიდიდით მთლიანად და ცალკეული სახის შემოსავ­ლე­­ბის სახეების მიხედვით. ამდენად, შემოსავლების სოციალურ-ეკონომი­კუ­რი არსი გვიხასიათებს, თუ ვის ხარჯზე და რა გზით მოხდა მათი ფორ­მი­რება.

ანალოგიურად, ბიუჯეტის ხარჯების სოციალურ-ეკონომიკური არსი შეიძლება შევაფასოთ მათი როგორც ხარისხობრივი (თვისობრივი), ისე რა­ო­დენობრივი მაჩვენებლებით. ხარჯების ხარისხობრივი მახასიათებლები გვიჩ­ვენებს მათი გამოყენების ეკონომიკურ ბუნებასა და სოციალურ დანიშ­ნულებას, რაც ვლინდება მათ სტრუქტურაში გამოყენების მიმართუ­ლე­ბე­ბის ანუ მათი დანიშნულების მიხედვით. ხარჯების რაოდენობრივი მხარე განისაზღვრება მათი სიდიდით მთლიანად და ცალკეული მიმართულე­ბე­ბი­სა და დანიშნულებების მიხედვით. ამდენად, ხარჯების სოციალურ-ეკო­ნომიკური არსი გვიხასიათებს მათ დანიშნულებასა და მიზნობრიობას - ვის, ან რას და რა რაოდენობით ხმარდება იგი.

ამრიგად, ბიუჯეტი შედგება ორი ურთიერთდაკავშირებული ნაწი­ლი­სა­გან: 1. საშემოსავლო ნაწილი, რომელიც მოიცავს შემოსავლების ჩამონათ­ვალს წყაროების მიხედვით; 2. გასავლის ნაწილი, რომელიც აერთიანებს სა­ხელმწიფოს მიერ გასაწევ ხარჯებს ხარჯვის მიმართულებებისა და დანიშ­ნუ­ლების მიხედვით.

ბიუჯეტი წარმოადგენს ბალანსს, რომელშიც შემოსავლები ხარჯების ტო­­ლია. მათი უტოლობის შემთხვევაში, თუ ხარჯები სჭარბობს შემოსავ­ლებს, ადგილი აქვს დეფიციტს, ხოლო თუ შემოსავლები მეტია ხარჯებზე, მა­შინ პირიქით, ადგილი აქვს ბიუჯეტის პროფიციტს.

ბიუჯეტის დეფიციტისა და პროფიციტის გამომწვევი მიზეზები სხვა­დასხვაა, განსხვავებულია მათი არსებობის სოციალურ-ეკონომიკური შე­დე­გები და მართვის მეთოდებიც.

**ბიუჯეტის როლი ვლინდება მის ფუნქციებში,** რომელთაგან განსაკუთ­რე­ბული აღნიშვნის ღირსია შემდეგი:

* ეროვნული შემოსავლის (ან მშპ-ის) გადანაწილება;
* ეკონომიკის სახელმწიფოებრივი რეგულირება და სტიმულირება;
* სოციალური პოლიტიკის ფინანსური უზრუნველყოფა;
* კონტროლი ფულადი საშუალებების ცენტრალიზებული ფონდების ფორ­­­მი­­რე­ბასა და გამოყენებაზე[[9]](#footnote-9).

მოკლედ განვიხილოთ თითოეული მათგანი:

***ეროვნული შემოსავლის (ან მშპ-ის) გადანაწილება.*** ნებისმიერი ქვეყნის ხელისუფლების მოღვაწეობის მატერიალური საფუძველი მის ბიუჯეტში თავმოყრილი ფინანსური რესურსებია. ეს ფინანსური რესურსები წარმოად­გენს ეკონომიკაში შექმნილი ღირებულების ნაწილს, რომელიც ბიუჯეტის საგადასახადო შემოსავლებისა და სხვა შემოსულობების სახით აკუმულირ­დე­ბა ხელისუფლების განკარგულებაში მისი პოლიტიკური, ეკონომიკური და სოციალური საქმიანობის ფინანსური უზრუნველყოფის მიზნით. ამი­ტომ, შეიძლება ითქვას, რომ ბიუჯეტი ეკონომიკაში შექმნილი ღირებუ­ლე­ბის ანუ ეროვნული შემოსავლის (ან მშპ-ის) გადანაწილების ინსტრუმენ­ტია. მისი მეშვეობით გადანაწილდება აგრეთვე ეროვნული სიმდიდრის ღირებულების ნაწილიც.

განვითარებულ ქვეყნებში სახელმწიფო ბიუჯეტების სახსრები მიმარ­თუ­ლია ისეთი სფეროების განვითარებაზე, როგორიცაა: აგროსამრეწველო კომ­პლექსი, სათბობ-ენერგეტიკული კომპლექსი, სამხედრო-სამრეწველო კომ­პლექსი, ტრანსპორტი და სხვა. ბიუჯეტი ხელს უწყობს ქვეყნის ეკო­ნო­მი­კის რაციონალური სტრუქტურის ფორმირებას, დარგობრივი პროპორ­ცი­ე­ბის გაუმჯობესებას, სახელმწიფო სახსრების ეფექტიან გამოყენებას.

ნაკლებად განვითარებულ ქვეყნებში ბიუჯეტური სახსრები, პირველ რიგში, გამოყენებული უნდა იყოს ეკონომიკის სტრუქტურული გარდაქ­მნე­ბის, მიზნობრივი პროგრამების განხორციელების, სამეცნიერო-ტექნიკური პროგრესის დაჩქარების, სოციალური განვითარების, მოსახლეობის ნაკლე­ბად უზრუნველყოფილი ფენების სოციალური დაცვის სისტემის დაფი­ნან­სე­ბაზე და ა.შ.

***ეკონომიკის სახელმწიფოებრივი რეგულირება და სტიმულირება.*** ხარ­ჯებისა და გადასახადების საშუალებით ბიუჯეტი ეკონომიკის და ინვესტი­ციების რეგულირებისა და სტიმულირების, წარმოების ეფექტიანობის ამაღ­ლების მნიშვნელოვანი ინსტრუმენტია. ბიუჯეტის მეშვეობით სახელ­მწიფო ზემოქმედებს ქვეყნის სამეურნეო ცხოვრების ყველა სფეროზე, კერ­ძოდ: ეკონომიკური ზრდის დაჩქარებაზე, დაგროვების ნორმის ამაღლე­ბა­ზე, სამეცნიერო-ტექნიკური პროგრესის მიღწევების დანერგვის დაჩქარე­ბაზე, მეურნეობის სტრატეგიული მნიშვნელობისა და პერსპექტიული დარ­გე­ბის პრიორიტეტულ განვითარებაზე. ასეთი ხელშეწყობისა და მხარდა­ჭე­რის მიზანი მაღალეფექტიანი და სწრაფადანაზღაურებადი პროგრამების რეალიზაციაა.

ეკონომიკის სახელმწიფოებრივი რეგულირებისათვის აქტიურად გა­მო­ი­ყენება: ა) საგადასახადო პოლიტიკა შესაბამისი საგადასახადო მექა­ნიზ­მის მეშვეობით, - ეკონომიკაზე ზემოქმედების არაპირდაპირი გზა; ბ) ბიუჯეტებიდან უშუალო დაფინანსება, - ეკონომიკაზე ზემოქმედების პირ­დაპირი გზა.

***სოციალური პოლიტიკის ფინანსური უზრუნველყოფა.*** განვითარე­ბუ­ლი ქვეყნების სახელმწიფო ბიუჯეტების ფინანსური რესურსების საკმაოდ დიდი ნაწილი იხარჯება სახელმწიფოს სოციალური ფუნქციების შესას­რუ­ლებლად. ეს, უპირველეს ყოვლისა, ვლინდება იმაში, რომ ამ ბიუჯეტების სოციალური ხარჯები სამუშაო ძალის კვლავწარმოების მნიშვნელოვანი შე­მადგენელი ელემენტია, რამდენადაც ისინი უზრუნველყოფენ განათლების, ჯანმრთელობის დაცვის, სოციალური დაზღვევისა და სოციალური უზ­რუნ­ველყოფის სფეროების დაფინანსებას[[10]](#footnote-10).

***ფულადი საშუალებების ცენტრალიზებული ფონდის ფორმირებასა და გამოყენებაზე კონტროლი.*** საბიუჯეტო დაგეგმვის პროცესში განისაზ­ღვრე­ბა ცენტრალიზებულ და დეცენტრალიზებულ ფულად ფონდებს შორის რაციონალური თანაფარდობა ანუ ფინანსური რესურსების მოცულობა, რომელიც კონცენტრირდება, ერთი მხრივ, საწარმოთა განკარგულებაში, ხო­ლო მეორე მხრივ, - ბიუჯეტში და ახასიათებს საწარმოთა მონაწილეობის ხარისხს საბიუჯეტო სისტემის შემოსავლების ფორმირებაში. ეს ნიშნავს, რომ საბიუჯეტო დაგეგმვისა და აღსრულების პროცესში ხორციელდება ქვეყნის ეკონომიკის საფინანსო-სამეურნეო საქმიანობაზე კონტროლი.

ბიუჯეტის ზემოაღნიშნული ფუნქციებიდან გამომდინარე, განისაზ­ღვ­რე­ბა **საბიუჯეტო პოლიტიკის ძირითადი ამოცანები,** რომლებიც შემდეგში მდგომარეობს:

* ეკონომიკური ზრდის ხელშეწყობა;
* ფინანსური სტაბილიზაციის ხელშეწყობა;
* საინვესტიციო აქტიურობის სტიმულირება ანუ ეროვნულ შემოსავალში დაგროვების წილის ზრდა;
* ბიუჯეტიდან მატერიალური წარმოების დარგებზე სახელმწიფო დო­ტა­ცი­ების სახით გაცემული არამწარმოებლური ხარჯების შემცირება;
* ბიუჯეტის საშემოსავლო ბაზის განმტკიცება საგადასახადო დაბეგვრის სრულყოფისა და გადასახადების გადახდაზე კონტროლის გაძლიერების გზით;
* სახელმწიფო ხარჯების ეფექტიან და მიზნობრივ გამოყენებაზე ფინან­სუ­რი კონტროლის ქმედითი სისტემის შექმნა;
* სახელმწიფო ვალის მომსახურებასა და ცვლილებაზე კონტროლის გაძ­ლი­ერება.

დაბოლოს, უნდა აღინიშნოს, რომ ნებისმიერ სახელმწიფოს ეკონომი­კა­ზე ზემოქმედების სამი ძირითადი ბერკეტი გააჩნია: 1. სახელმწიფო ხარ­ჯე­ბის მოცულობისა და სტრუქტურის ცვლილება; 2. სახელმწიფო ხარ­ჯების დაფინანსების წყაროების (ანუ ბიუჯეტის შემოსავლის წყაროების) ცვლი­ლება; 3. საფინანსო პოლიტიკის მარეგულირებელი ნორმატიული აქტების მიღება და სისტემატიური სრულყოფა.

ზემოაღნიშნულის გათვალისწინებით, მნიშვნელოვანია სახელ­მწიფო­ში არსებობდეს სახელმწიფო ფინანსების მართვის სტრატეგია, სწორი ფი­ნან­სური პოლიტიკა, გამართული საბიუჯეტო მოწყობა და სისტემა.

**7.2. საბიუჯეტო მოწყობა და საბიუჯეტო სისტემა**

***საბიუჯეტო მოწყობა*** განსაზღვრავს ქვეყნის საბიუჯეტო სისტემის ორ­გა­ნიზაციას, მის ცალკეულ რგოლებს შორის ურთიერთკავშირებს, საბიუ­ჯე­ტო სისტემაში შემავალი ბიუჯეტების ფუნქციონირების სამართლებრივ საფუძვლებს, ბიუჯეტების შემადგენლობასა და სტრუქტურას, საბიუჯეტო საშუალებების ფორმირებისა და გამოყენების პროცედურულ მხარეებს.

საბიუჯეტო მოწყობის საფუძვლები განისაზღვრება ქვეყნის სახელ­მწი­ფო­­ებრივი მოწყობის ფორმით, მასში მოქმედი საკანონმდებლო აქტებით, ბი­­უ­ჯეტის როლით საზოგადოებრივ კვლავწარმოებასა და სოციალურ პრო­ცე­­სებში. საბიუჯეტო მოწყობის შემადგენელი ნაწილი და საფინანსო სის­ტე­მის წამყვანი რგოლია საბიუჯეტო სის­ტე­მა.

***საბიუჯეტო სისტემა*** წარმოადგენს სახელმწიფოს, ადმინისტრაციულ-ტე­რიტორიული წარმონაქმნების, საბიუჯეტო ურთიერთობებში დამოუკი-დებელი სახელმწიფო დაწესებულებებისა და ფონდების ბი­უ­ჯეტების ერ-თობლიობას, რომელიც დაფუძნებულია ეკონომიკურ ურ­თი­­ერ­თობებზე, სახელმწიფოებრივ მოწყობასა და სამართლებრივ ნორმებ­ზე.

საბიუჯეტო სისტემის აგება დამოკიდებულია ქვეყნის სახელმწი­ფოებ­რი­ვი და ადმინისტრაციული მოწყობის ფორმებისაგან. ცენტრსა და ადმი­ნის­­ტრაციულ-ტერიტორიულ წარმონაქმნებს შორის ხელისუფლების განა-წი­ლების ხარისხის მიხედვით არსებობს უნიტარული, ფედერალური და კონ­ფედერალური სახელმწიფოები.

***უნიტარული (ერთიანი) სახელმწიფო*** - ეს არის სახელმწი­ფოებ­რი­ვი მოწ­­ყობის ფორმა, რომლის დროსაც ადმინისტრაციულ-ტე­რიტორიულ წარ­მო­ნაქმნებს არ გააჩნიათ საკუთარი სახელმწიფოებრიობა ან ავტონომია. ქვე­ყანაში მოქმედებს ერთიანი კონსტიტუცია, ყველა სისტემისათვის საერ­თო უფლებები და ხელისუფლების ერთიანი ორგანოები, ეკონომიკური, სო­ციალური და პოლიტიკური პროცესების ცენტრალიზებული მართვა[[11]](#footnote-11).

ასეთი ტიპის სახელმწიფოებს მართვის ორი რგოლი გაააჩნიათ. ესენია: ცენტრალური და ადგილობრივი. შესაბამისად, უნიტარული სახელმწიფოს საბიუჯეტო სისტემა შედგება ორი რგოლისაგან - *სახელმწიფო და ადგი­ლო­ბ­რივი ბიუჯეტები[[12]](#footnote-12).* ასეთ სახელმწიფოთა რიცხვს მიეკუთვნება: ინგლი­სი, საფრანგეთი, იაპონია, იტალია და ა.შ.

***ფედერალური (გაერთიანებული) სახელმწიფო*** - ეს არის სახელმწი­ფო­ებ­­რი­ვი მოწ­ყობის ფორმა, რომლის დროსაც სახელმწიფოში შემავალ სახელ­მწიფოებრივ წარმონაქმნებს ან ადმინისტრაციულ-ტე­რიტორიულ წარ­მო­ნაქმნებს გააჩნიათ საკუთარი სახელმწიფოებრიობა და ფლობენ გარკვეულ პოლიტიკურ დამოუკიდებლობას მათსა და ცენტრს შორის განაწილებული კომპეტენციების ფარგლებში[[13]](#footnote-13).

ფედერალური სახელმწი­ფოებ­რი­ვი მოწყობის პირობებში სახელმწიფო მართვა ხორციელდება სამ (ცენტრალურ, ფედერალურ და ადგილობრივ) დო­ნეზე. ფედერალური სახელმწიფოებია: აშშ, გერმანია, კანადა, შვეიცარია და სხვ. შესაბამისად, ფედერალური სახელმწიფოს საბიუჯეტო სისტემა სამ­რგოლიანია და შედგება *ფედერალური ბიუჯეტის, ფედერაციის წევრთა (აშშ-ში - შტატები, გერმანიაში - მიწები, კანადაში - პროვინციები) ბიუჯე­ტე­ბი­სა და ადგილობრივი ბიუჯეტებისაგან.*

***კონფედერალური (სამოკავშირეო) სახელმწიფო*** - ეს არის სუვერენულ სა­ხელმწიფოთა მუდმივი კავშირი, რომელიც შექმნილია გარკვეული ეკო­ნო­მიკური, პოლიტიკური ან სამხედრო მიზნების მისაღწევად. ასეთი სა­ხელ­მწიფოს ბიუჯეტი ფორმირდება კონფედერაციაში შემავალი სახელ­მწი­ფო­ების შენატანებიდან. ამასთან, კონფედერაციაში შემავალ თითოეულ სა­ხელ­მწიფოში მოქმედებს თავისი დამოუკიდებელი საბიუჯეტო და საგადა­სა­ხადო სისტემები[[14]](#footnote-14). არსებული მდგომარეობით, მსოფლიოში არსებობს მხო­ლოდ ერთი კონფედერაცია - ევროკავშირი[[15]](#footnote-15).

ნებისმიერ ქვეყანაში სხვადასხვა დონის ბიუჯეტებს შორის ურთიერ­თო­ბები, მათი შემოსავლების წყაროები და ხარჯვის მიმართულებები გან­საზ­ღვრულია შესაბამისი კანონმდებლობით.

***საქართველოს საბიუჯეტო მოწყობისა და საბიუჯეტო სისტემის სა­ფუძ­ვლები*** განისაზღვრება ქვეყნის კონსტიტუციითა და საბიუჯეტო კო­დექ­სით. საქართველოს კონსტიტუციის 1-ელი მუხლის მე-2 პუნქტის შესა­ბა­მისად, „საქართველო არის დამოუკიდებელი, ერთიანი და განუყოფელი სახელმწიფო...“, მე-2 მუხლის მე-3 პუნქტის თანახმად კი, „საქართველოს ტე­რიტორიული სახელმწიფოებრივი მოწყობა განისაზღვრება კონსტიტუ­ცი­ური კანონით უფლებამოსილებათა გამიჯვნის პრინციპის საფუძველზე ქვეყნის მთელ ტერიტორიაზე საქართველოს იურისდიქციის სრულად აღ­დ­გე­ნის შემდეგ“.

საქართველოს საბიუჯეტო კოდექსის მე-3 მუხლის მიხედვით, „საქარ­თ­ვე­ლოს საბი­უ­ჯეტო სისტემა არის საქართველოს ცენტრალური, ავტონო­მი­ური რესპუბ­ლი­კებისა და ადგილობრივი ხელისუფლებების ფუნქციების შესასრულებ­ლად ფულადი სახსრების მობილიზებისა და გამოყენების მიზ­ნით სამარ­თ­ლებ­რივი აქტებით რეგულირებულ საბიუჯეტო ურთი­ერ­თო­ბათა ერთობ­ლი­ობა“[[16]](#footnote-16).

საქართველოს საბიუჯეტო სისტემის მონაწილეთა საბიუჯეტო უფ­ლე­ბა­მოსილებანი ხორციელდება საქართველოს კონსტიტუციის, „ეკონო­მი­კუ­რი თავისუფლების შესახებ“ საქართველოს ორგანული კანონის, „აჭარის ავ­ტონომიური რესპუბლიკის სტატუსის შესახებ“ საქართველოს კონსტიტუ­ცი­ური კანონის, საქართველოს ორგანული კანონის „ადგილობრივი თვით­მმარ­თველობის კოდექსი“, „აჭარის ავტონომიური რესპუბლიკის კონსტი­ტუ­­ციის დამტკიცების თაობაზე“ საქართველოს ორგანული კანონის, საქარ­თვე­ლოს კანონის „საქართველოს საბიუჯეტო კოდექსი“[[17]](#footnote-17), „აჭა­რის ავტო­ნო­მი­უ­რი რესპუბლიკის საბიუჯეტო პროცესისა და უფლებამოსი­ლებათა შე­სახებ“ აჭარის ავტონომიური რესპუბლიკის კანონის, გადასახა­დე­ბისა და მოსაკრებლების თაობაზე საქართველოს კანონმდებლობის, სა­ქართველოს სხვა საკანონმდებლო და კანონქვემდებარე ნორმატიული აქ­ტე­ბის, აგრეთვე საქართველოს ცენტრალური, ავტონომიური რესპუბლიკე­ბისა და ადგი­ლო­ბ­რივი ხელისუფლებების მიერ მიღებული (გამოცემული) სამართ­ლებ­რი­ვი აქტების საფუძველზე.

***საქართველოს საბიუჯეტო სისტემა სტრუქტურულად მოიცავს:***

* საქართველოს ნაერთ ბიუჯეტს;
* საქართველოს სახელმწიფო ბიუჯეტს;
* ავტონომიური რესპუბლიკების რესპუბლიკური ბიუჯეტებს[[18]](#footnote-18);
* ადგილობრივი თვითმმართველი ერთეულების ბიუჯეტებს[[19]](#footnote-19) **(ნახაზი 7.1.).**

საქართველოს საბიუჯეტო კოდექსის მე-4 მუხლის შესაბამისად, **საქარ­თველოს საბიუჯეტო სისტემის აგების ძირითადი პრინციპები,** რო­მელთა დაცვა სავალდებულოა საბიუჯეტო პროცესის ყველა მონაწი­ლი­სათ­ვის სა­ბი­უჯეტო პროცესის ყველა ეტაპზე,  შემდეგია:

* ***ყოვლისმომცველობა*** – ბიუჯეტის ყველა შემოსულობის, გადასახ­დე­ლისა და ნაშთის ცვლილების სრულყოფილად ასახვა შესაბამის ბიუ­ჯე­ტებში;
* ***გამჭვირვალობა*** – ბიუჯეტების პროექტების წარმომადგენლობით ორ­განოებში განხილვის პროცედურების საჯაროობა საზოგადოებისა და მასობრივი ინფორმაციის საშუალებებისათვის; დამტკიცებული ბიუ­ჯე­ტებისა და მათი შესრულების შესახებ ანგარიშების გამოქვეყნება; ბიუჯეტის შესახებ ინფორმაციის (გარდა საიდუმლო ინფორმაციისა) ხელ­მისაწვდომობა ნებისმიერი ფიზიკური და იურიდიული პირი­სათ­ვის;



* ***ანგარიშვალდებულება*** – საბიუჯეტო პროცესის ყველა მონაწილის პა­სუ­ხისმგებლობა მის მიერ განხორციელებულ საქმიანობაზე და ბიუ­ჯე­ტის შესახებ წარდგენილ ინფორმაციაზე;
* ***დამოუკიდებლობა*** – საქართველოს სახელმწიფო ბიუჯეტის, ავტონო­მიური რესპუბლიკების რესპუბლიკური ბიუჯეტებისა და ადგი­ლობ­რივი თვითმმართველი ერთეულების ბიუჯეტების დამოუკი­დებ­ლო­ბა, რომელსაც უზრუნველყოფს საკუთარი შემოსულობები და ნაშთი, აგრეთვე საკუთარი გადასახდელების დამოუკიდებლად განსაზღვრის უფლება საქართველოს კანონმდებლობის შესაბამისად;
* ***ერთიანობა*** – საქართველოს ცენტრალური, ავტონომიური რესპუბ­ლი­კებისა და ადგილობრივი ხელისუფლებების მიერ საერთო საფუძ­ვ­ლით, ერთიანი საბიუჯეტო კლასიფიკაციით, აღრიცხვის ერთიანი სის­­ტე­მით, სახელმწიფო ფინანსური კონტროლის ერთიანი პრინცი­პე­ბით ხელმძღვანელობა;
* ***უნივერსალობა*** – ბიუჯეტის ყველა შემოსულობის მიმართვა საერთო გადასახდელების დასაფინანსებლად, გარდა საბიუჯეტო კოდექსით განსაზ­ღვ­რული შემთხვევებისა. ამასთანავე, არც ერთი შემოსულობა, გარდა დო­­ნორების მიერ დაფინანსებული შემოსულობებისა, არ უნდა იქნეს მიმართული მიზნობრივად, კონკრეტული გადასახდელის და­სა­ფი­ნანსებლად. საბიუჯეტო ორგანიზაციის მიერ მიღებული შემო­სუ­ლო­ბების შენარჩუნება თავისი მიზნებისათვის დაუშვებელია, გარ­და იმ შემთხვევისა, როცა საბიუჯეტო ორგანიზაცია არის საჯარო სა­მართ­ლის იურიდიული პირი ან / და არასამეწარმეო (არაკომერ­ცი­უ­ლი) იუ­რიდიული პირი;
* ***კონსოლიდირება*** – ყველა დონის ბიუჯეტების შემოსულობებისა და გადასახდელების სახელმწიფო ხაზინის ერთიანი ანგარიშის სისტე­მა­ში მოქცევა, გადასახდელების გადახდა საქართველოს კანონმდებ­ლო­ბით დადგენილი წესით, სახელმწიფო ხაზინის ერთიანი ანგარიშის სის­ტემის ანგარიშების მართვა სახელმწიფო ხაზინის მიერ და მათი განთავსება საქართველოს ეროვნულ ბანკში ან/და სხვა საბანკო დაწე­სე­­ბულებებში.

საქართველოს საბიუჯეტო კოდექსით განსაზღვრულია **საბიუჯეტო სი­­­ს­ტემის მარეგულირებელი ზოგადი ნორმები,** რომლებიც სავალდებუ­ლ­ოა საბიუჯეტო იერარქიის ყველა დონეზე. მათგან განსაკუთრებით მნიშ­ვ­ნე­­ლოვანია ნორმები, რომლებიც არეგულირებს საბიუჯეტო კლასიფი­კა­ცი­­­ას, პროგრამულ და კაპიტალურ ბიუჯეტებს, ყველა დონის ბიუჯეტის შე­მო­სულობებსა და გადასახდელებს, ბიუჯეტის დეფიციტსა და პროფიციტს, ას­იგნებებს ბიუჯეტის დაუმტკიცებლობის შემთხვევაში, აღრიცხვისა და ან­გარიშგების მეთოდოლოგიასა და პასუხისმგებლობას, ბიუჯეტის საკასო შე­ს­­რუ­ლე­ბას, ბიუჯეტის შემოსულობებისა და გადასახ­დელების შესრუ­ლე­ბ­ას, ბიუჯეტის შემოსულობის ზედმეტად ან შეცდომით გადახდილი თან­ხ­ის დაბრუნებას და სხვა გადასახადის გადახდის ანგარიშში გადატანას, ფუ­ლის მართვასა და გაცემის გეგმას, სახელმწიფო ხაზინას, სეს­ხისა და გა­რან­ტი­ების გაცემას და სახელმწიფო ვალის ლიმი­ტირე­ბას, სესხის გაცე­მის უფ­ლე­ბამოსილებას.

***საბიუჯეტო კლასიფიკაცია*** მოიცავს შემოსავლების, ხარჯების ეკონო­მი­კურ, ხარჯებისა და არაფინანსური აქტივებით ოპერაციების ფუნ­ქცი­ო­ნალურ, არაფინანსური აქტივებისა და მათზე ოპერაციების, ფინანსური აქ­ტი­ვებისა და ვალდებულებების და მათზე ოპერაციების კლასიფიკაციებს, აგრეთვე პროგრამულ კლასიფიკაციას. პროგრამული კლასიფიკაცია არის პრიორიტეტების, პროგრამების/ქვეპროგრამების ერთობლიობა და განი-საზ­­­ღვრება ბიუჯეტით. საქართველოს სახელმწიფო და ავტონომიური რეს­პუბ­ლიკების რესპუბლიკური ბიუჯეტებისათვის პროგრამული კლასიფი­კა­ცია ასევე მოიცავს მხარჯავ დაწესებულებებს და, შესაბამისად, საერთო-სახელმწიფოებრივი მნიშვნელობის და საერთო-რესპუბლიკური მნიშვნე­ლო­ბის გადასახდელებს.

საბიუჯეტო კლასიფიკაციას, გარდა პროგრამული კლასიფიკაციისა, სახელმწიფო აუდიტის სამსახურთან კონსულტაციებისა და საქართველოს პარ­ლამენტის საფინანსო-საბიუჯეტო კომიტეტთან შეთანხმების საფუძ­ველ­­ზე ამტკიცებს საქართველოს ფინანსთა მინისტრი.

***პროგრამული ბიუჯეტი*** მოიცავს ინფორმაციას პროგრამების / ქვეპ­რო­გ­რამების, მათი მოსალოდნელი შედეგებისა და შესრულების შეფასების ინ­დიკატორების შესახებ, ასევე ინფორმაციას კაპიტალური პროექტების შე­სა­ხებ. პროგრამულ ბიუჯეტში ასიგნებები გამოიყოფა პრიორიტეტების, პრო­გ­რამების/ქვეპროგრამების მიხედვით. საქართველოს სახელმწიფო და ავ­ტო­­­ნომიური რესპუბლიკების რესპუბლიკურ ბიუჯეტებში ასიგნებები ასევე გამოიყოფა მხარჯავი დაწესებულებების და, შესაბამისად, საერთო-სახელ­მწი­ფოებრივი მნიშვნელობის და საერთო-რესპუბლიკური მნიშვნელობის გა­­და­სახდელების მიხედვით.

პროგრამული ბიუჯეტის შედგენისათვის საჭირო მეთოდოლოგიას სა­­ქართველოს პარლამენტის საფინანსო-საბიუჯეტო კომიტეტთან შეთან­ხ­მე­ბით ამტკიცებს საქართველოს ფინანსთა მინისტრი.

***კაპიტალური ბიუჯეტი*** არის საინვესტიციო ხასიათის პროგრამული ბი­უჯეტი, რომელიც მიმართულია ინოვაციური და ინვესტიციური პროექ­ტე­ბის სარეალიზაციოდ. მისი მთავარი მიზანია ეკონომიკური განვითა­რე­ბა, რის გამოც მას ბევრ ქვეყანაში განვითარების ბიუჯეტს უწოდებენ.

***ბიუჯეტის შემოსულობებია*** საანგარიშო პერიოდში ბიუჯეტში მიღე­ბული ფულადი სახსრების ერთობლიობა:

* შემოსავლები;
* არაფინან­სუ­რი აქტივები (არაფინანსური აქტივებით ოპერაციებიდან მი­ღებული სახ­სრები);
* ფინანსური აქტივები (ფინანსური აქტივებით ოპერაციებიდან მიღე­ბუ­ლი სახსრები, ნაშთის გამოყენების გარდა);
* ვალდებულებები (ვალდებულებების აღების შედეგად მიღებული სახ-სრები).

***ბიუჯეტის გადასახდელებია*** საანგარიშო პერიოდში ბიუჯეტიდან გა­სა­ცემი ფულადი სახსრების ერთობლიობა:

* ხარჯები;
* არაფინანსური აქტივები (არაფინანსური აქტივებით ოპერა­ციები­სათ­ვის მიმართული სახსრები);
* ფინანსური აქტივები (ფინანსური აქტივებით ოპერაციებისათვის მი­მარ­თული სახსრები, ნაშთის დაგროვების გარდა);
* ვალდებულებები (ვალდებულებების ძირითადი ნაწილის დაფარვი­სათ­ვის მიმართული სახსრები).

***ბიუჯეტის პროფიციტი და დეფიციტი:*** ბიუჯეტის შემოსავლებსა და ხარჯებს შორის სხვაობა არის ბიუჯეტის საოპერაციო სალდო, ხოლო ბიუ­ჯეტის საოპერაციო სალდოსა და არაფი­ნან­სური აქტივების ცვლილებას შო­რის სხვაობა – ბიუჯეტის მთლიანი სალდო. დადებითი მთლიანი სალდო არის ბიუჯეტის პროფიციტი, ხოლო უარყოფითი მთლიანი სალდო – ბიუ­ჯე­ტის დეფიციტი.

***ასიგნებები ბიუჯეტის დაუმტკიცებლობის*** ***შემთხვევაში:*** საბიუჯეტო წლის დაწყებამდე სახელმწიფო და ავტონომიური რეს­პუბ­ლიკების რესპუბ­ლი­კური ბიუჯეტების დაუმტკიცებლობის შემთხვე­ვაში,შესაბამისი ბიუ­ჯე­ტის დამტკიცებამდე სახელმწიფო ბიუჯეტისათვის საქართველოს ფი­ნან­სთა მინისტრი, ხოლო ავტონომიური რესპუბლიკის რეს­პუბლიკური ბი­უ­ჯეტისათვის – შესაბამისი ავტონომიური რესპუბ­ლი­კის აღმასრულებელი ორგანო, უფლებამოსილია მხარჯავ დაწესებულე­ბებ­ზე ყოველთვიურად გასცეს თანხა არაუმეტეს გასული საბიუჯეტო წლის დამ­ტკიცებული ასიგ­ნებების 1/12-ისა.

დასაგეგმი საბიუჯეტო წლის დაწყებამდე ადგილობრივი თვით­მმარ­თვე­ლი ერთეულის ბიუჯეტის დაუმტკიცებლობის შემთხვევაში შესაბა­მი­სი თვითმმართველი ერთეულის აღმასრულებელი ორგანო უფლებამოსი­ლია თითოეულ პრიორიტეტზე ყოველთვიურად გასცეს თანხა არაუმეტეს გა­სული საბიუჯეტო წლის დამტკიცებული ასიგნებების 1/12-ისა.

***აღრიცხვისა და ანგარიშგების მეთოდოლოგია და პასუხისმგებ­ლო­ბა:*** საქართველოს ფინანსთა მინისტრი საერთაშორისო სტანდარტების გათ­ვა­ლისწინებით გამოსცემს სათანადო ნორმატიულ აქტებს, რომლებიც უზ­რუნ­ველყოფს საქართველოს ცენტრალური, ავტონომიური რესპუბლი­კე­ბი­სა და ადგილობრივი ხელისუფლებების საბიუჯეტო ორგანიზაციების მიერ სტანდარტული სააღრიცხვო პროცედურებისა და ანგარიშგების მოთ­ხოვ­ნე­ბის დაცვას.

საქართველოს ცენტრალური, ავტონომიური რესპუბლიკებისა და ად­გი­ლობრივი ხელისუფლებები პასუხისმგებელი არიან შემოსულობების, გა-დასახდელებისა და ნაშთის ცვლილების აღრიცხვისა და კონტროლისთვის და საქართველოს ფინანსთა მინისტრის მიერ გამოცემულ ნორმატიულ აქტებთან მათ შესაბამისობაზე.

საქართველოს ფინანსთა სამინისტრო პასუხისმგებელია ბიუჯეტის შე­მო­სულობების, გადასახდელებისა და ნაშთის ცვლილების, აგრეთვე სახელ­მწიფო ვალთან დაკავშირებული და საქართველოს კანონმდებლობით და­კის­რებული სხვა ოპერაციების აღრიცხვისთვის.

***ბიუჯეტის საკასო შესრულება:*** სახელმწიფო, ავტონომიური რესპუბ­ლი­კების რესპუბლიკური და ადგილობრივი თვითმმართველი ერთეუ­ლე­ბის ბიუჯეტები, აგრეთვე საიუჯეტო კოდექსით გათვალისწინებული საჯა­რო სა­მარ­თლის იურიდიული პირებისა და არასამეწარმეო (არაკომერ­ცი­უ­ლი) იუ­რიდიული პირების ბიუჯეტები სრულდება საკასო მეთოდით. შესა­ბა­მი­სი ბიუჯეტით გათვალისწინებული ასიგნებების გაცემის უფლებამო­სი­­ლე­ბა წყდება მიმდინარე საბიუჯეტო წლის 31 დეკემბერს 24 საათზე.

***ბიუჯეტის შემოსულობების შესრულება:*** პასუხისმგებელმა უწყებებმა უნდა უზრუნველყონ ბიუჯეტში მისამართი შემოსულობების სრულად და დროულად მობილიზება საქართველოს კანონმდებლობის შესაბამი­სად. წლიური ბიუჯეტით დამტკიცებული შემოსულობები არის პროგნოზი და არ ზღუდავს ფაქტობრივ აკრეფას მაჩვენებლების გადამეტებით. სახელ­მწი­ფო, ავტონომიური რესპუბლიკების რესპუბლიკური და ადგილობრივი თვით­მმართველი ერთეულების ბიუჯეტების, აგრეთვე საქართველოს საბი­უ­ჯეტო კოდექსით გათ­ვალისწინებული საჯარო სამართლის იურიდიული პირებისა და არასამეწარმეო (არაკომერციული) იურიდიული პირების ყვე­ლა შემოსულობა დაუყოვნებლივ მიიმართება შესაბამის ბიუჯეტში.

***ბიუჯეტის გადასახდელების შესრულება:*** შესაბამისი დაზუსტებული ბიუჯეტით გათვალისწინებული ასიგნების ზევით გადახდაზე ვალდებუ­ლე­ბის აღება დაუშვებელია. საბიუჯეტო ორგანიზაციის მიერ გადახდაზე ვალ­დებულების აღებისა და გადახდის განხორციელების უფლებამოსი­ლე­ბე­ბი განისაზღვრება საქართველოს ფინანსთა მინისტრის მიერ ამ კოდექსის მოთხოვნათა დაცვით გამოცემული წესებით. ასიგნებების ზევით ფინან­სუ­რი ვალდებულების აღება დაუშვებელია, გარდა საქართველოს საერთა­შო­რისო ხელშეკრულებებითა და მრავალწლიანი შესყიდვებით ნაკისრი ვალ­დებულებებისა. მრავალწლიანი ფინანსური ვალდებულების აღება შე­საძ­ლებელია მხოლოდ შესაბამისი საშუალოვადიანი გეგმით მხარჯავი დაწე­სე­­ბულებისათვის/ პრიორიტეტისათვის გათვალისწინებული ასიგნე­ბე­ბის ზღვრული მოცულობების ფარგლებში.

ასეთ შემთხვევაში მრავალ­წლი­ანი ფინანსური ვალდებულების შესას­რულებლად საჭირო სახსრები სა­ხელმწიფო ბიუჯეტის და ავტონომიური რეს­პუბლიკის მხარჯავმა დაწე­სე­ბულებებმა უნდა გაითვალისწინონ შესა­ბა­მისი წლის ბიუჯეტის პრო­ექტში, ხოლო თვითმმართველი ერთეულის აღ­მასრულებელმა ორგანომ – შესაბამის პრიორიტეტში. შესაბამისი აღმას­რუ­ლებელი ხელისუფლების გა­დაწყვეტილებით შესაძლებელია შესაბამისი საშუალოვადიანი გეგმით გათ­ვა­ლისწინებული პარამეტრებისაგან განსხვა­ვებული მრავალწლიანი ფინან­სუ­რი ვალდებულების აღება.

***ბიუჯეტის შემოსულობის ზედმეტად ან შეცდომით გადახდილი თან­ხის დაბრუნება და სხვა გადასახადის გადახდის ანგარიშში გადატანა:***სა­ხელ­მწიფო ხაზინის ერთიან ანგარიშზე ბიუჯეტის შემოსულობის ზედ­მეტად ან შეცდომით გადახდილი თანხის დაბრუნების და შემოსულობის სხვა სახეში გადატანის, აგრეთვე უცხო ქვეყნის მოქალაქის მიერ საქართვე­ლოში შეძენილ საქონელზე გადახდილი დამატებული ღირებულების გა­და­სახადის დაბრუნების წესი განისაზღვრება საქართველოს ფინანსთა მი­ნის­ტრის ბრძანებით. გადასახადებიდან მიღებული შემოსავლების შეს­რულების აღრიცხვა და ანგარიშგება წარმოებს დაბრუნების ქვეანგარიშზე მიმართული სახსრების გარეშე. ბიუჯეტის შემოსულობის შესრულების აღ­რიცხვისა და ანგარიშგების წარმოებისას კორექტირება ხდება ზედმეტად ან შეცდომით გადახდილი შემოსულობის დაბრუნებული ან შემოსულობის სხვა სახეში გადატანილი თანხით.

***ფულის მართვა და გაცემის გეგმა:*** საბიუჯეტო ორგანიზაციების გადა­სახდელების დასაფინანსებლად სახელმწიფო ხაზინის ერთიანი ანგარი­ში­დან ფული გაიცემა ბიუჯეტების განწერის მიხედვით. სახელმწიფო ბიუჯე­ტიდან საბიუჯეტო ორგანიზაციების გადასახდელების დასაფინანსებლად სახელმწიფო ხაზინის ერთიანი ანგარიშიდან ფული გაიცემა ბიუჯეტების განწერისა და ყოველთვიური ოპერატიული ფინანსური გეგმის საფუძ­ველ­ზე. სახელმწიფო ბიუჯეტიდან ფულის გაცემის ყოველთვიურ ოპერატიულ ფინანსურ გეგმას განსაზღვრავს საქართველოს ფინანსთა მინისტრი შესაბა­მი­სი პერიოდის შემოსულობების, ნაშთის ცვლილებისა და გადასახდე­ლე­ბის საპროგნოზო მაჩვენებლების მიხედვით. საქართველოს ფინანსთა მი­ნის­ტრის მიერ განსაზღვრული სახელმწიფო ბიუჯეტიდან ფულის გაცემის ყოველთვიური ოპერატიული ფინანსური გეგმა უნდა შეესაბამებოდეს ბი­უ­ჯეტების განწერით დადგენილ მაჩვენებლებს. სახელმწიფო ბიუჯეტიდან ფულის გაცემის ყოველთვიური ოპერატიული ფინანსური გეგმის პროექტს ადგენს, ამტკიცებს და ფულს გასცემს საქართველოს ფინანსთა მინისტრი საბიუჯეტო კოდექსის შესაბამისად დამტკიცებული წესის მიხედვით.

***სახელმწიფო ხაზინა:*** სახელმწიფო ხაზინა პასუხისმგებელია სახელ­მწი­ფო, ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუჯეტების, აგრეთვე საქართველოს სა­ბი­უ­ჯეტო კოდექსით გათვალისწინებული საჯარო სამართლის იურიდიული პირებისა და არასამეწარმეო (არაკომერციული) იურიდიული პირების შე­მო­სულობების, გადასახდელებისა და ნაშთის ცვლილების სრულად და სწორად აღრიცხვისათვის, გამჭვირვალობისა და ანგარიშგებისათვის.

სახელმწიფო ხაზინას საქართველოს ეროვნულ ბანკში გახსნილი აქვს ერ­თიანი ანგარიში. სახელმწიფო ხაზინა უფლებამოსილია გახსნას დამატე­ბითი ანგარიშები სხვა ბანკებში.

სახელმწიფო ხაზინის ერთიანი ანგარიშისა და სხვა ანგარიშების მარ­თ­ვისა და ოპერირების კონტროლის, აგრეთვე ამ ანგარიშებიდან ფულადი სახსრების ჩამოწერაზე ნებართვის გაცემის უფლება, გარდა საქართველოს კანონმდებლობით გათვალისწინებული გამონაკლისი შემთხვევებისა, აქვს მხოლოდ სახელმწიფო ხაზინას.

სახელმწიფო ხაზინის განკარგულებაში არსებული ფულადი სახსრები ინახება სახელმწიფო ხაზინის ერთიან ანგარიშზე, აგრეთვე სახელმწიფო ხა­ზინის სხვა ანგარიშებზე.

სახელმწიფო ხაზინა ყოველი თვის ბოლოს ამზადებს ანგარიშგებას ფულადი სახსრების მოძრაობის შესახებ.

სახელმწიფო ხაზინის თანხმობის გარეშე დაუშვებელია საბიუჯეტო ორგანიზაციის საბანკო ანგარიშის გახსნა, გარდა საქართველოს სა­ბი­უ­ჯეტო კოდექსის მე-7 მუხლით გათვალისწინებული შემთხვევებისა. სახელმწიფო ხაზინა უფლებამოსილია გააუქმოს საბანკო ანგარიშის გახსნის ნებართვა და დახუროს ანგარიში. საბიუჯეტო ორგანიზაცია უზრუნველყოფს მის მიერ მიღებული ყველა შემოსულობის სრულად და დაუყოვნებლივ აღრიცხვას სახელმწიფო ხაზინის ერთიან ანგარიშზე, თუ საქართველოს სა­ბი­უ­ჯეტო კოდექსით სხვა რამ არ არის განსაზღვრული.

სახელმწიფო ხაზინა უფლებამოსილია თავის საქმიანობაში გამოიყე­ნოს ელექტრონული დოკუმენტები.

საბიუჯეტო ორგანიზაცია უფლებამოსილია ელექტრონული ასლის სა­ხით შეინახოს ან/და ამობეჭდოს სახელმწიფო ხაზინაში ელექტრონულად წარდგენილი და სახელმწიფო ხაზინის ელექტრონული მომსახურების სისტემის მიერ დადასტურებული ნებისმიერი დოკუმენტი. ამასთანავე, ელექტრონული ასლის სახით შენახულ დოკუმენტს და მის ამონაბეჭდს აქვს ისეთივე იურიდიული ძალა, როგორიც მატერიალურ დოკუმენტს.

სახელმწიფო ხაზინის ელექტრონული მომსახურების სისტემის უსაფ­რ­თხოების ნორმები, წესები და მომსახურების პირობები განისაზღვრება საქართველოს ფინანსთა მინისტრის ბრძანებით.

სახელმწიფო ხაზინა უფლებამოსილია დამატებითი საბიუჯეტო შე­მო­სუ­ლობების მიღების მიზნით თავის განკარგულებაში არსებული ფულადი სახსრები განათავსოს საქართველოს მთავრობის მიერ დამტკიცებული წე­სის შესაბამისად.

სახელმწიფო ხაზინა უფლებამოსილია შეთანხმების საფუძველზე მომ­სა­ხურება გაუწიოს სახელმწიფოს წილობრივი მონაწილეობით არსებულ სა­წარმოს.

***სესხის აღებისა და სახელმწიფო გარანტიების გაცემის უფლებამო­სი­ლე­ბა:*** სახელმწიფო სესხის აღება და სახელმწიფო გარანტიების გაცემა შე­იძ­ლება მხოლოდ საქართველოს ფინანსთა სამინისტროს მიერ, საქართველოს კანონმდებლობით დადგენილი წესით. ავტონომიური რესპუბლიკებისა და ად­გილობრივ ხელისუფლებებს უფლება აქვთ, სესხი აიღონ საქართველოს მთავრობისაგან ან/და სხვა წყაროებიდან მხოლოდ საქართველოს მთავრო­ბის ნებართვით.

***სახელმწიფო ვალის ლიმიტები და სახელმწიფო გარანტიები*** : წლი­უ­რი ბიუჯეტი ადგენს ლიმიტებს სახელმწიფო ვალის მთლიან ოდენობაზე, რო­მე­ლიც შეიძლება დაუფარავი იყოს საბიუჯეტო წლის ბოლოსათვის. ლი­მი­ტები ცალ-ცალკე დგინდება საშინაო და საგარეო ვალებისათვის. ცალკე ლი­მიტირებას ექვემდებარება საქართველოს ეროვნული ბანკიდან აღებუ­ლი სესხი. წლიური საბიუჯეტო კანონი ადგენს ლიმიტებს სახელმწიფო გა­რე და შიდა სასესხო გარანტიებზე, რომლებიც შეიძლება გაიცეს დასა­გეგ­მი საბიუჯეტო წლის განმავლობაში. საქართველოს ფინანსთა სამინისტრო პა­სუ­ხისმგებელია სახელმწიფო ვალის მართვისთვის და მასთან დაკავში­რე­ბულ სხვა საკითხებზე.

***სესხის გაცემის უფლებამოსილება:*** სახელმწიფო ბიუჯეტიდან სესხი შე­საძლებელია გაიცეს საქართველოს სა­ბი­უ­ჯეტო კოდექსით დადგენილი წე­სით. ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუჯეტებიდან სესხის გაცემა შესაძლე­ბე­ლია მხოლოდ საქართველოს ფინანსთა სამინისტროს თანხმობით.

**7.3. საბიუჯეტო პროცესი და მისი სტადიები**

საბიუჯეტო პროცესი ხელისუფლების ორგანოების რეგლამენტი­რებუ­ლი საკანონმდებლო საქმიანობაა სახელმწიფო და ადგილობრივი (მუნიცი­პა­ლური) ბიუჯეტების შედგენის, განხილვის, დამტკიცების, შესრულების, შეს­რულების შესახებ ანგარიშის შედგენისა და მისი დამტკიცების მიმარ­თუ­ლებით. მისი შინაარსი განისაზღვრება ქვეყნის საბიუჯეტო მოწყობის მი­ხედვით.

საბიუჯეტო პროცესი საქართველოს საბიუჯეტო სისტემის განუ­ყოფე­ლი ნაწილია, რომელიც განსაზღვრულია საქართველოს კონსტიტუციის 92-ე და 93-ე მუხლებით, საქართველოს საბიუჯეტო კოდექსით და სხვა შე­სა­ბა­მისი საკანონმდებლო აქტებით.

საქართველოს საბიუჯეტო კოდექსის მე-5 მუხლის თანახმად, „საბი­უ­ჯე­ტო პროცესი არის საქართველოს საბიუჯეტო სისტემის მონაწილეთა საქ­მი­ანობა, რომელიც მოიცავს ბიუჯეტის პროექტის მომზადებას, წარდგენას, განხილვას, დამტკიცებას, დაზუსტებას, ბიუჯეტის შესრულებას, ანგარიშ­გე­ბასა და კონტროლს“.

საბიუჯეტო პროცესის ძირითადი ამოცანები შეიძლება ჩამოყალიბდეს შემდეგნაირად:

• ყველა სახის მატერიალური და ფინანსური რეზერვის მაქსიმალურად გამოვლენა ქვეყნის ეკონომიკური და სოციალური განვითარების დაჩქარე­ბის მიზნით;

• ბიუჯეტის მთლიანი შემოსავლების, აგრეთვე, გადასახადების სახეე­ბის მიხედვით საგადასახადო შემოსავლების და სხვა შემოსულობების გან-საზღვრა ქვეყნის სოციალურ-ეკონომიკური განვითარების მიზნობრივი პრო­გ­რამებისა და საპროგნოზო შეფასებების შესაბამისად;

• ბიუჯეტის ხარჯვითი ნაწილის მთლიანი მოცულობისა და მიზ­ნობ­რი­ვი დანიშნულების მიხედვით დანახარჯების სტრუქტურის განსაზღვრა;

• ბიუჯეტის შესაბამისობის უზრუნველყოფა ფინანსური სტაბილი­ზა­ცი­ის პროგრამასთან, რაც მიმართული იქნება ინფლაციური პროცესების და­ძ­ლევისა და ეროვნული ფულადი ერთეულის სიმყარის უზრუნ­ველყო­ფა­ზე;

• ბიუჯეტის დეფიციტის შემცირება და ლიკვიდაცია შემოსავლების მი­ღების ეკონომიკურად ეფექტიანი წყაროების საფუძველზე;

• საბიუჯეტო იერარქიის რგოლებს, ეკონომიკის ცალკეულ სფეროებსა და დარგებს შორის სახელმწიფო შემოსავლების წყაროების სწორად გადა­ნა­წილება, სხვადასხვა დონის ბიუჯეტების დაბალანსებულობის მიზნით;

• პერსპექტიული საბიუჯეტო დაგეგმვის როლის ამაღლება, რამაც უნ­და უზრუნველყოს ყველა მსხვილმასშტაბიანი სოციალურ-ეკონომიკური პროგ­რამების პროპორციულობა და დაბალანსება;

• ფინანსური კონტროლის გაძლიერება იურიდიული პირების ფინან­სურ საქმიანობასა და ცალკეული მოქალაქეების შემოსავლებზე მათ მიერ სა­­გადასახადო ვალდებულებების შესრულებისას;

• ბიუჯეტის შედგენისა და შესრულების პროცესში თანამედროვე მეც­ნი­ერულ-ტექნიკური პროგრესის სედეგების ფართოდ გამოყენება.

საბიუჯეტო პროცესში მონაწილეობენ: ქვეყნის პრეზიდენტი; საკანონ­მდე­ბლო (წარმომადგენლობითი) ორგანოები; აღმასრულებელი ხელისუფ­ლე­ბის ორგანოები; ფულად-საკრედიტო რეგულირების ორგანოები; სახელ-მწიფო არასაბიუჯეტო ფონდები; საბიუჯეტო სახსრების განმკარგველები; სა­ბიუჯეტო დაწესებულებები, სახელმწიფო და მუნიციპალური საწარმო­ე­ბი; საბიუჯეტო სახსრების მიმღები სხვა ორგანიზაციები, ასევე საბიუჯეტო სახსრებთან დაკავშირებული ოპერაციების განმხორციელებელი საკრედი-ტო დაწესებულებები[[20]](#footnote-20).

საბიუჯეტო პროცესი ითვალისწინებს მასში მონაწილე სუბიექტების უფლებამოსილების გამიჯვნას. საქართველოს საბიუჯეტო კოდექსის მე-7 მუხ­ლის თანახმად, მკაფიოდაა გამიჯნული აღმასრულებელი და საკა­ნონ­მდებლო ორგანოებისა და ადგილობრივი თვითმმართველობის ორგანოე­ბის უფლებამოსილება და პასუხისმგებლობა საბიუჯეტო პროცესში. კერ­ძოდ:

1. ბიუჯეტის პროექტის მომზადებისთვის, ბიუჯეტის შესრულებისა და ანგარიშგებისთვის პასუხისმგებელია:

* *სახელმწიფო ბიუჯეტისათვის* – საქართველოს მთავრობა;
* *ავტონომიური რესპუბლიკის რესპუბლიკური ბიუჯეტისათვის* – შესაბამისი ავტონომიური რესპუბლიკის უმაღლესი აღმასრულებელი ორგანო;
* *ადგილობრივი თვითმმართველი ერთეულის ბიუჯეტისათვის* – შესა­ბა­მისი ადგილობრივი თვითმმართველობის აღმასრულებელი ორგა­ნო.

1. ბიუჯეტის პროექტის განხილვასა და დამტკიცებაზე და ბიუჯეტის კონტროლზე უფლებამოსილია:

* სახელმწიფო ბიუჯეტისათვის – საქართველოს პარლამენტი;
* *ავტონომიური რესპუბლიკის რესპუბლიკური ბიუჯეტისათვის* – შე­სა­ბამისი ავტონომიური რესპუბლიკის უმაღლესი წარმომადგენ­ლო­ბი­თი ორგანო;
* *ადგილობრივი თვითმმართველი ერთეულის ბიუჯეტისათვის* – შე­სა­ბა­მისი ადგილობრივი თვითმმართველობის წარმომადგენლობითი ორ­განო.

იმასთან დაკავშირებით, რომ საქართველოს საბიუჯეტო კოდექსით შე­მო­ღებულია ნაერთი ბიუჯეტის კატეგორია, საჭირო გახდა ასეთი ინფორ­მა­ცი­ის მომზადებისათვის პასუხისმგებელი ორგანოების განსაზღვრა. ასეთ ორ­განოებად დადგენილ იქნა:

* *სახელმწიფოს ერთიანი, საქართველოს ნაერთი და ცენტრალური ბი­უ­ჯეტებისათვის* – საქართველოს ფინანსთა სამინისტრო;
* *ავტონომიური რესპუბლიკის ნაერთი, ავტონომიური რესპუბლიკის ერთიანი რესპუბლიკური და ერთიანი ავტონომიური რესპუბლიკის ბი­უჯეტებისათვის* – შესაბამისი ავტონომიური რესპუბლიკის საფი­ნან­სო ორგანო;
* *ერთიანი მუნიციპალური ბიუჯეტისათვის* – შესაბამისი თვითმმარ­თველი ერთეულის საფინანსო ორგანო.

საქართველოს საბიუჯეტო კოდექსის თანახმად, საქართველოს საბიუ­ჯე­ტო სისტემის ყველა დონეზე საბიუჯეტო პროცესის ერთიანობის უზ­რუნ­ველყოფის მიზნით საქართველოს ფი­ნან­სთა მინისტრი გამოსცემს სა­თა­ნადო სამართლებრივ აქტებს.

ზოგადად, **საბიუჯეტო პროცესის ორგანიზაცია საბიუ­ჯე­ტო სისტემის ყველა დონეზე მოიცავს შემდეგ ძირითად ელემენტებს:**

* ბიუჯეტის პროექტის შედგენა და მისი განსახილველად წარდგენა შესაბამის საკანონმდებლო ორგანოში;
* ბიუჯეტის პროექტის შეფასება, საზოგადოებრივი აზრის შესწავლა;
* ბიუჯეტის პროექტის განხილვა, დამტკიცება და მისი შესაბამისი საკანონმდებლო აქტის სახით მიღება;
* დამტკიცებული ბიუჯეტის შესრულება;
* ბიუჯეტის შესრულების შესახებ ანგარიშგების შედგენა;
* ბიუჯეტის შესრულების შესახებ ანგარიშგების დამტკიცება და მისი შესაბამისი საკანონმდებლო აქტის სახით მიღება;
* ბიუჯეტის შესრულების ნაერთი (კონსოლიდირებული) დოკუმენტის შედგენა.

საგულისხმოა, რომ საქართველოს საბიუჯეტო პროცესს არცთუ დიდი ხნის ისტორია აქვს, თუმცა აღსა­ნიშნავია, რომ განვლილ პერიოდში საბიუ­ჯეტო პროცესი დაიხვეწა და მნიშ­ვნე­ლოვ­ნად გაუმჯობესდა.

საქართველოს საბიუჯეტო პროცესში ბოლო წლებში განხორციელე­ბუ­ლი მნიშვნე­ლო­ვანი რეფორმების კიდევ ერთი ეტაპია **ბიუჯეტის პროგრა­მულ დაგეგმვაზე გა­დასვლა.** 2009 წელს მიღებული საქართველოს საბიუ­ჯე­ტო კოდექსის მიხედვით, საკა­ნონ­მდებლო დონეზე მოხდა აღნიშნული ვალდებულების აღიარება, კერძოდ, სახელ­მწიფო ბიუჯეტის პროგრამული ბიუჯეტის ფორმატით მომზადების ვალდებულება წარმოიქმნა 2012 წლის­თვის, ხოლო ავტონომიური რესპუბლიკებისა და ადგილობრივი თვით­მმარ­თველი ერთეულებისთვის – 2013 წლისათვის.

პროგრამული ბიუჯეტის შედგენის მეთოდოლოგიის შემუშავება მიზ­ნად ისახავდა, საბიუჯეტო პროცესში ჩართული ყველა მხარისათვის შეძ­ლე­ბისდაგვარად ნათელი წარმოდგენის შექმნას პროგრამული ბიუჯეტის შედგენისა და ანგარიშგების პროცესთან დაკავშირებულ საკითხებზე.

შესაბამისად, პირველ რიგში აუცილებელია განიმარტოს თავად ***პროგ­რამული ბიუჯეტის არსი და მისი შემოღების მიზანშეწონილობა.***

პროგრამული ბიუჯეტის ძირითადი უპირატესობა ტრადიციული ორ­განი­ზაციუ­ლი სტრუქტურის მქონე ბიუჯეტთან შედარებით, იმაში მდგო­მა­რეობს, რომ პროგრამუ­ლი ბიუჯეტი საშუალებას იძლევა დაგეგმვის პრო­­ცესიდანვე ბიუჯეტი ორიენტირე­ბუ­ლი იყოს შედეგებზე. პროგრამულ ფორმატში ნათელია მიზეზ-შედეგობრივი კავშირი კონკრეტულ ღონის­ძი­ე­ბაში ჩადებულ ფინანსურ რესურსებსა და მიღებულ შედეგებს შორის, რაც სახელმწიფო ფინანსების ეფექტურად გამოყენების უმნიშვნელოვანესი წი­ნა­პირობაა. ასევე, პროგრამული ბიუჯეტი საშუალებას იძლევა მთელი ბი­უ­ჯეტი დავინა­ხოთ მისი დაფინანსებით გასატარებელი ძირითადი პროგ­რა­მების და მათი შედეგების თვალსაზრისით და არა მხოლოდ ორგა­ნიზა­ციულ ჭრილში.

პროგრამული ბიუჯეტის შესრულების შეფასებისას ნათლად უნდა გა­მოჩ­ნდეს მიღ­წეული შედეგები და არა მხოლოდ ათვისებული ასიგნებები, შესაბამისად პროგ­რა­მული ბიუჯეტის შესრულების შეფასებისას აქცენტი გადატანილი უნდა იყოს დაგეგ­მილ და მიღებულ შედეგს შორის არსებულ განსხვავებაზე და არა მხოლოდ მხარჯავი დაწესებულების და მისი საბი­უ­ჯეტო ორგანიზაციებისათვის დამტკიცებული და და­ზუს­ტებული გეგმით გათვალისწინებულ ასიგნებებსა და საკასო შესრულებას შორის არსებულ განსხვავებებზე.

პროგრამული ბიუჯეტის უპირატესობა სწორედ ისაა, რაშიც მდგომა­რე­ობს მის და­ნერგვასთან დაკავშირებული ყველაზე დიდი პრობლემა. პროგრამული ბიუჯეტის და­გეგ­მვა შედეგზეა ორიენტირებული, მის ამო­სა­ვალ წერტილს წარმოადგენს მისაღები საბო­ლოო და შუალედური შედეგე­ბი და არა მხოლოდ პროგრამების განმახორციელე­ბ­ლებზე გადანაწილე­ბული რესურსები. შესაბამისად, პარარელურად იგეგმება შედეგი და ის ინ­დიკატორები, რომელთა საშუალებითაც შედეგის გაზომვა გახდება შესაძ­ლე­ბელი, ამავე დროს ითვლება შედეგის მისაღწევად აუცილებელი ხარ­ჯე­ბი. ბიუჯეტის დაგეგ­მვი­სას შესაბამისობაში მოდის ერთმანეთთან პროგ­რა­მის დასახული მიზნის მისაღწევად საჭირო და არსებული რესურსები.

ბოლო წლების მანძილზე პილოტურ სამინისტროებთან და ადგი­ლობ­რივ თვით­მმარ­თველ ერთეულებთან, პროგრამულ ბიუჯეტზე გადასვლის კონცეფციის შესამუ­შავებ­ლად ჩატარებული სამუშაოებისა და საერთაშო­რი­სო გამოცდილების შედეგად გა­მო­იკ­ვეთა, თუ რა მიმართუ­ლე­ბით უნდა განვითარდეს გარდამავალი ეტაპი, რა შესაძლო სირთულეები იქ­ნება გადა­სალახი პროგრამული ბიუჯეტის ფორმატის ყველა დონის ბი­უ­ჯეტზე გავ­რცელების შემდეგ და რა მეთოდებით შეიძლება გარდამავალი ეტაპი მაქ­სი­­მალურად მოქნილი იყოს საჯარო სექტორისთვის.

საქართველოს ფინანსთა მინისტრის 2011 წლის 8 ივლისის №385 ბრ­ძა­­ნებით - „პროგრამული ბიუჯეტის შედგენის მეთოდოლოგიის დამტკიცე­ბის თაო­ბა­ზე“ - დამტკიცებული პროგრამული ბიუჯეტის შედ­გე­ნის მეთო­დო­ლოგია მიზნად ისახავს უკვე ჩატარებული სამუ­შაოებიდან მიღებული გამოცდი­ლე­ბისა და სხვადასხვა საერთაშორისო ორგანიზა­ციების რეკო­მენ­დაციების საფუძველზე წარმოადგინოს პროგრამულ ბიუჯეტზე გადას­ვლასთან და­კავ­ში­რებული საკითხების დეტალური განმარტება, პროგ­რა­მული ბიუჯე­ტის ფორმატი წლიური სახელმწიფო ბიუჯეტის, ავტო­ნო­მი­უ­რი რესპუბ­ლი­კების რეს­პუბ­­ლიკური და ადგილობრივი თვით­მმარ­თვე­ლი ერთულე­ბის ბიუჯეტებისათვის, ასე­ვე მეთოდური მითითებები შესა­ბამისი დონის ბი­უჯეტების მხარჯავი დაწესებუ­ლებე­ბი­სათვის, რაც მათ გაუ­ად­ვი­ლებთ ტრადიციული ბიუჯეტის სტრუქტურიდან პროგ­რა­მული ბიუჯეტის ფორ­მატზე გადასვლას.

აღნიშნული მეთოდოლოგია მოიცავს პროგრამული ბიუჯეტის შედ­გე­ნის მეთო­დურ მითითებებს: სახელმწიფო ბიუჯეტისთვის **(დანართი 7.1.)**; ავტონომიური რესპუბლიკების რესპუბლიკური ბიუჯეტებისთვის **(დანარ­თი 7.2.)**; ადგილობრივი თვითმმართველი ერთეულების ბიუჯეტე­ბი­სთვის **(და­ნართი 7.3.)**.

სამივე დონის ბიუჯეტისათვის წარმოდგენილია მეთოდოლოგიური მი­თითებები, პროგრამულ ბიუჯეტზე გარდამავალ პერიოდში თუ როგორ უნდა შემუშავდეს:

● ქვეყნის ძირითადი მონაცემებისა და მიმართულებების (BDD) დო­კუ­მენტი და პრიორიტეტების დოკუმენტი (ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუ­ჯე­ტებისათვის) – დოკუმენტი, როგორც ბიუჯეტის დაგეგმვის პროცესის პირ­ველი ეტაპი, მისი შემადგენელი ნაწილები და მასში მოცემული ინ­ფორ­მაციის დატვირთვა შესაბამისი დონის საბიუჯეტო პროცესთან მიმარ­თებაში;

● პროგრამული ბიუჯეტის სტრუქტურა – რა ტიპის ინფორმაცია, რა თან­მიმდევრობით უნდა იქნეს წარმოდგენილი შესაბამისი დონის პროგ­რა­მული ფორმატის ბიუჯეტში;

● პროგრამა, როგორც პროგრამული ბიუჯეტის ძირითადი კატეგორია – მეთოდოლოგიის დიდი ნაწილი ეთმობა თავად პროგრამის, როგორც პროგრამული კლასიფიკაციის ძირითადი კატეგორიის განსაზღვრას, მის სახეებს და ტიპებს, ასევე პროგრამის შემადგენელი ელემენტების (ქვე­პროგ­რამები/ღონისძიებები) დახასიათებას და პროგრამის შედეგების და მისი შესრულების შეფასების ინდიკატორების აღწერას;

● პროგრამული ბიუჯეტის დანართი და მისი შევსების ინსტრუქცია – პროგრამის, მისი ქვეპროგრამების, განმახორციელებლების, მოსალოდ­ნე­ლი შედეგების, მიღწეული შედეგების შეფასების ინდიკატორების, დაფი­ნან­სების წყაროებისა და მოცულობის შესახებ რა ინფორმაცია უნდა იყოს წარმოდგენილი სახელმწიფო ბიუჯეტისა და ავტონომიური რესპუბ­ლიკე­ბის რესპუბლიკური ბიუჯეტების დანართში;

● კაპიტალური ბიუჯეტის დანართი და მისი შევსების ინსტრუქცია – რა ინფორმაცია უნდა იყოს წარმოდგენილი სახელმწიფო ბიუჯეტის და ავტონომიური რესპუბლიკების რესპუბლიკური ბიუჯეტების კაპიტალურ პროექტებთან მიმართებაში;

● პროგრამული ბიუჯეტის შესრულების ანგარიში – რა ტიპის ინფორ­მაცია და რა თანმიმდევრობით უნდა იქნეს წარმოდგენილი პროგრამული ბიუჯეტის შესრულების ანგარიშში, რომელიც დაფუძნებული იქნება ინ­დი­კატორების საშუალებით მიღწეული შედეგების გაანალიზებაზე და არა მხოლოდ ასიგნებების ათვისებაზე.

საბიუჯეტო პროცესის შემადგენელი ნაწილია **საბიუჯეტო რეგული­რე­ბა,** რომელიც ნიშნავს საბიუჯეტო შემოსულობების გადანაწილებას სხვა­და­ს­­ხვა დონის ბიუჯეტებს შორის. საქართველოს საბიუჯეტო კოდექსის 25-ე მუხ­ლი ადგენს **შემოსუ­ლო­ბე­­ბის ბიუჯეტებს შორის განაწილების წესს.** კერ­ძოდ:

**1.** შემოსულობები სახელმწიფო, აფხაზეთისა და აჭარის ავტონომიური რეს­პუბლიკების რესპუბლიკურ და ადგილობრივი თვითმმართველი ერ­თე­ულების ბიუჯეტებს შორის ნაწილდება **7.4. დანართის** შესაბამისად.

**2.** ადგილობრივი გადასახადები და მოსაკრებლები სრულად ირიცხება ადგილობრივი თვითმმართველი ერთეულის ბიუჯეტში.

**3.** აფხაზეთისა და აჭარის ავტონომიური რესპუბლიკების რესპუბ­ლი­კურ ბიუჯეტებში ჩარიცხული შემოსულობები ამ რესპუბლიკების სხვა დო­ნის ბიუჯეტებს შორის ნაწილდება ავტონომიური რესპუბლიკების უმაღ­ლე­სი წარმომადგენლობითი ორგანოების მიერ დადგენილი წესით.

**4.** სახელმწიფო, ავტონომიური რესპუბლიკის რესპუბლიკური და ად­გი­ლობრივი თვითმმართველი ერთეულის ბიუჯეტებიდან გამოყოფილი სახ­სრების ფარგლებში საბიუჯეტო ორგანიზაციების მიერ საქმიანობის გან­ხორ­ციელებისას კონტრაქტორებისთვის დაკისრებული ჯარიმები/სანქციე-ბი/საურავები და სხვა შემოსულობები მიიმართება შესაბამის ბიუჯეტში (სა­ხელმწიფო, ავტონომიური რესპუბლიკის რესპუბლიკური ან ადგი­ლობ­რი­ვი თვითმმართველი ერთეულის ბიუჯეტი). შესაბამის ბიუჯეტში მიი­მარ­თება ასევე საქართველოს კანონმდებლობის შესაბამისად დონორისგან მიღებული დაფინანსების ფარგლებში საქმიანობის განხორციელებისას კონ­­­ტრაქტორებისთვის დაკისრებული ჯარიმები/სანქციები/საურავები, თუ დონორთან გაფორმებული ხელშეკრულებით სხვა რამ არ არის განსაზ­ღვ­რუ­ლი.

გარდა ამისა, საქართველოს საბიუჯეტო კოდექსის 26-ე მუხ­ლი ადგენს **გაუქმებული გადასახადებიდან მიღებული საბიუჯეტო შემოსულობების გა­­ნა­წილების წესს.** კერ­ძოდ:  საქართველოს საგადასახადო კანონმდებლო­ბით გაუქმებული გადასახადებიდან მიღებული საბიუჯეტო შემოსულო­ბე­ბი განაწილდება შემდეგი სახით:

* სახელმწიფო ბიუჯეტში სრულად მიი­მართება შემდეგი გაუქმებული გადასახადებიდან მიღებული საბიუჯეტო შემოსულობები:
* ფიქსირებული გადასახადი მსუბუქი ავტომობილების იმპორ­ტ­ზე;
* ავტოსატრანსპორტო საშუალებების მესაკუთრეთა გადასახადი;
* საერთო სარგებლობის საავტომობილო გზებით სარგებლობისათვის გა­დასახადი;
* გადასახადი ავტოსატრანსპორტო საშუალებების საქართველოს ტერი­ტო­რიაზე შემოსვლისა და ზენორმატიული დატვირთვისათვის;
* ფიქსირებული გადასახადი სიგარილასა და ფილტრიანი სიგარეტის იმ­პორტზე;
* სოციალური გადასახადი.
* აფხაზეთისა და აჭარის ავტონომიური რესპუბლიკების რესპუბლიკურ და ადგილობრივი თვითმმართველი ერთეულების ბიუჯეტებში სრულად მი­ი­მართება შემდეგი გაუქმებული გადასახადებიდან მიღებული საბიუ­ჯე­ტო შემოსულობები:
* მავნე ნივთიერებებით გარემოს დაბინძურებისათვის გადასახადი;
* ბუნებრივი რესურსებით სარგებლობისათვის გადასახადი;
* ქონების გადაცემისათვის გადასახადი;
* საკურორტო გადასახადი;
* სასტუმროს გადასახადი;
* რეკლამის გადასახადი;
* გადასახადი ადგილობრივი სიმბოლიკის გამოყენებისათვის.
* მცირე ბიზნესის გადასახადიდან და ფიქსირებული გადასახადიდან მი­ღებული თანხების 80% მიიმართება სახელმწიფო ბიუჯეტში, ხოლო 20% – აფხაზეთისა და აჭარის ავტონომიური რესპუბლიკების რესპუბლიკურ და ადგილობრივი თვითმმართველი ერთეულების ბიუჯეტებში.

**7.4. სახელმწიფო ბიუჯეტი და საბიუჯეტო პროცესი**

ქვეყნის საბიუჯეტო სისტემაში წამყვანი როლი განეკუთვნება სახელ­მწი­ფო ბიუჯეტს[[21]](#footnote-21). ზოგადად, ***სახელ­მწი­ფო ბიუჯეტი არის სახელმწიფოს ან ად­მინისტრაციულ-ტერიტორიული წარმონაქმნის ცენტრალიზებული ფუ­ლა­დი ფონდის ფორმირების, განაწილებისა და გადანაწილების ძირითადი ფინანსური გეგმა, რომელიც მტკიცდება სახელმწიფო ხელისუფლების შე­სა­ბამისი საკანონმდებლო ორგანოს მიერ.*** მისი მთავარი დანიშნულებაა ფი­ნან­სური საშუალებების დახმარებით შექმნას პირობები ეკონომიკის ეფექ­ტი­ანი განვითარებისათვის, მოსახლეობის ცხოვრების დონისა და ხარისხის ამაღლებისათვის, საერთო-სახელმწიფოებრივი ამოცანების გადაწყვეტისა და ქვეყნის თავდაცვისუნარიანობის განმტკიცებისათვის.

**ზოგადი ნორმები სახელმწიფო ბიუჯეტისათვის:** საქართველოს საბიუ­ჯეტო კოდექსის 27-ე მუხლის თანახმად, ***საერთო-სახელმწიფოებრივი მნი­შ­­­­ვნელობის გადასახდელები***არის წლიურ ბიუჯეტ­ში პირველი თან­რი­გის კო­დით გათვალისწინებული ასიგნება, რომელიც ცალკეულ კოდებად მო­ი­ცავს:

* საგარეო სახელმწიფო ვალდებულებების მომსახურებას და დაფარვას;   
  საშინაო სახელმწიფო ვალდებულებების მომსახურებას და დაფარვას;
* საქართველოს პრეზიდენტის სარეზერვო ფონდს;
* საქართველოს მთავრობის სარეზერვო ფონდს;
* საქართველოს რეგიონებში განსახორციელებელი პროექტების ფონდს;
* წინა წლებში წარმოქმნილი დავალიანებების დაფარვისა და სასამარ­თ­ლო გადაწყვეტილებების აღსრულების ფონდს;
* ავტონომიური რესპუბლიკებისა და ადგილობრივი თვითმმართველი ერ­თეულებისათვის გადასაცემ ტრანსფერებს.

სახელმწიფო ბიუჯეტში იქმნება ***საქართველოს პრეზიდენტისა და სა­ქართველოს მთავრობის სარეზერვო ფონდები.*** ორივე ფონდის მოცულო­ბა, ერთად აღებული, არ უნდა აღემატებოდეს წლიური ბიუჯეტით გათვა­ლის­წინებული ასიგნებების მთლიანი ოდენობის 2%-ს. საქარ­თვე­ლოს პრე­ზი­დენტისა და საქართველოს მთავრობის სარეზერვო ფონდებიდან სახ­სრე­ბი გამოიყოფა სახელმწიფო ბიუჯეტით გაუთვალისწინებელი გადასახ­დე­ლე­ბის დასაფინანსებლად. სახელმწიფო ბიუჯეტის სარეზერვო ფონდე­ბის ხარ­ჯების მიმართულებებს განსაზღვრავენ, შესაბამისად, საქართველოს პრეზიდენტი და საქართველოს მთავრობა დაზუსტებული ბიუჯეტით გან­საზ­ღვრული მოცულობის მიხედვით. ამ ფონდებიდან თანხებს საქართვე­ლოს პრეზიდენტისა და საქართველოს მთავრობის შესაბამისი გადაწყვეტი­ლე­ბის (რომელიც მოიცავს ინფორმაციას თანხის ოდენობისა და მიზნობ­რი­ო­ბის შესახებ) საფუძველზე გამოყოფს საქართველოს ფინანსთა სამინის­ტ­რო.

სახელმწიფო ბიუჯეტში იქმნება ***საქართველოს რეგიონებში განსახორ­ცი­­ე­ლებელი პროექტების ფონდი,*** რომლის განკარგვა ხორციელდება საქარ­თ­ველოს მთავრობის მიერ მიღებული გადაწყვეტილების შესაბამის­ად. სა­ქარ­თველოს რეგიონებში განსახორციელებელი პროექტების ფონდი­დან თან­ხებს საქართველოს მთავრობის შესაბამისი გადაწყვეტილების სა­ფუძ­ვე­ლზე გამოყოფს საქართველოს ფინანსთა სამინისტრო. საქართველოს რეგი­ო­ნებში განსახორციელებელი პროექტების ფონდის ოდენობა განისაზ­ღ­ვ­რე-ბა წლიური ბიუჯეტით.

სახელმწიფო ბიუჯეტში იქმნება ***წინა წლებში წარმოქმნილი დავალია­ნე­ბების დაფარვისა და სასამართლო გადაწყვეტილებების აღსრულების ფონ­დი,***რომლის განკარგვა ხორციელდება საქართველოს კანონმდებ­ლო­ბით დადგენილი წესით და საქართველოს მთავრობის მიერ მიღებული გა­დაწ­ყვეტილების შესაბამისად. ამ ფონდიდან თანხებს საქართველოს მთავ­რობის შესაბამისი გადაწყვეტილების საფუძველზე გამოყოფს საქარ­თ­ვე­ლოს ფინანსთა სამინისტრო. წინა წლებში წარმოქმნილი დავალიანებე­ბ­ის დაფარვისა და სასამართლო გადაწყვეტილებების აღსრულების ფონდის ოდენობა განისაზღვრება წლიური ბიუჯეტით[[22]](#footnote-22).

საგულისხმოა, რომ საქართველოს მთელ ტერიტორიაზე ან მის რომე­ლი­მე ნაწილში საგან­გებო ან საომარი მდგომარეობის შემოღების შემთხვე­ვა­ში საქართველოს პარლამენტს შეუძლია დაამტკიცოს საქართველოს მთა­ვ­რობის მიერ წარდგენილი ***საგანგებო ბიუჯეტი*** საგანგებო ან საომარ მდგო­მა­რეობასთან დაკავშირებულ ღონისძიებათა მიზნობრივი დაფინანსები­სათ­ვის.

**სახელმწიფო ბიუჯეტის პროექტის მომზადება და წარდგენა:** სახელ­მწი­ფო ბიუჯეტის პროექტის მომზადებისა და წარდგენის პრო­ცესს კოორ­დი­ნაციას უწევს და პასუხისმგებელია საქართველოს ფინანსთა სა­მინის­ტ­რო. წლიური ბიუჯეტის პროექტის მომზადების პროცესი იწყება ქვეყნის ძი­რითადი მონაცემებისა და მიმართულებების დოკუმენტზე (BDD) მუ­შა­ო­ბით.

***ქვეყნის ძირითადი მონაცემებისა და მიმართულების დოკუმენტი*** არის ქვეყნის განვითარების ძირითადი გეგმა, რომელიც ასახავს ინ­ფორ­­მა­ცი­ას საშუალოვადიანი მაკროეკონომიკური და ფისკალური პროგნო­ზე­ბის შესა­ხებ, ასევე ინფორმაციას საქართველოს ცენტრალური, ავტონო­მი­ური რეს­პუბლიკებისა და ადგილობრივი ხელისუფლებების განვითა­რე­ბის ძი­რი­თადი მიმართულებების შესახებ.

ქვეყნის ძირითადი მონაცემებისა და მიმართულების დოკუმენტი მოი­ცავს 4-წლიან პერიოდს და ყოველწლიურად განახ­ლე­ბადი დო­კუ­მენ­ტია, რომლის სტრუქტურა ასახულია **7.2. ნახაზზე.**

საქართველოს საბიუჯეტო კოდექსით განისაზღვრება ქვეყნის ძირი­თა­დი მონაცემებისა და მიმართულებების დოკუმენტის შემუშავების ეტაპები, - რა ინფორმაციას უნდა მოიცავდეს იგი და რა ვადებში ხდება საქართვე­ლოს მთავრობისა და პარლამენტისათვის მისი პირველადი, გადამუ­შავე­ბუ­ლი და საბოლოო ვარიანტების წარდგენა.

ქვეყნის ძირითადი მონაცემებისა და მიმართულებების დოკუმენტის შედ­გენას უზრუნველყოფს საქართველოს ფინანსთა სამინისტრო სა­ქარ­თვე­ლოს ეროვნულ ბანკთან, ადმინისტრაციულ-ტერიტორიულ ერთეუ­ლებში სახელმწიფო რწმუნებულებთან – გუბერნატორებთან, ავტონომი­ური რეს­პუბ­ლიკების ხელისუფლების ორგანოებთან, ადგილობრივი ხელი­სუფლე­ბის ორგანოებთან და საქართველოს მთავრობის მიერ განსაზ­ღვ­რულ მხარ­ჯავ დაწესებულებებთან კოორდინაციით, რისთვისაც ზემოაღ­ნიშ­ნული თა­ნამ­დებობის პირები და ორგანოები ვალდებული არიან საქარ­თვე­ლოს ფი­ნანსთა სამინისტროს წარუდგინონ მოთხოვნილი ინფორმაცია.



ქვეყნის ძირითადი მონაცემებისა და მიმართულებების დოკუმენტის მომზადების მიზნით ყოველი წლის *1 მარტამდე* საქართველოს მთა­ვ­რობა დადგენილებით განსაზღვრავს მხარჯავი დაწესებულებების, ავტო­ნო­მიუ­რი რესპუბლიკების ხელისუფლების ორგანოებისა და ადგილობ­რი­ვი ხე­ლი­­სუფლების ორგანოების (გარდა ავტონომიური რესპუბლიკების შემად­გენლობაში შემავალი ადგილობრივი თვითმმართველი ერთეუ­ლებისა) მი­ერ წარსადგენი ინფორმაციის ნუსხას და წარდგენის ვადებს.

საქართველოს პარლამენტის კომიტეტებთან ძირითადი მონაცემებისა და მიმართულებების შეთანხმების მიზნით საქართველოს მთავრობა ყოვე­ლი წლის *1 ივნისამდე* წარუდგენს საქართველოს პარლამენტს ინფორ­მა­ცი­ას ძირითადი მაკროეკონომიკური პროგნოზებისა და საქართველოს სამი­ნის­ტროების ძირითადი მიმართულებების შესახებ. აღნიშნულ ინფორმა-ცი­აზე საქართველოს პარლამენტის კომიტეტების დასკვნები არა უგვიანეს 20 ივნისისა ეგზავნება საქართველოს მთავრობას. საქართველოს სამინის­ტრო­ები ყოველი წლის *30 ივნისამდე* ამტკიცებენ თავიანთ საშუალოვადიან სამოქმედო გეგმებს, რომლებიც მოიცავს პრიორიტეტებს და მათ მისაღ­წე­ვად განსახორციელებელ პროგრამებსა და ღონისძიებებს.

საქართველოს საბიუჯეტო კოდექსის 34-ე მუხლის თანახმად, ქვეყნის ***ძირითადი მონაცემებისა და მიმართულებების დოკუმენტი უნდა შეიცავ­დეს არანაკლებ შემდეგ ინფორმაციას:***

* გასული, მიმდინარე, დასაგეგმი საბიუჯეტო წლებისათვის და დასაგეგ­მის შემდგომი სამი საბიუჯეტო წლისათვის:
* ძირითადი მაკროეკონომიკური ინდიკატორების (ნომინალური და რე­­ა­­ლური მთლიანი შიდა პროდუქტი, ეკონომიკური ზრდა, ინფლა­ცია, ინ­ვესტიციები და ა. შ.) პროგნოზებს და მათ აღწერას;
* ნაერთი და სახელმწიფო ბიუჯეტების შემოსავლებისა და ხარჯების, ფინანსურ და არაფინანსურ აქტივებზე ოპერაციებისა და ვალდებუ­ლე­ბების აგრეგირებულ მაჩვენებლებს;
* გასული საბიუჯეტო წლის სახელმწიფო ბიუჯეტის შესრულების საბო-ლოო შედეგების ანალიზს და მიმდინარე საბიუჯეტო წლის გადამუ­შავე­ბულ პროგნოზებს;
* დასაგეგმი საბიუჯეტო წლისათვის და დასაგეგმის შემდგომი სამი საბი­უ­ჯეტო წლისათვის:
* საქართველოს მთავრობის მიერ განსაზღვრულ სახელმწიფო პრიო­რი­­ტეტებს;
* საქართველოს მთავრობის დადგენილებით განსაზღვრული სახელ­მწიფო ბიუჯეტის მხარჯავი დაწესებულებების პროგრამებს, მათ მიზ­ნებსა და დაფინანსების ოდენობებს;
* მხოლოდ ინფორმაციული მიზნებისათვის ავტონომიური რესპუბ­ლი­­კებისა და ადგილობრივი თვითმმართველი ერთეულების საშუა­ლო­ვადიან პრიორიტეტებს და მათ მისაღწევად განსახორ­ციელე­ბე­ლი პროგრამებისა და ღონისძიებების დაფინანსების ოდენობებს, მიზნებსა და შედეგებს;
* აგრეგირებულ მაჩვენებლებს სახელმწიფო ბიუჯეტის თითოეული მხარჯავი დაწესებულებისათვის გათვალისწინებული ასიგნებების საორიენტაციო ზღვრული მოცულობის შესახებ;
* სახელმწიფო ბიუჯეტის პრიორიტეტული მიმართულებების ჩამო­ნათ­ვალს, რომლის ფარგლებშიც სახელმწიფო ბიუჯეტის მხარჯავი და­წესებულებები საბიუჯეტო განაცხადში ასახავენ პროგრამებსა და ქვე­პროგრამებს;
* დასაგეგმი საბიუჯეტო წლისათვის დასაქმებულთა საორიენტაციო ზღვ­რულ რიცხოვნობას მხარჯავი დაწესებულებების მიხედვით.

საქართველოს მთავრობა *არაუგვიანეს 10 ივლისისა* იწონებს ქვეყნის ძირითადი მონაცემებისა და მიმართულებების დოკუმენტის (გარდა იმ ინ­ფორმაციისა, რომელიც ეხება მხოლოდ ინფორმაციული მიზნებისათვის ავ­ტო­ნომიური რესპუბ­ლი­­კებისა და ადგილობრივი თვითმმართველი ერთე­ულების საშუა­ლო­ვადიან პრიორიტეტებს და მათ მისაღწევად განსახორ­ცი­ე­ლე­ბე­ლი პროგრამებისა და ღონისძიებების დაფინანსების ოდენობებს, მიზ­­ნებსა და შედეგებს) პირველად ვარიანტს და წარუდგენს პარლამენტს საქართველოს საბიუჯეტო კოდექსის 38-ე და 39-ე მუხლების შესაბამისად.

საქართველოს მთავრობის მიერ ქვეყნის ძირითადი მონაცემებისა და მი­მართულებების დოკუმენტის მოწონებიდან არა უგვიანეს 5 დღისა საქარ­თველოს ფინანსთა სამინისტრო უზრუნველყოფს მხარჯავი დაწესე­ბულე-ბე­ბისათვის ბიუჯეტის მართვის ელექტრონული სისტემის მეშვეობით სა­ბი­უჯეტო განაცხადის ფორმების მიწოდებას, რომელთა გამოყენებითაც მხარ­ჯავმა დაწესებულებებმა საქართველოს ფინანსთა სამინისტროში ელ­ექ­ტრონულად უნდა წარადგინონ ინფორმაცია მომავალი წლების ბიუჯე­ტე­ბის შესახებ[[23]](#footnote-23). ამასთან, მხარჯავი დაწესებულებების მიერ საქართველოს ფინანსთა სამინისტროში წარდგენილი ინფორმაცია მომა­ვა­ლი წლების ბი­უ­ჯეტების შესახებ უნდა შეესაბამებოდეს ქვეყნის ძირითადი მონაცემებისა და მიმართულებების დოკუმენტით მხარჯავი დაწესებულე­ბე­ბისათვის გან­საზღვრული კადრებისა და ასიგნებების ზღ­ვრულ მოცუ­ლო­ბებს.

ამის შემდეგ იწყება მხარჯავი დაწესებულებების მიერ საბიუჯეტო განაცხადების წარდგენის ეტაპი. მხარჯავი დაწესებულებები საქართვე­ლ­ოს ფინანსთა სამინისტროს ბიუ­ჯეტის მართვის ელექტრონული სისტემის მეშ­ვეობით საბიუჯეტო განაცხა­დებს წარუდგენენ *არაუგვიანეს 1 სექტემ­ბრი­სა.* საბიუჯეტო განაცხადი უნდა შეიცავდეს არანაკლებ შემდეგ ინფორ­მა­ციას:

* გასული, მიმდინარე და დასაგეგმი საბიუჯეტო წლებისათვის:
* მხარჯავი დაწესებულებებისათვის გათვალისწინებული ასიგნებე­ბის გაანგარიშებას საბიუჯეტო კლასიფიკაციის (გარდა პროგრამუ­ლი კლასიფიკაციისა) ყველაზე დაბალი თანრიგის მიხედვით;
* მხარჯავი დაწესებულებებისათვის გათვალისწინებული ასიგნებე­ბის გაანგარიშებას პროგრამული კლასიფიკაციის მიხედვით;
* მხარჯავი დაწესებულებისათვის დამტკიცებულ და საპროგნოზო და­საქმებულთა რიცხოვნობას;
* ინფორმაციას დონორების მიერ დაფინანსებული პროექტებისა და ამ პროექტების თანადაფინანსებისა და თანამონაწილეობისათვის გათვალისწინებული ასიგნებების შესახებ;
* ინფორმაციას შესაბამისი კანონით, საქართველოს მთავრობის დად­გე­­ნი­ლებით ან კანონის საფუძ­ველზე სახელმწიფო მმართველობის ორგანოს ადმინისტრაციული აქტით შექმნი­ლი/და­­ფუძნებული სა­ჯა­რო სამართლის იურიდიული პირის/საქართველოს კა­ნონმდებ­ლო­ბით დადგე­ნილი წესით საქართველოს ცენტრალური ხელი­სუფ­ლების ორ­განოს ან/და მის მიერ დაფუძნებული იურიდიული პირის მიერ შექმნილი/დაფუძ­ნე­ბუ­ლი არასამეწარმეო (არაკომერ­ცი­ული) იურიდიული პირის მიერ საქართველოს კანონმდებლობით ნებადართული ნებისმიერი წყაროდან მისაღები შემოსულობების, გასაწევი გადასახდელების და ნაშთის ცვლილების შესახებ, სა­ბი­უ­ჯე­ტო კლასიფიკაციის (გარდა პროგრამული კლასიფიკაციისა) ყვე­ლა­ზე დაბალი თანრიგის მიხედვით, აგრეთვე ინფორმაციას მომუ-შა­ვეთა დამტკიცებული რიცხოვნობისა და საპროგნოზო რიც­ხოვ­ნო­ბის შესახებ;
* დასაგეგმი საბიუჯეტო წლისათვის და დასაგეგმის შემდგომი სამი საბი­უ­­ჯეტო წლისათვის მხარჯავი დაწესებულებისათვის გათვალისწი­ნებუ­ლი ასიგნებებიდან განსახორციელებელ პროგრამებსა და ქვეპროგრა­მებს, მათ დაფინანსებას, აღწერას, მიზნებს, მოსალოდნელ შედეგებს და მა­თი შესრულების შეფასების ინდიკატორებს;
* ინფორმაციას კაპიტალური პროექტების შესახებ[[24]](#footnote-24).

მხარჯავი ორგანიზაციებიდან განაცხადების მიღების შემდეგ ფინან­ს­თა სამინისტრო იხილავს მათ, ადგენს სახელმწიფო ბიუჯეტის პროექტის ძი­რითად პარამეტრებს *და არაუგვიანეს 15 სექტემბრისა* წარუდგენს საქარ­თვე­ლოს მთავრობას. მთავრობის შენიშვნებისა და წინადადებების გათვა­ლის­წინებით, ფინანსთა სამინისტრო განაახლებს სახელმწიფო ბიუჯეტის პროექტს და ქვეყნის ძირითადი მონაცემებისა და მიმართულებების დოკუ­მენტს და არაუგვიანეს 25 სექტემბრისა წარუდგენს მთავრობას[[25]](#footnote-25).

საქართველოს მთავრობა საქართველოს პარლამენტს *არაუგვიანეს 1 ოქტომბრისა* წარუდგენს სახელმწიფო ბიუჯეტის პროექტს თანდართულ მასალებთან ერთად[[26]](#footnote-26).

**სახელმწიფო ბიუჯეტის პროექტი უნდა შეიცავდეს არანაკლებ შემდეგ ინფორმაციას:**

* სახელმწიფო ბიუჯეტის ბალანსს საბიუჯეტო კლასიფიკაციის მიხედ­ვით;
* სახელმწიფო ბიუჯეტის შემოსულობებს, ნაშთის ცვლილებას და თი­თო­ე­ული მხარჯავი დაწესებულებისათვის გათვალისწინებული ასიგნებე­ბის მოცულობას საბიუჯეტო კლასიფიკაციის შემდეგი მუხლების მი­ხედ­­ვით:
* ხარჯები, მათ შორის, შრომის ანაზღაურების მიზნით გამოყოფილი ასიგ­ნებები;
* არაფინანსური აქტივების ზრდა;
* ფინანსური აქტივების ზრდა;
* ვალდებულებების კლება;
* მხარჯავი დაწესებულებებისათვის გათვალისწინებული ასიგნებების მო­­ცულობას ხარჯების და არაფინანსურ აქტივებზე ოპერაციების ფუნ­ქცი­ონალური კლასიფიკაციის მიხედვით;
* სახელმწიფო ბიუჯეტის პროფიციტის ან დეფიციტის მოცულობას;
* სახელმწიფო ბიუჯეტის ასიგნებების მოცულობას პროგრამული კლასი­ფი­კაციის მიხედვით;
* საერთო-სახელმწიფოებრივი მნიშვნელობის გადასახდელების მოცუ­ლო­ბას (მათ შორის, მუნიციპალიტეტების მიხედვით გათანაბრებითი ტრანსფერების მოცულობას);
* სახელმწიფო ვალის და სახელმწიფოს მიერ გარანტირებული სესხების ზღვრულ მოცულობას;
* დონორების მიერ გამოყოფილი მიზნობრივი კრედიტებითა და გრანტე­ბით დაფინანსებულ პროექტებს[[27]](#footnote-27);
* პრიორიტეტებს, რომელთა ფარგლებშიც მხარჯავი დაწესებულებები სა­ხელმწიფო ბიუჯეტის დაფინანსებით ახორციელებენ პროგრამებს/ქვე­პროგ­რამებს, მათ აღწერას და მიზნებს[[28]](#footnote-28).

**სახელმწიფო ბიუჯეტის პროექტს თან ერთვის:**

* სახელმწიფო ბიუჯეტის პროექტის განმარტებითი ბარათი, რომელიც შეიცავს შემდეგ ინფორმაციას:
* ძირითადი მაკროეკონომიკური ინდიკატორების (ნომინალური და რე­ა­ლური მთლიანი შიდა პროდუქტი, ეკონომიკური ზრდა, ინფლა­ცია, ინვესტიციები და ა. შ.) პროგნოზებს და მათ აღწერას;
* ფისკალური მაჩვენებლების პროგნოზებს და მათ აღწერას;
* ინფორმაციას სახელმწიფო ბიუჯეტით დაფინანსებული ძირითადი ღო­ნისძიებებისა და პროგრამების შესახებ;
* მიმდინარე წლის სახელმწიფო ბიუჯეტის შესრულების მოკლე მიმო­ხილ­ვა;
* წლიური საბიუჯეტო კანონის ამოქმედებისათვის საჭირო საკანონმდებ­ლო ცვლილებების პაკეტი;
* დამატებითი ინფორმაცია ბიუჯეტით განსაზღვრული პროგრამე­ბის/ქვე­პროგრამების, მათი მოსალოდნელი შედეგებისა და შესრულების შეფა­სე­ბის ინდიკატორების შესახებ;
* ინფორმაცია შესაბამისი კანონით, საქართველოს მთავრობის დად­გე­­ნი­ლებით ან კანონის საფუძ­ველზე სახელმწიფო მმართველობის ორგანოს ადმინისტრაციული აქტით შექმნი­ლი/და­­ფუძნებული სა­ჯა­რო სამარ­თ­ლის იურიდიული პირის/საქართველოს კა­ნონმდებ­ლო­ბით დადგე­ნილი წესით საქართველოს ცენტრალური ხელი­სუფ­ლების ორ­განოს ან/და მის მიერ დაფუძნებული იურიდიული პირის მიერ შექმნილი/დაფუძ­ნე­ბუ­ლი არასამეწარმეო (არაკომერ­ცი­ული) იურიდიული პირის მიერ საქარ­თვე­ლოს კანონმდებლობით ნებადართული ნებისმიერი წყაროდან მისა­ღე­ბი შემოსულობების, გასაწევი გადასახდელების და ნაშთის ცვლილე­ბის შესახებ;
* ინფორმაცია ფისკალური რისკების შესახებ[[29]](#footnote-29).

სახელმწიფო ბიუჯეტის პროექტი თანდართული მასალებით და ქვეყ­ნის ძირითადი მონაცემებისა და მიმართულებების დოკუმენტი საზოგა­დო­ებისათვის ხელმისაწვდომი უნდა გახდეს საქართველოს პარლამენტში წარ­დგე­ნისთანავე.

**სახელმწიფო ბიუჯეტის პროექტის განხილვა და დამტკიცება:** საქარ­თვე­ლოს პარლამენტში საქართველოს მთავრობის მიერ წარდგე­ნილ სახელ­მწიფო ბიუჯეტის პრო­ექტს თანდართული მასალებით და ქვეყ­ნის ძირითა­დი მონაცემებისა და მი­მარ­თულებების დოკუმენტს იხილავენ საქართვე­ლოს პარლამენტის კო­მი­ტეტები, საპარლამენტო ფრაქციები, უმ­რავლესობა, უმცირესობა, პარ­ლა­მენტის წევრები.

საკომიტეტო განხილვების დროს სახელმწიფო ბიუჯეტის პროექტის ძირითად პარამეტრებს წარადგენს საქართველოს ფინანსთა მინისტრი ან მისი მოადგილე, ხოლო სახელმწიფო ბიუჯეტის პროექტით სამინისტროე­ბი­სათვის გათვალისწინებული ასიგნებების ფარგლებში განსახორციე­ლე­ბე­ლი პროგრამებისა და ქვეპროგრამების და მათი დაფინანსების თაობაზე ინ­ფორმაციას წარადგენს შესაბამისი მინისტრი ან მისი მოადგილე საქარ­თვე­ლოს ფინანსთა მინისტრთან ან მის მოადგილესთან ერთად.

საკომიტეტო განხილვებისას გამოთქმულ შენიშვნებსა და წინადადე­ბებს, ასევე სახელმწიფო აუდიტის სამსახურისა და საქართველოს ეროვ­ნუ­ლი ბანკის დასკვნებს საქართველოს პარლამენტი *არაუგვიანეს 22 ოქტომ­ბრისა* უგზავნის საქართველოს მთავრობას[[30]](#footnote-30).

საქართველოს მთავრობა სახელმწიფო ბიუჯეტის პროექტისა და ქვეყ­ნის ძირითადი მონაცემებისა და მიმართულებების დოკუმენტის გადამუშა­ვე­ბულ ვარიანტებს, გამოთქმული შენიშვნებისა და წინადადებების გათვა­ლის­წინების მდგომარეობის შესახებ ინფორმაციასთან ერთად, *არაუგვიანეს 5 ნოემბრისა* ხელმეორედ წარუდგენს საქართველოს პარლამენტს. სახელ­მწიფო ბიუჯეტის პროექტი განიხილება პლენარულ სხდომაზე.

პლენარულ სხდომაზე წლიური საბიუჯეტო კანონის პროექტსა და მიმდინარე წლის სახელმწიფო ბიუჯეტის მოკლე მიმოხილვის შესახებ მოხ­სენებას წარადგენს საქართველოს პრემიერ-მინისტრი ან საქართველოს მთავრობის რომელიმე წევრი პრემიერ-მინისტრის შესაბამისი აქტით მიღე­ბუ­ლი დავალებით. საქართველოს პარლამენტი ასევე ისმენს სახელმწიფო აუდიტის სამსახურის, საქართველოს ეროვნული ბანკისა და საქართველოს პარლამენტის საფინანსო-საბიუჯეტო კომიტეტის მოხსენებებს.

პლენარულ სხდომაზე გამოთქმული შენიშვნები და წინადადებები *არაუგვიანეს 15 ნოემბრისა* ეგზავნება საქართველოს მთავრობას.

საქართველოს მთავრობა სახელმწიფო ბიუჯეტის პროექტის საბოლოო ვარიანტს და მის შესაბამის ქვეყნის ძირითადი მონაცემებისა და მიმართუ­ლებების დოკუმენტის გადამუშავებულ ვარიანტს, პლენარულ სხდომაზე გა­მოთქმული შენიშვნებისა და წინადადებების გათვალისწინების მდგომა­რე­ობის შესახებ ინფორმაციასთან ერთად, *არაუგვიანეს 30 ნოემბრისა* წა­რუდ­გენს საქართველოს პარლამენტს.

სახელმწიფო ბიუჯეტის პროექტს საქართველოს პარლამენტი კენჭს უყ­რის *არაუგვიანეს დეკემბრის მე-3 პარასკევისა.* სახელმწიფო ბიუჯეტის კანონის პროექტი მიიღება სიითი შემადგენლობის უმრავლესობით, ერთი მოსმენით.

***საქართველოს პარლამენტში სახელმწიფო ბიუჯეტის პროექტში ცვლი­ლებები*** შესაძლებელია შეტანილ იქნეს საქართველოს მთავრობის თანხმო­ბით. ასეთ შემთხვევაში საქართველოს მთავრობა საქართველოს პარლა­მენტს წარუდგენს კანონის შესაბამის შესწორებულ პროექტს. სახელმწიფო ბიუჯეტის პროექტში ცვლილებები შესაძლებელია ასევე შეტანილ იქნეს პარ­ლამენტის პლენარულ სხდომაზე მისი განხილვისას იმ შემთხვევაში, თუ გამოთქმულ შენიშვნას დაეთანხმება მომხსენებელი.

თუ საქართველოს პარლამენტი დეკემბრის მესამე პარასკევამდე ვერ მიიღებს სახელმწიფო ბიუჯეტის კანონის პროექტს, შესაძლებელია სახელ­მწიფო ბიუჯეტის პროექტის იმავე ვარიანტს ან საქართველოს მთავრობისა და საქართველოს პარლამენტის წევრთა შემთანხმებელი კომისიის მიერ გა­დამუშავებულ პროექტს ხელახლა ეყაროს კენჭი 10 დღის ვადაში, მაგრამ *არა­უგვიანეს 31 დეკემბრისა.*

***სახელმწიფო ბიუჯეტის დაუმტკიცებლობის შემთხვევაში*** ხარჯები იფარება წინა წლის დამტკიცებული სახელმწიფო ბიუჯეტის მიხედვით, სა­ბიუჯეტო კოდექსის მე-13 მუხლის შესაბამისად, რომლის თანახმად, რო­გორც ზემოთ ავღნიშნეთ, შესაბამისი ბიუჯეტის დამტკიცებამდე, საქარ­თვე­ლოს ფინანსთა მინისტრი უფლებამოსილია მხარჯავ დაწესებულე­ბებ­ზე ყოველთვიურად გასცეს თანხა არაუმეტეს გასული საბიუჯეტო წლის დამ­ტკიცებული ასიგნებების 1/12-ისა.

დასაგეგმი საბიუჯეტო წლის დაწყებიდან *არაუგვიანეს 1 თვისა* საქარ­თვე­ლოს ფი­ნანსთა სამინისტრო ადგილობრივი თვითმმართველობებიდან და ავტონომიური რესპუბლიკებიდან მიღებული ინფორმაციის საფუძ­ველ­ზე უზრუნველყოფს ქვეყნის ძირითადი მონაცემებისა და მიმართულე­ბე­ბის დოკუმენტის საბოლოო ვარიანტის მომზადებას და საქართველოს პარ­ლა­მენტის საფინანსო-საბიუჯეტო კომიტეტისათვის ინფორმაციის სახით წარ­დგენას.

საქართველოს კონსტიტუციის 93-ე მუხლის 41 პუნქტის თანახმად, თუ პარლამენტი ახალი საბიუჯეტო წლის დაწყებიდან 2 თვის განმავლობაში ვერ მოახერხებს სახელმწიფო ბიუჯეტის მიღებას, ეს ჩაითვლება უნდობ­ლობის გამოცხადების საკითხის აღძვრად და თუ პარლამენტი დადგენილ ვადაში უნდობლობას ვერ გამოუცხადებს მთავრობას, პრეზიდენტი ამ ვა­დის ამოწურვიდან 3 დღეში დაითხოვს პარლამენტს და დანიშნავს რიგ­გა­რე­შე არჩევნებს. ასეთ ვითარებაში საქართველოს პრეზიდენტი დეკრეტით ამტკიცებს სახელმწიფო ბიუჯეტს და, მას შემდეგ, რაც აირჩევა ახალი პარ­ლა­მენტი, 1 თვის ვადაში წარუდგენს მას დასამტკიცებლად.

სახელმწიფო ბიუჯეტის პროექტის მომზადების, წარდგენისა და დამ­ტკი­ცების პროცესის კალენდარი ასახულია **7.1. ცხრილში.**

**ცხრილი 7.1. სახელმწიფო ბიუჯეტის პროექტის მომზადების, წარდგენისა და დამ­ტკი­ცების პროცესის კალენდარი**

|  |  |  |  |
| --- | --- | --- | --- |
| **№** | **ვადები** | **პასუხისმგებელი** | **პროცესი** |
| **1** | **1 მარტამდე** | **საქართველოს**  **მთავრობა** | **განსაზღვრავს ძირითადი მონაცემებისა და მიმართულე­ბე­ბის დოკუმენტის მოსამზადებლად ინფორმაციის ნუსხას და წარდგენის ვადებს** |
| **2** | **1 ივნისამდე** | **საქართველოს**  **მთავრობა** | **საქართველოს პარლამენტს წარუდგენს**  **ინფორმაციას ძირითადი მაკროეკონომიკური პროგნოზებისა და საქართველოს სამინისტროების ძირითადი მიმართულებების შესახებ** |
| **3** | **20 ივნისამდე** | **საქართველოს**  **პარლამენტი** | **საქართველოს მთავრობას უგზავნის დასკვნებს ზემოხსენებულ ინფორმაციაზე** |
| **4** | **30 ივნისამდე** | **საქართველოს**  **სამინისტროები** | **ამტკიცებს საშუალოვადიან სამოქმედო გეგმებს (პროექტებს, პროგრამებს, ღონისძიებებს)** |
| **5** | **10 ივლისამდე** | **საქართველოს**  **მთავრობა** | **იწონებს ქვეყნის ძირითადი მონაცემებისა და მიმართულე­ბე­ბის დოკუმენტის პირველ ვარიანტს** |
| **6** | **15 ივლისამდე** | **საქართველოს**  **ფინანსთა**  **სამინისტრო** | **მხარჯავ დაწესებულებებს უგზავნის საბიუჯეტო განაცხადის ფორმებს** |
| **7** | **1 სექტემბრამდე** | **მხარჯავი დაწედებულებები** | **საქართველოს ფინანსთა სამინისტროს წარუდგენენ საბიუჯეტო განაცხადებს** |
| **8** | **15 სექტემბრამდე** | **საქართველოს**  **ფინანსთა**  **სამინისტრო** | **იხილავს საბიუჯეტო განაცხადებს და სახელმწიფო ბიუჯეტის პროექტის ძირითად პარამეტრებს წარუდგენს საქართველოს მთავრობას** |
| **9** | **25 სექტემბრამდე** | **საქართველოს**  **ფინანსთა**  **სამინისტრო** | **საქართველოს მთავრობას წარუდგენს სახელმწიფო ბიუჯეტის პროექტისა და ქვეყნის ძირითადი მონაცემებისა და მიმართულე­ბე­ბის განახლებულ ვარიანტს** |
| **10** | **1 ოქტომბრამდე** | **საქართველოს**  **მთავრობა** | **საქართველოს პარლამენტს წარუდგენს საქართველოს პრეზიდენტთან შეთანხმებულ სახელმწიფო ბიუჯეტის პროექტს თანდართულ მასალებთან ერთად** |
| **11** | **22 ოქტომბრამდე** | **საქართველოს**  **პარლამენტი** | **საქართველოს მთავრობას უგზავნის საკომიტეტო განხილვებისას გამოთქმულ შენიშვნებსა და წინადადებებს, აგრეთვე საქართველოს სახელმწიფო აუდიტის სამსახურისა და საქართველოს ეროვნული ბანკის დასკვნებს** |
| **12** | **5 ნოემბრამდე** | **საქართველოს**  **მთავრობა** | **საქართველოს პარლამენტს წარუდგენს სახელმწიფო ბიუჯეტის პროექტისა და ქვეყნის ძირითადი მონაცემებისა და მიმართულე­ბე­ბის დოკუმენტის გადამუშავებულ ვარიანტებს გამოთქმული შენიშვნებისა და წინადადებების გათვალისწინების მდგომარეობის შესახებ** |
| **13** | **15 ნოემბრამდე** | **საქართველოს**  **პარლამენტი** | **საქართველოს მთავრობას უგზავნის პარლამენტის პლენარულ სხდომაზე გამოთქმულ შენიშვნებსა და წინადადებებს** |
| **14** | **30 ნოემბრამდე** | **საქართველოს**  **მთავრობა** | **საქართველოს პარლამენტს წარუდგენს**  **სახელმწიფო ბიუჯეტის პროექტისა და ქვეყნის ძირითადი მონაცემებისა და მიმართულე­ბე­ბის დოკუმენტის საბოლოო ვარიანტებს** |
| **15** | **დეკემბრის მე-3 პარასკევამდე** | **საქართველოს**  **პარლამენტი** | **კენჭს უყრის სახელმწიფო ბიუჯეტის პროექტს** |
| **16** | **31 დეკემბრამდე** | **საქართველოს**  **პარლამენტი** | **დეკემბრის მე-3 პარასკევამდე ბიუჯეტის მიუღებლობის შემთხვევაში საქართველოს პარლამენტი კენჭს უყრის მის იმავე ვარიანტს ან მთავრობისა და პარლამენტის წევრთა შემთანხმებელი კომისიის მიერ გადამუშავებულ პროექტს** |
| **17** | **ვადა დაუდგენელია** | **საქართველოს პრეზიდენტი** | **სახელმწიფო ბიუჯეტის პროექტის დაუმტკიცებლობის შემთხვევაში დეკრეტით ამტკიცებს სახელმწიფო ბიუჯეტს და დაითხოვს პარლამენტს** |
| **18** | **ახლად არჩეული პარლამენტის უფლებამოსილების ცნობიდან 1 თვეში** | **საქართველოს პრეზიდენტი** | **დეკრეტით დამტკიცებულ სახელმწიფო ბიუჯეტს წარუდგენს პარლამენტს დასამტკიცებლად** |

წლიური ბიუჯეტით გათვალისწინებულ ასიგნებებში ცვლილებების ან/და დამატებების შეტანა საჭიროებს ***წლიურ საბიუჯეტო კანონში ცვლი­ლე­ბების ან/და დამატებების შეტანას.*** წლიურ საბიუჯეტო კანონში ცვლი­ლე­ბების ან/და დამატებების შეტანის შესახებ კანონის პროექტისთვის დარ­თული მასალები უნდა შეიცავდეს განახლებულ საშუალოვადიან მაკრო­ეკო­ნომიკურ და ფისკალურ პროგნოზებს და ცვლილებების ან/და დამა­ტე­ბე­ბის შინაარსის ამსახველ ინფორმაციას, გარდა იმ შემთხვევისა, როცა მა­თი წარდგენა საჭირო არ არის ცვლილებების ან/და დამატებების შინაარ­სი­დან გამომდინარე.

საქართველოს მთავრობის მიერ სახელმწიფო ბიუჯეტის კანონში ცვ­ლი­ლებების ან/და დამატებების შეტანის შესახებ კანონის პროექტის საქარ­თველოს პარლამენტში წარდგენიდან *7 დღის ვადაში* საქართველოს პარლა­მენტი კანონის პროექტთან დაკავშირებულ შესაბამის დასკვნებს უგზავნის საქართველოს მთავრობას.

საქართველოს მთავრობა სახელმწიფო ბიუჯეტის კანონში ცვლილე­ბე­ბის ან/და დამატებების შეტანის შესახებ კანონის პროექტის გადამუშა­ვე­ბულ ვარიანტს საქართველოს პარლამენტს განსახილველად წარუდგენს მი­ღე­ბიდან *არაუგვიანეს 5 დღისა.* პროექტს უნდა ერთოდეს ინფორმაცია გა­მოთ­ქმული შენიშვნებისა და წინადადებების გათვალისწინების მდგომა­რე­ო­ბის შესახებ.

სახელმწიფო ბიუჯეტის კანონში ცვლილებების ან/და დამატებების შე­ტა­ნის შესახებ კანონის პროექტს პარლამენტი პლენარულ სხდომაზე განი­ხი­ლავს საქართველოს მთავრობის მიერ პროექტის გადამუშავებული ვა­რი­ან­ტის წარდგენიდან *არაუგვიანეს 5 დღისა.*

პლენარულ სხდომაზე წლიურ საბიუჯეტო კანონში ცვლილების შეტა­ნის შესახებ კანონის პროექტს წარადგენს საქართველოს პრემიერ-მინისტრი ან პრემიერ-მინისტრის შესაბამისი აქტით განსაზღვრული პირი. საქართვე­ლოს პარლამენტი ასევე ისმენს სახელმწიფო აუდიტის სამსახურის, საქარ­თვე­­ლოს ეროვნული ბანკისა და საქართველოს პარლამენტის საფინანსო-სა­ბიუჯეტო კომიტეტის მოხსენებებს.

საქართველოს პარლამენტი სიითი შემადგენლობის უმრავლესობით, ერ­თი მოსმენით იღებს სახელმწიფო ბიუჯეტის კანონში ცვლილებების ან/ და დამატებების შეტანის შესახებ კანონის პროექტს. ამასთან, იმ შემთხვე­ვაში, თუ საქართველოს პარლამენტი ვერ მიიღებს სახელმწიფო ბიუჯეტის კანონში ცვლილებების ან/და დამატებების შეტანის შესახებ კანონის პრო­ექტს, შესაძლებელია სახელმწიფო ბიუჯეტის კანონში ცვლილებების ან/და და­მატებების შეტანის შესახებ კანონის პროექტის იმავე ვარიანტს ან საქარ­თველოს მთავრობისა და საქართველოს პარლამენტის წევრთა შემთან­ხმე­ბე­ლი კომისიის მიერ გადამუშავებულ პროექტს ხელახლა ეყაროს კენჭი.

სახელმწიფო ბიუჯეტის კანონში ცვლილებების ან/და დამატებების შე­ტა­ნის შესახებ კანონი ქვეყნდება საქართველოს კანონმდებლობით დადგე­ნილი წესით.

**სახელმწიფო ბიუჯეტის შესრულება:** სახელმწიფო ბიუჯეტის დამტკი­ცების საბოლოო ეტაპია პარლამენტის მიერ მიღებულ საბიუჯეტო კანონზე პრეზიდენტის მიერ ხელის მოწერა. ამის შემდეგ იწყება სახელმწიფო ბიუ­ჯე­ტის შესრულების პროცესი.

საბიუჯეტო ორგანიზაციები პასუხისმგებელი არიან ასიგნებების შესა­ბა­მისად გადახდების განხორციელებისათვის და თავიანთი კომპეტენციის ფარგლებში შემოსულობების მობილიზებისათვის.

საქართველოს ფინანსთა მინისტრი ზედამხედველობს სახელმწიფო ბი­­უჯეტის შესრულების ორგანიზებასა და მართვას. საქართველოს პარ­ლა­მენტი კი უფლებამოსილია გააკონტროლოს საქართველოს მთავრობის მი­ერ სახელმწიფო ბიუჯეტის სახსრების ხარჯვის კანონიერება სახელმწიფო აუ­დიტის სამსახურის მეშვეობით.

სახელმწიფო ბიუჯეტის შესრულების პროცესის მნიშვნელოვანი შე­მად­გენელი ნაწილია ***სახელმწიფო ბიუჯეტის განწერა.*** მხარჯავი დაწესებუ­ლებები *სახელმწიფო ბიუჯეტის კანონის გამოქვეყნებიდან 5 სამუშაო დღის ვადაში* საქართველოს ფინანსთა სამინისტროს წარუდგენენ ინფორმაციას მათთვის სახელმწიფო ბიუჯეტით გამოყოფილი ასიგნებების კვარტალური ან/და ყოველთვიური საორიენტაციო განწერის შესახებ.

საქართველოს ფინანსთა სამინისტრო იხილავს წარმოდგენილ ინფორ­მა­ციას და არსებული რესურსების გათვალისწინებით, სახელმწიფო ბიუჯე­ტის კანონის გამოქვეყნებიდან *არაუგვიანეს 15* დღისა იღებს გადაწყვე­ტი­ლე­ბას სახელმწიფო და ნაერთი ბიუჯეტების (გადასახადების ნაწილში) კვარ­ტალური ან/და ყოველთვიური განწერის შესახებ. ამასთან, სახელ­მწი­ფო ბიუჯეტის კვარტალური ან/და ყოველთვიური განწერისას ასიგნებების დაფინანსების მიზნით შესაძლებელია გამოყენებულ იქნეს თავისუფალი ნაშ­თი იმ პირობით, რომ წლიური ბიუჯეტით გათვალისწინებული ნაშთის ცვლილების წლიური ოდენობა უცვლელი დარჩება[[31]](#footnote-31).

**სახელმწიფო ბიუჯეტის აღრიცხვა, ანგარიშგება და აუდიტი:**

სახელმწიფო ხაზინა ახორციელებს სახელმწიფო ბიუჯეტის გადასახ­დე­ლე­ბის დასაფინანსებლად საბიუჯეტო კლასიფიკაციის შესაბამისად გადახდე­ბის აღრიცხვას, რომელიც მოიცავს ინფორმაციას გადახდის განხორციე­ლე­ბის ყველა ეტაპის შესახებ. სახელმწიფო ხაზინა ასევე აღრიცხავს საბიუ­ჯე­ტო კლასიფიკაციით გათვალისწინებულ შემოსულობებს და დაბრუნებულ ზედმეტად გადახდილ თანხებს. ამასთან, სახელმწიფო ხაზინა ყოველი თვის დასრულებიდან *20 დღის ვადაში* ამზადებს ანგარიშგებას სახელ­მწი­ფო ბიუჯეტის შემოსულობების, გადასახდელების, ნაშთის ცვლილებისა და მთლიანი სალდოს ჩვენებით და წარუდგენს საქართველოს პარლა­მენტს.

ყოველი კვარტალის დასრულებიდან *1 თვის ვადაში* საქართველოს ფი­ნანსთა სამინისტრო საქართველოს პარლამენტს წარუდგენს სახელმწიფო ბიუჯეტის შესრულების კვარტალურ მიმოხილვას ნაზარდი ჯამით, რომე­ლიც მოიცავს:

* მაკროეკონომიკისა და საბიუჯეტო სფეროში მიმდინარე მოვლენებს;
* შემოსულობების, გადასახდელების (მათ შორის, საერთო-სახელ­მწი­ფო­ებრივი მნიშვნელობის გადასახდელების), ნაშთის ცვლილებისა და მთლიანი სალდოს ფაქტობრივი მოცულობების შედარებას შესაბა­მი­სი პერიოდის გეგმურ მაჩვენებლებთან.

მხარჯავი დაწესებულებები და შესაბამისი კანონით, საქართველოს მთავ­­რობის დად­გე­­ნი­ლებით ან კანონის საფუძ­ველზე სახელმწიფო მმარ­თველობის ორგანოს ადმინისტრაციული აქტით შექმნი­ლი/და­­ფუძნებული სა­ჯა­რო სამარ­თ­ლის იურიდიული პირები და საქართველოს კა­ნონმდებ­ლო­­ბით დადგე­ნილი წესით საქართველოს ცენტრალური ხელი­სუფ­ლების ორ­განოს ან/და მის მიერ დაფუძნებული იურიდიული პირის მიერ შექ­მნი­ლი/დაფუძ­ნე­ბუ­ლი არასამეწარმეო (არაკომერ­ცი­ული) იურიდიული პირე­ბი საქართველოს ფინანსთა მინისტრის მიერ დამტკიცებული ინსტრუქცი­ე­ბის შესაბამისად, დადგენილ ვადებში ამზადებენ საბოლოო ანგარიშებს და ანგარიშგებებს, რომლებიც ეგზავნება საქართველოს ფინანსთა სამინის­ტ­როს.

საქართველოს ფინანსთა სამინისტრო სახელმწიფო ხაზინის მონაცე­მებ­ზე დაყრდნობით და მხარჯავი დაწესებულებებიდან და სხვა შესაბამისი საბიუჯეტო ორგანიზაციებიდან მიღებული ინფორმაციის საფუძველზე ამზადებს ***სახელმწიფო ბიუჯეტის შესრულების წლიურ ანგარიშს,*** რომე­ლიც წარედგინება საქართველოს მთავრობას. საქართველოს მთავრობა სა­ბი­უჯეტო წლის დასრულებიდან *3 თვის ვადაში* გადასცემს მას სახელ­მწი­ფო აუდიტის სამსახურს.

საქართველოს მთავრობა სახელმწიფო ბიუჯეტის შესრულების წლიურ ანგარიშს საქართველოს პარლამენტს წარუდგენს მისთვის სახელმწიფო აუდიტის სამსახურის მიერ ამ ანგარიშის შესახებ მოხსენების დასრულების თაობაზე ინფორმაციის მიწოდებისთანავე, მაგრამ საბიუჯეტო წლის დასრულებიდან *არაუგვიანეს 5 თვისა.*

***სახელმწიფო ბიუჯეტის შესრულების წლიური ანგარიში მოიცავს*** წლი­ური ბიუჯეტის შესრულების შესახებ არანაკლებ შემდეგ ინფორმაციას:

* სახელმწიფო ბიუჯეტის ბალანსს საბიუჯეტო კლასიფიკაციის მიხედ­ვით;
* მაკროეკონომიკურ მიმოხილვას;
* საბიუჯეტო კლასიფიკაციის მიხედვით ბიუჯეტის შემოსულობებისა და გა­დასახდელების შედარებას შესაბამისი პერიოდის გეგმურ მაჩვენებ­ლებ­თან;
* სახელმწიფო ხაზინის ერთიანი ანგარიშის სისტემის ანგარიშებზე არ­სე­ბულ ნაშთებს წლის დასაწყისისა და დასასრულისათვის;
* მხარჯავი დაწესებულებების პროგრამების მიხედვით დამტკიცებულ და დაზუსტებულ ასიგნებებს შორის შეუსაბამობის განმარტებას, თუ ასეთი შეუსაბამობა აღემატება 30%-ს;
* მხარჯავი დაწესებულებების პროგრამების მიხედვით დაზუსტებულ ასი­გ­ნებებსა და გადახდილ თანხებს შორის შეუსაბამობის განმარტებას, თუ ასეთი შეუსაბამობა აღემატება 15%-ს;
* ინფორმაციას საერთო-სახელმწიფოებრივი მნიშვნელობის გადასახდე­ლე­ბის შესრულების მდგომარეობის შესახებ (მათ შორის, საბიუჯეტო წლის ბოლოსათვის დაუფარავი სახელმწიფო ვალების და მუნიცი­პალი­ტეტების მიხედვით გათანაბრებითი ტრანსფერების შესახებ);
* წლიური ბიუჯეტით დასახული პრიორიტეტების ფარგლებში მხარჯავი დაწესებულებების მიერ განხორციელებული პროგრამების/ქვე­პროგრა­მე­ბის აღწერას და მიღწეულ შედეგებს;
* შესაბამისი კანონით, საქართველოს მთავ­რობის დად­გე­­ნი­ლებით ან კა­ნო­ნის საფუძ­ველზე სახელმწიფო მმარ­თველობის ორგანოს ადმინის­ტრა­ციული აქტით შექმნი­ლი/და­­ფუძნებული სა­ჯა­რო სამარ­თ­ლის იურიდი­უ­ლი პირებისა და საქართველოს კა­ნონმდებ­ლო­­ბით დადგე­ნილი წესით საქართველოს ცენტრალური ხელი­სუფ­ლების ორ­განოს ან/და მის მიერ დაფუძნებული იურიდიული პირის მიერ შექ­მნი­ლი/დაფუძ­ნე­ბუ­ლი არა­სამეწარმეო (არაკომერ­ცი­ული) იურიდიული პირე­ბის ბიუჯეტების შეს­რულების წლიურ მაჩვენებლებს.

სახელმწიფო აუდიტის სამსახური საქართველოს მთავრობის მიერ სა­ხელმწიფო ბიუჯეტის შესრულების წლიური ანგარიშის მისთვის გადა­ცე­მი­დან *45 დღის ვადაში* საქართველოს მთავრობას აცნობებს ამ ანგარიშის შესახებ მოხსენების დასრულების თაობაზე და საქართველოს პარლამენტს წარუდგენს მოხსენებას სახელმწიფო ბიუჯეტის შესრულების წლიური ან-გა­რიშის შესახებ.

სახელმწიფო ბიუჯეტის შესრულების წლიური ანგარიშის განხილვისა და ამ ანგარიშის შესახებ სახელმწიფო აუდიტის სამსახურის მოხსენების მოს­მენის შემდეგ საქართველოს პარლამენტი საგაზაფხულო სესიის დას­რუ­ლებამდე იღებს დადგენილებას სახელმწიფო ბიუჯეტის შესრულების წლიური ანგარიშის დამტკიცების ან დაუმტკიცებლობის თაობაზე.

**7.5. ავტონომიური რესპუბლიკის რესპუბლიკური ბიუჯეტი**

საქართველოს სახელმწიფოს შემადგენელი ნაწილია ორი ავტონო­მი­უ­რი წარმონაქმნი - აფხაზეთის ავტონომიური რესპუბლიკა და აჭარის ავტო-ნო­მიური რესპუბლიკა. ავტონომიური რესპუბლიკის საბიუჯეტო მოწყობა რეგულირდება რო­გორც საკუთარი კონსტიტუციებითა და კანონმდებ­ლო­ბით, ასევე ქვეყნის ძირითადი კონსტიტუციით, საქართველოს საბიუჯეტო კოდექსით და სხვა კანონებით.

ავტონომიურ რესპუბლიკას აქვს საკუთარი დამოუკიდებელი რეს­პუბ­ლი­კური ბიუჯეტი, რომელიც არის ავტონო­მი­ური რესპუბლიკის უმაღ­ლე­სი საბჭოს მიერ დამტკიცებული, ავტონო­მი­ური რესპუბლიკის ხელისუფ­ლე­ბის ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდე­ლე­ბი­სა და ნაშთის ცვლილების ერ­თო­ბ­ლიობა.

 ავტონომიური რესპუბ­ლი­კის რესპუბლიკური ბიუჯეტის დამოუკი­დებ­ლობას უზრუნველყოფს სა­კუთარი შემოსულობების წყაროები და სა­კუ­თარი გადასახდელების და­მო­უკიდებლად განსაზღვრის უფლება საქარ­თვე­ლოს კანონმდებლობის შე­სა­ბამისად.

**ზოგადი ნორმები ავტონომიური რესპუბლიკის რესპუბლიკური ბიუ­ჯე­ტისათვის:** ავტონომიური რესპუბლიკის რესპუბლიკური ბიუჯეტს გააჩ­ნია საერ­თო-რესპუბლიკური მნიშვნელობის გადასახდე­ლე­ბი. საქარ­თვე­ლოს საბი­უ­­ჯეტო კოდექსის 891 მუხლის თანახმად, საერთო - რესპუბ­ლი­კუ­რი მნიშ­ვნელობის გადასახდელები არის წლიურ ბიუჯეტში პირველი თან­რი­­გის კო­დით გათვალისწინებული ასიგნება, რომელიც ცალკეულ კოდე­ბად მოიცავს:

* ვალდებულებების მომსახურებას და დაფარვას;
* ავტონომიური რესპუბლიკის რესპუბლიკური ბიუჯეტის სარეზერვო ფონდს;
* წინა წლებში წარმოქმნილი დავალიანებების დაფარვისა და სასამარ­თ­ლო გადაწყვეტილებების აღსრულების ფონდს;
* ადგილობრივი თვითმმართველი ერთეულებისათვის გადასაცემ ტრან­სფე­რებს.

ავტონომიური რესპუბლიკის რესპუბლიკურ ბიუჯეტში გაუთვალის­წი­ნებელი გადასახდელების დასაფინანსებლად იქმნება ***სარეზერვო ფონ­დი,*** რომლის მოცულობა არ უნდა აღემატებოდეს წლიური ბიუჯეტით გათ­ვა­ლისწინებული ასიგნებების მთლიანი ოდენობის 2%-ს. სარეზერვო ფონ­დი­დან თანხებს ავტონომიური რესპუბლიკის მთავრობის თავმჯდომარის გადაწყვეტილების საფუძველზე, რომელიც მოიცავს ინფორმაციას თანხის ოდენობისა და მიზნობრიობის შესახებ, გამოყოფს შესაბამისი საფინანსო ორ­განო.

ავტონომიური რესპუბლიკის რესპუბლიკურ ბიუჯეტში შეიძლება შე­იქ­მნას ***წინა წლებში წარმოქმნილი დავალიანებების დაფარვისა და სასა­მარ­თ­ლო გადაწყვეტილებების აღსრულების ფონდი,*** რომლის განკარგვა ხორ­ცი­ელდება საქართველოს კანონმდებლობით დადგენილი წესით და ავტო­ნო­მიური რესპუბლიკის აღმასრულებელი ორგანოს მიერ მიღებული გა­დაწ­ყვეტილების შესაბამისად. ამ ფონდის ოდენობა განისაზ­ღ­ვრება წლი­უ­რი ბიუჯეტით.

 ერთი მხარჯავი დაწესებულებიდან სხვა მხარჯავ დაწესებულებაზე ასიგ­ნებების გადანაწილება, გარდა მცირე გამონაკლისისა, შეიძლება მხო­ლოდ წლიურ ბიუჯეტში ცვლილებების შეტანით.

შესაძლებელია განხორციელდეს მხარჯავი დაწესებულების პროგრა­მებს, ქვეპროგრამებსა და საბიუჯეტო კლასიფიკაციის მუხლებს შორის თა­ნხების გადანაწილება. ამასთან, მხარჯავი დაწესებულების პროგრამებს შო­რის თანხების გადანაწილება არ უნდა აღემატებოდეს მხარჯავი დაწესე­ბუ­ლე­ბისათვის წლიური ბიუჯეტით დამტკიცებული გადასახდელების 5%-ს, გარდა ავტონომიური რესპუბლიკის რესპუბლიკური ბიუჯეტის სარე­ზერ­ვო ფონდისა და წინა წლებში წარმოქმნილი დავალიანებების დაფარვისა და სასამართლო გადაწყვეტილებების აღსრულების ფონდისა.

შესაბამისი სამართლებრივი აქტისა და მხარჯავი დაწესებულების მი­ერ წარმოდგენილი წინადადებების საფუძველზე ავტონომიური რესპუბ­ლი­კის აღმასრულებელი ორგანო უფლებამოსილია განახორციელოს ცვლი­ლე­ბები (პროგრამის /ქვეპროგრამის დამატება, პროგრამის /ქვეპროგრამის დასახელების შეცვლა) პროგრამულ კლასიფიკაციაში.

ავტონომიური რესპუბლიკის აღმასრულებელი ორგანო უფლება­მოსი­ლია შესაბამისი სამართლებრივი აქტის საფუძველზე, სახელმწიფო ბიუჯე­ტით გათვალისწინებული საერთო - სახელმწიფოებრივი მნიშვნელობის გა­და­სახდელებიდან გამოყოფილი თანხების ასახვის მიზნით, განახორ­ცი­ე­ლოს ცვლილებები (მათ შორის, პროგრამის / ქვეპროგრამის დამატება) ბიუ­ჯე­ტით დამტკიცებულ შემოსულობებსა და გადასახდელებში. ეს ცვლი­ლე­ბე­ბი 1 თვის ვადაში, მაგრამ არა უგვიანეს საბიუჯეტო წლის დასრულებისა, უნდა წარედგინოს ავტონომიური რესპუბლიკის წარმომადგენლობით ორ­გა­ნოს.

ავტონომიური რესპუბლიკის აღმასრულებელი ორგანო განსაზღვრავს საჯარო სამართლის იურიდიული პირისა (რომელიც შექმნი­ლია/დაფუძ­ნე­ბუ­ლია ავტონომიური რესპუბლიკის უმაღლესი აღმასრულებელი ორგანოს ნორმატიული აქტით), ან ამ საჯარო სამართლის იურიდიული პირის მიერ დაფუძნებული იურიდიული პირისა და არასამეწარმეო (არაკომერციული) იურიდიული პირის (რომელიც შექმნილია/დაფუძნებულია საქართველოს კანონმდებლობით დადგენილი წესით ავტონომიური რესპუბლიკის ხელი­სუფ­ლების ორგანოს ან/და მის მიერ დაფუძნებული იურიდიული პირის მი­ერ) ბიუჯეტების დაზუსტების წესს საქარ­თვე­ლოს კანონმდებლობით ნე­ბა­დართული სხვა შემოსავლების (არასაბი­უ­ჯეტო სახსრების) ნაწილში.

მხარჯავი დაწესებულებების მიერ წარმოდგენილი წინადადებებისა და ავტონომიური რესპუბლიკის აღმასრულებელი ორგანოს მიერ მიღებული გადაწყვეტილების საფუძველზე მხარჯავი დაწესებულებებისათვის გამო­ყო­ფილი ასიგნებებიდან თანხები შესაძლებელია გადანაწილდეს საერთო - რესპუბლიკური მნიშვნელობის გადასახდელებზე, თუ გადანაწილებული თანხები არ გადააჭარბებს საერთო - რესპუბლიკური მნიშვნელობის გადა­სახდელებისათვის წლიური ბიუჯეტით დამტკიცებული ასიგნებების 2%-ს. აღნიშნული გადანაწილების შესახებ ავტონომიური რესპუბლიკის საფინან­სო ორგანომ უნდა აცნობოს ავტონომიური რესპუბლიკის უმაღლეს საბ­ჭოს.

საქართველოს მთელ ტერიტორიაზე ან ავტონომიური რესპუბლიკის ტე­რიტორიაზე საგანგებო მდგომარეობის შემოღების შემთხვევაში ავტონო­მიური რესპუბლიკის წარმომადგენლობით ორგანოს შეუძლია დაამტკიცოს აღმასრულებელი ორგანოს მიერ წარმოდგენილი საგანგებო ბიუჯეტი სა­გან­გებო მდგომარეობასთან დაკავშირებულ ღონისძიებათა მიზნობრივი და­­ფინანსებისათვის.

**ავტონომიური რესპუბლიკის რესპუბლიკური ბიუჯეტის პროექტის მომზადება და წარდგენა:** ავტონომიური რესპუბლიკის რესპუბლიკური ბიუჯეტის პროექტის მომზადებისა და წარდგენის პროცესს კოორდინაციას უწევს ავტონომიური რესპუბლიკის საფინანსო ორგანო.

ავტონომიური რესპუბლიკის რესპუბლიკური ბიუჯეტის პროექტის მომზადების, წარდგენისა და დამტკიცების მიზნებისათვის საქართველოს ფინანსთა სამინისტრო ავტონომიური რესპუბლიკის ხელისუფლებას უზ­რუნ­ველყოფს შესაბამისი მეთოდური მითითებებით.

საქართველოს ფინანსთა სამინისტროს მოთხოვნის შემთხვევაში ავტო­ნო­მიური რესპუბლიკის ხელისუფლება ვალდებულია დროულად და სრუ­ლად წარუდგინოს მას ინფორმაცია ავტონომიური რესპუბლიკის რესპუბ­ლი­კური ბიუჯეტის შესახებ.

ავტონომიური რესპუბლიკის რესპუბლიკური ბიუჯეტის პროექტის მომზადების საფუძველია ავტონომიური რესპუბლიკის პრიორიტეტების დოკუმენტი. ***ავტონომიური რესპუბლიკის პრიორიტეტების დოკუმენტი*** არის ავტონომიური რესპუბლიკის განვითარების ძირითადი გეგმა, რო­მელიც ასახავს ინფორმაციას საშუალოვადიანი სამოქმედო გეგმების შესა­ხებ. მის შედგენას კოორდინაციას უწევს ავტონომიური რესპუბლიკის სა­ფინანსო ორგანო.

ავტონომიური რესპუბლიკის პრიორიტეტების დოკუმენტის მომზა­დე­ბის მიზნით ავტონომიური რესპუბლიკის აღმასრულებელი ორგანო ყოვე­ლი წლის *1 მარტამდე* გამოსცემს შესაბამის ადმინისტრაციულ-სამართ­ლებ­რივ აქტს.

ავტონომიური რესპუბლიკის უმაღლეს საბჭოსთან ძირითადი მონაცე­მე­ბისა და მიმართულებების შეთანხმების მიზნით ავტონომიური რესპუბ­ლი­კის მთავრობის თავმჯდომარე ყოველი წლის *15 ივნისამდე* წარუდგენს მას ინფორმაციას ავტონომიური რესპუბლიკის სამინისტროების ძირი­თა­დი მიმართულებების შესახებ. ავტონომიური რესპუბლიკის უმაღლესი საბჭო აღნიშნულ ინფორმაციაზე დასკვნას *არაუგვიანეს 30 ივნისისა* უგ­ზავ­ნის ავტონომიური რესპუბლიკის მთავრობას.

***ავტონომიური რესპუბლიკის პრიორიტეტების დოკუმენტი უნდა შეი­ცავ­დეს არანაკლებ შემდეგ ინფორმაციას:***

* გასული, მიმდინარე, დასაგეგმი საბიუჯეტო წლებისათვის და დასა­გეგ­მის შემდგომი სამი საბიუჯეტო წლისათვის ავტონომიური რესპუბ­ლი­კის რესპუბლიკური ბიუჯეტის შემოსავლებისა და ხარჯების, ფინან­სუ­რი და არაფინანსური აქტივებით ოპერაციებისა და ვალდებულებების აგრეგირებულ მაჩვენებლებს;
* ავტონომიური რესპუბლიკის გასული საბიუჯეტო წლის რესპუბ­ლი­კუ­რი ბიუჯეტის შესრულების საბოლოო შედეგების ანალიზს და მიმდი­ნა­რე საბიუჯეტო წლის გადამუშავებულ პროგნოზებს;
* დასაგეგმი საბიუჯეტო წლისათვის და დასაგეგმის შემდგომი სამი საბი­უ­ჯეტო წლისათვის:
* ავტონომიური რესპუბლიკის აღმასრულებელი ორგანოს მიერ გან­საზ­­ღ­ვრულ ავტონომიური რესპუბლიკის პრიორიტეტებს;
* ავტონომიური რესპუბლიკის რესპუბლიკური ბიუჯეტის მხარჯავი და­წესებულებების პროგრამებს და მათი დაფინანსების ოდენობებს, მიზ­ნებსა და შედეგებს;
* აგრეგირებულ მაჩვენებლებს ავტონომიური რესპუბლიკის რესპუბ­ლი­კუ­რი ბიუჯეტის თითოეული მხარჯავი დაწესებულებისათვის გათ­ვა­ლის­წინებული ასიგნებების საორიენტაციო ზღვრული მოცუ­ლო­ბის შე­სა­ხებ;
* დასაგეგმი საბიუჯეტო წლისათვის დასაქმებულთა საორიენტაციო ზღ­ვ­რულ რიცხოვნობას მხარჯავი დაწესებულებების მიხედვით;
* ავტონომიური რესპუბლიკის შემადგენლობაში შემავალი ადგილობრივი თვითმმართველი ერთეულის პროგრამებს და მათი დაფინანსების ოდე­ნო­ბებს, მიზნებსა და შედეგებს.

ავტონომიური რესპუბლიკის აღმასრულებელი ორგანო *არაუგვიანეს 25 ივლისისა* იწონებს ავტონომიური რესპუბლიკის პრიორიტეტების დო­კუმენტს (გარდა ავტონომიური რესპუბლიკის შემადგენლობაში შემავალი ადგილობრივი თვითმმართველი ერთეულის პროგრამების, მათი დაფინან­სე­ბის ოდე­ნო­ბების, მიზნებისა და შედეგებისა).

დასაგეგმი საბიუჯეტო წლისათვის სახელმწიფო ბიუჯეტიდან ფინან­სური დახმარების მიღების საჭიროებისას ავტონომიური რესპუბლიკის აღ­მას­რულებელი ორგანო *არაუგვიანეს 15 ივნისისა* საქართველოს ფინანსთა სამინისტროს წარუდგენს ძირითად მონაცემებს ფინანსური დახმარების მო­ცულობის განსასაზღვრავად.

საქართველოს ფინანსთა სამინისტრო ავტონომიური რესპუბლიკის აღ­მასრულებელ ორგანოს დასაგეგმი საბიუჯეტო წლის ძირითად საბიუჯეტო პარამეტრებს აცნობებს მიმდინარე წლის *15 ივლისამდე,* ხოლო ინფორ­მა­ცი­ას სახელმწიფო ბიუჯეტიდან ავტონომიური რესპუბლიკის რესპუბ­ლი-კუ­რი ბიუჯეტისათვის ფინანსური დახმარების გამოყოფის შესახებ – *არა­უგ­ვიანეს 5 ოქტომბრისა.*

ავტონომიური რესპუბლიკის მთავრობის მიერ ავტონომიური რეს­პუბ­ლი­კის პრიორიტეტების დოკუმენტის მოწონებიდან *არაუგვიანეს 5 დღისა* შესაბამისი საფინანსო ორგანო უზრუნველყოფს მხარჯავი დაწესებუ­ლებე­ბისათვის ბიუჯეტის მართვის ელექტრონული სისტემის მეშვეობით საბი-უ­ჯეტო განაცხადის ფორმების მიწოდებას, რომელთა გამოყენებითაც მხარ­ჯავმა დაწესებულებებმა საფინანსო ორგანოში ელექტრონულად უნდა წა­რად­გინონ ინფორმაცია დასაგეგმი წლების ბიუჯეტების შესახებ. ამასთან, მხარჯავი დაწესებულებების მიერ საფინანსო ორგანოში წარდგენილი ინ­ფორ­მაცია დასაგეგმი წლების ბიუჯეტების შესახებ უნდა შეესაბამებოდეს ავტონომიური რესპუბლიკის პრიორიტეტების დოკუმენტით მხარჯავი და­წე­სებულებებისათვის განსაზღვრული კადრებისა და ასიგნებების ზღვ­რულ მოცულობებს.

მხარჯავი დაწესებულებების ხელმძღვანელები საფინანსო ორგანოს სა­ბი­უჯეტო განაცხადებს წარუდგენენ *არაუგვიანეს 25 აგვისტოსი.* ***საბიუ­ჯე­ტო განაცხადი უნდა შეიცავდეს არანაკლებ შემდეგ ინფორმაციას:***

* გასული, მიმდინარე და დასაგეგმი საბიუჯეტო წლებისათვის:
* მხარჯავი დაწესებულებებისათვის გათვალისწინებული ასიგნებების გაანგარიშებას საბიუჯეტო კლასიფიკაციის (გარდა პროგრამული კლა­სიფიკაციისა) ყველაზე დაბალი თანრიგის მიხედვით;
* მხარჯავი დაწესებულებებისათვის გათვალისწინებული ასიგნებების გაანგარიშებას პროგრამული კლასიფიკაციის მიხედვით;
* მხარჯავი დაწესებულებისათვის დამტკიცებულ და საპროგნოზო დასაქმებულთა რიცხოვნობას;
* ინფორმაციას დონორების მიერ დაფინანსებული პროექტებისა და ამ პროექტების თანადაფინანსებისა და თანამონაწილეობისათვის გათვა­ლის­წინებული ასიგნებების შესახებ;
* ინფორმაციას ავტონომიური რესპუბლიკის უმაღლესი აღმასრულე­ბე­ლი ორგანოს ნორმატიული აქტით შექმნილი/დაფუძნებული საჯარო სამართლის იურიდიული პირის ან ამ საჯარო სამართლის იური­დი­უ­ლი პირის მიერ დაფუძნებული იურიდიული პირის / საქართველოს კანონმდებლობით დადგენილი წესით ავტონომიური რესპუბლიკის ხელისუფლების ორგანოს მიერ შექმნილი/დაფუძნებული არასამე­წარ­­მეო (არაკომერციული) იურიდიული პირის ან/და მის მიერ და-ფუძ­ნებული იურიდიული პირის მიერ საქართველოს კა­ნონ­მდებ­ლო­ბით ნებადართული ნებისმიერი წყა­როდან მისაღები შე­მოსუ­ლობე­ბის, ამ წყაროებიდან გასაწევი გადასახდელების და ნაშ­თის ცვლი­ლე­ბის შესახებ;
* დასაგეგმი საბიუჯეტო წლისათვის და დასაგეგმის შემდგომი სამი საბი­უ­ჯეტო წლისათვის მხარჯავი დაწესებულებისათვის გათვალის­წინე­ბუ­ლი ასიგნებებიდან განსახორციელებელ პროგრამებსა და ქვეპროგ­რა­მებს, მათ დაფინანსებას, აღწერას, მიზნებს, მოსალოდნელ შედეგებს და მათი შესრულების შეფასების ინდიკატორებს;
* ინფორმაციას კაპიტალური პროექტების შესახებ.

საფინანსო ორგანო იხილავს საბიუჯეტო განაცხადებს და ავტონო­მი­უ­რი რესპუბლიკის რესპუბლიკური ბიუჯეტის პროექტის ძირითად პარა­მეტ­რებს წარუდგენს ავტონომიური რესპუბლიკის აღმასრულებელ ორგა­ნოს *არაუგვიანეს 15 ოქტომბრისა[[32]](#footnote-32).* ამასთან, საფინანსო ორგანო ავტონო­მი­ური რესპუბლიკის რესპუბლიკური ბიუჯეტის პროექტსა და პრიორი­ტეტე­ბის დოკუმენტს ავტონომიური რესპუბლიკის აღმასრულებელ ორგანოს წა-რუდგენს *არაუგვიანეს 25 ოქტომბრისა.*

ავტონომიური რესპუბლიკის მთავრობის თავმჯდომარე *არაუგვიანეს 1 ნოემბრისა* წარუდგენს უმაღლეს საბჭოს ავტონომიური რესპუბლიკის რეს­პუბ­ლიკური ბიუჯეტის კანონის პროექტს თანდართულ მასალებთან ერ­თად. ავტონომიური რესპუბლიკის რესპუბლიკური ბიუჯეტის კანონის პრო­ექ­ტთან ერთად, ავტონომიური რესპუბლიკის უმაღლეს საბჭოს განსა-ხილ­ველად წარედგინება ბიუჯეტის პროექტის შესაბამისი ავტონომიური რესპუბლიკის პრიორიტეტების დოკუმენტი.

***ავტონომიური რესპუბლიკის რესპუბლიკური ბიუჯეტის კანონის პრო­­ექტი უნდა შეიცავდეს არანაკლებ შემდეგ ინფორმაციას:***

* ავტონომიური რესპუბლიკის რესპუბლიკური ბიუჯეტის ბალანსს საბი­უ­ჯეტო კლასიფიკაციის მიხედვით;
* ავტონომიური რესპუბლიკის რესპუბლიკური ბიუჯეტის შემოსულო­ბებს, ნაშთის ცვლილებას და თითოეული მხარჯავი დაწესებუ-ლები­სათ­ვის გათვალისწინებული ასიგნებების მოცულობას საბიუჯეტო კლა­სიფიკაციის შემდეგი მუხლების მიხედვით:
* ხარჯები, მათ შორის, შრომის ანაზღაურების მიზნით გამოყოფილი ასიგნებები;
* არაფინანსური აქტივების ზრდა;
* ფინანსური აქტივების ზრდა;
* ვალდებულებების კლება;
* მხარჯავი დაწესებულებებისათვის გათვალისწინებული ასიგნებების მო­­ცუ­ლობას ხარჯების და არაფინანსურ აქტივებზე ოპერაციების ფუნ­ქცი­ონალური კლასიფიკაციის მიხედვით;
* ავტონომიური რესპუბლიკის რესპუბლიკური ბიუჯეტის პროფიციტის ან დეფიციტის მოცულობას;
* ავტონომიური რესპუბლიკის რესპუბლიკური ბიუჯეტის ასიგნებების მო­ცულობას პროგრამული კლასიფიკაციის მიხედვით;
* სარეზერვო ფონდის მოცულობას;
* პრიორიტეტებს, რომელთა ფარგლებშიც მხარჯავი დაწესებულებები ავ­ტო­ნომიური რესპუბლიკის რესპუბლიკური ბიუჯეტის დაფინანსებით ახორციელებენ პროგრამებს/ქვეპროგრამებს, მათ აღწერას და მიზნებს.

***წლიური საბიუჯეტო კანონის პროექტის თანდართული მასალები მო­ი­ცავს:***

* ავტონომიური რესპუბლიკის რესპუბლიკური ბიუჯეტის პროექტის გან­მარტებით ბარათს, რომელიც შეიცავს ინფორმაციას ფისკალური მაჩვე­ნებ­ლების პროგნოზების შესახებ;
* მიმდინარე წლის ავტონომიური რესპუბლიკის რესპუბლიკური ბიუჯე­ტის შესრულების მოკლე მიმოხილვას;
* წლიური საბიუჯეტო კანონის ამოქმედებისათვის საჭირო საკანონ­მდებ­ლო ცვლილებების პაკეტს.
* დამატებით ინფორმაციას ბიუჯეტით განსაზღვრული პროგრამე­ბის/ქვე­პროგრამების, მათი მოსალოდნელი შედეგებისა და შესრულების შეფა­სე­ბის ინდიკატორების შესახებ;
* ინფორმაციას ავტონომიური რესპუბლიკის უმაღლესი აღმასრულე­ბე­ლი ორგანოს ნორმატიული აქტით შექმნილი/დაფუძნებული საჯარო სამარ­თ­ლის იურიდიული პირის ან ამ საჯარო სამართლის იური­დი­უ­ლი პი­რის მიერ დაფუძნებული იურიდიული პირის / საქართველოს კანონ-მდებ­ლობით დადგენილი წესით ავტონომიური რესპუბლიკის ხელი­სუფლების ორგანოს მიერ შექმნილი/დაფუძნებული არასამე­წარ­მეო (არა­­კო­მერციული) იურიდიული პირის ან/და მის მიერ დაფუძ­ნე­ბუ­ლი იურიდიული პირის მიერ საქართველოს კანონმდებლობით ნება­დარ­თული ნებისმიერი წყაროდან მისაღები შემოსულობების, ამ წყაროე­ბი­დან გასაწევი გადასახდელების და ნაშთის ცვლილების შესახებ.

ინფორმაცია (გარდა პრიორიტეტებისა, რომელთა ფარგლებშიც მხარ­ჯავი დაწესებულებები ავ­ტო­ნომიური რესპუბლიკის რესპუბლიკური ბიუ­ჯე­ტის დაფინანსებით ახორციელებენ პროგრამებს/ქვეპროგრამებს, მათ აღ­წე­რას და მიზნებს) წარდგენილი უნდა იყოს გასული, მიმდინარე და დასა-გეგმი საბიუჯეტო წლებისათვის. ამასთან, პრიორიტეტები, რომელთა ფარ­გ­ლებშიც მხარჯავი დაწესებულებები ავ­ტო­ნომიური რესპუბლიკის რეს­­პუბ­ლიკური ბიუჯეტის დაფინანსებით ახორციელებენ პროგრა­მებს/ქვე­პროგ­რამებს, მათ აღწერას და მიზნებს, წარდგენილი უნდა იყოს დასა­გეგ­მი საბიუჯეტო წლისათვის და დასაგეგმის შემდგომი სამი საბიუჯეტო წლი­სათ­ვის.

ავტონომიური რესპუბლიკის რესპუბლიკური ბიუჯეტის კანონის პრო­­ექტი თანდართული მასალებით და ავტონომიური რესპუბლიკის პრი­ო­რიტეტების დოკუმენტი საზოგადოებისათვის ხელმისაწვდომი უნდა გახ­დეს წარმომადგენლობით ორგანოში წარდგენისთანავე.

ავტონომიური რესპუბლიკის უმაღლესი აღმასრულე­ბე­ლი ორგანოს ნორ­მატიული აქტით შექმნილი/დაფუძნებული საჯარო სამარ­თ­ლის იური­დიული პირის ან ამ საჯარო სამართლის იური­დი­უ­ლი პი­რის მიერ დაფუძ­ნე­ბული იურიდიული პირის / საქართველოს კანონმდებ­ლობით დადგენი­ლი წესით ავტონომიური რესპუბლიკის ხელი­სუფლების ორგანოს მიერ შექ­­მნილი/დაფუძნებული არასამე­წარ­მეო (არა­­კო­მერციული) იურიდიული პი­რის ან/და მის მიერ დაფუძ­ნე­ბუ­ლი იურიდიული პირის ბიუჯეტები მტ­კიც­დება საქართველოს კანონმდებლობით დადგენილი წესით.

ავტონომიური რესპუბლიკის აღმასრულებელი ორგანო ავტონომიური რესპუბლიკის შემადგენლობაში შემავალი ადგილობრივი თვითმმარ­თვე­ლი ერთეულის შესაბამის ორგანოებს არაუგვიანეს *5 ნოემბრისა* აცნობებს ფი­ნანსური დახმარების საპროგნოზო ოდენობებს.

**ავტონომიური რესპუბლიკის რესპუბლიკური ბიუჯეტის კანონის პრ­ო­­­­ექ­ტის განხილვა და დამტკიცება:** ავტონომიური რესპუბლიკის უმაღლესი საბჭოს სხდომაზე ავტონომიური რესპუბლიკის რესპუბლიკური ბიუჯეტის კანონის პროექტსა და მთავრობის მოხსენებას მიმდინარე წლის ავტო­ნო­მი­უ­რი რესპუბლიკის რესპუბლიკური ბიუჯეტის შესრულების შესახებ წა­რად­გენს ავტონომიური რესპუბლიკის მთავრობის თავმჯდომარე ან მთავ­რობის რომელიმე წევრი შესაბამისი სამართლებრივი აქტით მიღებული და­­ვა­ლებით. ავტონომიური რესპუბლიკის უმაღლესი საბჭო ასევე ისმენს სა­ფინანსო-საბიუჯეტო და ეკონომიკურ საკითხთა კომისიისა და სახელ­მწი­ფო აუდიტის სამსახურის მოხსენებებს.

ავტონომიური რესპუბლიკის უმაღლესი საბჭო ახალი საბიუჯეტო წლის დაწყებამდე ამტკიცებს ახალი საბიუჯეტო წლის რესპუბლიკურ ბი­უჯეტს. ავტონომიური რესპუბლიკის რესპუბლიკური ბიუჯეტის კანონი ქვეყნდება საქართველოს კანონმდებლობით დადგენილი წესით და ხელ­მი­საწვდომი უნდა იყოს საზოგადოებისათვის. ბიუჯეტის დამტკიცებიდან *არა­­უგვიანეს 20 დღისა* ავტონომიური რესპუბლიკის აღმასრულებელი ორ­განო საქართველოს ფინანსთა სამინისტროს უგზავნის დამტკიცებული ბი­უ­ჯეტის შესაბამის ავტონომიური რესპუბლიკის პრიორიტეტების დოკუ­მენტს.

წლიური ბიუჯეტით გათვალისწინებულ ასიგნებებში ცვლილებების ან/და დამატებების შეტანა საჭიროებს წლიურ ბიუჯეტში ცვლილებების ან/და დამატებების შეტანას. ავტონომიური რესპუბლიკის რესპუბლიკური ბიუჯეტის კანონში ცვლილებების ან/და დამატებების შეტანის შესახებ კა­ნო­ნის პროექტის მომზადების, წარდგენის, განხილვისა და მიღების წესი გა­ნი­საზღვრება ავტონომიური რესპუბლიკის უმაღლესი საბჭოს რეგლამენ­ტის შესაბამისად.

**ავტონომიური რესპუბლიკის რესპუბლიკური ბიუჯეტის შესრულება**: ავტონომიური რესპუბლიკის რესპუბლიკური ბიუჯეტის შესრულებას თა­ვი­სი კომპეტენციის ფარგლებში უზრუნველყოფს ავტონომიური რესპუბ­ლი­კის აღმასრულებელი ორგანო.

მხარჯავი დაწესებულებები ავტონომიური რესპუბლიკის რესპუბ­ლი­კური ბიუჯეტის კანონის გამოქვეყნებიდან *5 სამუშაო დღის ვადაში* სა­ფი­ნანსო ორგანოს წარუდგენენ ინფორმაციას მათთვის ბიუჯეტით გამოყო­ფი­ლი ასიგნებების კვარტალური ან/და ყოველთვიური საორიენტაციო განწე­რის შესახებ. საფინანსო ორგანო მხარჯავ დაწესებულებებთან ერთად იხი­ლავს წარ­მოდ­გენილ ინფორმაციას და არსებული რესურსების გათვალის­წი­ნებით, ბი­უჯეტის კანონის გამოქვეყნებიდან *არაუგვიანეს 15 დღისა* იღ­ებს გადაწ­ყვეტილებას ბიუჯეტის კვარტალური ან/და ყოველთვიური გან­წე­რის შესა­ხებ.

ავტონომიური რესპუბლიკის რესპუბლიკური ბიუჯეტის კვარტა­ლუ­რი ან/და ყოველთვიური განწერისას ასიგნებების დაფინანსების მიზნით შესაძლებელია გამოყენებულ იქნეს თავისუფალი ნაშთი იმ პირობით, რომ წლიური ბიუჯეტით გათვალისწინებული ნაშთის ცვლილების წლიური ოდე­ნობა უცვლელი დარჩება.

საბიუჯეტო ორგანიზაციები პასუხისმგებელი არიან ასიგნებების შესა­ბა­მისად გადახდების განხორციელებისათვის და თავიანთი კომპეტენციის ფარგლებში შემოსავლების აკრეფისათვის.

ავტონომიური რესპუბლიკის რესპუბლიკურ ბიუჯეტში გადა­სახა­დე­ბის ამოღებას უზრუნველყოფენ საგადასახადო ორგანოები საქართველოს კა­ნონმდებლობით დადგენილი წესით.

ავტონომიური რესპუბლიკის უმაღლესი საბჭო უფლებამოსილია გაა­კონ­ტროლოს ავტონომიური რესპუბლიკის მთავრობის მიერ ავტონომიური რესპუბლიკის რესპუბლიკური ბიუჯეტის სახსრების ხარჯვის კანონიერება და დარღვევების აღმოჩენის შემთხვევაში ავტონომიური რესპუბლიკის მთა­ვ­რობის თავმჯდომარეს მიმართოს საბიუჯეტო სახსრების ხარჯვის შე­ჩერების მოთხოვნით.

**ავტონომიური რესპუბლიკის რესპუბლიკური ბიუჯეტის შესრულების აღრიცხვა და ანგარიშგება:** ავტონომიური რესპუბლიკის რესპუბლიკური ბიუჯეტის ანგარიში გახსნილია სახელმწიფო ხაზინის ერთიანი ანგარიშის სისტემაში. ამ ანგარიშის მართვისა და ოპერირების კონტროლის, აგრეთვე ამ ანგარიშიდან თანხის გადარიცხვაზე ნებართვის გაცემის უფლება, გარდა საქართველოს კანონმდებლობით გათვალისწინებული გამონაკლისი შემ-თხვე­ვებისა, აქვს მხოლოდ შესაბამის საფინანსო ორგანოს.

ავტონომიური რესპუბლიკის საფინანსო ორგანო აღრიცხავს თითო­ე­უ­ლი მხარჯავი დაწესებულებისადმი დაქვემდებარებული საბიუჯეტო ორ­გა­ნიზაციის მიერ გაწეულ გადასახდელებს, რაც მოიცავს ინფორმაციას სა­ბი­უჯეტო კლასიფიკაციის მიხედვით გადახდის განხორციელების ყველა ეტა­პის შესახებ. იგი ასევე აღრიცხავს საბიუჯეტო კლასიფიკაციით გათ­ვა­ლისწინებულ შემოსულობებს.

ავტონომიური რესპუბლიკის საფინანსო ორგანო ყოველი თვის დას­რუ­ლებიდან *10 დღის ვადაში* ამზადებს ანგარიშს ავტონომიური რესპუბ­ლი­კის რესპუბლიკური ბიუჯეტის შემოსულობების, გადასახდელების, ნაშ­თის ცვლილებისა და მთლიანი სალდოს ჩვენებით.

ყოველი კვარტალის დასრულებიდან *1 თვის ვადაში* ავტონომიური რეს­პუბლიკის მთავრობა ავტონომიური რესპუბლიკის უმაღლეს საბჭოს წარუდგენს ბიუჯეტის შესრულების კვარტალურ მიმოხილვას ნაზარდი ჯა­მით, რომელიც მოიცავს შემოსულობების, გადასახდელების (მათ შორის, სარეზერვო ფონდიდან გამოყოფილი სახსრების), ნაშთის ცვლილებისა და მთლიანი სალდოს ფაქტობრივი მოცულობების შედარებას შესაბამისი პერიოდის გეგმურ მაჩვენებლებთან.

მხარჯავი დაწესებულებები ავტონომიური რესპუბლიკის საფინანსო ორ­განოს მოთხოვნის შესაბამისად, დადგენილ ვადებში ამზადებენ საბო­ლოო ანგარიშებს და წარუდგენენ ავტონომიური რესპუბლიკის საფინანსო ორგანოს *არაუგვიანეს 15 თებერვლისა.* ავტონომიური რესპუბლიკის საფი­ნანსო ორგანო, თავის მხრივ, ამზადებს ავტონომიური რესპუბლიკის რეს­პუბლიკური ბიუჯეტის შესრულების წლიურ ანგარიშს და განსახილველად წარუდგენს ავტონომიური რესპუბლიკის მთავრობას.

ავტონომიური რესპუბლიკის მთავრობა ავტონომიური რესპუბლიკის უმაღლეს საბჭოს საბიუჯეტო წლის დასრულებიდან *არაუგვიანეს 2 თვისა* წარუდგენს ავტონომიური რესპუბლიკის რესპუბლიკური ბიუჯეტის შეს­რუ­ლების წლიურ ანგარიშს.

***ავტონომიური რესპუბლიკის რესპუბლიკური ბიუჯეტის შესრულების წლიური ანგარიში მოიცავს წლიური ბიუჯეტის შესრულების შესახებ არა­ნაკლებ შემდეგ ინფორმაციას:***

* ავტონომიური რესპუბლიკის რესპუბლიკური ბიუჯეტის ბალანსს საბი­უ­ჯეტო კლასიფიკაციის მიხედვით;
* საბიუჯეტო კლასიფიკაციის მიხედვით ბიუჯეტის შემოსულობებისა და გადასახდელების შედარებას შესაბამისი პერიოდის გეგმურ მაჩვენებ­ლებ­თან;
* ბიუჯეტის ანგარიშებზე არსებულ ნაშთებს წლის დასაწყისისა და დასას­რუ­ლისათვის;
* მხარჯავი დაწესებულებების პროგრამების მიხედვით დამტკიცებულ და დაზუსტებულ ასიგნებებს შორის შეუსაბამობის განმარტებას, თუ ასეთი შეუსაბამობა აღემატება 30%-ს;
* მხარჯავი დაწესებულებების პროგრამების მიხედვით დაზუსტებულ ასიგნებებსა და გადახდილ თანხებს შორის შეუსაბამობის განმარტებას, თუ ასეთი შეუსაბამობა აღემატება 15%-ს;
* ინფორმაციას სარეზერვო და წინა წლებში წარმოქმნილი დავალია­ნებე­ბის დაფარვისა და სასამართლო გადაწყვეტილებების აღსრულების ფონ­დებიდან (ასეთის არსებობის შემთხვევაში) სახსრების გამოყოფის მდგო­მარეობის შესახებ;
* წლიური ბიუჯეტით დასახული პრიორიტეტების ფარგლებში მხარჯავი დაწესებულებების მიერ განხორციელებული პროგრამების/ქვე-პროგრა­მების აღწერას და მიღწეულ შედეგებს;
* ავტონომიური რესპუბლიკის უმაღლესი აღმასრულე­ბე­ლი ორგანოს ნორ­­მატიული აქტით შექმნილი/დაფუძნებული საჯარო სამარ­თ­ლის იუ­რი­­დიული პირის ან ამ საჯარო სამართლის იური­დი­უ­ლი პი­რის მიერ დაფუძ­ნე­ბული იურიდიული პირის / საქართველოს კანონმდებ­ლობით დადგენი­ლი წესით ავტონომიური რესპუბლიკის ხელი­სუფლების ორგა­ნოს მიერ შექ­­მნილი/დაფუძნებული არასამე­წარ­მეო (არა­­კო­მერ­ციუ­ლი) იუ­რიდიული პი­რის ან/და მის მიერ დაფუძ­ნე­ბუ­ლი იურიდიული პი­რის ბიუჯეტების შესრულების წლიურ მაჩვენებლებს.

ავტონომიური რესპუბლიკის უმაღლესი საბჭო *არაუგვიანეს 1 მაისისა* იღებს გადაწყვეტილებას ავტონომიური რესპუბლიკის რესპუბლიკური ბი­უ­ჯეტის შესრულების წლიური ანგარიშის დამტკიცების ან დაუმტკიცებ­ლო­ბის შესახებ.

**7.6. ადგილობრივი თვითმმართველი ერთეულის ბიუჯეტი**

ადგილობრივი თვითმმართველი ერთეულის ბიუჯეტი არის ადგი­ლო­ბ­რივი თვითმმართველობის წარმომადგენლობითი ორგანოს (საკრებუ­ლ­ოს) მიერ დამტკიცებული, ადგილობრივი ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასა­წე­ვი გადასახდელებისა და ნაშთის ცვლილების ერთობლიობა.

ადგილობრივი თვითმმართველი ერთეულების ბიუჯეტები ქვეყნის სა­­ბიუჯეტო სისტემის შემადგენელი ნაწილია. მათზე, ისევე როგორც სა-ხელ­მწიფო ბიუჯეტზე, ვრცელდება საბიუჯეტო სისტემის ერთიანობის, ბი­უჯეტის ყოვლისმომცველობის, გამჭვირვალობის, ანგარიშვალდებუ­ლების, დამოუკიდებლობის, უნივერსალობის და სხვა პრინციპები.

***ადგილობრივი თვითმმართველობის ორგანოების საბიუჯეტო უფ­ლება­მოსილებანი*** ხორციელდება საქართველოს კონსტიტუციის, საქარ­თვე­ლოს ორგანული კანონის - „ადგილობრივი თვით­მმარ­თველობის კო­დექ­სი“, სა­ქარ­თვე­ლოს კანონის - „საქართველოს საბიუჯეტო კოდექსი“, „მა­ღა­ლ­მთიანი რეგიონების სოციალურ-ეკონომიკური და კულტურული გან­ვი­თარების შესახებ“ საქართველოს კანონის, გადასახადებისა და მოსაკრებ­ლე­ბის თაობაზე საქართველოს კანონმდებლობის, საქართველოს სხვა საკა­ნონ­მდებლო და კანონქვემდებარე ნორმატიული აქტების, აგრეთვე აფხა­ზე­თისა და აჭარის ავტონომიური რესპუბლიკების, ადგილობრივი თვით­მმა­რ­­თველობის წარმომადგენლობითი და აღმასრულებელი ორგანოების ნორ­მა­ტიული აქტების საფუძველზე.

ადგილობრივი თვითმმართველი ერთეულის ბიუჯეტის ურთიერ­თო­ბა ქვეყნის საბიუჯეტო სისტემაში შემავალ სხვა ბიუჯეტებთან უზრუნველ­ყო­ფილია ერთიანი სამართლებრივი ბაზით, ერთიანი საბიუჯეტო კლასი­ფი­კაციის გამოყენებით, ბიუჯეტის პროექტის მომზადებისა და ბიუჯეტის შესრულების ანგარიშგების დადგენილი წესით, ადგილობრივი თვით­მმარ­თველი ერთეულის დამტკიცებული ბიუჯეტისა და მისი შესრულების შე­სა­ხებ ინფორმაციის გადაცემის აუცილებლობით, საბიუჯეტო პროცესის დად­­გენილი პრინციპებით, ფულადი სისტემის ერთიანობით, ერთიანი სა­გა­დასახადო და საფინანსო- საბიუჯეტო პოლიტიკით.

**ზოგადი ნორმები ადგილობრივი თვითმმართველი ერთეულის ბიუ­ჯე­ტისათვის:** საქართველოში თითოეულ  ადგილობრივ თვითმმართველ ერთეულს აქვს საკუთარი დამოუკიდებელი ბიუჯეტი. იგი დამოუ­კიდე­ბელია როგორც სხვა თვითმმართველი ერთეულის, ისე საქართველოს სა­ხელ­მწიფო, აფხაზეთისა და აჭარის ავტონომიური რესპუბლიკების რეს­პუ­ბ­ლიკური ბიუჯეტებისაგან.

ადგილობრივი თვითმმართველობის ორგანოების დამოუკიდებლობა საბიუჯეტო საქმიანობაში გარანტირებულია საბიუჯეტო კოდექსით გათვა­ლის­წინებული საკუთარი შემოსულობებითა და საკუთარ უფლებამოსი­ლე­ბა­თა განხორციელებისათვის გადასახდელების გაწევის დამოუკიდებლად განსაზღვრით, აგრეთვე კანონით დადგენილ ფარგლებში დელეგირებულ უფ­ლებამოსილებათა დამოუკიდებელი გადაწყვეტილებების მიღების უფ­ლე­ბით[[33]](#footnote-33).

ადგილობრივი თვითმმართველი ერთეულის ბიუჯეტის ***საკუთარ შე­მო­სულობებს*** განეკუთვნება ადგილობრივი გადასახადები და მოსაკრებ­ლე­ბი, გათანაბრებითი ტრანსფერი და საქართველოს კანონმდებლობით ად­გი­ლობრივი თვითმმართველი ერთეულებისათვის განკუთვნილი სხვა შემო­სუ­ლობები. ადგილობრივი თვითმმართველი ერთეულის ბიუჯეტის ***არასა­კუთარ შემოსულობებს*** კი განეკუთვნება სპეციალური, მიზნობრივი და კა­პი­ტალური ტრანსფერები და საქართველოს კანონმდებლობით გათვალის­წი­ნებული სხვა შემოსულობები.

ადგილობრივი თვითმმართველი ერთეულის ბიუჯეტში გაუთვა­ლის­წი­ნებელი გადასახდელების დასაფინანსებლად იქმნება ***სარეზერვო ფონ­დი,*** რომლის მოცულობა არ უნდა აღემატებოდეს წლიური ბიუჯეტით გათ­ვა­ლისწინებული ასიგნებების მთლიანი ოდენობის 2%-ს. ამ ფონ­დიდან თან­ხებს ქალაქის მერის ან გამგებლის გადაწყვეტილების საფუძველზე (რო­მელიც მოიცავს ინფორმაციას თანხის ოდენობისა და მიზნობრიობის შე­სა­ხებ) გამოყოფს საფინანსო ორგანო.

ადგილობრივი თვითმმართველი ერთეულის ბიუჯეტში შეიძლება შე­იქ­მნას წინა წლებში წარმოქმნილი დავალიანებების დაფარვისა და სასამარ­თ­ლო გადაწყვეტილებების აღსრულების ფონდი, რომლის განკარგვა ხორ­ცი­ელდება საქართველოს კანონმდებლობით დადგენილი წესით და ადგი­ლობრივი თვითმმართველობის აღმასრულებელი ორგანოს მიერ მიღებუ­ლი გადაწყვეტილების შესაბამისად. ამ ფონდის ოდენობა განისაზღვრება წლიური ბიუჯეტით.

ერთი პრიორიტეტის ფარგლებში შესაძლებელია განხორციელდეს პრო­გ­რამებს, ქვეპროგრამებსა და საბიუჯეტო კლასიფიკაციის მუხლებს შო­რის თანხების გადანაწილება. ამასთან, ერთი პრიორიტეტის ფარგლებში პროგრამებს შორის თანხების გადანაწილება არ უნდა აღემატებოდეს ამ პრი­ორიტეტისათვის წლიური ბიუჯეტით დამტკიცებული გადასახდე­ლე­ბის 5%-ს, გარდა სარეზერვო ფონდისა და  წინა წლებში წარმოქმნილი და­ვა­ლიანებების დაფარვისა და სასამართლო გადაწყვეტილებების აღსრულე­ბის ფონდის შესაბამისად გამოყოფილი ასიგნებებისა.

შესაბამისი სამართლებრივი აქტისა და საბიუჯეტო ორგანიზაციის მი­ერ წარმოდგენილი წინადადებების საფუძველზე ადგილობრივი თვით­მმარ­თველობის აღმასრულებელი ორგანო უფლებამოსილია განა­ხორცი­ე­ლოს ცვლილებები (პროგრამის/ქვეპროგრამის დამატება, პროგრამის/ქვე­პრო­გ­რამის დასახელების შეცვლა) პროგრამულ კლასიფიკაციაში.

ადგილობრივი თვითმმართველობის აღმასრულებელი ორგანო უფლე­ბამოსილია შესაბამისი სამართლებრივი აქტის საფუძველზე, სახელმწიფო ბიუჯეტით გათვალისწინებული საერთო-სახელმწიფოებრივი მნიშვნელო­ბის გადასახდელებიდან გამოყოფილი თანხების ასახვის მიზნით, განახორ­ციელოს ცვლილებები (მათ შორის, პროგრამული კოდის ან პროგრამის და­მა­ტება) ბიუჯეტით დამტკიცებულ შემოსულობებსა და გადასახდელებში. ეს ცვლილებები *1 თვის ვადაში, მაგრამ არაუგვიანეს საბიუჯეტო წლის დას­­რულებისა,* უნდა წარედგინოს ადგილობრივი თვითმმართველობის წარ­მომადგენლობით ორგანოს.

საქართველოს მთელ ტერიტორიაზე ან ცალკეულ მუნიციპალიტეტში საგანგებო მდგომარეობის შემოღების შემთხვევაში ადგილობრივი თვით­მმარ­თველობის წარმომადგენლობით ორგანოს შეუძლია დაამტკიცოს შესა­ბამისი აღმასრულებელი ორგანოს მიერ წარმოდგენილი საგანგებო ბიუჯე­ტი საგანგებო მდგომარეობასთან დაკავშირებულ ღონისძიებათა მიზნობ­რი­ვი დაფინანსებისათვის.

**გათანაბრებითი ტრანსფერი:** ადგილობრივი თვითმმართველი ერ­თე­უ­ლების სოციალურ-ეკონომიკური განვითარების გათანაბრებას სახელ­მწი­ფო ბიუჯეტიდან გამოყოფილი გათანაბრებითი ტრანსფერით უზრუნველ­ყოფს სახელმწიფო.

საკუთარ უფლებამოსილებათა განსახორციელებლად ადგილობრივ თვითმმართველ ერთეულს სახელმწიფო ბიუჯეტიდან ფინანსური დახ­მა­რე­ბის სახით გადაეცემა გათანაბრებითი ტრანსფერი.

გათანაბრებითი ტრანსფერის მიზანია სხვადასხვა ადგილობრივი თვი­თ­­მმართველობის საკუთარ უფლებამოსილებათა განხორციელები­სათ­ვის ფინანსური რესურსების გათანაბრება.

გათანაბრებითი ტრანსფერი სახელმწიფო ბიუჯეტიდან ყოველ­წლიუ­რად გამოიყოფა. გათანაბრებითი ტრანსფერის ოდენობა გამოიანგარიშება საბიუჯეტო კოდექსით განსაზღვრული წესითა და ფორმულით.

გათანაბრებითი ტრანსფერის ოდენობის გამოანგარიშების ფორმულის მიზნებისათვის ***პირველ ეტაპზე*** საქართველოს ფინანსთა მინისტრის ინ­დი­ვი­დუალური ადმინისტრაციულ - სამართლებრივი აქტით განისაზღვრება ადგილობრივი თვითმმართველი ერთეულების ბიუჯეტების ხარჯებისა და არაფინანსური აქტივების ზრდის მთლიანი მოცულობა, რომელიც არ უნდა იყოს დასაგეგმი საბიუჯეტო წლის ნომინალური მთლიანი შიდა პრო­დუქ­ტის საპროგნოზო მოცულობის 4%-ზე ნაკლები. ***მეორე ეტაპზე*** გაიანგა­რი­შება ხარჯებისა და არაფინანსური აქტივების ზრდის ჯამის მოცულობა თი­თო­ეული ადგილობრივი თვითმმართველი ერ­თეულის ბიუჯეტი­სათ­ვის. ***მესამე ეტაპზე*** გაიანგარიშება ადგილობრივი თვითმმართველი ერთე­უ­ლის ბიუჯეტის შემოსავლები (გრანტების გარდა)[[34]](#footnote-34). ***მომდევნო ეტაპზე*** გა­მო­იანგარიშება თითოეული ადგილობრივი თვითმმართველი ერთეულის ბი­უჯეტის გათანაბრებითი ტრანსფერის ოდენობა, რომელიც მიიღება შემ­დე­გი ფორმულის შესაბამისად:

**T=E-R,** სადაც:

**T** – ადგილობრივი თვითმმართველი ერთეულის ბიუჯეტისათვის გა­მო­საყოფი ტრანსფერია;

**E** – ადგილობრივი თვითმმართველი ერთეულის ბიუჯეტის ხარ­ჯე­ბი­სა და არაფინანსური აქტივების ზრდის ჯამია, რომელიც გაიანგარიშება სტა­ტისტიკური მონაცემებისა (მოსახლეობის რაოდენობა, 6 წლამდე ბავ­შვე­ბის რაოდენობა, 6-დან 18 წლამდე მოზარდთა რაოდენობა, იმ მოსახ­ლე­ო­ბის რაოდენობა, რომლის სოციალურ-ეკონომიკური მდგომარეობის მაჩ­ვე­ნებელი (სარეიტინგო ქულა) ნაკლებია საქართველოს მთავრობის მიერ დად­გენილ ზღვრულ ოდენობაზე, ადგილობრივი თვითმმართველი ერ­თე­ულის ფართობი და ადგილობრივი მნიშვნელობის გზების სიგრძე) და გა­თა­ნაბრებითი კოეფიციენტების საფუძველზე, თვითმმართველი ქალაქები­სა და მუნიციპალიტეტების გამიჯვნით;

**R** – ადგილობრივი თვითმმართველი ერთეულის ბიუჯეტის შემოსავ­ლებია (გრანტების გარდა), რომელიც თითოეული ადგილობრივი თვით­მმართველი ერთეულის ბიუჯეტისათვის გაიანგარიშება მიმდინარე წლის პროგნოზისა და გასული 3 წლის ფაქტობრივი მაჩვენებლების ტენდენციის მიხედვით.

გათანაბრებითი ტრანსფერის გაანგარიშების ინსტრუქციას (მათ შო­რის, გაანგარიშებისას გამოყენებული სტატუსისა და მხარდაჭერის კოე­ფი­ცი­ენტებს) ამტკიცებს საქართველოს ფინანსთა მინისტრი.

**ადგილობრივი თვითმმართველი ერთეულის ბიუჯეტის პროექტის მომზადება და წარდგენა:**ადგილობრივი თვითმმართველი ერთეულის ბი­უ­ჯეტის პროექტის მომზადებისა და წარდგენის პროცესს კოორდინაციას უწევს ადგილობრივი თვითმმართველობის საფინანსო ორგანო.

ადგილობრივი თვითმმართველი ერთეულის ბიუჯეტის პროექტის მომზადების, წარდგენისა და დამტკიცების მიზნებისათვის საქართველოს ფინანსთა სამინისტრო ადგილობრივ ხელისუფლებას უზრუნველყოფს შე­სა­ბამისი მეთოდური მითითებებით.

საქართველოს ფინანსთა სამინისტროს მოთხოვნის შემთხვევაში ადგი­ლობრივი ხელისუფლება ვალდებულია დროულად და სრულად წარუდ­გინოს მას ინფორმაცია ადგილობრივი თვითმმართველი ერთეულის ბიუ­ჯე­ტის შესახებ.

ადგილობრივი თვითმმართველი ერთეულის ბიუჯეტის პროექტის მო­მ­­ზადების საფუძველია ადგილობრივი თვითმმართველი ერთეულის პრი­­ორიტეტების დოკუმენტი. ***ადგილობრივი თვითმმართველი ერთეუ­ლ­ის პრიორიტეტების დოკუმენტი*** არის ადმინისტრაციული ერთეულების გან­ვითარების ძირითადი გეგმა, რომელიც ასახავს ინფორმაციას საშუალო­ვა­დიანი სამოქმედო გეგმების შესახებ.

ადგილობრივი თვითმმართველი ერთეულის პრიორიტეტების დო­კუ­მენტს ადგენს ადგილობრივი თვითმმართველობის აღმასრულებელი ორ­გა­ნო შესაბამისი სახელმწიფო რწმუნებულის – გუბერნატორის ადმი­ნის­ტრაციასთან კონსულტაციით.

ადგილობრივი თვითმმართველი ერთეულის პრიორიტეტების დოკუ­მენტის მომზადების მიზნით ადგილობრივი თვითმმართველობის აღმას­რუ­ლებელი ორგანო ყოველი წლის *1 მარტიდან* იწყებს მუშაობას, რის­თვი­საც გამოსცემს შესაბამის ადმინისტრაციულ-სამართლებრივ აქტს, რომელ­შიც განსაზღვრულია პრიორიტეტების შედგენისათვის წარსადგენი ინფორ­მაციის ნუსხა და წარდგენის ვადები.

***ადგილობრივი თვითმმართველი ერთეულის პრიორიტეტების დოკუ­მენ­ტი უნდა შეიცავდეს არანაკლებ შემდეგ ინფორმაციას:***

* გასული, მიმდინარე, დასაგეგმი საბიუჯეტო წლებისათვის და დასა­გეგ­მის შემდგომი სამი საბიუჯეტო წლისათვის ადგილობრივი თვით­მმარ­თველი ერთეულის ბიუჯეტის შემოსავლებისა და ხარჯების, ფინანსური და არაფინანსური აქტივებით ოპერაციებისა და ვალდებულებების აგრე­გი­რებულ მაჩვენებლებს;
* ადგილობრივი თვითმმართველი ერთეულის გასული საბიუჯეტო წლის ბიუჯეტის შესრულების საბოლოო შედეგების ანალიზს და მიმდინარე სა­ბიუჯეტო წლის გადამუშავებულ პროგნოზებს;
* დასაგეგმი საბიუჯეტო წლისათვის და დასაგეგმის შემდგომი სამი საბი­უ­ჯეტო წლისათვის:
* ადგილობრივი თვითმმართველობის აღმასრულებელი ორგანოს მიერ განსაზღვრულ ადგილობრივი თვითმმართველი ერთეულის პრიო­რი­­ტეტებს და მათ ფარგლებში განსახორციელებელ პროგრამებს / ქვე­პროგ­რამებს;
* ადგილობრივი თვითმმართველი ერთეულის საშუალოვადიან პრიო­რიტეტებს და მათ მისაღწევად განსახორციელებელი ძირითადი პროგ­რამებისა და ღონისძიებების დაფინანსების ოდენობებს, მიზ­ნებ­სა და შედეგებს;
* პრიორიტეტების ფარგლებში დაგეგმილი პროგრამების /ქვეპროგ­რამე­ბის მოსალოდნელი შედეგების შესრულების შეფასების ინდიკატორებს.

ადგილობრივი თვითმმართველობის აღმასრულებელი ორგანო (გარდა ავტონომიური რესპუბლიკის შემადგენლობაში შემავალი ადგილობრივი თვით­მმართველი ერთეულისა)[[35]](#footnote-35) ადგილობრივი თვითმმართველი ერთეუ­ლის პრიორიტეტების დოკუმენტს წარუდგენს ადგილობრივი თვითმმარ­თველობის წარმომადგენლობით ორგანოს და საქართველოს ფინანსთა სა­მი­ნისტროს *არაუგვიანეს 15 ნოემბრისა.*

საქართველოს ფინანსთა სამინისტრო ადგილობრივი თვითმმარ­თვე­ლო­ბის ორგანოებს მიმდინარე წლის *15 ივლისამდე* აცნობებს დასაგეგმი სა­ბი­უჯეტო წლის ძირითად საბიუჯეტო პარამეტრებს.

საქართველოს ფინანსთა სამინისტროდან მიღებული ინფორმაციის გათვალისწინებით საფინანსო ორგანო გაიანგარიშებს შემოსულობებისა და გადასახდელების საპროგნოზო მაჩვენებლებს და იწყებს შესაბამის პროცე­დურებს ადგილობრივი თვითმმართველი ერთეულის ბიუჯეტის პროექ­ტის შესადგენად.

ადგილობრივი თვითმმართველი ერთეულის ბიუჯეტის პროექტის მომ­­ზა­დების მიზნით შესაბამისი საფინანსო ორგანო საბიუჯეტო ორგანი­ზა­ციებს უგზავნის საბიუჯეტო განაცხადის ფორმებს ასიგნებებისა და მო­მუ­­შავეთა რიცხოვნობის საორიენტაციო ზღვრული მოცულობების მითი­თე­­ბით.

***საბიუჯეტო განაცხადი უნდა შეიცავდეს არანაკლებ შემდეგ ინფორ­მა­ცი­ას:***

* გასული, მიმდინარე და დასაგეგმი საბიუჯეტო წლებისათვის:
* პროგრამებისათვის/ქვეპროგრამებისათვის გათვალისწინებული ასიგ­ნებების გაანგარიშებას საბიუჯეტო კლასიფიკაციის (გარდა პროგ­რა­მული კლასიფიკაციისა) ყველაზე დაბალი თანრიგის მიხედვით;
* ასიგნებების გაანგარიშებას პროგრამული კლასიფიკაციის მიხედვით;
* საბიუჯეტო ორგანიზაციისათვის საპროგნოზო დასაქმებულთა რიც­ხო­ვ­ნობას;
* ინფორმაციას დონორების მიერ დაფინანსებული პროექტებისა და ამ პრო­ექტების თანადაფინანსებისა და თანამონაწილეობისათვის გათვა­ლისწინებული ასიგნებების შესახებ (ასეთის არსებობის შემ­თ­ხვე­ვა­ში);
* ინფორმაციას ადგილობრივი თვითმმართველობის წარმომადგენ­ლო­ბითი ორგანოს – საკრებულოს ნორმატიული აქტით, საქართველოს ორგანული კანონით „ადგილობრივი თვითმმართველობის კოდექსი“ განსაზღვრული წესით შექმნილი/დაფუძნებული საჯარო სამართლის იურიდიული პირის, ან ამ საჯარო სამართლის იურიდიული პირის მიერ დაფუძნებული იურიდიული პირის / საქართველოს კანონმდებ­ლობით დადგენილი წესით თვითმმართველი ერთეულის ხელისუფ­ლების ორგანოს მიერ შექმნილი/დაფუძნებული არასამეწარმეო (არა­კო­მერციული) იურიდიული პირის, ან/და მის მიერ დაფუძნებული იურიდიული პირის მიერ საქართველოს კანონმდებლობით ნება­დარ­თული ნებისმიერი წყაროდან მისაღები შემოსულობების, ამ წყაროე­ბიდან გასაწევი გადასახდელების და ნაშთის ცვლილების შესახებ.
* დასაგეგმი საბიუჯეტო წლისათვის და დასაგეგმის შემდგომი სამი საბი­უ­­ჯეტო წლისათვის ბიუჯეტით გათვალისწინებული ასიგნებებიდან გან­­სახორციელებელ პროგრამებს/ქვეპროგრამებს, მათ დაფინანსებას, აღ­წე­რას და მიზნებს;
* ინფორმაციას კაპიტალური პროექტების შესახებ.

საქართველოს ფინანსთა სამინისტრო *არაუგვიანეს 5 ოქტომბრისა* აც­ნობებს ადგილობრივი თვითმმართველობის ორგანოებს სახელმწიფო ბიუ­ჯეტის პროექტით შესაბამისი ბიუჯეტისათვის გადასაცემი ფინანსური დახ­­მარებისა და გადასახადებიდან მისაღები შემოსავლების საპროგნოზო მაჩ­ვენებლებს.

ადგილობრივი თვითმმართველი ერთეულის ბიუჯეტის პროექტს თან­დართულ მასალებთან ერთად არაუგვიანეს *15 ნოემბრისა* შესაბამისი ად­გილობრივი თვითმმართველი ერთეულის გამგებელი/მერი განსახილ­ვე­ლად წარუდგენს წარმომადგენლობით ორგანოს − საკრებულოს.

ბიუჯეტის პროექტთან ერთად, ადგილობრივი თვითმმართველობის წარმომადგენლობით ორგანოს წარედგინება მისი შესაბამისი ადგილობ­რი­ვი თვითმმართველი ერთეულის პრიორიტეტების დოკუმენტი.

ბიუჯეტის პროექტს თვითმმართველი ერთეულის საფინანსო ორგანო ამზადებს საჯარო ფინანსების მართვის ელექტრონული სისტემის მეშვეო­ბით.

***ადგილობრივი თვითმმართველი ერთეულის*** ***ბიუჯეტის პროექტი უნ­და შეიცავდეს არანაკლებ შემდეგ ინფორმა­ცი­ას:***

* ბიუჯეტის ბალანსს საბიუჯეტო კლასიფიკაციის მიხედვით;
* ბიუჯეტის შემოსულობებს, ნაშთის ცვლილებას და თითოეული პროგ­რა­მისათვის /ქვეპროგრამისათვის გათვალისწინებული ასიგნებების მო­ცუ­ლობას საბიუჯეტო კლასიფიკაციის შემდეგი მუხლების მიხედვით:
* ხარჯები, მათ შორის, შრომის ანაზღაურების მიზნით გამოყოფილი ასიგ­ნებები;
* არაფინანსური აქტივების ზრდა;
* ფინანსური აქტივების ზრდა;
* ვალდებულებების კლება;
* ბიუჯეტით გათვალისწინებული ასიგნებების მოცულობას ხარჯების და არაფინანსურ აქტივებზე ოპერაციების ფუნქციონალური კლასიფიკა­ცი­ის მიხედვით;
* ბიუჯეტის პროფიციტის ან დეფიციტის მოცულობას;
* ბიუჯეტის ასიგნებების მოცულობას პროგრამული კლასიფიკაციის მი­ხედ­ვით;
* სარეზერვო ფონდის მოცულობას;
* დონორების მიერ გამოყოფილი მიზნობრივი კრედიტებითა და გრანტე­ბით დაფინანსებულ პროექტებს;
* პრიორიტეტებს, რომელთა ფარგლებშიც საბიუჯეტო ორგანიზაციები ბიუჯეტის დაფინანსებით ახორციელებენ პროგრამებს/ქვეპროგრამებს, მათ აღწერას და მიზნებს.

***ბიუჯეტის პროექტის თანდართული მასალები მოიცავს:***

* ბიუჯეტის პროექტის განმარტებით ბარათს;
* მიმდინარე წლის ბიუჯეტის შესრულების მოკლე მიმოხილვას;
* ინფორმაციას ადგილობრივი თვითმმართველობის წარმომადგენ­ლო­ბი­თი ორგანოს – საკრებულოს ნორმატიული აქტით, საქართველოს ორ­გა­ნუ­ლი კანონით „ადგილობრივი თვითმმართველობის კოდექსი“ გან­საზ­ღვრული წესით შექმნილი/დაფუძნებული საჯარო სამართლის იური­დი­ული პირის, ან ამ საჯარო სამართლის იურიდიული პირის მიერ და­ფუძნებული იურიდიული პირის / საქართველოს კანონმდებლობით დად­გენილი წესით თვითმმართველი ერთეულის ხელისუფლების ორ­გა­ნოს მიერ შექმნილი/დაფუძნებული არასამეწარმეო (არაკომერციული) იურიდიული პირის, ან/და მის მიერ დაფუძნებული იურიდიული პი­რის მიერ საქართველოს კანონმდებლობით ნებადართული ნებისმიერი წყა­როდან მისაღები შემოსულობების, ამ წყაროებიდან გასაწევი გადასახ­დე­ლების და ნაშთის ცვლილების შესახებ.

ინფორმაცია (გარდა პრიორიტეტებისა, რომელთა ფარგლებშიც საბიუ­ჯეტო ორგანიზაციები ბიუჯეტის დაფინანსებით ახორციელებენ პროგ­რა­მებს/ქვეპროგრამებს, მათ აღწერას და მიზნებს) წარდგენილი უნდა იყოს გა­სული, მიმდინარე და დასაგეგმი საბიუჯეტო წლებისათვის. ამასთან, პრიო­რიტეტები, რომელთა ფარგლებშიც საბიუჯეტო ორგანიზაციები ბიუჯეტის დაფინანსებით ახორციელებენ პროგრამებს/ქვეპროგრამებს, მათ აღწერას და მიზნებს, წარდგენილი უნდა იყოს დასა­გეგ­მი საბიუჯეტო წლისათვის და დასაგეგმის შემდგომი სამი საბიუჯეტო წლი­სათ­ვის.

**ადგილობრივი თვითმმართველი ერთეულის ბიუჯეტის პროექტის გა­ნხილვა და დამტკიცება:**

ბიუჯეტის პროექტი ადგილობრივი თვითმმართველობის წარმომად­გენლობით ორგანოში წარდგენიდან *5 დღის ვადაში* უნდა გამოქვეყნდეს სა­ჯარო განხილვისათვის.

ადგილობრივი თვითმმართველობის წარმომადგენლობითი ორგანო სა­ჯაროდ იხილავს ბიუჯეტის პროექტს და ახალი საბიუჯეტო წლის დაწყე­ბამდე იღებს გადაწყვეტილებას ადგილობრივი თვითმმართველი ერთეუ­ლის ბიუჯეტის პროექტის დამტკიცების შესახებ. გადაწყვეტილება ბიუჯე­ტის პროექტის დამტკიცების შესახებ მიიღება წარმომადგენლობითი ორგა­ნოს სიითი შემადგენლობის უმრავლესობით.

შენიშვნების არსებობის შემთხვევაში ადგილობრივი თვითმმარ­თვე­ლო­ბის წარმომადგენლობითი ორგანო − საკრებულო არაუგვიანეს *25 ნოემ­ბრისა* ბიუჯეტის პროექტს შენიშვნებით უბრუნებს ადგილობრივი თვით­მმართველი ერთეულის გამგებელს/მერს.

ბიუჯეტის პროექტისა და პრიორიტეტების დოკუმენტის იმავე ან შეს­წორებულ ვარიანტებს *არაუგვიანეს 10 დეკემბრისა* ადგილობრივი თვით­­მმართველი ერთეულის გამგებელი/მერი წარუდგენს წარმომად­გენ­ლობით ორგანოს − საკრებულოს.

ადგილობრივი თვითმმართველობის წარმომადგენლობითი ორგანოს − საკრებულოს მიერ განხილვისას ბიუჯეტის პროექტში ცვლილებები შეიძ­ლე­ბა შეტანილ იქნეს მხოლოდ ადგილობრივი თვითმმართველი ერთეუ­ლის გამგებელთან/მერთან შეთანხმებით.

თუ ადგილობრივი თვითმმართველობის წარმომადგენლობითმა ორ­გა­ნომ − საკრებულომ არ დაამტკიცა ადგილობრივი თვითმმართველი ერ­თე­ულის გამგებლის/მერის მიერ წარმოდგენილი ბიუჯეტის პროექტის შესწორებული ვარიანტი ან გამგებლის/მერის მიერ საკრებულოს შე­ნიშ­ვნების გაუზიარებლობის შემთხვევაში − ბიუჯეტის პირვანდელი რედაქ­ცია, საკრებულო უფლებამოსილია სიითი შემადგენლობის 3/5-ით დაამ­ტკი­ცოს საკრებულოს ფრაქციის ან საკრებულოს სიითი შემადგენლობის არა­ნაკლებ 1/3-ის მიერ ინიციირებული ბიუჯეტის პროექტი, რომელშიც გათვალისწინებული უნდა იყოს მხოლოდ საკრებულოს მიერ ამ მუხლის მე-3 ნაწილის შესაბამისად გამგებლისათვის/მერისათვის გაგზავნილი შე­ნიშ­ვნები ან მათი ნაწილი.

ახალი საბიუჯეტო წლის დაწყებიდან *3 თვის განმავლობაში* ადგი­ლობ­რივი თვითმმართველი ერთეულის ბიუჯეტის დაუმტკიცებლობის შემ­თხვევაში საქართველოს მთავრობა საქართველოს ორგანული კანონის „ად­გილობრივი თვითმმართველობის კოდექსი“ შესაბამისად ადგილობ­რი­ვი თვითმმართველობის წარმომადგენლობით ორგანოს − საკრებულოს და გამგებელს/მერს ვადამდე უწყვეტს უფლებამოსილებას და შემოიღებს პირ­და­პირ სახელმწიფო მმართველობას. ასეთ შემთხვევაში ადგილობრივი თვით­მმართველი ერთეულის ბიუჯეტს პირდაპირი სახელმწიფო მმართვე­ლობის განმახორციელებელი თანამდებობის პირის/ორგანოს წარდგინებით ამტკიცებს საქართველოს მთავრობა.

ბიუჯეტის პროექტის დამტკიცებიდან *არაუგვიანეს 20 დღისა* ადგი­ლობრივი თვითმმართველი ერთეული (გარდა ავტონომიური რესპუბლი­კის შემადგენლობაში შემავალი ადგილობრივი თვითმმართველი ერთეუ­ლისა) საქართველოს ფინანსთა სამინისტროს უგზავნის დამტკიცებული ბი­უ­ჯეტის შესაბამის ადგილობრივი თვითმმართველი ერთეულის პრიო­რი­ტეტების დოკუმენტს.

**მიზნობრივი ტრანსფერის ადგილობრივი თვითმმართველი ერთეუ­ლის ბიუჯეტში გათვალისწინება:** საქართველოს ფინანსთა სამინისტ­რო ადგილობრივი თვითმმართველობის ორგანოებს ყოველი წლის *5 ოქ­ტომ­ბრამდე* აცნობებს მიზნობრივი ტრანსფერის საპროგნოზო პარამეტ­რებს.

საქართველოს საკანონმდებლო აქტების ან/და ხელშეკრულების სა­ფუძ­ველზე ადგილობრივი თვითმმართველობის აღმასრულებელი ორგანო საქართველოს ფინანსთა სამინისტროს მიერ წარმოდგენილი პარამეტრების საფუძველზე ამზადებს ადგილობრივი თვითმმართველი ერთეულის ბიუ­ჯეტში დელეგირებული უფლებამოსილებების პროგრამებისა და ღონის­ძი­ე­ბების დაფინანსების გაანგარიშებებს, მიზნობრივი ტრანსფერის მოცუ­ლო­ბას და ბიუჯეტის პროექტთან ერთად წარუდგენს ადგილობრივი თვით­მმართველობის წარმომადგენლობით ორგანოს, რომელიც იხილავს მათ და განხილვის შედეგების გათვალისწინებით მზადდება სახელმწიფოსა და ად­გი­ლობრივი თვითმმართველობის ორგანოებს შორის (საჭიროების შემ­თ­ხვევაში) ხელშეკრულების პროექტი სახელმწიფოს მიერ დელეგირებული უფ­ლებამოსილებების შესახებ.

სახელმწიფო ბიუჯეტის კანონის გამოქვეყნებიდან *1 თვის ვადაში* ად­გი­ლობრივი თვითმმართველობის აღმასრულებელ ორგანოსა და შესაბამის სახელმწიფო ორგანოს შორის (საჭიროების შემთხვევაში) ფორმდება დელე­გი­რების ხელშეკრულებები.

ავტონომიური რესპუბლიკის რესპუბლიკური ბიუჯეტიდან ავტონო­მი­ური რესპუბლიკის შემადგენლობაში შემავალი ადგილობრივი თვით­მმარ­­თველი ერთეულის ბიუჯეტისათვის მიზნობრივი ტრანსფერის ავტო­ნო­მიური რესპუბლიკის რესპუბლიკურ ბიუჯეტში გათვალისწინებისა და გა­მოყენების წესებს განსაზღვრავს ავტონომიური რესპუბლიკის წარმომად­გენლობითი ორგანო.

**სპეციალური ტრანსფერის გამოყოფის წესი:** სპეციალური ტრანსფერი გამოიყოფა სტიქიური მოვლენების, ეკოლოგიური და სხვა სახის კატას­ტრო­ფების, საომარი მოქმედებების, ეპიდემიების და სხვა საგანგებო სი­ტუა­ციების შედეგების (ზიანის) სალიკვიდაციოდ, აგრეთვე სხვა ღონის­ძიე­ბების განსახორციელებლად. *სპეციალური ტრანსფერი არის სახელმწიფო, ავტონომიური რესპუბლიკის რესპუბლიკურ და ადგილობრივი თვითმმარ­თველი ერთეულების ბიუჯეტებს შორის გაწეული ფინანსური დახმარება.*

მუნიციპალიტეტმა ტრანსფერი შესაძლებელია გამოყოს მხოლოდ იმ შემ­თ­ხვევაში, თუ იგი ხმარდება ტრანსფერის გამცემი მუნიციპალიტეტის მიზნებს საქართველოს კანონმდებლობით განსაზღვრული საკუთარი უფ­ლე­ბა­მოსილებების ფარგლებში.

**კაპიტალური ტრანსფერის გამოყოფის წესი:** კაპიტალური ტრანსფერი გამოიყოფა კაპიტალური პროექტის განსახორციელებლად. *კაპიტალური ტრანსფერი არის სახელმწიფო, ავტონომიური რესპუბლიკის რესპუბლი­კურ და ადგილობრივი თვითმმართველი ერთეულების ბიუჯეტებს შორის გაწეული ფინანსური დახმარება, რომელიც დაკავშირებულია ტრანსფერის მიმღების არაფინანსური აქტივების ზრდასთან.*

მუნიციპალიტეტმა კაპიტალური ტრანსფერი შესაძლებელია გამოყოს მხო­ლოდ იმ შემთხვევაში, თუ იგი ხმარდება ტრანსფერის გამცემი მუნი­ცი­პალიტეტის მიზნებს საქართველოს კანონმდებლობით განსაზღვრული სა­კუ­თარი უფლებამოსილებების ფარგლებში.

**ადგილობრივი თვითმმართველი ერთეულის ბიუჯეტის შესრულება:**

ადგილობრივი თვითმმართველი ერთეულის ბიუჯეტის შესრულებას თავისი კომპეტენციის ფარგლებში უზრუნველყოფს ადგილობრივი თვით­მმართველობის აღმასრულებელი ორგანო.

ადგილობრივი თვითმმართველი ერთეულის ბიუჯეტის გამოქვეყ­ნე­ბი­დან *არაუგვიანეს 15 დღისა* შესაბამისი საფინანსო ორგანო ამზადებს ად­გილობრივი თვითმმართველი ერთეულის ბიუჯეტის კვარტალურ ან/და ყო­ველთვიურ განწერას საჯარო ფინანსების მართვის ელექტრონული სის­ტე­მის მეშვეობით.

ადგილობრივი თვითმმართველი ერთეულის ბიუჯეტის კვარტალური ან/და ყოველთვიური განწერისას ასიგნებების დაფინანსების მიზნით შე­საძ­ლებელია გამოყენებულ იქნეს თავისუფალი ნაშთი იმ პირობით, რომ წლი­ური ბიუჯეტით გათვალისწინებული ნაშთის ცვლილების წლიური ოდე­ნობა უცვლელი დარჩება.

საბიუჯეტო ორგანიზაციები პასუხისმგებელი არიან ასიგნებების შესა­ბა­მისად გადახდების განხორციელებისათვის და თავიანთი კომპეტენციის ფარგლებში შემოსავლების აკრეფისათვის.

ადგილობრივი თვითმმართველი ერთეულის ბიუჯეტში ადგილობ­რი­ვი გადასახადების ამოღებას უზრუნველყოფენ საგადასახადო ორგანოები საქართველოს კანონმდებლობით დადგენილი წესით, ხოლო ადგილობ­რი­ვი თვითმმართველი ერთეულის სხვა შემოსავლებისა და არაფინანსურ აქტივებზე განხორციელებული ოპერაციებიდან მისაღები სახსრების ამო­ღე­ბას – შესაბამისი ადგილობრივი თვითმმართველი ერთეულის სამსახუ­რები, თუ საქართველოს კანონმდებლობით სხვა რამ არ არის დადგენილი.

**ადგილობრივი თვითმმართველი ერთეულის ბიუჯეტის აღრიცხვა, ანგარიშგება და აუდიტი:**

ადგილობრივი თვითმმართველი ერთეულის ბიუჯეტის ანგარიში გახ­სნილია სახელმწიფო ხაზინის ერთიანი ანგარიშის სისტემაში. ამ ანგარიშის მართვისა და ოპერირების კონტროლის, აგრეთვე ამ ანგარიშიდან თანხის გადარიცხვაზე ნებართვის გაცემის უფლება, გარდა საქართველოს კანონ­მდებ­ლობით გათვალისწინებული გამონაკლისი შემთხვევებისა, აქვს მხო­ლოდ შესაბამის თვითმმართველ ერთეულს.

თვითმმართველი ერთეულის საფინანსო ორგანო აღრიცხავს თითო­ე­ული საბიუჯეტო ორგანიზაციის მიერ გაწეულ გადასახდელებს, რაც მოი­ცავს ინფორმაციას საბიუჯეტო კლასიფიკაციის მიხედვით გადახდის გან­ხორ­ციელების ყველა ეტაპის შესახებ. იგი ასევე აღრიცხავს საბიუჯეტო კლასიფიკაციით გათვალისწინებულ შემოსულობებს.

ადგილობრივი თვითმმართველი ერთეულის საფინანსო ორგანო ყოვე­ლი *თვის დასრულებიდან 10 დღის ვადაში* ამზადებს ანგარიშს ადგი­ლობ­რივი თვითმმართველი ერთეულის ბიუჯეტის შემოსულობების, გადასახ­დელების, ნაშთის ცვლილებისა და მთლიანი სალდოს ჩვენებით.

ყოველი *კვარტალის დასრულებიდან 1 თვის ვადაში* ადგილობრივი თვითმმართველობის აღმასრულებელი ორგანო შესაბამის წარმომად­გენ­ლო­ბით ორგანოს წარუდგენს ბიუჯეტის შესრულების კვარტალურ მიმო­ხილ­ვას ნაზარდი ჯამით, რომელიც მოიცავს შემოსულობების, გადასახდე­ლე­ბის (მათ შორის, სარეზერვო ფონდიდან გამოყოფილი სახსრების), ნაშ­თის ცვლილებისა და მთლიანი სალდოს ფაქტობრივი მოცულობების შედა­რე­ბას შესაბამისი პერიოდის გეგმურ მაჩვენებლებთან.

ადგილობრივი თვითმმართველი ერთეულის საფინანსო ორგანო ამზა­დებს ბიუჯეტის შესრულების წლიურ ანგარიშს და საბიუჯეტო წლის დას­რუ­ლებიდან *არაუგვიანეს 2 თვისა* წარუდგენს წარმომადგენლობით ორგა­ნოს.

***ადგილობრივი თვითმმართველი ერთეულის ბიუჯეტის შესრულების წლიური ანგარიში*** ***მოიცავს წლიური ბიუჯეტის შესრულების შესახებ არა­ნაკ­ლებ შემდეგ ინფორმაციას:***

* ბიუჯეტის ბალანსს საბიუჯეტო კლასიფიკაციის მიხედვით;
* საბიუჯეტო კლასიფიკაციის მიხედვით ბიუჯეტის შემოსულობებისა და გადასახდელებისშედარებას შესაბამისი პერიოდის გეგმურ მაჩვენებ­ლე­ბ­თან;
* ბიუჯეტის ანგარიშებზე არსებულ ნაშთებს წლის დასაწყისისა და დასას­რუ­ლისათვის;
* პროგრამების მიხედვით დაზუსტებულ ასიგნებებსა და გადახდილ თან­ხებს შორის შეუსაბამობის განმარტებას, თუ ასეთი შეუსაბამობა აღემა­ტე­ბა 30%- ს;
* ინფორმაციას სარეზერვო და წინა წლებში წარმოქმნილი დავალია­ნებე­ბის დაფარვისა დასასამართლო გადაწყვეტილებების აღსრულების ფონ­დე­ბი­დან (ასეთის არსებობის შემთხვევაში)სახსრების გამოყოფის მდგო­მა­რეობის შესახებ;
* წლიური ბიუჯეტით დასახული პრიორიტეტების ფარგლებში საბიუ­ჯე­ტო ორგანიზაციების მიერ განხორციელებული პროგრამე­ბის/ქვე­პროგ­რამების აღწერას და მიღწეულ შედეგებს;
* ადგილობრივი თვითმმართველობის წარმომადგენ­ლო­ბი­თი ორგანოს – საკრებულოს ნორმატიული აქტით, საქართველოს ორ­გა­ნუ­ლი კანონით „ადგილობრივი თვითმმართველობის კოდექსი“ გან­საზ­ღვრული წესით შექმნილი/დაფუძნებული საჯარო სამართლის იური­დი­ული პირის, ან ამ საჯარო სამართლის იურიდიული პირის მიერ და­ფუძნებული იუ­რი­დიული პირების / საქართველოს კანონმდებლობით დად­გენილი წესით თვითმმართველი ერთეულის ხელისუფლების ორ­გა­ნოს მიერ შექმნი­ლი/დაფუძნებული არასამეწარმეო (არაკომერციული) იურიდიული პი­რის, ან/და მის მიერ დაფუძნებული იურიდიული პი­რების ბიუჯეტების შესრულების წლიურ მაჩვენებლებს.

ადგილობრივი თვითმმართველობის წარმომადგენლობითი ორგანო სა­ჯაროდ იხილავს ბიუჯეტის შესრულების წლიურ ანგარიშს და *არაუგვია­ნეს 1 მაისისა* იღებს გადაწყვეტილებას წლიური ანგარიშის დამტკიცების ან დაუმტკიცებლობის შესახებ.

ადგილობრივი თვითმმართველი ერთეულის ბიუჯეტის აუდიტო­რუ­ლი დასკვნა და შესრულების წლიური ანგარიში საჯარო ინფორმაციაა და საქართველოს კანონმდებლობით დადგენილი წესით ხელმისაწვდომია სა­ზო­გადოებისათვის.

**?**

**საკონტროლო კითხვები თვითშემოწმებისათვის**

1. ახსენით, რაში მდგომარეობს ბიუჯეტის სოციალურ-ეკონომიკური არსი.
2. განმარტეთ ბიუჯეტის ცნების არსი და ეკონომიკური შინაარსი.
3. განმარტეთ საქართველოს ნაერთი ბიუჯეტი და სახელმწიფოს ერთიანი ბიუჯეტი.
4. განმარტეთ სახელმწიფო ბიუჯეტი და ცენტრალური ბიუჯეტი.
5. განმარტეთ ავტონომიური რესპუბლიკის ნაერთი ბიუჯეტი და ერთიანი ავტონომიური რესპუბლიკის ბიუჯეტი.
6. განმარტეთ ავტონომიური რესპუბლიკის რესპუბლიკური ბიუჯეტი და ავტონომიური რესპუბლიკის ერთიანი რესპუბლიკური ბიუჯეტი.
7. განმარტეთ ადგილობრივი თვითმმართველი ერთეულის ბიუჯეტი.
8. განმარტეთ ერთიანი მუნიციპალური ბიუჯეტი.
9. ჩამოთვალეთ და დაახასიათეთ ბიუჯეტის ძირითადი ფუნქციები.
10. განსაზ­ღვ­რე­თ საბიუჯეტო პოლიტიკის ძირითადი ამოცანები.
11. ახსენით, რა არის საბიუჯეტო მოწყობა და საბიუჯეტო სისტემა, დაა­ხა­სი­ათეთ მათი ფორმირების თავისებურებების განმსაზღვრელი ფაქტო­რე­ბი.
12. დაასახელეთ საქართველოს საბიუჯეტო მოწყობისა და საბიუჯეტო სის­ტემის სამართლებრივი სა­ფუძ­ვლები.
13. დაახასიათეთ საქართველოს საბიუჯეტო სისტემის სტრუქტურა და მისი აგების ძირითადი პრინციპები.
14. დაახასიათეთ საქართველოს საბიუჯეტო კოდექსით განსაზღვრული საბიუჯეტო სის­­ტემის მარეგულირებელი ზოგადი ნორმები.
15. ჩამოთვალეთ ბიუჯეტის შემოსულობები და გადასახდელები.
16. ახსენით, რა არის ბიუჯეტის დეფიციტი და პროფიციტი.
17. გამიჯნეთ აღმასრულებელი და საკა­ნონ­მდებლო ორგანოებისა და ად­გი­ლობრივი თვითმმართველობის ორგანოე­ბის უფლებამოსილება და პა­სუ­ხისმგებლობა საბიუჯეტო პროცესში.
18. განმარტეთ საბიუჯეტო პროცესი, ჩამოთვალეთ მისი ძირითადი ამოცა­ნები და ეტაპები.
19. განმარტეთ პროგ­რამული ბიუჯეტის არსი და ახსენით მისი შემოღების მიზანშეწონილობა.
20. ახსენით, რა იგულისხმება საბიუჯეტო რეგული­რე­ბაში და შემოსუ­ლო­ბე­­ბის ბიუჯეტებს შორის განაწილების წესში.
21. ახსენით, რას მოიცავს საერთო-სახელმწიფოებრივი მნიშ­­­ვნელობის გა­და­სახდელები***.***
22. აღწერეთ საბიუჯეტო პროცესი საქართველოს სახელმწიფო ბიუჯეტთან მიმართებაში.
23. განმარტეთ ქვეყნის ძირითადი მონაცემებისა და მიმართულების დო­კუ­მენტის არსი და დანიშნულება.
24. აღწერეთ საბიუჯეტო პროცესი საქართველოს ავტონომიური რესპუბ­ლი­კების რესპუბლიკურ ბიუჯეტთან მიმართებაში.
25. განმარტეთ ავტონომიური რესპუბლიკის პრიორიტეტების დოკუმენტის არსი და დანიშნულება.
26. აღწერეთ საბიუჯეტო პროცესი საქართველოს თვითმმართველი ერთეუ­ლების ბიუჯეტთან მიმართებაში.
27. ჩამოთვალეთ ადგილობრივი თვითმმართველი ერთეულის ბიუჯეტისსაკუთარი და არასაკუთარი შე­მო­სულობები.
28. განსაზღვრეთ გათანაბრებითი ტრანსფერის არსი და მისი ოდენობის გა­მოიანგარიშების საბიუჯეტო კოდექსით განსაზღვრული წესი და ფორ­მუ­ლა.
29. განმარტეთ ადგილობრივი თვითმმართველი ერთეუ­ლ­ის პრიორიტეტე­ბის დოკუმენტის არსი და დანიშნულება.
30. „A“ სვეტის თითოეულ ტერმინს შეურჩიეთ განმარტება „B“ სვეტიდან:

|  |  |  |
| --- | --- | --- |
| **შერჩეული ვარიანტი** | **A სვეტი** | **B სვეტი** |
|  | **1.** ბიუჯეტი | **ა.** საქართველოს ცენტრალური, ავტონომიური რესპუბ­ლი­კებისა და ადგილობრივი ხელისუფლებების მიერ საერთო საფუძ­ვ­ლით, ერთიანი საბიუჯეტო კლასიფიკაციით, აღრიცხვის ერთიანი სის­ტე­მით, სახელმწიფო ფინანსური კონტროლის ერთიანი პრინცი­პე­ბით ხელმძღვანელობა; |
|  | **2.** საქართველოს ნაერთი  ბიუჯეტი | **ბ.** წარმოადგენს სახელმწიფოს, ადმინისტრაციულ-ტე­რიტორიული წარმონაქმნების, საბიუჯეტო ურთიერთობებში დამოუკი-დებელი სახელმწიფო დაწესებულებებისა და ფონდების ბი­უ­ჯეტების ერთობლიობას, რომელიც დაფუძნებულია ეკონომიკურ ურ­თი­­ერ­თობებზე, სახელმწიფოებრივ მოწყობასა და სამართლებრივ ნორმებ­ზე; |
|  | **3.** სახელმწიფოს ერთიანი  ბიუჯეტი | **გ.** განსაზღვრავს ქვეყნის საბიუჯეტო სისტემის ორგა­ნიზაციას, მის ცალკეულ რგოლებს შორის ურთიერთკავშირებს, საბიუ­ჯე­ტო სისტემაში შემავალი ბიუჯეტების ფუნქციონირების სამართლებრივ საფუძვლებს, ბიუჯეტების შემადგენლობასა და სტრუქტურას, საბიუჯეტო საშუალებების ფორმირებისა და გამოყენების პროცედურულ მხარეებს; |
|  | **4.** სახელმწიფო ბიუჯეტი | **დ.** ადგი­ლო­ბ­რივი თვითმმართველობის წარმომადგენლობითი ორგანოს (საკრებუ­ლ­ოს) მიერ დამტკიცებული, ადგილობრივი ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასა­წე­ვი გადასახდელებისა და ნაშთის ცვლილების ერთობლიობა; |
|  | **5.** ავტონომიური რესპუბლიკის ნაერთი  ბიუჯეტი | **ე.** ავტონო­მი­ური რესპუბლიკის უმაღლესი საბჭოს მიერ დამტკიცებული, ავტონო­მი­ური რესპუბლიკის ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდე­ლე­ბი­სა და ნაშთის ცვლილების ერთობლიობა; |
|  | **6.** ავტონომიური რესპუბლიკის რესპუბლიკური ბიუჯეტი | **ვ.** აფხაზეთის ან აჭა­რის ავტონომიური რესპუბლიკის რესპუბლიკური და შესაბამისად მის შემადგენლობაში შემავალი ადგილობრივი თვითმმართველი ერთეულების კონსოლიდირებული ბიუჯეტი; |
|  | **7.** ადგილობრივი თვითმმართველი ერთეულის ბიუჯეტი | **ზ.** საქართველოს პარლამენტის მიერ დამტკიცებული, საქართველოს ცენტრალური ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასა­წე­ვი გადასახდელებისა და ნაშთის ცვლილების ერთობლიობა; |
|  | **8.** საბიუჯეტო მოწყობა | **თ.** ცენტრალური, ავტონომიური რეს­პუბლიკების ერთიანი რესპუბლიკური და ადგილობრივი თვითმმარ­თვე­ლი ერთეულების ერთიანი მუნიციპალური ბიუჯეტების კონსოლი­დი­რე­ბული ბიუჯეტი; |
|  | **9.** საბიუჯეტო სისტემა | **ი.** საქართველოს სახელმწიფო, ავტონომიური რესპუბლიკების რესპუბლიკური და ადგილობრივი თვით­მმარ­თველი ერთეულების კონსოლიდირებული ბიუჯეტი; |
|  | **10.** ერთიანობა  **11.** პროგრამული ბიუჯეტი  **12.** კაპიტალური ბიუჯეტი  **13.** ბიუჯეტის პროფიციტი    **14.** ქვეყნის ძირითადი მონაცემებისა და მიმართულების დოკუმენტი (BDD)  **15.** სახელმწიფო ხაზინა | **კ.** სახელმწიფო შემოსავლებისა და ხარჯების კატეგორიათა სისტემა, რომელიც ასახავს განსაზღვრულ კონ­კ­რეტულ ურთიერთობებს;  **ლ.** მოიცავს ინფორმაციას პროგრამების / ქვეპროგრამების, მათი მოსალოდნელი შედეგებისა და შესრულების შეფასების ინ­დიკატორების შესახებ, ასევე ინფორმაციას კაპიტალური პროექტების შე­სა­ხებ;  **მ.** საინვესტიციო ხასიათის პროგრამული ბი­უჯეტი, რომელიც მიმართულია ინოვაციური და ინვესტიციური პროექ­ტე­ბის სარეალიზაციოდ.  **ნ.** პასუხისმგებელია სახელმწი­ფო, ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუჯეტების შემოსულობების, გადასახდელებისა და ნაშთის ცვლილების სრულად და სწორად აღრიცხვისათვის, გამჭვირვალობისა და ანგარიშგებისათვის;  **ო.** დადებითი მთლიანი სალდო;  **პ.** ქვეყნის განვითარების ძირითადი გეგმა, რომელიც ასახავს ინ­ფორ­­მა­ცი­ას საშუალოვადიანი მაკროეკონომიკური და ფისკალური პროგნო­ზე­ბის შესახებ, ასევე ინფორმაციას საქართველოს ცენტრალური, ავტონო­მი­ური რეს­პუბლიკებისა და ადგილობრივი ხელისუფლებების განვითა­რე­ბის ძი­რი­თადი მიმართულებების შესახებ. |

**რეკომენდებული ლიტერატურა**

1. ვანიშვილი მ., ნოზაძე მ., გოცირიძე ლ. ფინანსების თეორია ქართული პრაქტიკით. სახელ­მძღვანელო. - თბილისი, 2010. - 386 გვ.
2. ინგოროყვა ა., ცაავა გ. ფინანსური მენეჯმენტი: თეორია, მეთოდები და პრაქტიკა. სახელმძღვანელო. ტომი 1. - თბილისი, 2011. - 470 გვ.
3. კაკულია რ. ფინანსების თეორია. - თბ., 2012. - გვ. 374-390.

მესხია ი., გაბელაშვილი კ. საქართველოს საბიუჯეტო სისტემა (ლექციე­ბის კურსი). - თბილისი, 2010. - 231 გვ.

1. მოსიაშვილი ვ., ჭელიძე მ. ფინანსების საფუძვლები. სახელმძღვანელო. - თბილისი, 2012. - 422 გვ.
2. მოხელის სამაგიდო ლექსიკონი/გაეროს განვითარების პროგრამა; [შემ­დგენლები: სამსონ ური­დია და სხვ.; რედ.: ვაჟა გურგენიძე] - თბილისი, 2004- 483 გვ.

საქართველოს საბიუჯეტო კოდექსი: www.mof.ge/show\_law.aspx?id=711.

ქვეყნის ძირითადი მონაცემები და მიმართულებები 2015-2018 წლე­ბი­სათვის: www. parliament.ge/ge/law/6881.

1. ხანთაძე გ. ცაავა გ. საჯარო ფინანსები (თეორია და მეთოდები). - თბი­ლი­სი, 2013. - 430 გვ.
2. Миляков Н.В. Финансы: Учебник. - 2-е изд. - М.: ИНФРА, 2004. - С. 59-202.

Финансы: Учебник / Под ред. А.Г. Грязновой, Е.В. Маркиной. - М.: Финансы и статистика, 2004. - С.139-168.

1. Финансы: Учебник. 2-е изд., перераб. и доп. / Под ред. В.В. Ковалева. - М.: ООО «ТК Велби», Изд-во Проспект, 2007. - С.184-228.

Финансы: Учебник / А. С. Нешитой, Я. М. Воскобойников. 10-е изд. - М.: Издательско торговая корпорация «Дашков и К°», 2012. - С.144-282.

1. Финансы:учебник для студентов вузов, обучающихся по экономическим специальностям, специальности „Финансы и кредит“ (080105) / Пол ред. Г.Б. Поляка. - 3-е изд., перераб. и доп. - М.: ЮНИТИ-ДАНА, 2008. - С.54-235; 274-285; 341-374.
2. ვებ - გვერდები:

* საქართველოს პარლამენტი/[http://www.parliament.ge](http://www.parliament.ge/);
* საქართველოს ფინანსთა სამინისტრო/ http://www. mof. gov.ge;
* საქართველოს ეროვნული ბანკი/ http://www. nbg.gov.ge;
* საქართველოს ეკონომიკისა და მდგრადი განვითარების სამინისტრო/ [http://www.economy.ge](http://www.economy.ge/);
* საქართველოს სტატისტი­კის ეროვნული სამსახური/ [http://www.statistics.ge](http://www.statistics.ge/);
* ყოველთვიური სამეცნიერო-ანალიტიკური ჟურნალი „საქართველოს ეკონომიკა“ /[www.geoeconomics.ge](http://www.geoeconomics.ge/);
* ყოველთვიური საერთაშორისო რეცენზირებადი და რეფერირებადი სამეცნიერო ჟურნალი „ეკონომიკა“ /www. economics.brengi.com;
* საერთაშორისო რეფერირებადი და რეცენზირებადი ჟურნალი „სოციალური ეკონომიკა“ /www.socialuri-economica.ge;
* ყოველკვარტალური რეფერირებადი და რეცენზირებადი სამეცნიერო ჟურნალი „ბიზნეს-ინჟინერინგი“ /www. Business-Engineering.brengi.com;
* საერთაშორისო რეფერირებადი და რეცენზირებადისამეცნიერო-პრაქტი­­კული ჟურნალი „ეკონომიკა და ბიზნესი“ /*www.tsu.edu.ge/ge/ faculties/economics/jurnal;*
* საქართველოს ეროვნული ბანკის სამეცნიერო-ანალიტიკური ჟურნალი „ეკონომიკა და საბანკო საქმე“ /www.nbg.gov.ge/bankjournal.

**დანართი 7.1. სახელმწიფო ბიუჯეტის პროგრამული ბიუჯეტის**

**ფორმატით შედგენის მეთოდოლოგია[[36]](#footnote-36)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **ქვეყნის ძირითადი მონაცემებისა და მიმართულებების (BDD) დოკუმენტი**   საქართველო სახელმწიფო ბიუჯეტის მომზადების პირველი ეტაპი იწყება ყოველი წლის პირველ მარტამდე, როდესაც საქართველოს მთავრობა დადგენილებით განსაზ­ღვრავს იმ მხარჯავი დაწესებულებების ნუსხას, რომლებიც უნდა ჩაერთონ დასაგეგმი წლებისათვის ქვეყნის ძირითადი მონაცემებისა და მიმართულებების დოკუმენტის მომზადებაში.  მხარჯავი დაწესებულებების განსაზღვრასთან ერთად, საქართველოს მთავრობის დადგენილებით უნდა განისაზღვროს იმ ინფორმაციის ნუსხა და მისი წარდგენის ვადები, რომელიც საქართველოს ფინანსთა სამინისტრომ უნდა გამოიყენოს ქვეყნის ძირითადი მონაცემებისა და მიმართულებების დოკუმენტის მომზადების პროცესში.  საქართველოს მთავრობის დადგენილების შესაბამისად, საქართველოს ფინანსთა სამინისტროში წარდგენილი უნდა იყოს არანაკლებ შემდეგი ინფორმაცია:  ● გასული ორი წლის განმავლობაში, პრიორიტეტების ფარგლებში დაგეგმილ პროგრამებსა და ღონისძიებებზე მიმართული სახსრები და მათი განხორციელებით მიღწეული შედეგები;  ● მიმდინარე წლისთვის არსებული პრიორიტეტების ფარგლებში დაგეგმილ პროგრამებსა და ღონისძიებებზე გამოყოფილი სახსრები და მათი განხორციელებით მოსა­ლოდნელი შედეგები;  ● დასაგეგმი წლებისათვის მხარჯავი დაწესებულებების პრიორიტეტების ჩამო­ნათ­ვალი, მათი მოკლე აღწერა, მოსალოდნელი შედეგები და შედეგების შეფასების ინ­დი­კატორები;  ● დასაგეგმი წლების პრიორიტეტების საშუალოვადიანი ბიუჯეტი, რომელიც ჩაშლილი უნდა იყოს პროგრამების მიხედვით;  ● დასაგეგმი წლისათვის მხარჯავ დაწესებულებებში დასაქმებულთა საორიენ­ტა­ციო ზღვრული მოცულობები;  ● დასაგეგმი წლებისათვის გამოსაყოფი ასიგნებების საორიენტაციო ზღვრული მო­ცულობები.  აღნიშნული ინფორმაციის მიღების შემდგომ საქართველოს ფინანსთა სამინისტრო საქართველოს სამინისტროებთან კონსულტაციების საფუძველზე ამზადებს ინფორ­მა­ციას საქართველოს სამინისტროების ძირითადი მიმართულებებისა და ძირითადი მაკ­როეკონომიკური პროგნოზების შესახებ, რომელიც წარედგინება საქართველოს მთავ­რო­ბას.  საქართველოს მთავრობის სხდომაზე განხილვის შემდგომ აღნიშნული ინფორ­მა-ცია ეგზავნება საქართველოს პარლამენტს. საქართველოს პარლამენტის შესაბამისი კო­მი­ტეტების დასკვნების გათვალისწინებით, საქართველოს სამინისტროები ამტკიცებენ თავიანთ საშუალოვადიან სამოქმედო გეგმებს და უგზავნიან საქართველოს ფინანსთა სამინისტროს.  საქართველოს სამინისტროების საშუალოვადიანი სამოქმედო გეგმების, მხარჯავი დაწესებულებების მიერ წარმოდგენილი ინფორმაციის, მაკროეკონომიკური პროგნო­ზე­ბისა და პროგნოზირებული საფინანსო რესურსის საფუძველზე საქართველოს ფინანსთა სამინისტრო ამზადებს ქვეყნის ძირითადი მონაცემებისა და მიმართულებების დოკუ­მენტის პირველად ვარიანტს.  ქვეყნის ძირითადი მონაცემებისა და მიმართულებების დოკუმენტში საქართვე­ლოს საბიუჯეტო კოდექსით გათვალისწინებული ინფორმაცია წარმოდგენილი უნდა იყოს შემდეგი სტრუქტურის მიხედვით:  ● დოკუმენტის პირველ ნაწილში წარმოდგენილი უნდა იყოს საქართველოს მთავ­რობის მიერ დასახული მიზნები, რისი მიღწევა სურს საშუალოვადიან პერიოდში და რა ძირითადი სამოქმედო გეგმები აქვს დასახული აღნიშნული მიზნების მისაღ­წევად.  ● მეორე ნაწილში აღწერილი უნდა იყოს ქვეყანაში არსებული მაკროეკონომიკური სიტუაციის მოკლე ანალიზი, ძირითადი მაკროეკონომიკური ინდიკატორების ფაქტობ­რივი და საპროგნოზო მაჩვენებლები და მათი აღწერა;  ● მაკროეკონომიკური სიტუაციის აღწერის შემდგომ წარმოდგენილი უნდა იყოს გასული ორი წლის ბიუჯეტის შესრულების საბოლოო შედეგები, შემოსულობების ფაქ­ტობ­რივი მაჩვენებლები და ბიუჯეტიდან დაფინანსებული მნიშვნელოვანი ღონისძიე­ბები;  ● შემდგომ ნაწილში მოცემული უნდა იყოს მიმდინარე საბიუჯეტო წლის და და­საგეგმი წლების ნაერთი და სახელმწიფო ბიუჯეტის აგრეგირებული მაჩვენებლები და საფინანსო რესურსის პროგნოზების მოკლე აღწერა;  ● დოკუმენტის მეხუთე ნაწილში წარმოდგენილი უნდა იყოს დასაგეგმი წლები­სათვის სახელმწიფო ბიუჯეტის დაფინანსებაზე მყოფი ორგანიზაციების რიცხოვნობის და ასიგნებების საორიენტაციო ზღვრული მოცულობები. ასიგნებების საორიენტაციო ზღვრულ მოცულობაში არ უნდა იყოს გათვალისწინებული დონორების მიერ დაფი­ნანსებული პროგრამები და მათ ფარგლებში სახელმწიფოს თანადაფინანსებისა და თანა­მო­ნაწილეობისთვის საჭირო ასიგნებები. ზღვრული მოცულობების გაანგარიშე­ბი­სას საქართველოს ფინანსთა სამინისტრომ უნდა გაითვალისწინოს შემდეგი გარე­მოე­ბები:  – საქართველოს პარლამენტის და საქართველოს კონტროლის პალატის ზღვრულ მოცულობებში საქართველოს პარლამენტის შესაბამისი დადგენილებით გათვალისწი­ნე­ბული ასიგნებები;  – საქართველოს საკონსტიტუციო სასამართლოს და საერთო სასამართლოების ასიგნებების განსაზღვრისას, საქართველოს საბიუჯეტო კოდექსის 42-ე მუხლის შესაბა­მისად არ უნდა შეამციროს აღნიშნული ორგანიზაციების ხარჯების მოცულობა მიმდი­ნარე წლის მოცულობასთან შედარებით;  – საქართველოს იუსტიციის სამინისტროს შეთხვევაში უნდა გაითვალისწინოს, რომ საქართველოს პროკურატურისათვის გამოყოფილი ხარჯების მოცულობა არ უნდა იყოს წინა წლის შესაბამის მოცულობაზე ნაკლები;  – საქართველოს კულტურის და ძეგლთა დაცვის და საქართველოს სპორტისა და ახალგაზრდობის საქმეთა სამინისტროების ასიგნებების ზღვრული მოცულობების განსაზღვრისას – საქართველოს საბიუჯეტო კოდექსის 44-ე მუხლის მოთხოვნები;  – საზოგადოებრივი მაუწყებლის დაფინანსების განსაზღვრისთვის აუცილებელად უნდა იქნეს გათვალისწინებული მაუწყებლობის შესახებ საქართველოს კანონის 33-ე მუხლის მე-5 პუნქტის მოთხოვნები;  – საშტატო განრიგით გათვალისწინებულ თანამშრომელთა რაოდენობა და მათი თანამდებობრივი სარგოების წლიური მოცულობა გაითვალისწინოს მიმდინარე წელს მოქმედი საშტატო განრიგის მიხედვით;  – შტატგარეშე თანამშრომელთა სახელფასო ფონდი განსაზღვროს არა უმეტეს მიმდინარე წელს არსებული ოდენობისა;  – მივლინებების, ოფისის, ტრანსპორტის, ტექნიკის და იარაღის ექსპლოატაციისა და მოვლა-შენახვის (გარდა საქართველოს თავდაცვის და შინაგან საქმეთა სამინის­ტრო­ების) და საბიუჯეტო ორგანიზაციის ფუნქციონირებასთან დაკავშირებული სხვა მიმდი­ნარე ხარჯები განსაზღვროს გასული და მიმდინარე წლების სტატისტიკური მონაცე­მე­ბის გათვალისწინებით. ამასთან, აღნიშნული ხარჯები არ უნდა იყოს მიმდინარე წლის გეგმურ მაჩვენებელზე მეტი; პროგრამების და მათ ფარგლებში განსახორციელებელი ქვეპროგრამებისა და ღონისძიებებისათვის საჭირო თანხები განსაზღვროს მათი შეს­რუ­ლების გასული და მიმდინარე სტატისტიკური ინფორმაციის და საფინანსო რესურსის პროგნოზის გათვალისწინებით. გარდა ამისა, პროგრამის ბიუჯეტის განსაზღვრისას გაანალიზებული უნდა იქნეს გასულ წლებში შესაბამისი პროგრამის ფარგლებში დაგეგ­მილი და ფაქტობრივად მიღწეული შედეგები;  – პრემიერ-მინისტრის სიტყვიერი დავალებების შესაბამისად, ფინანსთა სამინის­ტრო უფლებამოსილია შეამციროს ან გაზარდოს ზემოაღნიშნული პრინციპებით გაანგა­რი­შებული ზღვრული მოცულობები.  ● დოკუმენტის მეექვსე ნაწილში წარმოდგენილი უნდა იყოს საქართველოს მთავ­რობის მიერ დასახული მიზნების მისაღწევად დაგეგმილი პრიორიტეტული მიმართუ­ლებები, თითოეული მათგანის მოკლე აღწერა, მათ ფარგლებში მხარჯავი დაწესე­ბუ­ლებების მიერ დაგეგმილი პროგრამები, მათი აღწერა და მოსალოდნელი შედეგები;  ● დოკუმენტის ბოლო ნაწილში მოცემული უნდა იყოს საქართველოს მთავრობის მიერ განსაზღვრული პრიორიტეტული მიმართულებების ფარგლებში მხარჯავი დაწე­სე­ბულებების მიერ დაგეგმილი თითოეული პროგრამის დაფინანსების მოცულობა და­საგეგმი საბიუჯეტო წლებისათვის. აღნიშნულ ნაწილში წარმოდგენილი უნდა იყოს პროგრამის განხორციელებაზე მიმართული მთლიანი სახსრები;  ● დოკუმენტს თან უნდა ახლდეს შესაბამისი დანართები, სადაც წარმოდგენილი იქნება განახლებული მაკროეკონომიკური პროგნოზები.  **2. ბიუჯეტის სტრუქტურა**  პროგრამულ ბიუჯეტზე გადასვლის შემდგომ სახელმწიფო ბიუჯეტის კანონში ძირითადი ყურადღება გამახვილებული იქნება დაგეგმილი პროგრამების მოსალოდ­ნელ შედეგებზე და არა საბიუჯეტო ორგანიზაციებისათვის გამოყოფილ ასიგნებებზე, რისი გათვალისწინებითაც სახელმწიფო ბიუჯეტის კანონის პროექტი უნდა შემუშავდეს შემდეგი სტრუქტურის მიხედვით:  ***2.1 – სახელმწიფო ბიუჯეტის ძირითადი მაჩვენებლები (პირველი თავი)***  აღნიშნულ თავში წარმოდგენილი იქნება სახელმწიფო ბიუჯეტის ბალანსი საბიუ­ჯეტო კლასიფიკაციის მიხედვით. მონაცემები წარმოდგენილი უნდა იყოს გასული და მიმდინარე წლებისათვის, ხოლო დასაგეგმი წლის მონაცემები უნდა დაიყოს საბიუ­ჯეტო და დონორების დაფინანსებად. ასევე აღნიშნული თავი უნდა მოიცავდეს ინფორ­მაციას სახელმწიფო ბიუჯეტის შემოსულობების და გადასახდელების მთლიანი მაჩ­ვე-ნებლებისა და ნაშთის ცვლილების შესახებ.  ***2.2 – სახელმწიფო ბიუჯეტის შემოსავლები (მეორე თავი)***  აღნიშნულ თავში წარმოდგენილი უნდა იყოს შემოსავლების ჩაშლა საბიუჯეტო კლასიფიკაციის მიხედვით და მონაცემები წარმოდგენილი უნდა იყოს როგორც დასა­გეგმი, ასევე გასული და მიმდინარე წლებისათვის.  ***2.3 – სახელმწიფო ბიუჯეტის ხარჯები, არაფინანსური აქტივები და მათი ფუნქციონალური კლასიფიკაცია (მესამე თავი)***  აღნიშნულ თავში წარმოდგენილი უნდა იყოს ხარჯების მთლიანი მოცულობა, არა­ფი­ნანსური აქტივების ზრდის მთლიანი მოცულობა ჩაშლილი მხარჯავი დაწესე­ბულე­ბე­ბის მიხედვით, არაფინანსური აქტივების კლების მთლიანი მოცულობა ჩაშლილი საბიუჯეტო კლასიფიკაციის ძირითადი კატეგორიების მიხედვით და ხარჯების და არა­ფინანსური აქტივების ზრდის ფუნქციონალური კლასიფიკაცია.  ***2.4 – სახელმწიფო ბიუჯეტის მთლიანი სალდო, ფინანსური აქტივებისა და ვალდებულებების ცვლილება (მეოთხე თავი)***  აღნიშნულ თავში წარმოდგენილი უნდა იყოს:  ● სახელმწიფო ბიუჯეტის მთლიანი სალდოს მოცულობა;  ● ფინანსური აქტივების ზრდის და კლების მოცულობები ჩაშლილი საბიუჯეტო კლასიფიკაციის მიხედვით გასული, მიმდინარე და დასაგეგმი წლებისათვის;  ● სახელმწიფო ვალების ზრდის მოცულობა, მათ შორის, საერთაშორისო საფი­ნან­სო ორგანიზაციებისა და უცხო ქვეყნების მთავრობების მიერ საქართველოს მთავრო­ბი­სათვის გამოსაყოფი გრძელვადიანი საინვესტიციო, შეღავათიანი კრედიტები ჩაშლილი პროექტების მიხედვით გასული, მიმდინარე და დასაგეგმი წლებისათვის;  ● ვალდებულებების კლების მაჩვენებელი გასული, მიმდინარე და დასაგეგმი წლე­ბისათვის;  ● შესაბამისი წლის ბოლოსათვის სახელმწიფო ვალის საპროგნოზო ზღვრული მო­ცულობა ჩაშლილი კრედიტორების (გარდა სახელმწიფო ფასიანი ქაღალდების) მი­ხედვით.  ***2.5 – სახელმწიფო ბიუჯეტის პრიორიტეტები და პროგრამები (მეხუთე თავი)***  აღნიშნულ თავში წარმოდგენილი იქნება სახელმწიფო ბიუჯეტის პრიორიტეტები, ამ პრიორიტეტების ფარგლებში, შესაბამისი წლის განმავლობაში სახელმწიფო ბიუჯე­ტით გამოყოფილი ასიგნებებით მხარჯავი დაწესებულებების მიერ განსახორ­ციე­ლებე­ლი პროგრამები (ქვეპროგრამები/ღონისძიებები), მათი აღწერა და მიზანი.  ძირითადად ყველა პროგრამა დაკავშირებული უნდა იყოს ქვეყნის პრიორი­ტე­ტებ­თან და განხორციელდეს ამ პრიორიტეტების მიზნების მისაღწევად, თუმცა სახელ­მწი­ფო ბიუჯეტში შესაძლებელია იყოს წარმოდგენილი რამდენიმე პროგრამა, რომელიც არ ემსახურება კონკრეტულ პრიორიტეტულ მიმართულებას, მაგრამ მის ფარგლებში და­გეგმილ ქვეპროგრამებს და ღონისძიებებს მნიშვნელოვანი როლი ენიჭება სახელმწიფო ფუნქციების შესასრულებლად და მათი განხორციელება ყველა პრიორიტეტისათვის აუცილებელია.  2.5.1 – პროგრამა  პროგრამა წარმოადგენს სახელმწიფო ბიუჯეტით განსაზღვრული პრიორიტეტების მიზნების მისაღწევად განსახორციელებელი ღონისძიებების ერთობლიობას, რომლებიც დაჯგუფებულია მსგავსი შინაარსის მიხედვით და ხორციელდება გრძელვადიან პერი­ოდ­ში ერთი საბოლოო შედეგის მისაღწევად.  სახელმწიფო ბიუჯეტით განსაზღვრული პროგრამისათვის აუცილებელია შესაბა­მი­სი წლის სახელმწიფო ბიუჯეტის კანონით გამოყოფილი იყოს ასიგნებები და ჰქონდეს შესაბამისი პროგრამული კოდი.  პროგრამები უნდა ჩამოყალიბდეს მხარჯავი დაწესებულებების კომპეტენციიდან გამომდინარე. ერთი პროგრამის განმახორციელებელი უნდა იყოს ერთი მხარჯავი დაწე­სებულება.  უმეტეს შემთხვევაში პროგრამები უნდა იყოს გრძელვადიანი და მუდმივი, თუმცა, შესაძლებელია, სპეციფიკიდან გამომდინარე, არსებობდეს პროგრამები, რომლებიც გან­ხორციელდება კონკრეტული წლის განმავლობაში.  სახელმწიფო ბიუჯეტის კანონის მე-5 თავში წარმოდგენილი უნდა იყოს თითო­ეუ­ლი პროგრამის აღწერა და მიზანი, ანუ უნდა გაიწეროს რა ღონისძიებებია დაგეგმილი პროგრამის ფარგლებში და რას უნდა მივაღწიოთ პროგრამის განხორციელებით.  პროგრამა რამდენიმე ტიპის შეიძლება იყოს, მაგრამ ყველა მათგანი უნდა წარ­მო­ად­გენდეს იმ ღონისძიებების ერთობლიობას, რომლებიც ემსახურებიან საერთო საბო­ლოო შედეგების მიღებას, პრიორიტეტის მიზანს. პროგრამას უნდა ჰქონდეს მისი მი­ზანი და ბიუჯეტი.  *პროგრამა შინაარსით ძირითადად შეიძლება იყოს:*  ● **მართვის და რეგულირების**  პროგრამა განეკუთვნება ამ ტიპს, თუ იგი მოიცავს ისეთ ღონისძიებებს, რომლებიც ადმინისტრაციული ხასიათისაა და ხელს უწყობს სისტემის გამართულ ფუნქცი­ონი­რებას ან/და დაკავშირებულია შესაბამის სფეროში სახელმწიფო პოლიტიკის შემუშა­ვე­ბასთან და სხვადასხვა საკითხების რეგულირებასთან. ამ ტიპის პროგრამა შესაძლოა იყოს წმინდა ადმინისტრირების და მართვის, როდესაც მოიცავს მხოლოდ ისეთ ღონის­ძიებებს, როგორიცაა აპარატის შენახვის ხარჯები, ხოლო თუ პროგრამაში ადმინის­ტრაციულ საკითხებთან დაკავშირებული ღონისძიებების გარდა ასევე ერთიანდება პოლიტიკის დამგეგმავი სტრუქტურული დანაყოფების მიერ გასატარებელი ღონის­ძიე­ბებიც, მაშინ პროგრამის ეს ტიპი უფრო რეგულირების ხასიათს იძენს.  სამინისტროების უმრავლესობაში არსებობს როგორც სამინისტროს ფუნქციო­ნირე­ბის ტექნიკურ საკითხებზე მომუშავე, ასევე შესაბამის სფეროში პოლიტიკის შემმუშავე­ბელი დეპარტამენტები, რისი გათვალისწინებითაც სამინისტროების აპარატები, იმ შემ­თხვე­ვაში, თუ ისინი არ წარმოადგენენ რომელიმე კონკრეტული პროგრამის შემადგე­ნელ ნაწილს, მიზანშეწონილია ჩამოყალიბდეს როგორც შესაბამისი სფეროს პოლიტიკის შემუშავების და პროგრამების მართვის პროგრამა, რომელიც შინაარსით განეკუთვნება „მართვისა და რეგულირების“ პროგრამის ტიპს, ხოლო თუ აპარატი მოიცავს მხოლოდ ადმინისტრაციულ და ფუნქციონირებისთვის აუცილებელ ხარჯებს, ჩამოყალიბდეს როგორც „პროგრამების ადმინისტრირება და მართვა“, რომელიც ასევე „მართვისა და რეგულირების“ ტიპის პროგრამას განეკუთვნება.  ● **მომსახურების მიწოდების**  ამ ტიპის პროგრამა ორიენტირებულია კონკრეტულ გრძლევადიან შედეგებზე ან/და ემსახურება მუდმივ მიზანს. ასეთ პროგრამებში ერთიანდება ისეთი ღონისძიე­ბე­ბი, რომლებიც უშუალოდ მომსახურებას უწევს ბენეფიციარს და არ ახდენს მის სუბსი­დი­რებას. მისი ქვეპროგამებისთვის მოკლევადიანი შედეგები განისაზღვრება კონკრე­ტული რაოდენობრივი და ხარისხობრივი მაჩვენებლებით. ასეთ შემთხვევაში სახელ­მწი­ფოს დაფინანსებით ხორციელდება ისეთი ღონისძიებები, რომლების ბენეფიციარიც პირდაპირ მოსახლეობა ან მათი მომსახურე არამომგებიანი დაწესებულებებია.  ● **სუბსიდირების**  მსგავსი ტიპის პროგრამების ქვეპროგრამები და ღონისძიებები მიზნად ისახავენ სხვადასხვა სოციალური ფენის ან ობიექტების სუბსიდირებას, სახელმწიფოს მხრიდან დახ­მარების და თანამონაწილეობის სახით. სუბსიდირების პროგრამების ქვეპროგ­რამე­ბის შეფასების ინდიკატორები ასევე გამოისახება რაოდენობრივ ინდიკატორებში, ხო­ლო პროგრამის საბოლოო შედეგი ხშირ შემთხვევაში იქნება მოსახლეობის გარკვეული ფე­ნის მდგომარეობის ან გარკვეული სფეროს მდგომარეობის მნიშვნელოვანი გაუმჯო­ბე­სების გამოხატულება, რომელიც ასევე შეფასდება სათანადო ინდიკატორებით.  ● **ინფრასტრუქტურული**  აღნიშნული პროგრამის ფარგლებში განსახორციელებელი ქვეპროგრამები ძირი­თადად ემსახურება სხვადასხვა ინფრასტრუქტურის განვითარებას, მშენებლობას, რეა­ბი­ლიტაციას ან აღჭურვას. პროგრამის შუალედური შედეგი უმეტეს შემთხვევაში იქნება მსხვილი ობიექტის და ობიექტთა ჯგუფის გამართული ინფრასტრუქტურა, ხოლო საბო­ლოო შედეგი ის ეფექტი, რასაც აღნიშნული ინფრასტრუქტურა ემსახურება. მსგავ­სი პროგრამების შეფასების ინდიკატორების უმეტესობის გამოსახვა შესაძლებელია რაო­დენობრივ ინდიკატორებში. ამ ტიპის პროგრამების უმრავლესობა, თავის მხრივ, მოხვდება კაპიტალური ბიუჯეტის დანართშიც.  *პროგრამა ხანგრძლივობის მიხედვით შეიძლება იყოს:*  ● **მიმდინარე (მუდმივი)** – როდესაც მოიცავს ისეთ საკითხებს, რაც მხარჯავი დაწესებულებისთვის კანონმდებლობით განსაზღვრული ძირითადი ფუნქციაა და მუდ­მივად ხორციელდება;  ● **მრავალწლიანი** – როდესაც ემსახურება რომელიმე პრობლემის გადაწყვეტას, ახალი პოლიტიკის შემუშავებას, ახალი სისტემის ან მომსახურების დანერგვას და ა.შ. პროგრამების უმეტესობა მრავალწლიანი უნდა იყოს, ვინაიდან ის უნდა ემსახურე­ბოდეს გლობალური საბოლოო შედეგის მიღწევას, ისეთი ტიპის ღონისძიებები, რომელ­თა საბოლოო შედეგი მალევე მიიღწევა (ერთი წლის მანძილზე) ძირითად შემთხვევაში უნდა ჩამოყალიბდეს ქვეპროგრამების სახით, რომელიც თავის მხრივ პროგრამის შემად­გენელი ნაწილია.  ● **ერთწლიანი (მოკლევადიანი)** – იშვიათ სპეციფიკურ შემთხვევაში, როდესაც პროგრამის საბოლოო მიზნის მიღწევა შესაძლებელია ერთი საანგარიშო წლის გან­მავ­ლობაში, პროგრამა შესაძლოა მოკლევადიანიც იყოს. მოკლევადიანი პროგრამა შესაძლე­ბელია იყოს იმ შემთხვევაში, თუ შედეგი რომელიც პროგრამის დასრულების შედეგად მიიღწევა საბოლოოა და იგი, თავის მხრივ არ წამოადგენს სხვა პროცესის შემადგენელ ნაწილს.  გარდა პროგრამებისა, სახელმწიფო ბიუჯეტით შესაძლებელია დაფინანსდეს ისე­თი მხარჯავი დაწესებულებები, რომლებიც თავისი კომპეტენციიდან გამომდინარე სა­ხელ­მწიფო ბიუჯეტის კანონის პროექტში არ წარმოადგენენ პროგრამებს და ქვეპროგ­რამებს მაგრამ, მათ არსებითი მნიშვნელობა ენიჭებათ ქვეყნის ფუნქციონირებისათვის. იმ შემთხვევაში, თუ მხარჯავი დაწესებულება სახელმწიფო ბიუჯეტის კანონის პრო­ექ­ტში წარმოდგენილი არ არის პროგრამული სტრუქტურის მიხედვით, მე-5 თავში აუცილებელია გაიწეროს, თუ რას ემსახურება მისი ფუნქციონირება.  პროგრამების გამოვლენისას მხარჯავმა დაწესებულებამ უნდა გაითვალისწინოს შემდეგი ფაქტორები:  ● პროგრამა უნდა შეესაბამებოდეს საქართველოს მთავრობის მიერ განსაზღვრულ ქვეყნის რომელიმე პრიორიტეტს;  ● თუ მხარჯავი დაწესებულების ძირითადი ფუნქციისა და ადმინისტრირების ხარ­ჯების გამოყოფა შეუძლებელია, ადმინისტრირების ხარჯებიც გაერთიანდება იმ ძირითად პროგრამასთან, რომელსაც ემსახურება მხარჯავი დაწესებულება;  ● პროგრამის განმახორციელებელი და საბოლოო შედეგების მიღწევაზე პასუხის­მგებელია მხოლოდ ერთი მხარჯავი დაწესებულება, ხოლო პროგრამის ფარგლებში ქვე­პროგრამების განმახორციელებელი შესაძლებელია იყოს ამავე მხარჯავი დაწესებუ­ლე­ბის კონტროლს დაქვემდებარებული რამდენიმე საბიუჯეტო ორგანიზაცია. პროგრამის ფარგლებში განსახორციელებელ ქვეპროგრამებს უმეტეს შემთხვევაში ერთი განმახორ­ციელებელი ეყოლებათ;  ● მხედველობაში უნდა იქნეს მიღებული, რომ პროგრამა იქნება პროგრამული ბიუ­ჯეტის ძირითადი კატეგორია, რომელსაც ექნება წლიური საბიუჯეტო კანონით დამ­ტკი­ცებული გეგმა.  2.5.2 – ქვეპროგრამები/ღონისძიებები  პროგრამების გამოკვეთის შემდეგ აუცილებელია მისი კვლავ დაყოფა ძირითად მიმართულებებად ანუ ქვეპროგრამებად, რომელთაც უმეტეს შემთხვევაში ეყოლება შესა­ბამისი მხარჯავი დაწესებულების კონტროლს დაქვემდებარებული ერთი გან­მახორციელებელი საბიუჯეტო ორგანიზაცია და იქნება კონკრეტული შედეგის მისაღე­ბად აუცილებელი ღონისძიებების ერთობლიობა. ქვეპროგრამებიც შინაარსობრივად იყო­ფა იგივე ტიპებად, როგორც პროგრამები.  ქვეპროგრამა დაკავშირებულია შუალედურ შედეგებთან, მისი განხორციელების შემდეგ უნდა მიიღწეს კონკრეტული მდგომარეობა, რაც, თავის მხრივ, ხელს უწყობს პროგრამის საბოლოო შედეგის მიღწევას. ქვეპროგრამა თავისი შინაარსით უნდა გაი­წეროს დასაგეგმი წლის მასშტაბით, მას უნდა ქონდეს კონკრეტული შედეგი, რისი მიღწევაც შესაძლებელია ერთი საანგარიშო წლის მანძილზე.  სახელმწიფო ბიუჯეტის კანონში აუცილებელია წარმოდგენილი იყოს თითოეული ქვეპროგრამის აღწერა, მიზანი და დაფინანსების მოცულობა. დაფინანსების მოცუ­ლო­ბის წარმოდგენა აუცილებელი არ არის იმ პროგრამების ქვეპროგრამებზე, რომლებიც თავისი შინაარსით განეკუთვნება „მართვისა და რეგულირების ტიპს“.  მისი შინაარსიდან და მოცულობიდან გამომდინარე, ქვეპროგრამა შესაძლოა თავის მხრივ მოიცავდეს ღონისძიებებს. ღონისძიებები და მათი დაფინანსება უმეტეს შემთხვე­ვაში ვერ მოხვდება პროგრამული სახელმწიფო ბიუჯეტის კანონის ძირითად თავებში, მიუხედავად ამისა, პროგრამული სახელმწიფო ბიუჯეტის შედგენისას აუცილებელია თითოეული პროგრამის და ქვეპროგრამის ფარგლებში გასატარებელი ღონისძიებების ზუსტი ჩამონათვალის და აღწერის განსაზღვრა, ვინაიდან რეალურად სწორედ წარმა­ტე­ბულად განხორციელებული თითოეული ღონისძიების მოკლევადიან შედეგზეა და­მო­კიდებული მთლიანი პროგრამის შესრულების ხარისხი.  სამინისტროებმა და სხვა მხარჯავმა დაწესებულებებმა მიზანშეწონილია ქვეპროგ­რამები ისე ჩამოაყალიბონ, რომ თითოეული მათგანის განხორციელებაზე პასუხის­მგე­ბელი იყოს ერთი საბიუჯეტო ორგანიზაცია (ან მისი სტრუქტურული ერთეული), ამას­თან, შესაძლებელია ერთი საბიუჯეტო ორგანიზაცია ახორციელებდეს რამდენიმე ქვე­პროგრამას.  ისეთი პროგრამები, რომლებიც ძირითადად დაკავშირებულია ინფრასტრუქ­ტუ­რული პროექტების განხორციელებასთან, შესაძლებელია დაიყოს არა ქვეპროგრამებად, არამედ სხვადასხვა კაპიტალურ პროექტებად, თუმცა თავისი შინაარსით აღნიშული პროექტებიც ქვეპროგრამებს წარმოადგენს.  ***2.6 – საბიუჯეტო ასიგნებები და პროგრამების დაფინანსება (მეექვსე თავი)***  აღნიშნულ თავში წარმოდგენილი უნდა იყოს საბიუჯეტო წლის განმავლობაში განსახორციელებლი პროგრამებისათვის სახელმწიფო ბიუჯეტიდან გამოყოფილი ასიგ­ნებები და იმ მხარჯავი დაწესებულებების დაფინანსების მოცულობა, რომლებიც ბიუ­ჯეტ­ში არ არიან წარმოდგენილი პროგრამული სტრუქტურით. ასევე ამ თავში წარმოდ­გე­ნილი იქნება კანონმდებლობით განსაზღვრული სხვადასხვა კატეგორიის საერთო-სახელმწიფოებრივი მნიშვნელობის გადასახდელებისათვის გამოყოფილი ასიგნებები.  პროგრამები და მათი დაფინანსება დაჯგუფებული უნდა იყოს მხარჯავი და­წე­სე­ბუ­ლებების მიხედვით. თოთოეული მხარჯავი დაწესებულების დაფინანსების მთლი­ანი მოცულობა, აღნიშნულ თავში გათვალისწინებული ყველა პროგრამა, ქვეპროგრამა და ღონისძიება ჩაშლილი უნდა იყოს საბიუჯეტო კლასიფიკაციის „ხარჯების ეკო­ნო­მი­კური კლასიფიკაციის“ პირველი თანრიგის მიხედვით, ხოლო „არაფინანსური აქტი­ვე­ბის და მათზე ოპერაციების“ და „ფინანსური აქტივებისა და ვალდებულებების და მათზე ოპერაციების კლასიფიკაციის“ მეორე თანრიგის მიხედვით. ამასთან, საბიუჯეტო კლასიფიკაციის „ხარჯების“ კატეგორიაში აუცილებელია გამოყოფილი იყოს „შრომის ანაზღაურების“ მუხლით გათვალისწინებული ასიგნებები. ამავე თავში უნდა იყოს წარმოდგენილი მხარჯავი დაწესებულების საშტატო რიცხოვნობა.  წლიურ საბიუჯეტო კანონში პროგრამის დაფინანსება წარმოდგენილი უნდა იყოს როგორც დასაგეგმი, ასევე გასული და მიმდინარე წლებისათვის. ამასთან, დასაგეგმი წლის ასიგნებები გაყოფილი უნდა იყოს საბიუჯეტო სახსრებად და დონორების დაფი­ნანსებად.  იმის გათვალისწინებით, რომ პროგრამულ ფორმატში სახელმწიფო ბიუჯეტი პირ­ველად შემუშავდება 2012 წლისთვის, 2012 წლის სახელმწიფო ბიუჯეტი პროგრამული ფორმატით წარმოდგენილი იქნება მხოლოდ 2012 წლისთვის (დასაგეგმი წელი), ხოლო 2013 წლის სახელმწიფო ბიუჯეტი 2012-2013 წლებისთვის (მიმდინარე და დასაგეგმი წლები).  *2.7 – ავტონომიური რესპუბლიკების და ადგილობრივი თვითმმართველი ერთეულებისათვის გადასაცემი ტრანსფერი (მეშვიდე თავი)*  აღნიშნულ თავში წარმოდგენილი უნდა იყოს დეტალური ინფორმაცია ავტონო­მი­უ­რი რესპუბლიკებისა და ადგილობრივი თვითმმართველი ერთეულებისათვის წლი­ური საბიუჯეტო კანონით გათვალისწინებული ტრანსფერების შესახებ.  წარმოდგენილი უნდა იყოს ავტონომიური რესპუბლიკების და თითოეული ად­გი­ლობრივი თვითმმართველი ერთეულის მიხედვით ტრანსფერის მთლიანი მოცულობა და მათი ჩაშლა, თუ რამდენს შეადგენს გათანაბრებითი, მიზნობრივი და სპეციალური ტრანსფერი.  მიზნობრივი ტრანსფერის გამოყოფის შემთხვევაში აუცილებელია მიეთითოს, თუ რომელი დელეგირებული ღონისძიებების დასაფინანსებლად არის გამოყოფილი აღნიშ­ნული ტრანსფერი.  *2.8 – მარეგულირებელი ნორმები (მერვე თავი)*  აღნიშნულ თავში წარმოდგენილი უნდა იყოს ის ძირითადი მუხლები, რომლებმაც საბიუჯეტო წლის განმავლობაში უნდა დაარეგულირონ სახელმწიფო ბიუჯეტის აღ­სრუ­ლებასთან დაკავშირებული საკითხები.  **3. ბიუჯეტის თანდართული მასალები**  საქართველოს საბიუჯეტო კოდექსის მიხედვით საქართველოს პარლამენტს ქვეყ­ნის ძირითადი მონაცემებისა და მიმართულებების დოკუმენტთან და წლიურ საბიუ­ჯეტო კანონის პროექტთან ერთად წარედგინება სახელმწიფო ბიუჯეტის პროექტის თან­დართული მასალები, რომლებიც მოიცავს:  ● კანონის პროექტის განმარტებით ბარათს, სადაც წარმოდგენილი უნდა იყოს ძირითადი მაკროეკონომიკური ინდიკატორების და ფისკალური მაჩვენებლების პროგ­ნოზები და მათი აღწერა, ასევე უნდა მოიცავდეს ბიუჯეტის კანონის პროექტით გათ­ვალისწინებულ ძირითად პროგრამებსა და ღონისძიებებს და მათი დაფინანსების მო­ცუ­ლობას;  ● მიმდინარე წლის ბიუჯეტის შესრულების მოკლე მიმოხილვას;  ● წლიური საბიუჯეტო კანონის ამოქმედებისათვის საჭირო საკანონმდებლო ცვლი­ლებების პაკეტს.  პროგრამული ბიუჯეტის დანერგვის პარალელურად სახელმწიფო ბიუჯეტის კა­ნო­ნის პროექტის თანდართულ მასალებს ასევე დაემატება ინფორმაციული დანართების ორი პაკეტი:  1. პროგრამული ბიუჯეტის დანართი, სადაც სახელმწიფო ბიუჯეტით გათვალის­წინებულ თითოეულ პროგრამაზე წარმოდგენილი იქნება დეტალური ინფორმაცია;  2. კაპიტალური ბიუჯეტის დანართი, სადაც წარმოდგენილი იქნება ინფორმაცია სახელმწიფო ბიუჯეტით დაფინანსებული კაპიტალური პროექტების შესახებ.  *3.1 – პროგრამული ბიუჯეტის დანართი*  პროგრამების შესახებ ძირითადი ინფორმაცია წარმოდგენილი უნდა იყოს სა­ხელ­მწიფო ბიუჯეტის კანონის მე-5 თავში, კერძოდ, კანონის ძირითად ნაწილში მოცემული იქნება სრული ინფორმაცია, თუ რას ემსახურება პროგრამა, რა ძირითადი ქვეპროგ­რა­მების და ღონისძიებებისგან შედგება ის და რა მიზნის მიღწევაა დაგეგმილი მისი გან­ხორ­ციელებით.  პროგრამული ბიუჯეტის დანართში წარმოდგენილი იქნება პროგრამასთან დაკავ­შირებული ისეთი ინფორმაცია, რომელიც პროგრამული ბიუჯეტის დანერგვის საწყის ეტაპზე საქართველოს პარლამენტის მიერ არ დამტკიცდება და არ მიეცემა კანონის იურიდიული ძალა. ამის მთავარი მიზეზი არის ის გარემოება, რომ პროგრამული ბიუჯეტის დანერგვის საწყის ეტაპზე საკმაოდ რთული იქნება მოსალოდნელი შედეგების და შეფასების ინდიკატორების სწორად განსაზღვრა და მათი თავიდანვე კანონით დამტკიცების შემთხვევაში შესაძლებელია დადგეს ზოგიერთი პროგრამის ან/და ქვეპროგრამის განმახორციელებლის პასუხისმგებლობის საკითხი, რაც პროგ­რა­მულ ბიუჯეტთან დაკავშირებულ საუკეთესო პრაქტიკად არ განიხილება, ვინაიდან პროგრამული ბიუჯეტის დანერგვის საწყის ეტაპზე პასუხისმგებლობის დაკისრება ხელს შეუშლის პროგრამული ბიუჯეტის სისტემის შემდგომ განვითარებას.  მოსალოდნელი შედეგებისა და შეფასების ინდიკატორების საკანონმდებლო დონე­ზე აყვანა ეტაპობრივად უნდა განხორციელდეს, მაშინ როდესაც პროგრამებისა და ქვეპროგრამების განმახორციელებლებს ექნებათ სათანადო გამოცდილება და პროგრა­მე­ბის მართვის პრაქტიკა.  მიუხედავად იმისა, რომ საწყის ეტაპზე პროგრამული ბიუჯეტის დანართში მოცე­მული ინფორმაცია არ დამტკიცდება და არ ექნება კანონის ძალა, მას მაინც დიდი მნიშ­ვნელობა ენიჭება, ვინაიდან სახელმწიფო ბიუჯეტის შესრულების ანგარიშებში ძირი­თადი აქცენტი სწორედ აღნიშნულ ინფორმაციაზე იქნება გადატანილი.  პროგრამული ბიუჯეტის დანართში ინფორმაცია წარმოდგენილი უნდა იყოს პრიო­რი­ტეტების მიხედვით და უნდა მოიცავდეს ყველა პროგრამის დაფინანსებას და შესაბამისად პრიორიტეტზე მიმართული სახსრების მთლიან ჯამს. ასევე თითოეული პროგრამის განხორცილებით მოსალოდნელ საბოლოო შედეგს და ამ შედეგის შეფასების ინდიკატორებს და პროგრამების ფარგლებში განსახორციელებელი ქვეპროგრამების/ ღონისძიებების განხორციელებით მოსალოდნელ შუალედურ შედეგებს და მათი შეფა­სე­ბის ინდიკატორებს.  პროგრამული ბიუჯეტის დანართი წარმოდგენილი უნდა იყოს შემდეგი სტრუქ­ტურით:  ● პირველ ნაწილში წარმოდგენილი უნდა იყოს ინფორმაცია პრიორიტეტზე მიმარ­თული სახსრების შესახებ, მასში შემავალი პროგრამების მიხედვით, კერძოდ:   |  |  |  |  |  |  |  |  | | --- | --- | --- | --- | --- | --- | --- | --- | | პროგრამული კოდი | დასახელება | დასაგეგმი წელი | ბიუჯეტიდან მიღებული დაფინანსება | საკუთარი სახსრები | დასაგეგმი წელი +1 | დასაგეგმი წელი +2 | დასაგეგმი წელი +3 | |  |  |  |  |  |  |  |  | |  |  |  |  |  |  |  |  | |  |  |  |  |  |  |  |  | | სულ პრიორიტეტის დაფინანსება | |  |  |  |  |  |  |   შემდგომ თითოეულ პროგრამაზე წარმოდგენილი უნდა იყოს:  – პროგრამული კლასიფიკაციის კოდი;  – პროგრამის დასახელება;  – პროგრამის განმახორციელებელი;  – პროგრამის აღწერა;  – პროგრამის მოსალოდნელი საბოლოო შედეგი;  – პროგრამის საბოლოო შედეგის შეფასების ინდიკატორი.   |  |  | | --- | --- | | პროგრამის დასახელება (პროგრამული კოდი) | | | პროგრამის განმახორციელებელი |  | | პროგრამის აღწერა და მიზანი |  | | მოსალოდნელი საბოლოო შედეგი |  | | საბოლოო შედეგის შეფასების ინდიკატორი | | | 1.  2.  3.  4.  5. | |   ინფორმაცია მასში შემავალი ქვეპროგრამების/ღონისძიებების შესახებ, კერძოდ:  – პროგრამული კლასიფიკაციის კოდი სახელმწიფო ბიუჯეტის კანონის მე-5 თავის შესაბამისად);  – ქვეპროგრამის/ღონისძიების დასახელება;  – განმახორციელებელი ორგანიზაცია (ან მისი სტრუქტურული ერთეული);  – ქვეპროგრამის/ღონისძიების აღწერა;  – ქვეპროგრამის/ღონისძიების მოსალოდნელი შუალედური შედეგი;  – ქვეპროგრამის/ღონისძიების შუალედური შედეგის შეფასების ინდიკატორები.   |  |  | | --- | --- | | ქვეპროგრამის დასახელება (პროგრამული კოდი) | | | ქვეპროგრამის განმახორციელებელი |  | | ქვეპროგრამის აღწერა და მიზანი |  | | მოსალოდნელი შუალედური შედეგი |  | | მოსალოდნელი შუალედური შედეგის შეფასების ინდიკატორები | | | 1.  2.  3.  4.  5. | |   3**.**1.1 – შუალედური და საბოლოო შედეგები  პროგრამული ბიუჯეტის, როგორც შედეგზე ორიენტირებული ბიუჯეტის ძირითადი მიზანი არის ის, თუ რამდენად კარგად არის წარმოდგენილი ის შედეგი, რისთვისაც ესა თუ ის პროგრამა ხორციელდება. პროგრამულ ბიუჯეტში გამოიყენება შუალედური (output) და საბოლოო (outcome) შედეგები.  საბოლოო შედეგი შინაარსით გლობალურია და ძირითადად პროგრამების შედეგს წარმოადგენს. ეს არის მდგომარეობა, რომელიც წინასწარ დაგეგმილი და გაანალი­ზებუ­ლი პოლიტიკის განხორციელების შედეგად უნდა დადგეს. საბოლოო შედეგი გულის­ხმობს გარკვეული პრობლემის სრულად აღმოფხვრას, არსებითად ახალი მდგომარე­ო­ბის დამყარებას, ახალი წესის დანერგვას, მნიშვნელოვან გაუმჯობესებას შესაბამის სფე­როში, რომელიც გავლენას ახდენს ქვეყნის პრიორიტეტებზე. საბოლოო შედეგის მიღწევა უმეტეს შემთხვევაში მხოლოდ მრავალწლიანი მცდელობის შემდეგ მიიღწევა და მისი დადგომა ხშირ შემთხვევაში გულისხმობს, პროგრამის მთლიანად ან არსებული ფორმით არსებობის შეწყვეტას. თუმცა ისეთი პროგრამებისთვის რომლებიც თავისი შინაარსით მუდმივია და ემსახურება სახელმწიფოს მიერ განსახორციელებელ ძირითად საქმიანობას, საბოლოო შედეგიც ზოგადი ხასიათისაა, მდგომარეობის სტაბილურად შენარჩუნებაზე ან გაუმჯობესებაზე მიმართული და დასახული შედეგის მიღწევა ამ შემთხვევაში ვერ იქნება პროგრამის დასრულების ნიშანი.  შუალედური შედეგი საბოლოო შედეგისგან განსხვავებით თავისი შინაარსით წარ­მოადგენს პროგრამის ფარგლებში კონკრეტული ქვეპროგრამების/ღონისძიებების გატა­რების შედეგად მიღებულ პროდუქტს. ის ბევრად უფრო კონკრეტულია, ვიდრე საბო­ლოო შედეგი, უმეტეს შემთხვევაში გამოისახება კონკრეტული ციფრებით ან სხვა რაო-დე­ნობრივ გამოხატულებაში და წარმოადგენს არა პროგრამის დასრულების ნიშანს, არა­მედ მისი საბოლოო მიზნის მიღწევისკენ გადადგმულ ნაბიჯებს და, თავის მხრივ, ზო­მავს ამ გზაზე მიღწეულ პროგრესს.  შესაბამისად, საბოლოო შედეგები განისაზღვრება პროგრამისათვის, ხოლო შუალე­დუ­რი შედეგები – მისი ქვეპროგრამებისთვის (ღონისძიებებისათვის). განსახვავებულია მათი შესრულების შეფასების ინდიკატორებიც.  საბოლოო შედეგის მიღწევის ვადად განისაზღვრება პროგრამის მიმდინარეობის პერიოდი, ხოლო შუალედური შედეგის შესრულებისთვის მისი დადგომის ვადა უმე­ტეს შემთხვევაში ერთწლიანია (საბიუჯეტო წელზე მიბმული). შუალედური შედეგები, თავის მხრივ, შესაძლებელია საბოლოო შედეგის მიღწევისკენ პროგრესის მაჩვენებლად იქნეს გამოყენებული.  თავად წლიურ საბიუჯეტო კანონში გაწერილი უნდა იყოს პრიორიტეტების ფარ­გ­ლებში განსახორციელებელი პროგრამების (ქვეპროგრამების) აღწერა და მათი მიზნები, ხოლო შუალედური და საბოლოო შედეგები აღწერილი იქნება სახელმწიფო ბიუჯეტის თანდართულ მასალებში.  პროგრამული ბიუჯეტის შედგენისას მხარჯავი დაწესებულებების მხრიდან დიდი ყურადღება უნდა დაეთმოს საბოლოო და შუალედური შედეგების სწორად ჩამოყა­ლი­ბე­ბას. შედეგი უნდა ასახავდეს იმ სამომავლო მდგომარეობას, რისთვისაც ხორცი­ელ­დება პროგრამა და მისი ქვეპროგრამა. შედეგები ჩამოყალიბებული უნდა იყოს ნათლად და კონკრეტულად, ხოლო მისი მიღწევის გზები წარმოდგენილი უნდა იყოს პროგრამის (ქვეპროგრამის/ღონისძიების) აღწერაში.  პროგრამების საბოლოო შედეგებზე პასუხისმგებელია მთლიანად მხარჯავი დაწე­სე­ბულება და მისი მენეჯმენტი, ვინაიდან სწორედ ისინი გეგმავენ და მართავენ პროგ­რა­მებს, ხოლო პროგრამების ფარგლებში დაგეგმილი ქვეპროგრამების და ღონის­ძიე­ბების შედეგების მიღწევაზე პასუხისმგებელი უნდა იყოს მისი განმახორციელებელი საბი­უჯეტო ორგანიზაცია (ან მისი რომელიმე სტრუქტურული ერთეული, ვისაც უშუალოდ ევალება ქვეპროგრამის (ღონისძიების) განხორციელება).  3.1.2 – შესრულების შეფასების ინდიკატორები  პროგრამების, ქვეპროგრამების და მათ ფარგლებში განსახორციელებლი ღონის­ძიე­ბების აღწერა წარმოადგენს შესრულების შეფასების ინდიკატორების შემუშავების ბაზას. შესრულების ინდიკატორი წარმოადგენს მიღწეული შედეგების შეფასების საშუა­ლებას, თუ რამდენად აღწევს პროგრამა დასახულ მიზნებს. შეფასების ინდიკატორების განსაზღვრისას აუცილებელია კარგად მოხდეს გააზრება, თუ რა განსხვავებაა პროგრა­მის საბოლოო შედეგსა და მისი ქვეპროგრამების ფარგლებში მისაღწევ შუალედურ შედე­გებს შორის. პროგრამის საბოლოო შედეგი არის ის სასურველი მდგომარეობა, რომლითაც ფართო საზოგადოება ისარგებლებს, ხოლო ქვეპროგრამების ფარგლებში მი­საღები შუალედური შედეგები წარმოადგენს კონკრეტულ და გაზომვად ერთეუ­ლებში მოცემულ ინფორმაციას, როგორიცაა: მიღებული პროდუქტების რაოდენობა, გაწეული მომსახურების ხარისხი, ბენეფიციართა რაოდენობა და ა.შ. საბოლოო შედეგის ინდი­კატორი ზომავს პროგრამის ძირითადი მისიის განხორციელებას და ხშირად მისი გაზომვა ერთწლიან პერიოდზე შეუძლებელია. შესაბამისად, პროგრამის საბოლოო შედეგის ინდიკატორი მრავალწლიანია ან მოიცავს პროგრამის განხორციელების მთელ ვადას და წლიური შეფასებისთვის შესაძლებელია გამოყენებულ იქნეს პროგრესის მაჩვენებლები, ანუ საბოლოო შედეგის მისაღწევად განსახორციელებელ ღონისძიებათა რა ნაწილია შესრულებული საანგარიშო პერიოდის ბოლოს. საბოლოო შედეგების შეფა­სების ინდიკატორები არ შეიძლება იყოს ერთჯერადი და მოკლევადიანი, შესრულების შეფასების პროცესი განგრძობითი პროცესია და უნდა მიისწრაფოდეს ხარისხის მუდმივი კონტროლისაკენ. შესრულების შეფასების ინდიკატორების ჭარბად გამოყენება ასევე არაეფექტურ შედეგს იძლევა, შესაბამისად, თითოეულ მოსალოდნელ შედეგზე წარმოდგენილი უნდა იყოს არა უმეტეს 5 ინდიკატორი.  გასათვალისწინებელია, რომ მართვის და რეგულირების ტიპის პროგრამებსა და ქვეპროგრამებზე, რომლებიც წმინდა ადმინისტრაციული ხასიათისაა, შესრულების შეფასების ინდიკატორების წარმოდგენა აუცილებელი არ არის.  შედეგების ინდიკატორი უნდა ზომავდეს მიზანს, რომელიც არის რეალისტური და მიღწევადი. შეფასების ინდიკატორების შემუშავებისას მხედველობაში უნდა იქნეს მიღებული, რომ ისინი უნდა იყოს:  ● სასარგებლო – პოლიტიკის განმახორციელებლებს უნდა აწვდიდეს შინაარ-სობ­რივ და ღირებულ ინფორმაციას;  ● შედეგზე ორინტირებული – უნდა გამოხატავდეს დასახულ შედეგთან მიმართე­ბას;  ● ნათელი და გაზომვადი – იოლად აღქმადი და გასაგები ენით აღწერილი, რათა ყველა დაინტერესებულმა მხარემ შეძლოს მისი გაგება, გამოყენება და მათი მეშვეობით მიღწეული შედეგების შეფასება;  ● შესაბამისი და მიღწევადი – ინდიკატორი უნდა იქნეს შერჩეული მოსალოდნელი შედეგის შესაბამისად, ადეკვატურად უნდა ზომავდეს მას და უნდა იყოს რეალისტური, რათა არ მოხდეს მოსალოდნელი შედეგის ზედმეტად ოპტიმისტური ან პირიქით ზედმეტად პესიმისტური შეფასება;  ● შედარებითი – უნდა იძლეოდეს შესაძლებლობას მოხდეს მიღწეული შედეგების შეფასება დროის სხვადასხვა პერიოდში.  შესრულების შეფასების ინდიკატორები შეიძლება იყოს რაოდენობრივი, ხარჯზე მიბმული, ხარისხობრივი, ეფექტიანობის ან/და ეფექტურობის და ყველა მათგანი უნდა აკმაყოფილებდეს გადამოწმებადობის პრინციპს.  ● **რაოდენობრივი ინდიკატორები** აღწერს პროგრამის/ქვეპროგრამის ფარგლებში მისაღებ შედეგებს კატეგორიაში „რამდენი“;  ● **ხარისხობრივი ინდიკატორები** აფასებს გაწეული მომსახურების თუ მიღებული შედეგის ხარისხს;  ● **ხარჯზე მიბმული ინდიკატორები** აფასებს პროგრამის/ქვეპროგრამის შედეგს გაწეულ ხარჯთან მიმართებაში;  ● **ეფექტიანობის ინდიკატორები** გვაწვდიან ინფორმაციას მიღწეული შედეგის მიზანშეწონილობაზე დახარჯულ რესურსებთან მიმართებაში;  ● **ეფექტურობის ინდიკატორები** აფასებს მიღწეული შედეგის გავლენას მანამდე არსებულ სიტუაციასთან მიმართებაში.  *3****.****2 – კაპიტალური ბიუჯეტის დანართი*  საქართველოს საბიუჯეტო კოდექსი ითვალისწინებს 2012 წლიდან პროგრამულ ბიუჯეტთან ერთად კაპიტალური ბიუჯეტის მომზადებას, რომელიც თავისი შინაარსით საინვესტიციო ხასიათის პროგრამული ბიუჯეტია, შესაბამისად, პროგრამული ბიუჯე­ტის შემადგენელი ნაწილია და სახელმწიფო ბიუჯეტის კანონის ერთ-ერთ დანართად იქნება წარმოდგენილი.  კაპიტალურ ბიუჯეტში მოცემული ყველა პროექტი, თავის მხრივ, წარმოადგენს წლიური საბიუჯეტო კანონის რომელიმე პროგრამას ან მის შემადგენელ ნაწილს, თუმცა კაპიტალურ დანართში თავს მოიყრის სახელმწიფო ბიუჯეტიდან დაფინანსებული ყველა კაპიტალური პროექტი და მის ფარგლებში განსახორციელებელი ღონისძიებები. დანართში წარმოდგენილი პროექტები დაჯგუფებული იქნება მათი შინაარსიდან გამომდინარე და არა მხარჯავი დაწესებულებების მიხედვით.  კაპიტალური ბიუჯეტის ფორმირებისას გასათვალისწინებელია, რომ ყველა ის თან­ხა, რომელიც წლიურ საბიუჯეტო კანონში წარმოდგენილია „არაფინანსური აქტივე­ბის ზრდის“ მუხლით, არ წარმოადგენს კაპიტალურ პროექტს და პირიქით, შესაძლე­ბე­ლია კაპიტალური პროექტის შემადგენელი ნაწილი იყოს ხარჯების მუხლით გათვა­ლის­წინებული ასიგნებები. წლიურ საბიუჯეტო კანონში ფინანსური აქტივების ზრდის მუხლით წარმოდგენილი ასიგნებები ასევე შესაძლებელია იყოს კაპიტალური პროექტი, იმის გათვალისწინებით, რომ აღნიშნული მუხლიდან ხშირ შემთხვევაში ასიგნებები მიემართება სახელმწიფო წილობრივი მონაწილებით შექმნილი საწარმოების დაკრე­დი­ტების ან/და კაპიტალის ზრდისთვის და სახელმწიფო საწარმოები ახორციელებენ მსხვილ კაპიტალურ პროექტებს.  გარდა ამისა, შესაძლებელია სხვადასხვა კაპიტალური პროექტები განხორ­ციელ­დეს სახელმწიფო და კერძო სექტორის ერთობლივი დაფინანსებით. ამ შემთხვევაში სახელმწიფო ბიუჯეტსა და მის დანართებში წარმოდგენილი იქნება მხოლოდ სახელ­მწი­ფო ბიუჯეტიდან გამოყოფილი დაფინანსება, თუმცა პროექტის აღწერაში აუცილებ­ლად უნდა იყოს მითითებული, თუ რა თანხას შეადგენს კერძო სექტორის დაფინანსება და აღწერილი უნდა იყოს სახელმწიფო და კერძო სექტორის ვალდებულებები.  ისეთი კაპიტალური პროექტები, რომელთათვისაც წლიური საბიუჯეტო კანონით დაფინანსება გამოყოფილი არ არის, არ უნდა იყოს წარმოდგენილი არც ბიუჯეტის დანართებში.  კაპიტალურ ბიუჯეტში ძირითადად იგულისხმება ისეთი მსხვილი პროექტები, რომელთაც საინვესტიციო ხასიათი გააჩნიათ, ანუ პროექტის ფარგლებში შექმნილი საბოლოო პროდუქტი თავად უნდა გახდეს ეკონომიკური აქტივობის შემადგენელი ნაწილი ან მნიშვნელოვნად უნდა უწყობდეს ხელს ეკონომიკურ განვითარებას. კაპიტალური პროექტები გულისხმობს მსხვილი ინფრასტრუქტურის შექმნას ან არსებულის მნიშვნელოვან და არსებით გაუმჯობესებას. ამასთან, შესაძლებელია იყოს ისეთი კაპიტალური პროექტები, რომლებიც პირდაპირ არ არის დაკავშირებული ქვეყნის ეკონომიკურ განვითარებასთან, მაგრამ მთავრობის რომელიმე პრიორიტეტის შემადგენელი ნაწილია (მაგ., სკოლების რეაბილიტაცია, სასოფლო-სამეურნეო ტექნიკის განახლება და სხვა). ყველა კაპიტალური პროექტი, რომლისთვისაც სახელმწიფო ბიუჯეტიდან გამოყოფილია დაფინანსება, აუცილებელია დაკავშირებული იყოს საქართველოს მთავრობის მიერ განსაზღვრულ რომელიმე პრიორიტეტთან.  კაპიტალური პროექტი უნდა აკმაყოფილებდეს შემდეგ პირობებს:  ● მშენებლობა-რეაბილიტაციის შემთხვევაში მისი ღირებულება არ უნდა იყოს 50,0 ათას ლარზე ნაკლები და შექმნილი პროდუქტის გამოყენების ვადა 5 წელზე ნაკლები;  ● მანქანა-დანადგარების და სხვა აღჭურვილობის (გარდა სამხედრო ტექნიკის, იარაღისა და სხვა სამხედრო აღჭურვილობისა), ასევე პროგრამული უზრუნველყოფის შეძენის შემთხვევაში, ერთეულის ან მთლიანი პროექტის ღირებულება არ უნდა იყოს 150,0 ათას ლარზე ნაკლები, ხოლო მათი გამოყენების ვადა 3 წელზე ნაკლები;  ● პროექტის ღირებულება უნდა მოიცავს პროექტთან დაკავშირებულ ყველა ხარჯს, მათ შორის, პროექტირების, მოსამზადებელი სამუშაოების, ტრანპორტირების და კანონმდებლობით გათვალისწინებულ გადასახადების ხარჯებს.  შესაძლებელია მხარჯავ დაწესებულებას ჰქონდეს მსგავსი შინაარსის რამდენიმე მცირე კაპიტალური პროექტი და თითოეული მათგანი არ აკმაყოფილებდეს ზემოთ მო­ცემულ პირობებს, ამ შემთხვევაში აღნიშნული პროექტები შინაარსობრივად უნდა გაერ­თიანდეს და ჩამოყალიბდეს ერთი პროექტის სახით და შედარებით მცირე პრო­ექ­ტები სახელმწიფო ბიუჯეტის დანართში წარმოდგენილი იქნება მისი ქვეპროექტების სახით.  შესაძლებელია არსებობდეს ისეთი პროექტები, რომლებიც ვერ აკმაყოფილებს ზე­მოთ მოცემულ პირობებს, მაგრამ, მათი მნიშვნელობიდან გამომდინარე, წარმოდგენილი იყოს კაპიტალური პროექტის სახით.  წლიური საბიუჯეტო კანონის კაპიტალური დანართი დაყოფილი იქნება ორ ნაწი­ლად. პირველ ნაწილში წარმოდგენილი იქნება ყველა პროექტის დაფინანსების მოცუ­ლო­ბა. დაფინანსების მოცულობა უნდა მოიცავდეს პროექტის მთლიან ღირებულებაზე სახელმწიფო ბიუჯეტიდან გაწეულ და დაგეგმილ ხარჯს და წარმოდგენილი უნდა იყოს შემდეგი ცხრილის მიხედვით:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | კოდი | დასახელება | პროექტის სავარაუდო ღირებულება | ფაქტი  გასული წლის ჩათვლით | მიმდინარე  წლის  გეგმა | დასაგეგმი  წლის  პროექტი | დასაგეგმი +1 წელი  პროგნოზი | დასაგეგმი +2 წელი  პროგნოზი | დასაგეგმი +3 წელი  პროგნოზი | |  | პროექტი №1 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | ქვეპროექტი №... |  |  |  |  |  |  |  | |  | პროექტი №2 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | ქვეპროექტი №... |  |  |  |  |  |  |  | |  | პროექტი №... |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  |   მოცემულ ცხრილში პროექტის ფარგლებში შესაძლებელია გაერთიანდეს სხვა­დასხვა მხარჯავი დაწესებულებების მიერ დაგეგმილი კაპიტალური პროექტები და ქვე­პროექტების სახით იყოს წარმოდგენილი აღნიშნული პროექტის ფარგლებში თითო­ე­ული მხარჯავი დაწესებულების კაპიტალური პროექტები.  დანართის მეორე ნაწილში წარმოდგენილი უნდა იყოს თითოეული პროექტის და ქვეპროექტის აღწერა და შემდეგი ინფორმაცია:  ● მთავრობის რომელი პრიორიტეტის ფარგლებში ხორციელდება პროექტი;  ● პროექტის განმახორციელებელი;  ● რა შედეგს უნდა ველოდოთ პროექტის დასრულების შემდგომ;  ● პროექტის მთლიანი ღირებულება;  ● პროექტის დაფინანსების წყაროები, მათ შორის, სახელმწიფო ბიუჯეტიდან გამო­ყო­ფილი წყაროები გაშლილი დონორების, ასევე გრანტების და კრედიტების მიხედვით;  ● დასაგეგმი წლის განმავლობაში პროექტით გათვალისწინებული ძირითადი ღონისძიებები.   |  |  | | --- | --- | | პროექტის დასახელება | | | პროექტის პროგრამული კოდი |  | | პრიორიტეტი, რომლის ფარგლებშიც ხორციელდება პროექტი |  | | პროგრამის კოდი და დასახელება, რომელსაც წარმოადგენს პროექტი პროგრამულ კლასიფიკაციაში |  | | პროექტის განმახორციელებელი |  | | პროექტის აღწერა და მიზანი |  |   ვინაიდან კაპიტალური პროექტები, თავის მხრივ, პროგრამული ბიუჯეტის ნაწი­ლია და შესაბამისად მათი მოსალოდნელი შედეგები და შესრულების შეფასების ინდი­კატორები წარმოდგენილია პროგრამების და ქვეპროგრამების აღწერაში, კაპიტალური ბიუჯეტის დანართი მოსალოდნელი შედეგების და შესრულების შეფასების ინდიკა­ტო­რე­ბის ნაწილს აღარ ითვალისწინებს.  **4. სახელმწიფო ბიუჯეტის შესრულების წლიური ანგარიში და კვარტალური მიმოხილვა**  საქართველოს საბიუჯეტო კოდექსის შესაბამისად, ყოველი კვარტალის დასრუ­ლე­ბი­დან ერთი თვის ვადაში საქართველოს ფინანსთა სამინისტრო ამზადებს და საქართვე­ლოს პარლამენტს წარუდგენს სახელმწიფო ბიუჯეტის შესრულების კვარტალურ მიმო­ხილვას, ხოლო საბიუჯეტო წლის დასრულებიდან 3 თვის ვადაში საქართველოს პარ­ლა­­მენტს წარედგინება გასული წლის სახელმწიფო ბიუჯეტის შესრულების წლიური ანგარიში.  ვინაიდან სახელმწიფო ბიუჯეტით დაგეგმილი პროგრამების და ქვეპროგრამების უმეტესობა გრძელდება მთელი წლის განმავლობაში და ზოგიერთი მათგანის განხორ­ციელება, მათი სპეციფიკიდან გამომდინარე, შესაძლოა იწყებოდეს საბიუჯეტო წლის დაწყებიდან რამდენიმე თვის შემდეგ, შეუძლებელი იქნება კვარტალური მიმოხილ­ვების დროს გაანალიზდეს საანგარიშო პერიოდში მიღწეული შედეგები. ასევე შეუძლე­ბელი იქნება იმ ინდიკატორების გამოყენებით, რომლებიც პროგრამებისთვის ძირითა­დად გათვლილია გრძელვადიან პერიოდზე, ხოლო ქვეპროგრამებისათვის ერთ საბიუ­ჯე­ტო წელზე, შეფასდეს წლის გარკვეულ პერიოდში მიღწეული შედეგები.  მიუხედავად იმისა, რომ პროგრამული ბიუჯეტის დანერგვის შემდგომ ძირითადი ყურადღება გამახვილებული იქნება სხვადასხვა პროგრამებისა და ქვეპროგრამების განხორციელებით მიღწეულ შედეგებზე, ბიუჯეტის შესრულების კვარტალურ მიმო­ხილ­ვაში მაინც ძირითადად წარმოდგენილი იქნება ინფორმაცია დაგეგმილი და ფაქ­ტობ­რივი ფისკალური მონაცემების შესახებ. საბიუჯეტო პროცესში შიდა კონტროლის მექანიზმის ჩართვის მიზნით მხარჯავი დაწესებულებების შიდა აუდიტის სუბიექტებმა უნდა უზრუნველყონ პროგრამების შესრულების კვარტალური მონიტორინგი და აუდიტი შერჩევითი მეთოდით, რათა შეფასდეს საბოლოო და შუალედური შედეგისკენ წინსვლის პროგრესი.  სახელმწიფო ბიუჯეტის ექვსი თვის შესრულების მიმოხილვაში, გარდა ფისკა­ლუ­რი მონაცემებისა, ასევე წარმოდგენილი უნდა იყოს ინფორმაცია დაგეგმილი პროგრა­მების მიმდინარეობის შესახებ.  გარდა ამისა, სახელმწიფო ბიუჯეტის ექვსი თვის შესრულების მიმოხილვის ანგა­რიშს თან უნდა დაერთოს საქართველოს მთავრობის მიერ განსაზღვრული საჯარო სა­მარ­თლის იურიდიული პირების ბიუჯეტების ექვსი თვის შესრულების ფაქტობრივი მაჩვენებლები.  სახელმწიფო ბიუჯეტის შესრულების კვარტალური მიმოხილვებისგან განსხვა­ვე­ბით, სახელმწიფო ბიუჯეტის შესრულების წლიურ ანგარიშში, ფისკალურ მაჩვენებ­ლებ­თან ერთად წარმოდგენილი უნდა იყოს ინფორმაცია გასული საბიუჯეტო წლის განმავ­ლობაში განხორციელებული პროგრამების და მიღწეული შედეგების შესახებ.  *სახელმწიფო ბიუჯეტის შესრულების წლიური ანგარიში უნდა მომზადდეს შემ­დეგი სტრუქტურის მიხედვით:*  თავი პირველი  პირველ თავში წარმოდგენილი უნდა იყოს სახელმწიფო ბიუჯეტის ბალანსი სა­ბიუჯეტო კლასიფიკაციის მიხედვით და მასში ასახული უნდა იყოს ინფორმაცია რო­გორც გეგმური, ასევე ფაქტობრივი ფისკალური მაჩვენებლების შესახებ; ასევე, აღნიშნუ­ლი თავი უნდა მოიცავდეს ინფორმაციას სახელმწიფო ბიუჯეტის შემოსულობების და გადასახდელების მთლიანი მაჩვენებლებისა და ნაშთის ცვლილების შესახებ.  თავი მეორე  ● პირველ ნაწილში მოცემული უნდა იყოს გასული წლის მაკროეკონომიკური ანა­ლიზი და ინფორმაცია მთლიანი შიდა პროდუქტის რეალური ზრდის და ნომინალური მაჩ­ვე­ნებლების, ინფლაციის, განხორციელებული ინვესტიციების და სხვა მაკროეკო­ნო­მი­კური ინდიკატორების შესახებ;  ● მეორე ნაწილში უნდა იყოს ნაერთი ბიუჯეტის შემოსულობების (ვალდე­ბულებე­ბის ზრდის გარეშე) მიმოხილვა და ძირითადი კატეგორიების მიხედვით გეგმური და ფაქტობრივი შესრულების მაჩვენებლები;  ● მესამე ნაწილში წარმოდგენილი უნდა იყოს სახელმწიფო ბიუჯეტის შემო­სულო­ბების (ვალდებულებების ზრდის გარეშე) მიმოხილვა, მათი გეგმური და ფაქტობრივი შესრულების მაჩვენებლები. აღნიშნული მაჩვენებლები ჩაშლილი უნდა იყოს არანაკლებ იმავე დონეზე, როგორც ისინი წარმოდგენილი იქნებიან წლიურ საბიუჯეტო კანონში. ამასთან, ინფორმაცია გრანტების შესახებ, გარდა წლის განმავლობაში საბიუჯეტო ორგა­ნი­ზაციების მიერ მიღებული გრანტების და მიზნობრივი დაფინანსებისა, მოცემული უნდა იყოს დონორებისა და პროექტების მიხედვით.  თავი მესამე  მესამე თავში წარმოდგენილი უნდა იყოს შემდეგი ინფორმაცია:  – სახელმწიფო ბიუჯეტიდან გაწეული გადასახდელების აგრეგირებული მაჩვენებ­ლები;  – საელმწიფო ბიუჯეტიდან დაფინანსებული მნიშვნელოვანი ღონისძიებები;  – გადასახდელები ფუნქციონალური კლასიფიკაციის ძირითადი კატეგორიების მიხედვით;  – საერთო სახელმწიფოებრივი გადასახდელებით გათვალისწინებული ასიგნებე­ბის ათვისების მდგომარეობა;  – მონაცემები ავტონომიური რესპუბლიკებისა და ადგილობრივი თვითმმარ­თვე­ლი ერთეულებისათვის გადაცემული ტრანსფერების შესახებ, თოთოეული ტერიტო­რი­უ­ლი ერთეულის მიხედვით.  თავი მეოთხე  მეოთხე თავში წარმოდგენილი უნდა იყოს შემდეგი ინფორმაცია:  – მთლიანი სალდოს ფაქტობრივი მაჩვენებელი;  – ფინანსური აქტივების ზრდის და კლების მაჩვენებლები;  – სახელმწიფო ბიუჯეტის თავისუფალი ნაშთის მოცულობა წლის დასაწყისისა და ბოლოსათვის;  – სახელმწიფო ვალდებულებების ზრდის მაჩვენებელი;  – წლის განმავლობაში გამოშვებული ფასიანი ქაღალდების მოცულობა;  – საგარეო წყაროებიდან მიღებული კრედიტები ჩაშლილი დონორებისა და პროექ­ტების მიხედვით;  – ვალდებულებების კლების მაჩვენებელი;  – საშინაო სახელმწიფო ვალის მომსახურებასა და დაფარვაზე მიმართული სახსრე­ბი და საშინაო სახელმწიფო ვალის მოცულობა;  – საგარეო სახელმწიფო ვალის მომსახურებასა და დაფარვაზე მიმართული სახ­სრე­ბი და საგარეო სახელმწიფო ვალის მოცულობა, ჩაშლილი კრედიტორების მიხედვით.  თავი მეხუთე  მეხუთე თავში წარმოდგენილი უნდა იყოს ინფორმაცია სახელმწიფო ბიუჯეტით განსაზღვრული პრიორიტეტების ფარგლებში განხორციელებული პროგრამების, ქვეპროგრამების, ღონისძიებების და მიღწეული შედეგების შესახებ.  თავი მეექვსე  აღნიშნულ თავში წარმოდგენილი უნდა იყოს ინფორმაცია მხარჯავი დაწესებულებების მიხედვით პროგრამების, ქვეპროგრამების და ღონისძიებებისათვის გამოყოფილი ასიგნებების და მათი ფაქტობრივი შესრულების შესახებ.  სახელმწიფო ბიუჯეტის წლიური შესრულების ანგარიშს დანართების სახით თან უნდა ახლდეს ინფორმაცია საქართველოს მთავრობის მიერ განსაზღვრული საჯარო სამართლის იურიდიული პირების ბიუჯეტების წლიური შესრულების ფაქტობრივი მაჩვენებლების, ასევე პროგრამებისა და კაპიტალური პროექტების შესრულების შესახებ.  **5. ინფორმაცია პროგრამის შესრულების შესახებ**  პირველ ნაწილში წარმოდგენილი უნდა იყოს ინფორმაცია პროგრამების მიხედვით დაგეგმილ და ფაქტობრივ ფისკალურ მაჩვენებლებთან დაკავშირებით.   |  |  |  |  |  |  | | --- | --- | --- | --- | --- | --- | | პროგრამის კოდი | პრიორიტეტის დასახელება | გეგმა | | საკასო შესრულება | | | მთლიანი დაფინანსება | მ.შ. ბიუჯეტით გამოყოფილი თანხა | მთლიანი დაფინანსება | მ.შ. ბიუჯეტით გამოყოფილი თანხა | |  | პროგრამა №1-ის დასახელება |  |  |  |  | |  | პროგრამა №2-ის დასახელება |  |  |  |  | |  | პროგრამა №3-ის დასახელება |  |  |  |  | |  | პროგრამა №4-ის დასახელება |  |  |  |  | |  | პროგრამა №5-ის დასახელება |  |  |  |  | |  | პროგრამა №...-ის დასახელება |  |  |  |  | |  | სულ პრიორიტეტზე მიმართული სახსრები |  |  |  |  |   მეორე ნაწილში წლიური საბიუჯეტო კანონით გათვალისწინებულ ყველა პროგ­რა­მაზე, ქვეპროგრამაზე და ღონისძიებაზე წარმოდგენილი უნდა იყოს:  – პროგრამული კლასიფიკაციის კოდი;  – დასახელება;  – განმახორციელებელი;  – წლიური საბიუჯეტო კანონის დანართით გათვალისწინებული მოსალოდნელი შედეგი;  – წლის ბოლოსთვის მიღწეული შედეგი;  – შედეგის შეფასების ინდიკატორები;  – განმარტება დაგეგმილთან შედარებით განსხვავებული შედეგის მიღწევის შემთხვევაში.  **6. ინფორმაცია კაპიტალური პროექტის შესრულების შესახებ**  პირველ ნაწილში წარმოდგენილი უნდა იყოს ინფორმაცია პროგრამების  მიხედვით დაგეგმილ და ფაქტობრივ ფისკალურ მაჩვენებლებთან დაკავშირებით:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | პროგრამული კოდი | დასახელება | სახელმწიფო ბიუჯეტიდან  პროექტის მთლიანი დაფინანსება | საანგარიშო პერიოდის წინა წლის ჩათვლით გაწეული საკასო ხარჯი (საანგარიშო პერიოდის გარდა) | საანგარიშო პერიოდში  სახელმწიფო ბიუჯეტის დაზუსტებული გეგმით გათვალისწი ნებული თანხა | საანგარიშო პერიოდის საკასო შესრულებ | შემდგომი წლების პროგნოზი | საკუთარი სახსრებიდან  პროექტზე მთლიანად  მიმართული თანხები, საანგარიშო პერიოდის ჩათვლით  (ასეთის არსებობის შემთხვევაშ | საკუთარი სახსრებიდან  პროექტზე მისამართი თანხები, პროექტის დასრულების  ბოლომდე  (ასეთის არსებობის შემთხვევაში) | |  | პროექტი №1 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | ქვეპროექტი №... |  |  |  |  |  |  |  | |  | პროექტი №2 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | პროექტი №... |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | სულ კაპიტალური ბიუჯეტი |  |  |  |  |  |  |  |   დანართის მეორე ნაწილში წარმოდგენილი უნდა იყოს ინფორმაცია თოთოეული პროექტის და ქვეპროექტის ფარგლებში განხორციელებული სამუშაოების შესახებ.  **7. ორგანიზაციული სტრუქტურიდან პროგრამულ ბიუჯეტზე გარდამავალი ეტაპი**  პროგრამულ ბიუჯეტზე გადასასვლელად აუცილებელია რამდენიმე ეტაპის გავ­ლა, რათა მხარჯავმა დაწესებულებამ შეძლოს მისთვის დამტკიცებული ორგანი­ზა­ციული სტრუქტურიდან ძირითადი ღონისძიებების გამოტანა და მათი პროგრამებად გადაჯგუფება. პროგრამების დაგეგმვის დროს მხარჯავმა დაწესებულებამ უნდა გაიროს რამდენიმე ეტაპი:  ● დებულებიდან და კომპეტენციიდან გამომდინარე, ჩამოაყალიბოს მისი ძირი­თა­დი მიზნები და ამოცანები;  ● განიხილოს მისი მიზნები და ამოცანები ქვეყნის პრიორიტეტბთან მიმართებაში და, პირიქით, ქვეყნის პრიორიტეტებიდან გამომდინარე, გამოავლინოს მის მიერ განსა­ხორციელებელი შესაძლო ამოცანები;  ● ორგანიზაციული სტრუქტურიდან უნდა გამოიტანოს ის ძირითადი ღონისძი­ე­ბები, რასაც მის კონტროლს დამქვემდებარებული საბიუჯეტო ორგანიზაციები ახორ­ცი­ე­ლებენ;  ● მოახდინოს განსახორციელებელი ღონისძიებების და დაწესებულების ძირი­თა­დი ფუნქციების და ამოცანების ერთმანეთთან დაკავშირება;  ● მსგავსი ფუნქციის ან მიზნების მიხედვით დააჯგუფოს ღონისძიებები, მათი განმახორციელებლების მიუხედავად;  ● დაჯგუფების შედეგად გამოიკვეთება, თუ რამდენი პროგრამა უნდა ჰქონდეს კონკრეტულ მხარჯავ დაწესებულებას;  ● მკაფიოდ უნდა განისაზღვროს პროგრამის მიმართება ქვეყნის პრიორი­ტეტებ­თან;  ● უნდა განისაზღვროს პროგრამის საბოლოო შედეგი, რომლის მიღწევითაც პროგ­რამა პრიორიტეტით დასახული მიზნების განხორციელებას ემსახურება;  ● პროგრამების გამოვლენის შემდეგ მხარჯავი დაწესებულება იწყებს უკუპროცესს, მის დაშლას ქვეპროგრამებად და ღონისძიებაბად;  ● უნდა მოხდეს თითოეული ქვეპროგრამის მიერ მისაღწევი შუალედური შედე­გე­ბის განსაზღვრა და მათი მიღწევის გზების დადგენა, დაფინანსების საორიენტაციო ზღვრუ­ლი მოცულობის გათვალისწინებით;  ● უნდა გამოიკვეთოს არსებული მდგომარეობის ამსახველი მონაცემების ბაზა და დადგინდეს ის ინდიკატორები, რომელთა მიხედვითაც მოხდება შედეგების შესრუ­ლე­ბის შეფასება;  ● თითოეული ქვეპროგრამისთვის/ღონისძიებისთვის უნდა დაითვალოს შედეგე­ბის მისაღწევად საჭირო ფინანსური რესურსების მოცულობა (საორიენტაციო ხარჯთაღ­რიცხვა);  ● მხარჯავი დაწესებულებისთვის გამოყოფილი ასიგნებების ზღვრული მოცულო­ბე­ბის ფარგლებში განახორციელოს ასიგნებების პროგრამებზე გადანაწილება. |

**დანართი 7.2.** **ავტონომიური რესპუბლიკის რესპუბლიკური ბიუჯეტის პროგრამული ბიუჯეტის ფორმატით შედგენის მეთოდოლოგია[[37]](#footnote-37)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1. ავტონომიური რესპუბლიკის პრიორიტეტების დოკუმენტი**  ავტონომიური რესპუბლიკის რესპუბლიკური ბიუჯეტის მომზადების პირველი ეტაპი იწყება ყოველი წლის პირველ მარტამდე, როდესაც ავტონომიური რესპუბლიკის აღმასრულებელი ორგანო გამოსცემს შესაბამის ადმინისტრაციულ-სამართლებრივ აქტს, რომელიც განსაზღვრავს, პრიორიტეტების დოკუმენტის შესადგენად წარსადგენი ინფორმაციის ნუსხას და მისი მომზადების ვადებს.  ავტონომიური რესპუბლიკის პრიორიტეტების დოკუმენტი უნდა მოიცავდეს არა­ნაკლებ შემდეგ ინფორმაციას:  ● გასული, მიმდინარე, დასაგეგმი საბიუჯეტო წლისა და დასაგეგმის შემდგომი სამი საბიუჯეტო წლისათვის ავტონომიური რესპუბლიკის შემოსავლებისა და ხარჯე­ბის, ფინანსური და არაფინანსური აქტივებით ოპერაციებისა და ვალდებულებების აგ­რე­გირებულ მაჩვენებლებს;  ● ავტონომიური რესპუბლიკის გასული საბიუჯეტო წლის რესპუბლიკური ბიუ­ჯეტის შესრულების საბოლოო შედეგების ანალიზს და მიმდინარე საბიუჯეტო წლის გადამუშავებულ პროგნოზებს;  ● დასაგეგმი საბიუჯეტო წლისათვის და დასაგეგმის შემდგომი სამი საბიუჯეტო წლისათვის:  – ავტონომიური რესპუბლიკის აღმასრულებელი ორგანოს მიერ განსაზღვრულ პრი­ორიტეტებს;  – ავტონომიური რესპუბლიკის მხარჯავი დაწესებულებების პროგრამებსა და მათი დაფინანსების ოდენობებს, მიზნებსა და შედეგებს;  – აგრეგირებულ მაჩვენებლებს ავტონომიური რესპუბლიკის რესპუბლიკური ბიუ­ჯეტის თითოეული მხარჯავი დაწესებულებისათვის გათვალისწინებული ასიგნებების სა­ორიენტაციო ზღვრული მოცულობის შესახებ;  ● დასაგეგმი საბიუჯეტო წლისათვის ავტონომიური რესპუბლიკის რესპუბ­ლიკუ­რი ბიუჯეტის თითოეული მხარჯავი დაწესებულებისათვის გათვალისწინებულ დასაქ­მე­ბულთა საორიენტაციო ზღვრულ რიცხოვნობას;  *მიზანშეწონილია ავტონომიური რესპუბლიკის პრიორიტეტების დოკუმენტის შედ­გენა განხორციელდეს შემდეგი სტრუქტურით:*  ● დოკუმენტის პირველ ნაწილში წარმოდგენილი უნდა იყოს ავტონომიური რეს­პუბ­ლიკის მიერ დასახული მიზნები, რისი მიღწევა სურს საშუალოვადიან პერიოდში და რა ძირითადი სამოქმედო გეგმები აქვს დასახული აღნიშნული მიზნების მისაღ­წე­ვად.  ● მეორე ნაწილში წარმოდგენილი უნდა იყოს გასული საბიუჯეტო წლის ავტო­ნო­მი­ური რესპუბლიკის რესპუბლიკური ბიუჯეტის და ავტონომიური რესპუბლიკის ნა­ერთი ბიუჯეტის საბოლოო შედეგების ანალიზი და ავტონომიური რესპუბლიკის რეს­პუბლიკური ბიუჯეტით გამოყოფილი ხარჯები და არაფინანსური აქტივები ფუნქციო­ნა­ლური კლასიფიკაციის მიხედვით;  ● მესამე ნაწილში წარმოდგენილი უნდა იყოს მიმდინარე წლის ავტონომიური რესპუბლიკის რესპუბლიკური ბიუჯეტის გადამუშავებული პროგნოზები;  ● მეოთხე ნაწილში წარმოდგენილი იქნება ავტონომიური რესპუბლიკის რეს­პუბ­ლიკური ბიუჯეტის მონაცემები საშუალოვადიანი პერიოდისათვის;  ● დოკუმენტის მეხუთე ნაწილში წარმოდგენილი უნდა იყოს დასაგეგმი წლე­ბი­სათვის ავტონომიური რესპუბლიკის რესპუბლიკური ბიუჯეტის დაფინანსებაზე მყოფი მხარჯავი დაწესებულებების რიცხოვნობის და ასიგნებების საორიენტაციო ზღვრული მო­ცულობები;  ● დოკუმენტის მეექვსე ნაწილში წარმოდგენილი უნდა იყოს ავტონომიური რეს­პუბ­ლიკის აღმასრულებელი ორგანოს მიერ დასახული მიზნების მისაღწევად დაგეგ­მი­ლი პრიორიტეტული მიმართულებების ფარგლებში მხარჯავი დაწესებულებების მიერ დაგეგმილი პროგრამები, მათი აღწერა და მოსალოდნელი შედეგები;  ● დოკუმენტის ბოლო ნაწილში მოცემული იქნება ავტონომიური რესპუბლიკის აღმასრულებელი ორგანოს მიერ განსაზღვრული პრიორიტეტული მიმართულებების ფა­რ­გ­ლებში მხარჯავი დაწესებულებების მიერ დაგეგმილი თითოეული პროგრამის და­ფინანსების მოცულობა დასაგეგმი საბიუჯეტო წლებისათვის. აღნიშნულ ნაწილში წარ­მოდ­გენილი უნდა იყოს პროგრამის განხორციელებაზე მიმართული მთლიანი სახსრე­ბი.  **2. ბიუჯეტის სტრუქტურა**  პროგრამულ ბიუჯეტზე გადასვლის შემდგომ ავტონომიური რესპუბლიკის რეს­პუბ­ლიკური ბიუჯეტის კანონში ძირითადი ყურადღება გამახვილებული იქნება დაგეგ­მილი პროგრამების მოსალოდნელ შედეგებზე და არა საბიუჯეტო ორგანი­ზაცი­ებისათ­ვის გამოყოფილ ასიგნებებზე, რისი გათვალისწინებითაც ავტონომიური რესპუბლიკის რესპუბლიკური ბიუჯეტის კანონის პროექტი უნდა შემუშავდეს შემდეგი სტრუქტურის მიხედვით:  *2.1 – ავტონომიური რესპუბლიკის რესპუბლიკური ბიუჯეტის მაჩვენებლები (პირველი თავი)*  აღნიშნულ თავში წარმოდგენილი იქნება ავტონომიური რესპუბლიკის რეს­პუბ­ლიკური ბიუჯეტის ბალანსი საბიუჯეტო კლასიფიკაციის მიხედვით. მონაცემები წარ­მოდგენილი უნდა იყოს გასული და მიმდინარე წლებისათვის, ხოლო დასაგეგმი წლის მონაცემები უნდა იქნეს წარმოდგენილი ავტონომიური რესპუბლიკის რესპუბლიკური ბიუჯეტის საბიუჯეტო სახსრების, სახელმწიფო ბიუჯეტიდან გამოყოფილი სახსრებისა და დონორების დაფინანსების (ასეთის არსებობის შემთხვევაში) მიხედვით. ასევე აღ­ნიშ­ნული თავი უნდა მოიცავდეს ინფორმაციას ავტონომიური რესპუბლიკის რესპუბ­ლი­კური ბიუჯეტის შემოსულობების და გადასახდელების მთლიანი მაჩვენებლებისა და ნაშთის ცვლილების შესახებ.  *2.2 – ავტონომიური რესპუბლიკის რესპუბლიკური ბიუჯეტის შემოსავლები (მეორე თავი)*  აღნიშნულ თავში წარმოდგენილი უნდა იყოს შემოსავლების ჩაშლა საბიუჯეტო კლასიფიკაციის მიხედვით და მონაცემები წარმოდგენილი უნდა იყოს როგორც დასა­გეგმი, ასევე გასული და მიმდინარე წლებისათვის. დასაგეგმი წლისათვის გრანტებით მისაღები სახსრები წარმოდგენილი უნდა იყოს წყაროების მიხედვით.  *2.3 – ავტონომიური რესპუბლიკის რესპუბლიკური ბიუჯეტის ხარჯები, არაფინანსური აქტივები და მათი ფუნქციონალური კლასიფიკაცია (მესამე თავი)*  აღნიშნულ თავში წარმოდგენილი უნდა იყოს ხარჯების მთლიანი მოცულობა (ავ­ტონომიური რესპუბლიკის რესპუბლიკური ბიუჯეტის, სახელმწიფო ბიუჯეტის და დო­ნო­რების დაფინანსების (ასეთის არსებობის შემთხვევაში) მიხედვით), არაფინანსური აქტივების ზრდის მთლიანი მოცულობა ჩაშლილი მხარჯავი დაწესებულებების მიხედ­ვით (ავტონომიური რესპუბლიკის რესპუბლიკური ბიუჯეტის, სახელმწიფო ბიუჯეტის და დონორების დაფინანსების (ასეთის არსებობის შემთხვევაში) მიხედვით), არაფინან­სუ­რი აქტივების კლების მთლიანი მოცულობა ჩაშლილი საბიუჯეტო კლასიფიკაციის ძირი­თადი კატეგორიების მიხედვით და ხარჯების და არაფინანსური აქტივების ზრდის ფუნქციონალური კლასიფიკაცია (ავტონომიური რესპუბლიკის რესპუბლიკური ბიუჯე­ტის, სახელმწიფო ბიუჯეტიდან მიღებული სახსრების და დონორების დაფინანსების (ასე­თის არსებობის შემთხვევაში) მიხედვით).  *2.4 – ავტონომიური რესპუბლიკის რესპუბლიკური ბიუჯეტის მთლიანი სალდო, ფინანსური აქტივებისა და ვალდებულებების ცვლილება (მეოთხე თავი)*  აღნიშნულ თავში წარმოდგენილი უნდა იყოს:  ● ავტონომიური რესპუბლიკის რესპუბლიკური ბიუჯეტის მთლიანი სალდოს მოცულობა;  ● ფინანსური აქტივების ცვლილება საბიუჯეტო კლასიფიკაციის მიხედვით გასული, მიმდინარე და დასაგეგმი წლებისათვის;  ● ვალდებულებების კლების მაჩვენებელი გასული, მიმდინარე და დასაგეგმი წლე­ბი­სათვის.  *2.5 – ავტონომიური რესპუბლიკის რესპუბლიკური ბიუჯეტის პრიორიტეტები და პროგრამები (მეხუთე თავი)*  აღნიშნულ თავში წარმოდგენილი იქნება ავტონომიური რესპუბლიკის რესპუბ­ლიკური ბიუჯეტის პრიორიტეტები, ამ პრიორიტეტების ფარგლებში, შესაბამისი წლის განმავლობაში ავტონომიური რესპუბლიკის რესპუბლიკური ბიუჯეტით გამოყოფილი ასიგნებებით მხარჯავი დაწესებულებების მიერ განსახორციელებელი პროგრამები (ქვე­პროგრამები/ღონისძიებები), მათი აღწერა და მიზანი.  ძირითადად ყველა პროგრამა დაკავშირებული უნდა იყოს ავტონომიური რესპუბ­ლიკის პრიორიტეტებთან და განხორციელდეს ამ პრიორიტეტების მიზნების მისაღ­წე­ვად, თუმცა ბიუჯეტში შესაძლებელია იყოს წარმოდგენილი რამდენიმე პროგრამა, რო­მელიც არ ემსახურება კონკრეტულ პრიორიტეტულ მიმართულებას, მაგრამ მის ფარგ­ლებ­ში დაგეგმილ ქვეპროგრამებს და ღონისძიებებს მნიშვნელოვანი როლი ენიჭება ავ­ტო­ნომიური რესპუბლიკის შესაბამისი ფუნქციების შესასრულებლად და მათი განხორ­ციელება ყველა პრიორიტეტისათვის აუცილებელია.  *2.5.1 – პროგრამა*  პროგრამა წარმოადგენს ავტონომიური რესპუბლიკის რესპუბლიკური ბიუჯეტით განსაზღვრული პრიორიტეტების მიზნების მისაღწევად განსახორციელებელი ღონის­ძი­ე­ბების ერთობლიობას, რომლებიც დაჯგუფებულია მსგავსი შინაარსის მიხედვით და ხორციელდება გრძელვადიან პერიოდში ერთი საბოლოო შედეგის მისაღწევად.  ავტონომიური რესპუბლიკის რესპუბლიკური ბიუჯეტით განსაზღვრული პროგ­რა­მისათვის აუცილებელია შესაბამისი წლის ავტონომიური რესპუბლიკის რესპუბ­ლი­კუ­რი ბიუჯეტის ბიუჯეტის კანონით გამოყოფილი იყოს ასიგნებები და ჰქონდეს შესა­ბა­მისი პროგრამული კოდი.  პროგრამები უნდა ჩამოყალიბდეს მხარჯავი დაწესებულებების კომპეტენციიდან გამომდინარე. ერთი პროგრამის განმახორციელებელი უნდა იყოს ერთი მხარჯავი დაწე­სე­ბულება.  უმეტეს შემთხვევაში პროგრამები უნდა იყოს გრძელვადიანი და მუდმივი, თუმცა, შესაძლებელია, სპეციფიკიდან გამომდინარე, არსებობდეს პროგრამები, რომლებიც გან­ხორციელდება კონკრეტული წლის განმავლობაში.  ავტონომიური რესპუბლიკის რესპუბლიკური ბიუჯეტის კანონის მე-5 თავში წარ­მოდგენილი უნდა იყოს თითოეული პროგრამის აღწერა და მიზანი, ანუ უნდა გაიწეროს რა ღონისძიებებია დაგეგმილი პროგრამის ფარგლებში და რას უნდა მივაღწიოთ პროგ­რა­მის განხორციელებით.  პროგრამა რამდენიმე ტიპის შეიძლება იყოს, მაგრამ ყველა მათგანი უნდა წარ­მო­ადგენდეს იმ ღონისძიებების ერთობლიობას, რომლებიც ემსახურებიან საერთო საბო­ლოო შედეგების მიღებას, პრიორიტეტის მიზანს. პროგრამას უნდა ჰქონდეს მისი მიზა­ნი და ბიუჯეტი.  ● პროგრამა შინაარსით ძირითადად შეიძლება იყოს:  **» მართვის და რეგულირების**  პროგრამა განეკუთვნება ამ ტიპს, თუ იგი მოიცავს ისეთ ღონისძიებებს, რომლებიც ადმინისტრაციული ხასიათისაა და ხელს უწყობს სისტემის გამართულ ფუნქციონი­რე­ბას ან/და დაკავშირებულია შესაბამის სფეროში ზოგადი პოლიტიკის შემუშავებასთან და სხვადასხვა საკითხების რეგულირებასთან. ამ ტიპის პროგრამა შესაძლოა იყოს წმინ­და ადმინისტრირების და მართვის, როდესაც მოიცავს მხოლოდ ისეთ ღონისძიებებს, როგორიცაა აპარატის შენახვის ხარჯები, ხოლო თუ პროგრამაში ადმინისტრაციულ სა­კითხებთან დაკავშირებული ღონისძიებების გარდა ასევე ერთიანდება პოლიტიკის დამგეგმავი სტრუქტურული დანაყოფების მიერ გასატარებელი ღონისძიებებიც, მაშინ პროგრამის ეს ტიპი უფრო რეგულირების ხასიათს იძენს.  ავტონომიური რესპუბლიკის სამინისტროების უმრავლესობაში არსებობს როგორც სამინისტროს ფუნქციონირების ტექნიკურ საკითხებზე მომუშავე, ასევე შესაბამის სფე­რო­ში პოლიტიკის შემმუშავებელი დეპარტამენტები, რისი გათვალისწინებითაც სამი­ნის­ტროების აპარატები, იმ შემთხვევაში, თუ ისინი არ წარმოადგენენ რომელიმე კონ­კრეტული პროგრამის შემადგენელ ნაწილს, მიზანშეწონილია ჩამოყალიბდეს როგორც შესაბამისი სფეროს პოლიტიკის შემუშავების და პროგრამების მართვის პროგრამა, რომელიც შინაარსით განეკუთვნება „მართვისა და რეგულირების“ პროგრამის ტიპს, ხო­ლო თუ აპარატი მოიცავს მხოლოდ ადმინისტრაციულ და ფუნქციონირებისთვის აუ­ცილებელ ხარჯებს, ჩამოყალიბდეს როგორც „პროგრამების ადმინისტრირება და მარ­თ­ვა“, რომელიც ასევე „მართვისა და რეგულირების“ ტიპის პროგრამას განეკუთვნება.  **» მომსახურების მიწოდების**  ამ ტიპის პროგრამა ორიენტირებულია კონკრეტულ გრძლევადიან შედეგებზე ან/და ემსახურება მუდმივ მიზანს. ასეთ პროგრამებში ერთიანდება ისეთი ღონისძი­ე-ბები, რომლებიც უშუალოდ მომსახურებას უწევს ბენეფიციარს და არ ახდენს მის სუბ­სიდირებას. მისი ქვეპროგამებისთვის მოკლევადიანი შედეგები განისაზღვრება კონკრე-ტული რაოდენობრივი და ხარისხობრივი მაჩვენებლებით. ასეთ შემთხვევაში ავტონო­მიური რესპუბლიკის რესპუბლიკური ბიუჯეტის დაფინანსებით ხორციელდება ისეთი ღონისძიებები, რომლების ბენეფიციარიც პირდაპირ მოსახლეობა ან მათი მომსახურე არამომგებიანი დაწესებულებებია.  **» სუბსიდირების**  მსგავსი ტიპის პროგრამები და მისი ქვეპროგრამები და ღონისძიებები მიზნად ისა­ხავენ სხვადასხვა სოციალური ფენის ან ობიექტების სუბსიდირებას, ავტონომიური რეს­პუბლიკის მხრიდან დახმარების და თანამონაწილეობის სახით. სუბსიდირების პროგ­რა­მების ქვეპროგრამების შეფასების ინდიკატორები ასევე გამოისახება რაოდენობრივ ინდიკატორებში, ხოლო პროგრამის საბოლოო შედეგი ხშირ შემთხვევაში იქნება მოსახ-ლე­ობის გარკვეული ფენის მდგომარეობის ან გარკვეული სფეროს მდგომარეობის მნიშ­ვნელოვანი გაუმჯობესების გამოხატულება, რომელიც ასევე შეფასდება სათანადო ინ­დი­კატორებით.  **» ინფრასტრუქტურული**  აღნიშნული პროგრამის ფარგლებში განსახორციელებელი ქვეპროგრამები ძირი­თადად ემსახურება სხვადასხვა ინფრასტრუქტურის განვითარებას, მშენებლობას, რეა­ბი­ლიტაციას ან აღჭურვას. პროგრამის შუალედური შედეგი უმეტეს შემთხვევაში იქნება მსხვილი ობიექტის და ობიექტთა ჯგუფის გამართული ინფრასტრუქტურა, ხოლო სა­ბო­ლოო შედეგი ის ეფექტი, რასაც აღნიშნული ინფრასტრუქტურა ემსახურება. მსგავსი პროგრამების შეფასების ინდიკატორების უმეტესობის გამოსახვა შესაძლებელია რაო­დენობრივ ინდიკატორებში. ამ ტიპის პროგრამების უმრავლესობა თავის მხრივ მოხ­ვდე­ბა კაპიტალური ბიუჯეტის დანართშიც.  ● პროგრამა ხანგრძლივობის მიხედვით შეიძლება იყოს:  **» მიმდინარე (მუდმივი)** – როდესაც მოიცავს ისეთ საკითხებს, რაც მხარჯავი დაწე­სებულებისთვის კანონმდებლობით განსაზღვრული ძირითადი ფუნქციაა და მუდმი­ვად ხორციელდება.  **» მრავალწლიანი** – როდესაც ემსახურება რომელიმე პრობლემის გადაწყვეტას, ახალი პოლიტიკის შემუშავებას, ახალი სისტემის ან მომსახურების დანერგვას და ა.შ. პროგრამების უმეტესობა მრავალწლიანი უნდა იყოს, ვინაიდან ის უნდა ემსახუ­რებო­დეს გლობალური საბოლოო შედეგის მიღწევას, ისეთი ტიპის ღონისძიებები, რომელთა სა­ბოლოო შედეგი მალევე მიიღწევა (ერთი წლის მანძილზე) ძირითად შემთხვევაში უნ­და ჩამოყალიბდეს ქვეპროგრამების სახით, რომელიც თავის მხრივ პროგრამის შემად­გე­ნელი ნაწილია.  **» ერთწლიანი (მოკლევადიანი)** – იშვიათ სპეციფიკურ შემთხვევაში, როდესაც პროგრამის საბოლოო მიზნის მიღწევა შესაძლებელია ერთი საანგარიშო წლის განმავ­ლობაში, პროგრამა შესაძლოა მოკლევადიანიც იყოს. მოკლევადიანი პროგრამა შესაძ-ლებელია იყოს იმ შემთხვევაში, თუ შედეგი რომელიც პროგრამის დასრულების შე­დე­გად მიიღწევა საბოლოოა და იგი, თავის მხრივ არ წამოადგენს სხვა პროცესის შემად­გენელ ნაწილს.  გარდა პროგრამებისა, რომლებსაც რესპუბლიკის პრიორიტეტების ფარგლებში ახორ­ციელებენ ავტონომიური რესპუბლიკის რესპუბლიკური ბიუჯეტის დაფინან-სება­ზე მყოფი მხარჯავი დაწესებულებები, ავტონომიური რესპუბლიკის რესპუბლიკური ბიუჯეტით შესაძლებელია დაფინანსდეს საერთო რესპუბლიკური მნიშვნელობის გადა­სახ­დელები, როგორიცაა სარეზერვო ფონდები, ტრანსფერები ადგილობრივ თვითმმარ­თველ ერთეულებზე, ვალების მომსახურება და დაფარვა და სხვა.  შესაძლებელია ავტონომიური რესპუბლიკის რესპუბლიკურ ბიუჯეტში ზოგიერთი მხარჯავი დაწესებულება, მისი ფუნქციების სპეციფიკიდან გამომდინარე არ იყოს წარ­მოდ­გენილი პროგრამებად და ქვეპროგრამებად, თუმცა ამ შემთხვევაში ავტონომიური რესპუბლიკის რესპუბლიკური ბიუჯეტის მე-5 თავში აუცილებელია გაიწეროს, თუ რას ემსახურება მისი ფუნქციონირება.  პროგრამების გამოვლენისას მხარჯავმა დაწესებულებამ უნდა გაითვალისწინოს შემდეგი ფაქტორები:  ● პროგრამა უნდა შეესაბამებოდეს ავტონომიური რესპუბლიკის აღმსრულებელი ორგანოს მიერ განსაზღვრულ ავტონომიური რესპუბლიკის რომელიმე პრიორიტეტს;  თუ მხარჯავი დაწესებულების ძირითადი ფუნქციისა და ადმინისტრირების ხარჯების გამოყოფა შეუძლებელია, ადმინისტრირების ხარჯებიც გაერთიანდება იმ ძირითად პროგრამასთან, რომელსაც ემსახურება მხარჯავი დაწესებულება;  ● პროგრამის განმახორციელებელი და საბოლოო შედეგების მიღწევაზე პასუხის­მგებელია მხოლოდ ერთი მხარჯავი დაწესებულება, ხოლო პროგრამის ფარგლებში ქვე­პროგ­რამების განმახორციელებელი შესაძლებელია იყოს ამავე მხარჯავი დაწესებუ­ლე­ბის კონტროლს დაქვემდებარებული რამდენიმე საბიუჯეტო ორგანიზაცია. პროგრამის ფარგლებში განსახორციელებელ ქვეპროგრამებს უმეტეს შემთხვევაში ერთი განმახორ­ცი­ელებელი ეყოლებათ;  ● მხედველობაში უნდა იქნეს მიღებული, რომ პროგრამა იქნება პროგრამული ბიუჯეტის ძირითადი კატეგორია, რომელსაც ექნება ავტონომიური რესპუბლიკის წლი­უ­რი საბიუჯეტო კანონით დამტკიცებული გეგმა.  2.5.2 – ქვეპროგრამები/ღონისძიებები  პროგრამების გამოკვეთის შემდეგ აუცილებელია მისი კვლავ დაყოფა ძირითად მიმართულებებად ანუ ქვეპროგრამებად, რომელთაც უმეტეს შემთხვევაში ეყოლება შე­სა­ბამისი მხარჯავი დაწესებულების კონტროლს დაქვემდებარებული ერთი განმახორ­ციელებელი საბიუჯეტო ორგანიზაცია და იქნება კონკრეტული შედეგის მისაღებად აუცილებელი ღონისძიებების ერთობლიობა. ქვეპროგრამებიც შინაარსობრივად იყოფა იგი­ვე ტიპებად, როგორც პროგრამები.  ქვეპროგრამა დაკავშირებულია შუალედურ შედეგებთან, მისი განხორციელების შემდეგ უნდა მიიღწეს კონკრეტული მდგომარეობა, რაც თავის მხრივ ხელს უწყობს პროგ­რამის საბოლოო შედეგის მიღწევას. ქვეპროგრამა თავისი შინაარსით უნდა გაი­წე­როს დასაგეგმი წლის მასშტაბით, მას უნდა ქონდეს კონკრეტული შედეგი, რისი მიღ­წე­ვაც შესაძლებელია ერთი საანგარიშო წლის მანძილზე.  ავტონომიური რესპუბლიკის რესპუბლიკური ბიუჯეტის კანონში აუცილებელია წარმოდგენილი იყოს თითოეული ქვეპროგრამის აღწერა, მიზანი და დაფინანსების მო­ცუ­ლობა. დაფინანსების მოცულობის წარმოდგენა აუცილებელი არ არის იმ პროგრა­მე­ბის ქვეპროგრამებზე, რომლებიც თავისი შინაარსით განეკუთვნება „მართვისა და რე­გუ­ლირების ტიპს“.  მისი შინაარსიდან და მოცულობიდან გამომდინარე ქვეპროგრამა შესაძლოა თავის მხრივ მოიცავდეს ღონისძიებებს. ღონისძიებები და მათი დაფინანსება უმეტეს შემ­თხვე­ვაში ვერ მოხვდება პროგრამული ბიუჯეტის კანონის ძირითად თავებში, მიუხედავად ამისა, პროგრამული ბიუჯეტის შედგენისას აუცილებელია თითოეული პროგრამის და ქვეპროგრამის ფარგლებში გასატარებელი ღონისძიებების ზუსტი ჩამონათვალის და აღწერის განსაზღვრა, ვინაიდან რეალურად სწორედ წარმატებულად განხორციე­ლებუ­ლი თითოეული ღონისძიების მოკლევადიან შედეგზეა დამოკიდებული მთლიანი პროგ­რამის შესრულების ხარისხი.  ავტონომიური რესპუბლიკის სამინისტროებმა და სხვა მხარჯავმა დაწესე­ბუ­ლე­ბებმა მიზანშეწონილია ქვეპროგრამები ისე ჩამოაყალიბონ, რომ თითოეული მათგანის განხორციელებაზე პასუხისმგებელი იყოს ერთი საბიუჯეტო ორგანიზაცია (ან მისი სტრუქ­ტურული ერთეული), ამასთან, შესაძლებელია ერთი საბიუჯეტო ორგანიზაცია ახორციელებდეს რამდენიმე ქვეპროგრამას.  ისეთი პროგრამები, რომლებიც ძირითადად დაკავშირებულია ინფრასტრუქტუ­რუ­ლი პროექტების განხორციელებასთან, შესაძლებელია დაიყოს არა ქვეპროგრამებად, არამედ სხვადასხვა კაპიტალურ პროექტებად, თუმცა თავისი შინაარსით აღნიშული პროექტებიც ქვეპროგრამებს წარმოადგენს.  *2.6 – საბიუჯეტო ასიგნებები და პროგრამების დაფინანსება (მეექვსე თავი)*  აღნიშნულ თავში წარმოდგენილი უნდა იყოს საბიუჯეტო წლის განმავლობაში გან­სახორციელებლი პროგრამებისათვის ავტონომიური რესპუბლიკის რესპუბლიკური ბიუჯეტიდან გამოყოფილი ასიგნებები და იმ მხარჯავი დაწესებულებების დაფინან­სე­ბის მოცულობა, რომლებიც ბიუჯეტში არ არიან წარმოდგენილი პროგრამული სტრუქ­ტუ­რით. ასევე ამ თავში წარმოდგენილი იქნება საერთო რესპუბლიკური მნიშვნელობის გადასახდელები, როგორიცაა კანონმდებლობით განსაზღვრული სარეზერვო ფონდები, ადგილობრივი თვითმმართველი ერთეულებისთვის გადასაცემი ტრანსფერები, ვალე­ბის მომსახურება და დაფარვა და სხვა.  პროგრამები და მათი დაფინანსება დაჯგუფებული უნდა იყოს მხარჯავი დაწე­სებულებების მიხედვით და წარმოდგენილი უნდა იყოს თოთოეული მხარჯავი დაწე­სე­ბულების დაფინანსების მთლიანი მოცულობა. აღნიშნულ თავში გათვალისწინებული ყველა პროგრამა, ქვეპროგრამა და ღონისძიება ჩაშლილი უნდა იყოს საბიუჯეტო კლა­სიფიკაციის „ხარჯების ეკონომიკური კლასიფიკაციის“ პირველი თანრიგის მიხედვით, ხოლო „არაფინანსური აქტივების და მათზე ოპერაციების“ და „ფინანსური აქტივებისა და ვალდებულებების და მათზე ოპერაციების კლასიფიკაციის“ მეორე თანრიგის მი­ხედ­ვით. ამასთან, საბიუჯეტო კლასიფიკაციის „ხარჯები“-ს კატეგორიაში აუცილებე­ლია გამოყოფილი იყოს „შრომის ანაზღაურების“ მუხლით გათვალისწინებული ასიგ­ნებები. ამავე თავში უნდა იყოს წარმოდგენილი მხარჯავი დაწესებულების საშტატო რიც­ხოვნობა.  წლიურ ავტონომიური რესპუბლიკის რესპუბლიკურ ბიუჯეტში პროგრამის დაფი­ნანსება წარმოდგენილი უნდა იყოს როგორც დასაგეგმი, ასევე გასული და მიმდინარე წლებისათვის. ამასთან, დასაგეგმი წლის ასიგნებებში გაყოფილი უნდა იყოს ავტონო­მიური რესპუბლიკის რესპუბლიკური ბიუჯეტის საბიუჯეტო სახსრები, სახელმწიფო ბიუჯეტიდან მიღებული სახსრები და დონორების დაფინანსება (ასეთის არსებობის შემ­თხვევაში).  იმის გათვალისწინებით, რომ პროგრამულ ფორმატში ავტონომიური რესპუბ­ლი­კის რესპუბლიკური ბიუჯეტი პირველად შემუშავდება 2013 წლისთვის, 2013 წლის ბიუჯეტი პროგრამული ფორმატით წარმოდგენილი იქნება მხოლოდ 2013 წლისთვის (დასაგეგმი წელი), ხოლო 2014 წლის ბიუჯეტი 2013-2014 წლებისთვის (მიმდინარე და დასაგეგმი წლები).  *2****.****7 – მარეგულირებელი ნორმები (მეშვიდე თავი)*  აღნიშნულ თავში წარმოდგენილი უნდა იყოს ის ძირითადი მუხლები, რომლებმაც საბიუჯეტო წლის განმავლობაში უნდა დაარეგულირონ ბიუჯეტის აღსრულებასთან და­კავშირებული საკითხები.  **3. ბიუჯეტის თანდართული მასალები**  საქართველოს საბიუჯეტო კოდექსის მიხედვით, ავტონომიური რესპუბლიკის რეპუბლიკური ბიუჯეტის კანონის პროექტთან ერთად ავტონომიური რესპუბლიკის უმაღლეს საბჭოს წარედგინება ავტონომიური რესპუბლიკის რესპუბლიკური ბიუჯეტის კანონის პროექტის თანდართული მასალები, რომლებიც მოიცავს:  ● კანონის პროექტის განმარტებით ბარათს, სადაც წარმოდგენილი უნდა იყოს ფისკალური მაჩვენებლების პროგნოზები;  ● მიმდინარე წლის ბიუჯეტის შესრულების მოკლე მიმოხილვას;  ● ავტონომიური რესპუბლიკის წლიური საბიუჯეტო კანონის ამოქმედებისათვის საჭირო საკანონმდებლო ცვლილებების პაკეტს.  პროგრამული ბიუჯეტის დანერგვის პარალელურად ავტონომიური რესპუბლიკის რეს­პუბლიკური ბიუჯეტის კანონის პროექტის თანდართულ მასალებს ასევე ემატება ინ­ფორ­მაციული დანართები:  ● პროგრამული ბიუჯეტის დანართი, სადაც ავტონომიური რესპუბლიკის რესპუბ­ლიკური ბიუჯეტით გათვალისწინებულ თითოეულ პროგრამაზე წარმოდგენილი იქნება დეტალური ინფორმაცია;  ● კაპიტალური ბიუჯეტის დანართი, სადაც წარმოდგენილი იქნება დეტალური ინ­ფორმაცია ავტონომიური რესპუბლიკის რესპუბლიკური ბიუჯეტით გათვალისწი­ნე­ბული კაპიტალური პროექტების შესახებ.  *3.1 – პროგრამული ბიუჯეტის დანართი*  პროგრამების შესახებ ძირითადი ინფორმაცია წარმოდგენილი უნდა იყოს ავტო­ნომიური რესპუბლიკის რესპუბლიკური ბიუჯეტის კანონის მე-5 თავში, კერძოდ, კანო-ნის ძირითად ნაწილში მოცემული იქნება სრული ინფორმაცია, თუ რას ემსახურება პროგრამა, რა ძირითადი ქვეპროგრამების და ღონისძიებებისგან შედგება ის და რა მიზ­ნის მიღწევაა დაგეგმილი მისი განხორციელებით.  პროგრამული ბიუჯეტის დანართში წარმოდგენილი იქნება პროგრამასთან დაკავ­შირებული ისეთი ინფორმაცია, რომელიც პროგრამული ბიუჯეტის დანერგვის საწყის ეტაპზე არ დამტკიცდება წარმომადგენლობითი ორგანოს მიერ და არ მიეცემა კანონის იურიდიული ძალა. ამის მთავარი მიზეზი არის ის გარემოება, რომ პროგრამული ბიუ­ჯეტის დანერგვის საწყის ეტაპზე საკმაოდ რთული იქნება მოსალოდნელი შედეგების და შეფასების ინდიკატორების სწორად განსაზღვრა და მათი თავიდანვე კანონით დამ­ტკი­ცების შემთხვევაში შესაძლებელია დადგეს ზოგიერთი პროგრამის ან/და ქვეპროგ­რამის განმახორციელებლის პასუხისმგებლობის საკითხი, რაც პროგრამულ ბიუჯეტთან დაკავშირებულ საუკეთესო პრაქტიკად არ განიხილება, ვინაიდან პროგრამული ბიუჯე­ტის დანერგვის საწყის ეტაპზე პასუხისმგებლობის დაკისრება ხელს შეუშლის პროგრა­მული ბიუჯეტის სისტემის შემდგომ განვითარებას.  მოსალოდნელი შედეგებისა და შეფასების ინდიკატორების საკანონმდებლო დო­ნეზე აყვანა ეტაპობრივად უნდა განხორციელდეს, მაშინ როდესაც პროგრამებისა და ქვეპროგრამების განმახორციელებლებს ექნებათ სათანადო გამოცდილება და პროგრა­მების მართვის პრაქტიკა.  მიუხედავად იმისა, რომ საწყის ეტაპზე პროგრამული ბიუჯეტის დანართში მო­ცემული ინფორმაცია არ დამტკიცდება და არ ექნება კანონის ძალა, მას მაინც დიდი მნიშვნელობა ენიჭება, ვინაიდან ბიუჯეტის შესრულების ანგარიშებში ძირითადი აქცენ­ტი სწორედ აღნიშნულ ინფორმაციაზე იქნება გადატანილი.  პროგრამული ბიუჯეტის დანართში ინფორმაცია წარმოდგენილი უნდა იყოს პრი­ო­რიტეტების მიხედვით და უნდა მოიცავდეს ყველა პროგრამის დაფინანსებას და შესა-ბამისად პრიორიტეტზე მიმართული სახსრების მთლიან ჯამს. ასევე თითოეული პროგრამის განხორცილებით მოსალოდნელ საბოლოო შედეგს და ამ შედეგის შეფასების ინდიკატორებს და პროგრამების ფარგლებში განსახორციელებელი ქვეპროგრა-მე-ბის/ღონისძიებების განხორციელებით მოსალოდნელ შუალედურ შედეგებს და მათი შე­ფასების ინდიკატორებს.  ● პროგრამული ბიუჯეტის დანართი წარმოდგენილი უნდა იყოს შემდეგი სტრუქ­ტურით:   |  |  |  |  |  |  |  |  | | --- | --- | --- | --- | --- | --- | --- | --- | | პროგრამული კოდი | დასახელება | დასაგეგმი წელი | ბიუჯეტიდან მიღებული დაფინანსება | საკუთარი სახსრები | დასაგეგმი წელი +1 | დასაგეგმი წელი +2 | დასაგეგმი წელი +3 | |  | პროგრამა №1-ის დასახელება |  |  |  |  |  |  | |  | პროგრამა №2-ის დასახელება |  |  |  |  |  |  | |  | პროგრამა №3-ის დასახელება |  |  |  |  |  |  | | სულ პრიორიტეტის დაფინანსება | |  |  |  |  |  |  |   ● შემდგომ თითოეულ პროგრამაზე წარმოდგენილი უნდა იყოს:  – პროგრამული კლასიფიკაციის კოდი;  – პროგრამის დასახელება;  – პროგრამის განმახორციელებელი;  – პროგრამის აღწერა;  – პროგრამის მოსალოდნელი საბოლოო შედეგი;  – პროგრამის საბოლოო შედეგის შეფასების ინდიკატორები;     |  |  | | --- | --- | | პროგრამის დასახელება (პროგრამული კოდი) | | | პროგრამის განმახორციელებელი |  | | პროგრამის აღწერა და მიზანი |  | | მოსალოდნელი საბოლოო შედეგი |  | | საბოლოო შედეგის შეფასების ინდიკატორი | | | 1.  2.  3.  4.  5. | |   ● შემდგომში მოცემული უნდა იყოს ინფორმაცია პროგრამაში შემავალი ქვეპ­როგ­რამების/ ღონისძიებების შესახებ, კერძოდ:  – პროგრამული კლასიფიკაციის კოდი (ავტონომიური რესპუბლიკის რესპუბ­ლი­კური ბიუჯეტის კანონის მე-5 თავის შესაბამისად);  – ქვეპროგრამის/ღონისძიების დასახელება;  – ქვეპროგრამის განმახორციელებელი ორგანიზაცია (ან მისი სტრუქტურული ერ-თე­ული);  – ქვეპროგრამის/ღონისძიების აღწერა;  – ქვეპროგრამის/ღონისძიების მოსალოდნელი შუალედური შედეგი;  – ქვეპროგრამის შუალედური შედეგის შეფასების ინდიკატორები.   |  |  | | --- | --- | | ქვეპროგრამის დასახელება (პროგრამული კოდი) | | | ქვეპროგრამის განმახორციელებელი |  | | ქვეპროგრამის აღწერა და მიზანი |  | | მოსალოდნელი შუალედური შედეგი |  | | მოსალოდნელი შუალედური შედეგის შეფასების ინდიკატორები | | | 1.  2.  3.  4.  5. | |   *3.2 – შუალედური და საბოლოო შედეგები*  პროგრამული ბიუჯეტის, როგორც შედეგზე ორიენტირებული ბიუჯეტის ძირი­თა­დი მიზანი არის ის, თუ რამდენად კარგად არის წარმოდგენილი ის შედეგი, რისთვისაც ესა თუ ის პროგრამა ხორციელდება. პროგრამულ ბიუჯეტში გამოიყენება შუალედური (output) და საბოლოო (outcome) შედეგები.  საბოლოო შედეგი შინაარსით გლობალურია და ძირითადად პროგრამების შედეგს წარმოადგენს. ეს არის მდგომარეობა, რომელიც წინასწარ დაგეგმილი და გაანალი­ზებუ­ლი პოლიტიკის განხორციელების შედეგად უნდა დადგეს. საბოლოო შედეგი გულის­ხმობს გარკვეული პრობლემის სრულად აღმოფხვრას, არსებითად ახალი მდგომარე­ო­ბის დამყარებას, ახალი წესის დანერგვას, მნიშვნელოვან გაუმჯობესებას შესაბამის სფე­როში, რომელიც გავლენას ახდენს არსებულ პრიორიტეტებზე. საბოლოო შედეგის მიღ­წევა უმეტეს შემთხვევაში მხოლოდ მრავალწლიანი მცდელობის შემდეგ მიიღწევა და მი­სი დადგომა ხშირ შემთხვევაში გულისხმობს, პროგრამის მთლიანად ან არსებული ფორ­მით არსებობის შეწყვეტას. თუმცა ისეთი პროგრამებისთვის, რომლებიც თავისი შინაარსით მუდმივია და ემსახურება ავტონომიური რესპუბლიკის მიერ განსახორ­ციე­ლებელ ძირითად საქმიანობას, საბოლოო შედეგიც ზოგადი ხასიათისაა, მდგომარეობის სტაბილურად შენარჩუნებაზე ან გაუმჯობესებაზე მიმართული და დასახული შედეგის მიღწევა ამ შემთხვევაში ვერ იქნება პროგრამის დასრულების ნიშანი.  შუალედური შედეგი, საბოლოო შედეგისგან განსხვავებით თავისი შინაარსით წარმოადგენს პროგრამის ფარგლებში კონკრეტული ქვეპროგრამების/ღონისძიებების გატარების შედეგად მიღებულ პროდუქტს. ის ბევრად უფრო კონკრეტულია, ვიდრე საბოლოო შედეგი, უმეტეს შემთხვევაში გამოისახება კონკრეტული ციფრებით ან სხვა რაოდენობრივ გამოხატულებაში და წარმოადგენს არა პროგრამის დასრულების ნიშანს, არამედ მისი საბოლოო მიზნის მიღწევისკენ გადადგმულ ნაბიჯებს და, თავის მხრივ, ზომავს ამ გზაზე მიღწეულ პროგრესს.  შესაბამისად, საბოლოო შედეგები უმეტესად განისაზღვრება პროგრამისთვის, ხო­ლო შუალედური შედეგები – მისი ქვეპროგრამებისთვის (ღონისძიებებისათვის). გან­სხვავებულია მათი შესრულების შეფასების ინდიკატორებიც.  საბოლოო შედეგის მიღწევის ვადად განისაზღვრება პროგრამის მიმდინარეობის პერიოდი, ხოლო შუალედური შედეგის შესრულებისთვის მისი დადგომის ვადა უმე­ტეს შემთხვევაში ერთწლიანია (საბიუჯეტო წელზე მიბმული). შუალედური შედეგები, თავის მხრივ, შესაძლებელია საბოლოო შედეგის მიღწევისკენ პროგრესის მაჩვენებლად იქნეს გამოყენებული.  თავად წლიურ ბიუჯეტში გაწერილი უნდა იყოს პრიორიტეტების ფარგლებში განსახორციელებელი პროგრამების (ქვეპროგრამების) აღწერა და მათი მიზნები, ხოლო შუალედური და საბოლოო შედეგები აღწერილი იქნება ავტონომიური რესპუბლიკის რეს­პუბლიკური ბიუჯეტის თანდართულ მასალებში.  პროგრამული ბიუჯეტის შედგენისას მხარჯავი დაწესებულებების მხრიდან დიდი ყურადღება უნდა დაეთმოს საბოლოო და შუალედური შედეგების სწორად ჩამოყა­ლი­ბე­ბას. შედეგი უნდა ასახავდეს იმ სამომავლო მდგომარეობას, რისთვისაც ხორციელ-დე­ბა პროგრამა და მისი ქვეპროგრამა. შედეგები ჩამოყალიბებული უნდა იყოს ნათლად და კონკრეტულად, ხოლო მისი მიღწევის გზები წარმოდგენილი უნდა იყოს პროგრამის (ქვეპროგრამის/ღონისძიების) აღწერაში.  პროგრამების საბოლოო შედეგებზე პასუხისმგებელია მთლიანად მხარჯავი დაწე­სებულება და მისი მენეჯმენტი, ვინაიდან სწორედ ისინი გეგმავენ და მართავენ პროგ­რა­მებს, ხოლო პროგრამების ფარგლებში დაგეგმილი ქვეპროგრამების და ღონისძი­ე­ბე­ბის შედეგების მიღწევაზე პასუხისმგებელი უნდა იყოს მისი განმახორციელებელი საბი­უჯეტო ორგანიზაცია (ან მისი რომელიმე სტრუქტურული ერთეული, ვისაც უშუალოდ ევალება ქვეპროგრამის (ღონისძიების) განხორციელება).  *3.3 – შესრულების შეფასების ინდიკატორები*  პროგრამების, ქვეპროგრამების და მათ ფარგლებში განსახორციელებლი ღონის­ძიე­ბების აღწერა წარმოადგენს შესრულების შეფასების ინდიკატორების შემუშავების ბაზას. შესრულების ინდიკატორი წარმოადგენს მიღწეული შედეგების შეფასების საშუა­ლებას, თუ რამდენად აღწევს პროგრამა დასახულ მიზნებს. შეფასების ინდიკატორების განსაზღვრისას აუცილებელია კარგად მოხდეს გააზრება, თუ რა განსხვავებაა პროგრა­მის საბოლოო შედეგსა და მისი ქვეპროგრამების ფარგლებში მისაღწევ შუალედურ შე­დე­გებს შორის. პროგრამის საბოლოო შედეგი არის ის სასურველი მდგომარეობა, რომ­ლითაც ფართო საზოგადოება ისარგებლებს, ხოლო ქვეპროგრამების ფარგლებში მისა-ღე­ბი შუალედური შედეგები წარმოადგენს კონკრეტულ და გაზომვად ერთეულებში მოცემულ ინფორმაციას, როგორიცაა: მიღებული პროდუქტების რაოდენობა, გაწეული მომსახურების ხარისხი, ბენეფიციართა რაოდენობა და ა.შ. საბოლოო შედეგის ინდი­კატორი ზომავს პროგრამის ძირითადი მისიის განხორციელებას და ხშირად მისი გაზომვა ერთწლიან პერიოდზე შეუძლებელია. შესაბამისად, პროგრამის საბოლოო შედეგის ინდიკატორი მრავალწლიანია ან მოიცავს პროგრამის განხორციელების მთელ ვადას და წლიური შეფასებისთვის შესაძლებელია გამოყენებულ იქნეს პროგრესის მაჩვენებლები, ანუ საბოლოო შედეგის მისაღწევად განსახორციელებელ ღონისძიებათა რა ნაწილია შესრულებული საანგარიშო პერიოდის ბოლოს. საბოლოო შედეგების შეფასების ინდიკატორები არ შეიძლება იყოს ერთჯერადი და მოკლევადიანი, შეს­რულების შეფასების პროცესი განგრძობითი პროცესია და უნდა მიისწრაფოდეს ხარისხის მუდმივი კონტროლისაკენ. შესრულების შეფასების ინდიკატორების ჭარბად გამოყენება ასევე არაეფექტურ შედეგს იძლევა, შესაბამისად, თითოეულ მოსალოდნელ შედეგზე წარმოდგენილი უნდა იყოს არა უმეტეს 5 ინდიკატორი.  გასათვალისწინებელია, რომ მართვის და რეგულირების ტიპის პროგრამებსა და ქვეპროგრამებზე, რომლებიც წმინდა ადმინისტრაციული ხასიათისაა, შესრულების შეფასების ინდიკატორების წარმოდგენა აუცილებელი არ არის.  შედეგების ინდიკატორი უნდა ზომავდეს მიზანს, რომელიც არის რეალისტური და მიღწევადი. შეფასების ინდიკატორების შემუშავებისას მხედველობაში უნდა იქნეს მი­ღებული, რომ ისინი უნდა იყოს:  ● სასარგებლო – პოლიტიკის განმახორციელებლებს უნდა აწვდიდეს შინა­არსობ­რივ და ღირებულ ინფორმაციას;  ● შედეგზე ორინტირებული – უნდა გამოხატავდეს დასახულ შედეგთან მიმარ­თებას;  ● ნათელი და გაზომვადი – იოლად აღქმადი და გასაგები ენით აღწერილი, რათა ყველა დაინტერესებულმა მხარემ შეძლოს მისი გაგება, გამოყენება და მათი მეშვეობით მიღწეული შედეგების შეფასება;  ● შესაბამისი და მიღწევადი – ინდიკატორი უნდა იქნეს შერჩეული მოსალოდნელი შედეგის შესაბამისად, ადეკვატურად უნდა ზომავდეს მას და უნდა იყოს რეალისტური, რათა არ მოხდეს მოსალოდნელი შედეგის ზედმეტად ოპტიმისტური ან პირიქით ზედ­მეტად პესიმისტური შეფასება;  ● შედარებითი – უნდა იძლეოდეს შესაძლებლობას მოხდეს მიღწეული შედეგების შეფასება დროის სხვადასხვა პერიოდში.  შესრულების შეფასების ინდიკატორები შეიძლება იყოს რაოდენობრივი, ხარჯზე მიბმული, ხარისხობრივი, ეფექტიანობის ან/და ეფექტურობის და ყველა მათგანი უნდა აკმაყოფილებდეს გადამოწმებადობის პრინციპს.  ● რაოდენობრივი ინდიკატორები აღწერს პროგრამის/ქვეპროგრამის ფარგლებში მისაღებ შედეგებს კატეგორიაში „რამდენი“;  ● ხარისხობრივი ინდიკატორები აფასებს გაწეული მომსახურების თუ მიღებული შედეგის ხარისხს;  ● ხარჯზე მიბმული ინდიკატორები აფასებს პროგრამის/ქვეპროგრამის შედეგს გაწეულ ხარჯთან მიმართებაში;  ● ეფექტიანობის ინდიკატორები გვაწვდიან ინფორმაციას მიღწეული შედეგის მიზანშეწონილობაზე დახარჯულ რესურსებთან მიმართებაში;  ● ეფექტურობის ინდიკატორები აფასებს მიღწეული შედეგის გავლენას მანამდე არსებულ სიტუაციასთან მიმართებაში.  *3.4 – კაპიტალური ბიუჯეტის დანართი*  საქართველოს საბიუჯეტო კოდექსი ითვალისწინებს 2013 წლიდან პროგრამულ ბი­უჯეტთან ერთად კაპიტალური ბიუჯეტის მომზადებას ავტონომიური რესპუბ­ლიკე­ბის რესპუბლიკური ბიუჯეტებისათვის, რომელიც თავისი შინაარსით საინვესტიციო ხა­სიათის პროგრამული ბიუჯეტია. შესაბამისად, იგი პროგრამული ბიუჯეტის შემადგე­ნელი ნაწილია და ბიუჯეტის კანონის ერთ-ერთ დანართად იქნება წარმოდგენილი.  კაპიტალურ ბიუჯეტში მოცემული ყველა პროექტი, თავის მხრივ, წარმოადგენს ავტონომიური რესპუბლიკის წლიური საბიუჯეტო კანონის რომელიმე პროგრამას ან მის შემადგენელ ნაწილს, თუმცა კაპიტალურ დანართში თავს მოიყრის ავტონომიური რესპუბლიკის რესპუბლიკური ბიუჯეტიდან დაფინანსებული ყველა კაპიტალური პრო­ექტი და მის ფარგლებში განსახორციელებელი ღონისძიებები. დანართში წარმოდ­გენილი პროექტები დაჯგუფებული იქნება მათი შინაარსიდან გამომდინარე და არა მხარჯავი დაწესებულებების მიხედვით.  კაპიტალური ბიუჯეტის ფორმირებისას გასათვალისწინებელია, რომ ყველა ის თან­ხა, რომელიც წლიურ ბიუჯეტში წარმოდგენილია „არაფინანსური აქტივების ზრდის“ მუხლით, არ წარმოადგენს კაპიტალურ პროექტს და პირიქით, შესაძლებელია კაპიტალური პროექტის შემადგენელი ნაწილი იყოს ხარჯების მუხლით გათვალის­წი­ნებული ასიგნებები. რიგ შემთხვევებში ავტონომიური რესპუბლიკის წლიურ ბიუჯეტ­ში ფინანსური აქტივების ზრდის მუხლით წარმოდგენილი ასიგნებები ასევე შესაძ­ლე­ბელია იყოს კაპიტალური პროექტი.  გარდა ამისა, შესაძლებელია სხვადასხვა კაპიტალური პროექტები განხორციელ­დეს საჯარო და კერძო სექტორის ერთობლივი დაფინანსებით. ამ შემთხვევაში ავ­ტონომიური რესპუბლიკის რესპუბლიკურ ბიუჯეტსა და მის დანართებში წარმოდ­გე­ნილი იქნება მხოლოდ ავტონომიური რესპუბლიკის რესპუბლიკური ბიუჯეტიდან გა­მო­ყოფილი დაფინანსება, თუმცა პროექტის აღწერაში აუცილებლად უნდა იყოს მითითებული, თუ რა თანხას შეადგენს კერძო სექტორის დაფინანსება და აღწერილი უნდა იყოს სახელმწიფო და კერძო სექტორის ვალდებულებები.  ისეთი კაპიტალური პროექტები, რომელთათვისაც ავტონომიური რესპუბლიკის წლიური საბიუჯეტო კანონით დაფინანსება გამოყოფილი არ არის, არ უნდა იყოს წარ­მოდ­გენილი არც ავტონომიური რესპუბლიკის რესპუბლიკური ბიუჯეტის დანართებში.  კაპიტალურ ბიუჯეტში ძირითადად იგულისხმება ისეთი მსხვილი პროექტები, რომელთაც საინვესტიციო ხასიათი გააჩნიათ, ანუ პროექტის ფარგლებში შექმნილი სა­ბოლოო პროდუქტი თავად უნდა გახდეს ეკონომიკური აქტივობის შემადგენელი ნაწი­ლი ან მნიშვნელოვნად უნდა უწყობდეს ხელს ეკონომიკურ განვითარებას. კაპიტალური პროექტები გულისხმობს მსხვილი ინფრასტრუქტურის შექმნას ან არსებულის მნიშ­ვნე­ლოვან და არსებით გაუმჯობესებას. ამასთან, შესაძლებელია იყოს ისეთი კაპი­ტალური პროექტები, რომლებიც პირდაპირ არ არის დაკავშირებული ეკონომიკურ განვითარე­ბას­თან, მაგრამ ავტონომიური რესპუბლიკის რომელიმე პრიორიტეტის შემადგენელი ნაწილია (მაგ., სკოლების რეაბილიტაცია, სასოფლო-სამეურნეო ტექნიკის განახლება და სხვა). ყველა კაპიტალური პროექტი, რომლისთვისაც ავტონომიური რესპუბლიკის რეს­პუბლიკური ბიუჯეტიდან გამოყოფილია დაფინანსება, აუცილებელია დაკავშირებული იყოს რომელიმე პრიორიტეტთან.  კაპიტალური პროექტი უნდა აკმაყოფილებდეს შემდეგ პირობებს:  ● მშენებლობა-რეაბილიტაციის შემთხვევაში მისი ღირებულება არ უნდა იყოს 50,0 ათას ლარზე ნაკლები და შექმნილი პროდუქტის გამოყენების ვადა 5 წელზე ნაკლები;  ● მანქანა-დანადგარების და სხვა აღჭურვილობის, ასევე პროგრამული უზრუნ­ველყოფის შეძენის შემთხვევაში, ერთეულის ან მთლიანი პროექტის ღირებულება არ უნდა იყოს 150,0 ათას ლარზე ნაკლები, ხოლო მათი გამოყენების ვადა 3 წელზე ნაკ­ლე­ბი;  ● პროექტის ღირებულება უნდა მოიცავს პროექტთან დაკავშირებულ ყველა ხარჯს, მათ შორის, პროექტირების, მოსამზადებელი სამუშაოების, ტრანპორტირების და კანონმდებლობით გათვალისწინებულ გადასახადების ხარჯებს.  შესაძლებელია მხარჯავ დაწესებულებას ჰქონდეს მსგავსი შინაარსის რამდენიმე მცირე კაპიტალური პროექტი და თითოეული მათგანი არ აკმაყოფილებდეს ზემოთ მოცემულ პირობებს, ამ შემთხვევაში აღნიშნული პროექტები შინაარსობრივად უნდა გა­ერთიანდეს და ჩამოყალიბდეს ერთი პროექტის სახით და შედარებით მცირე პროექტები ავტონომიური რესპუბლიკის რესპუბლიკური ბიუჯეტის დანართში წარმოდგენილი იქნება მისი ქვეპროექტების სახით.  შესაძლებელია არსებობდეს ისეთი პროექტები, რომლებიც ვერ აკმაყოფილებს ზე­მოთ მოცემულ პირობებს, მაგრამ, მათი მნიშვნელობიდან გამომდინარე, წარმოდგენილი იყოს კაპიტალური პროექტის სახით.  ავტონომიური რესპუბლიკის რესპუბლიკური ბიუჯეტის კაპიტალური დანართი დაყოფილი იქნება ორ ნაწილად. პირველ ნაწილში წარმოდგენილი იქნება ყველა პრო­ექტის დაფინანსების მოცულობა. დაფინანსების მოცულობა უნდა მოიცავდეს პრო­ექტის მთლიან ღირებულებაზე ავტონომიური რესპუბლიკის რესპუბლიკური ბიუჯეტიდან გა­წეულ და დაგეგმილ ხარჯს და წარმოდგენილი უნდა იყოს შემდეგი ცხრილის მიხედ­ვით:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | კოდი | დასახელება | პროექტის  სავარაუდო ღირებულება | ფაქტი  გასული  წლის  ჩათვლით | მიმდინარე  წლის  გეგმა | დასაგეგმი  წლის  პროგნოზი | დასაგეგმი +1  წელი  პროგნოზი | დასაგეგმი +2  წელი  პროგნოზი | დასაგეგმი +3  წელი  პროგნოზი | |  | პროექტი №1 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | ქვეპროექტი №... |  |  |  |  |  |  |  | |  | პროექტი №2 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | ქვეპროექტი №... |  |  |  |  |  |  |  | |  | პროექტი №... |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  |   მოცემულ ცხრილში პროექტის ფარგლებში შესაძლებელია გაერთიანდეს სხვადას­ხვა მხარჯავი დაწესებულებების მიერ დაგეგმილი კაპიტალური პროექტები და ქვეპროექტების სახით იყოს წარმოდგენილი აღნიშნული პროექტის ფარგლებში თი­თო­ე­­ული მხარჯავი დაწესებულების კაპიტალური პროექტები.  დანართის მეორე ნაწილში წარმოდგენილი უნდა იყოს თითოეული პროექტის და ქვეპროექტის აღწერა და შემდეგი ინფორმაცია:  ● ავტონომიური რესპუბლიკის ხელისუფლების რომელი პრიორიტეტის ფარგ­ლებ­ში ხორციელდება პროექტი;  ● პროექტის განმახორციელებელი;  ● რა შედეგს უნდა ველოდოთ პროექტის დასრულების შემდგომ;  ● პროექტის მთლიანი ღირებულება;  ● პროექტის დაფინანსების წყაროები, მათ შორის, ავტონომიური რესპუბლიკის რეს­პუბლიკური ბიუჯეტიდან გამოყოფილი წყაროები გაშლილი დონორების, ასევე გრან­ტების და კრედიტების მიხედვით, ასეთის არსებობის შემთხვევაში;  ● დასაგეგმი წლის განმავლობაში პროექტით გათვალისწინებული ძირითადი ღო­ნის­ძიებები.   |  |  | | --- | --- | | პროექტის დასახელება |  | | პროექტის პროგრამული კოდი |  | | პრიორიტეტი, რომლის ფარგლებშიც ხორციელდება პროექტი |  | | პროგრამის კოდი და დასახელება რომელსაც წარმოადგენს პროექტი პროგრამულ კლასიფიკაციაში |  | | პროექტის განმახორციელებელი |  | | პროექტის აღწერა და მიზანი |  |   ვინაიდან კაპიტალური პროექტები თავის მხრივ პროგრამული ბიუჯეტის ნაწილია და შესაბამისად მათი მოსალოდნელი შედეგები და შესრულების შეფასების ინდიკა­ტორები წარმოდგენილია პროგრამების და ქვეპროგრამების აღწერაში, კაპიტალური ბი­უ­ჯეტის დანართი მოსალოდნელი შედეგების და შესრულების შეფასების ინდიკატო­რე­ბის ნაწილს აღარ ითვალისწინებს.  **4. ავტონომიური რესპუბლიკის რესპუბლიკური ბიუჯეტის შესრულების წლიური ანგარიში და კვარტალური მიმოხილვა**  საქართველოს საბიუჯეტო კოდექსის შესაბამისად, ყოველი კვარტალის დასრულე-ბიდან ერთი თვის ვადაში ავტონომიური რესპუბლიკის მთავრობა ამზადებს და უმაღ­ლეს საბჭოს წარუდგენს ავტონომიური რესპუბლიკის რესპუბლიკური ბიუჯეტის შეს­რულების კვარტალურ მიმოხილვას, ხოლო საბიუჯეტო წლის დასრულებიდან 2 თვის ვადაში – გასული წლის ავტონომიური რესპუბლიკის რესპუბლიკური ბიუჯეტის შეს­რულების წლიურ ანგარიშს.  ვინაიდან ავტონომიური რესპუბლიკის რესპუბლიკური ბიუჯეტით დაგეგმილი პროგრამების და ქვეპროგრამების უმეტესობა გრძელდება მთელი წლის განმავლობაში და ზოგიერთი მათგანის განხორციელება, მათი სპეციფიკიდან გამომდინარე, შესაძლოა იწყებოდეს საბიუჯეტო წლის დაწყებიდან რამდენიმე თვის შემდეგ, შეუძლებელი იქნე­ბა კვარტალური მიმოხილვების დროს გაანალიზდეს საანგარიშო პერიოდში მიღწე­ული შე­დეგები. ასევე შეუძლებელი იქნება იმ ინდიკატორების გამოყენებით, რომლებიც პროგრამებისთვის ძირითადად გათვლილია გრძელვადიან პერიოდზე, ხოლო ქვეპროგ­რამებისათვის ერთ საბიუჯეტო წელზე, შეფასდეს წლის გარკვეულ პერიოდში მიღწეუ­ლი შედეგები.  მიუხედავად იმისა, რომ პროგრამული ბიუჯეტის დანერგვის შემდგომ ძირითადი ყურადღება გამახვილებული იქნება სხვადასხვა პროგრამებისა და ქვეპროგრამების განხორციელებით მიღწეულ შედეგებზე, ავტონომიური რესპუბლიკის რესპუბლიკური ბიუჯეტის შესრულების კვარტალურ მიმოხილვაში მაინც ძირითადად წარმოდგენილი იქნება ინფორმაცია დაგეგმილი და ფაქტობრივი ფისკალური მონაცემების შესახებ. საბი­უჯეტო პროცესში შიდა კონტროლის მექანიზმის ჩართვის მიზნით მხარჯავი დაწესებულებების შიდა აუდიტის სუბიექტებმა უნდა უზრუნველყონ პროგრამების შესრულების კვარტალური მონიტორინგი და აუდიტი შერჩევითი მეთოდით, რათა შე­ფასდეს საბოლოო და შუალედური შედეგისკენ წინსვლის პროგრესი.  ავტონომიური რესპუბლიკის რესპუბლიკური ბიუჯეტის ექვსი თვის შესრულების მიმოხილვაში, გარდა ფისკალური მონაცემებისა, ასევე წარმოდგენილი უნდა იყოს ინფორმაცია დაგეგმილი პროგრამების მიმდინარეობის შესახებ.  ავტონომიური რესპუბლიკის რესპუბლიკური ბიუჯეტის შესრულების კვარტალუ­რი მიმოხილვებისგან განსხვავებით ავტონომიური რესპუბლიკის რესპუბლიკური ბიუ­ჯეტის შესრულების წლიურ ანგარიშში, ფისკალურ მაჩვენებლებთან ერთად წარმოდ­გე­ნილი უნდა იყოს ინფორმაცია გასული საბიუჯეტო წლის განმავლობაში განხორ­ციე­ლებული პროგრამების და მიღწეული შედეგების შესახებ.  *ავტონომიური რესპუბლიკის რესპუბლიკური ბიუჯეტის შესრულების წლიური ანგარიში უნდა მომზადდეს შემდეგი სტრუქტურის მიხედვით:*  *თავი პირველი*  პირველ თავში წარმოდგენილი უნდა იყოს ავტონომიური რესპუბლიკის რეს­პუბ­ლიკური ბიუჯეტის ბალანსი საბიუჯეტო კლასიფიკაციის მიხედვით და მასში ასახული უნდა იყოს ინფორმაცია როგორც გეგმური, ასევე ფაქტობრივი ფისკალური მაჩვენებ­ლე­ბის შესახებ (მათ შორის, უნდა გამოიყოს ავტონომიური რესპუბლიკის რესპუბლიკური ბიუჯეტის სახსრები, სახელმწიფო ბიუჯეტიდან მიღებული სახსრები და დონორების და­ფინანსება).  ასევე, აღნიშნული თავი უნდა მოიცავდეს ინფორმაციას ავტონომიური რესპუბ­ლიკის რესპუბლიკური ბიუჯეტის შემოსულობების და გადასახდელების მთლიანი მაჩ­ვე­ნებლებისა და ნაშთის ცვლილების შესახებ.  *თავი მეორე*  მეორე თავში წარმოდგენილი უნდა იყოს ინფორმაცია ავტონომიური რესპუბ­ლი­კის რესპუბლიკური ბიუჯეტის შემოსულობების გეგმური და ფაქტობრივი მაჩვენებ­ლე­ბის შესახებ (ვალდებულებების ზრდის გარეშე) მიმოხილვა და საბიუჯეტო კლასიფი­კა­ციის შესაბამისად მისი ძირითადი კატეგორიების მიხედვით გეგმური და ფაქტობრივი შესრულების მაჩვენებლები; აღნიშნული მაჩვენებლები ჩაშლილი უნდა იყოს არანაკლებ იმავე დონეზე, როგორც ისინი წარმოდგენილი იქნებიან ავტონომიური რესპუბლიკის წლიურ საბიუჯეტო კანონში. ამასთან, ინფორმაცია გრანტების შესახებ, წარმოდგენილი უნდა იყოს წყაროების მიხედვით.  *თავი მესამე*  მესამე თავში წარმოდგენილი უნდა იყოს შემდეგი ინფორმაცია:  – ავტონომიური რესპუბლიკის რესპუბლიკური ბიუჯეტიდან გაწეული გადასახ­დელების აგრეგირებული მაჩვენებლები;  – გადასახდელები ფუნქციონალური კლასიფიკაციის ძირითადი კატეგორიების მიხედვით;  – ინფორმაცია საერთო რესპუბლიკური დანიშნულების გადასახდელების ათვისე­ბის მდგომარეობის შესახებ;  – ადგილობრივი თვითმმართველი ერთეულებისათვის გადაცემული ფინანსური დახმარების შესახებ, თითოეული ტერიტორიული ერთეულის მიხედვით.  – მთლიანი სალდოს ფაქტობრივი მაჩვენებელი;  – ფინანსური აქტივების ზრდის და კლების მაჩვენებლები;  – ავტონომიური რესპუბლიკის რესპუბლიკური ბიუჯეტის თავისუფალი ნაშთის მოცულობა წლის დასაწყისისა და ბოლოსათვის;  – ვალდებულებების კლების მაჩვენებელი, ვალების დაფარვა და დარჩენილი ნაწი­ლის მოცულობა კრედიტორების მიხედვით.  *თავი მეოთხე*  ● მეოთხე თავში წარმოდგენილი უნდა იყოს ინფორმაცია ავტონომიური რესპუბ­ლი­კის რესპუბლიკური ბიუჯეტით განსაზღვრული პრიორიტეტების ფარგლებში გან­ხორ­ციელებული პროგრამების, ქვეპროგრამების, ღონისძიებების და მიღწეული შედე­გე­ბის შესახებ.  *თავი მეხუთე*  ● აღნიშნულ თავში წარმოდგენილი უნდა იყოს ინფორმაცია მხარჯავი დაწესებუ­ლე­ბების მიხედვით პროგრამების, ქვეპროგრამების და ღონისძიებებისათვის გამოყო­ფილი ასიგნებების და მათი ფაქტობრივი შესრულების შესახებ.  ● ავტონომიური რესპუბლიკის რესპუბლიკური ბიუჯეტის წლიური შესრულების ანგარიშს დანართების სახით თან უნდა ახლდეს ინფორმაცია პროგრამებისა და კა-პი­ტა­ლური პროექტების შესრულების შესახებ.  **5. ინფორმაცია პროგრამის შესრულების შესახებ**  პირველ ნაწილში წარმოდგენილი უნდა იყოს ინფორმაცია პროგრამების მიხედ­ვით დაგეგმილ და ფაქტობრივ ფისკალურ მაჩვენებლებთან დაკავშირებით.   |  |  |  |  |  |  | | --- | --- | --- | --- | --- | --- | | პროგრამის კოდი | პრიორიტეტის დასახელება | გეგმა | | საკასო შესრულება | | | მთლიანი დაფინანსება | მ.შ. რესპუბლიკური ბიუჯეტის საბიუჯეტო სახსრები | მთლიანი დაფინანსება | მ.შ. რესპუბლიკური ბიუჯეტის საბიუჯეტო სახსრები | |  | პროგრამა №1-ის დასახელება |  |  |  |  | |  | პროგრამა №2-ის დასახელება |  |  |  |  | |  | პროგრამა №3-ის დასახელება |  |  |  |  | |  | პროგრამა №4-ის დასახელება |  |  |  |  | |  | პროგრამა №5-ის დასახელება |  |  |  |  | |  | პროგრამა №...-ის დასახელება |  |  |  |  | |  | სულ პრიორიტეტზე მიმართული სახსრები |  |  |  |  |   ● მეორე ნაწილში ავტონომიური რესპუბლიკის წლიური საბიუჯეტო კანონით გათ­ვალისწინებულ ყველა პროგრამაზე, ქვეპროგრამაზე და ღონისძიებაზე წარმოდ­გე­ნი­ლი უნდა იყოს:  – პროგრამული კლასიფიკაციის კოდი;  – დასახელება;  – განმახორციელებელი;  – ავტონომიური რესპუბლიკის წლიური საბიუჯეტო კანონის დანართით გათვა­ლის­წინებული მოსალოდნელი შედეგი;  – წლის ბოლოსთვის მიღწეული შედეგი;  – შედეგის შეფასების ინდიკატორები;  – განმარტება დაგეგმილთან შედარებით განსხვავებული შედეგის მიღწევის შემ­თ­ხვევაში.  **5. ინფორმაცია კაპიტალური პროექტის შესრულების შესახებ**  ● პირველ ნაწილში წარმოდგენილი უნდა იყოს ინფორმაცია პროგრამების მი­ხედვით დაგეგმილ და ფაქტობრივ ფისკალურ მაჩვენებლებთან დაკავშირებით:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | პროგრამული კოდი | დასახელება | ბიუჯეტიდან  პროექტის მთლიანი დაფინანსება | საანგარიშო პერიოდის წინა წლის ჩათვლით გაწეული საკასო ხარჯი (საანგარიშო პერიოდის გარდა) | საანგარიშო პერიოდში ბიუჯეტის დაზუსტებული გეგმით გათვალისწი ნებული | საანგარიშო პერიოდის საკასო შესრულებ | შემდგომი წლების პროგნოზი | საკუთარი სახსრებიდან პროექტზე მთლიანად მიმართული თანხები, საანგარიშო პერიოდის ჩათვლით  (ასეთის არსებობის შემთხვევაშ | საკუთარი სახსრებიდან პროექტზე მისამართი თანხები, პროექტის დასრულების ბოლომდე  (ასეთის არსებობის შემთხვევაში) | |  | პროექტი №1 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | ქვეპროექტი №... |  |  |  |  |  |  |  | |  | პროექტი №2 |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | პროექტი №... |  |  |  |  |  |  |  | |  | ქვეპროექტი №1 |  |  |  |  |  |  |  | |  | ქვეპროექტი №2 |  |  |  |  |  |  |  | |  | სულ კაპიტალური ბიუჯეტი |  |  |  |  |  |  |  |   ● დანართის მეორე ნაწილში წარმოდგენილი უნდა იყოს ინფორმაცია თოთოეული პროექტის და ქვეპროექტის ფარგლებში განხორციელებული სამუშაოების შესახებ.  **6. ორგანიზაციული სტრუქტურიდან პროგრამულ ბიუჯეტზე გარდამავალი ეტაპი**  პროგრამულ ბიუჯეტზე გადასასვლელად აუცილებელია რამდენიმე ეტაპის გავ­ლა, რათა მხარჯავმა დაწესებულებამ შეძლოს მისთვის დამტკიცებული ორგანიზა­ცი­უ­ლი სტრუქტურიდან ძირითადი ღონისძიებების გამოტანა და მათი პროგრამებად გა-დაჯგუფება. პროგრამების დაგეგმვის დროს მხარჯავმა დაწესებულებამ უნდა გაიაროს რამდენიმე ეტაპი:  ● დებულებიდან და კომპეტენციიდან გამომდინარე, ჩამოაყალიბოს მისი ძირი­თა­დი მიზნები და ამოცანები;  ● განიხილოს მისი მიზნები და ამოცანები ავტონომიური რესპუბლიკის პრიო­რი­ტეტებთან მიმართებაში და პირიქით, პრიორიტეტებიდან გამომდინარე, გამოავლინოს მის მიერ განსახორციელებელი შესაძლო ამოცანები;  ● ორგანიზაციული სტრუქტურიდან უნდა გამოიტანოს ის ძირითადი ღონის­ძიებები, რასაც მის კონტროლს დაქვემდებარებული საბიუჯეტო ორგანიზაციები ახორ­ცი­ელებენ;  ● მოახდინოს განსახორციელებელი ღონისძიებების და დაწესებულების ძირი­თა­დი ფუნქციების და ამოცანების ერთმანეთთან დაკავშირება;  ● მსგავსი ფუნქციის ან მიზნების მიხედვით დააჯგუფოს ღონისძიებები, მათი განმახორციელებლების მიუხედავად;  ● დაჯგუფების შედეგად გამოიკვეთება, თუ რამდენი პროგრამა უნდა ქონდეს კონკრეტულ მხარჯავ დაწესებულებას;  ● მკაფიოდ უნდა განისაზღვროს პროგრამის მიმართება არსებულ პრიორი­ტე­ტებ­თან;  ● უნდა განისაზღვროს პროგრამის საბოლოო შედეგი, რომლის მიღწევითაც პროგრამა პრიორიტეტით დასახული მიზნების განხორციელებას ემსახურება;  ● პროგრამების გამოვლენის შემდეგ მხარჯავი დაწესებულება იწყებს უკუპროცესს, მის დაშლას ქვეპროგრამებად და ღონისძიებებად;  ● უნდა მოხდეს თითოეული ქვეპროგრამის მიერ მისაღწევი შუალედური შედე­გე­ბის განსაზღვრა და მათი მიღწევის გზების დადგენა, დაფინანსების საორიენტაციო ზღვრუ­ლი მოცულობის გათვალისწინებით;  ● უნდა გამოიკვეთოს არსებული მდგომარეობის ამსახველი მონაცემების ბაზა და დადგინდეს ის ინდიკატორები, რომელთა მიხედვითაც მოხდება შედეგების შესრუ­ლე­ბის შეფასება;  ● თითოეული ქვეპროგრამისთვის/ღონისძიებისთვის უნდა დაითვალოს შედეგე­ბის მისაღწევად საჭირო ფინანსური რესურსების მოცულობა (საორიენტაციო ხარჯთ­აღ­რიცხვა);  ● მხარჯავი დაწესებულებისთვის გამოყოფილი ასიგნებების ზღვრული მოცუ­ლო­ბების ფარგლებში განახორციელოს ასიგნებების პროგრამებზე გადანაწილება. |

**დანართი 7.3. ადგილობრივი თვითმმართველი ერთეულის ბიუჯეტის პროგრამული ფორმატით შედგენის მეთოდოლოგია[[38]](#footnote-38)**

|  |  |  |  |  |  |  |
| --- | --- | --- | --- | --- | --- | --- |
| ***1. ადგილობრივი თვითმმართველი ერთეული პრიორიტეტების დოკუმენტი***  ადგილობრივი თვითმმართველი ერთეულის ბიუჯეტის მომზადების პირველი ეტა­პი იწყება ადგილობრივი თვითმმართველი ერთეულის პრი­ო­რიტეტების დოკუმენ­ტის მომზადებით, რომელსაც ადგილობრივი თვითმმართველობის აღმასრულებელი ორ­განო ამზადებს შესაბამის სახელმწიფო რწმუნებულის – გუბერნატორის ადმინის­ტრა­ციასთან კონსულტაციით.  ადგილობრივი თვითმმართველი ერთეულის პრიორიტეტების დოკუმენტის მომ­ზა­დების მიზნით ადგილობრივი თვითმმართველობის აღმასრულებელი ორგანო ყოვე­ლი წლის 1 მარტიდან იწყებს მუშაობას, რისთვისაც გამოსცემს შესაბამის ადმინის­ტრა­ცი­ულ-სამართლებრივ აქტს, რომელშიც განსაზღვრულია პრიორიტეტების შედგენი­სათ­ვის წარსადგენი ინფორმაციის ნუსხა და წარდგენის ვადები.  ადგილობრივი თვითმმართველი ერთეულის პრიორიტეტების დოკუმენტი უნდა მოიცავდეს არანაკლებ შემდეგი ინფორმაციას:  ● გასული, მიმდინარე და დასაგეგმი საბიუჯეტო წლებისათვის და დასაგეგმის შემდგომი 3 წლისათვის ადგილობრივი თვითმმართველი ერთეულის ბიუჯეტის შემო­სავლებისა და ხარჯების, ფინანსური და არაფინანსური აქტივებით ოპერაციებისა და ვალ­დებულებების აგრეგირებულ მაჩვენებლებს;  ● გასული საბიუჯეტო წლის ბიუჯეტის შესრულების მაჩვენებლებს;  ● დასაგეგმი საბიუჯეტო წლისათვის და დასაგეგმის შემდგომი სამი საბიუჯეტო წლი­სათვის:   * ადგილობრივი თვითმმართველობის აღმასრულებელი ორგანოს მიერ განსაზ­ღვ­რულ პრიორიტეტებს; * საშუალოვადიან პერიოდში განსახორციელებელ პროგრამებსა, დაფინანსების ოდე­ნო­ბებს, მიზნებსა და შედეგებს.   ადგილობრივი თვითმმართველი ერთეულის პრიორიტეტების დოკუმენტი მიზან­შეწონილია ჩამოყალიბდეს შემდეგი სტრუქტურის მიხედვით:  ● დოკუმენტის პირველ ნაწილში წარმოდგენილი იქნება გასული და მიმდინარე წლის მოკლე მიმოხილვა, მათ შორის, ინფორმაცია მიღებული და დაგეგმილი შემოსუ­ლო­ბების და განხორციელებული და დაგეგმილი ძირითადი ღონისძიებების შესახებ;  ● შემდგომ წარმოდგენილი იქნება გასული, მიმდინარე, დასაგეგმი და დასაგეგმის შემდგომი 3 საბიუჯეტო წლისათვის ადგილობრივი თვითმმართველი ერთეულის ბიუ­ჯე­ტის ძირითადი პარამეტრები საბიუჯეტო კლასიფიკაციის მიხედვით;  ● მე-3 ნაწილში წარმოდგენილი იქნება არსებული პრიორიტეტების, ასევე წამო­მად­გენლობით და ადგილობრივი თვითმმართველობის აღმასულებელი ორგანოების და­ფი­ნანსების მოცულობები გასული, მიმდინარე, დასაგეგმი და დასაგეგმის შემდგომი 3 საბიუჯეტო წლისათვის;  ● შემდგომ მოცემული იქნება თითოეული პრიორიტეტის აღწერა და მის ფარ­გ­ლებ­ში დაგეგმილი პროგრამების და ქვეპროგრამების დაფინანსების მოცულობა დასა­გეგ­მი და დასაგეგმის შემდგომი 3 საბიუჯეტო წლისათვის;  » პროგრამა წარმოადგენს ადგილობრივი თვითმმართველი ერთეულის ბიუჯეტის პრიორიტეტის ფარგლებში განსახორციელებელი ღონისძიებების ერთობლიობას, რომ­ლე­ბიც დაჯგუფებულია მსგავსი შინაარსის მიხედვით და ხორციელდება გრძელვადიან პერიოდში ერთი საბოლოო შედეგის მისაღწევად;  » ადგილობრივი თვითმმართველი ერთეულის ბიუჯეტით განსაზღვრული პროგ­რა­მისათვის აუცილებელია შესაბამისი წლის ბიუჯეტის კანონით გამოყოფილი იყოს ასიგ­ნებები და ჰქონდეს შესაბამისი პროგრამული კოდი;  » უმეტეს შემთხვევაში პროგრამები უნდა იყოს გრძელვადიანი და მუდმივი, თუმ­ცა, შესაძლებელია, სპეციფიკიდან გამომდინარე, არსებობდეს პროგრამები, რომლებიც განხორციელდება კონკრეტული წლის განმავლობაში;  » პროგრამა რამდენიმე ტიპის შეიძლება იყოს, მაგრამ ყველა მათგანი უნდა წარმო­ად­გენდეს იმ ღონისძიებების ერთობლიობას, რომლებიც ემსახურებიან საერთო საბო­ლოო შედეგების მიღებას და მას უნდა ჰქონდეს მიზანი და ბიუჯეტი;  » პროგრამა შინაარსის მიხედვით შესაძლებელია იყოს:  **– მართვის და რეგულირების** – პროგრამა განეკუთვნება ამ ტიპს, თუ იგი მოიცავს ისეთ ღონისძიებებს, რომლებიც ადმინისტრაციული ხასიათისაა და ხელს უწყობს ად-გი­ლობრივი თვითმმართველი ერთეულის გამართულ ფუნქციონირებას. ადგილობ­რი­ვი თვითმმართველი ერთეულების მართვისა და რეგულირების ტიპის პროგრამას წარ-მო­ადგენს ადგილობრივი თვითმმართველობის წარმომადგენლობითი და აღმასრუ­ლე­ბე­ლი ორგანოების დაფინანსება და აღნიშნული პროგრამის აღწერა სავალდებულო არ არის, ვინაიდან მასში უმეტეს შემთხვევებში ერთიანდება ადგილობრივი თვითმმარ­თვე­ლობის ორგანოების ფუნქციონირების ხარჯები, სარეზერვო ფონდი, ადგილობრივი თვითმმართველი ერთეულის ვალდებულებების მომსახურება და დაფარვა, ასევე მსგავ­სი შინაარსის სხვა ღონისძიებები. მიუხედავად ამისა, სასურველია დანართში წარ­მოდგენილი იყოს ინფორმაცია, ვის მიმართ არსებული ვალდებულებების მომსახუ­რე­ბი­სა და დაფარვისთვისაა გათვალისწინებული თანხები, რა ღონისძიებების დასაფი­ნან­სებლად იქნა აღებული სესხი, რომლის ფარგლებშიც წარმოქმნილია ვალდებულებები და სხვა;  **– მომსახურების მიწოდების** – ამ ტიპის პროგრამა ორიენტირებულია კონკრეტულ გრძლევადიან შედეგებზე ან/და ემსახურება მუდმივ მიზანს. ასეთ პროგრამებში ერ­თი­ან­დება ისეთი ღონისძიებები, რომლებიც უშუალოდ მომსახურებას უწევს ბენეფიციარს და არ ახდენს მის სუბსიდირებას. მისი ქვეპროგამებისთვის მოკლევადიანი შედეგები განისაზღვრება კონკრეტული რაოდენობრივი და ხარისხობრივი მაჩვენებლებით. ასეთ შემთხვევაში ადგილობრივი თვითმმართველი ერთეულის დაფინანსებით ხორციელ­დე­ბა ისეთი ღონისძიებები, რომელთა ბენეფიციარებიც პირდაპირ მოსახლეობა ან მათი მომ­სახურე არამომგებიანი დაწესებულებებია;  **– სუბსიდირების** – მსგავსი ტიპის პროგრამების ქვეპროგრამები და ღონისძიებები მიზნად ისახავენ სხვადასხვა სოციალური ფენის ან ობიექტების სუბსიდირებას, ადგი­ლობ­რივი თვითმმართველი ერთეულის მხრიდან დახმარების და თანამონაწილეობის სახით. სუბსიდირების პროგრამების ქვეპროგრამების შეფასების ინდიკატორები ასევე გამოისახება რაოდენობრივ მაჩვენებლებში, ხოლო პროგრამის საბოლოო შედეგი ხშირ შემ­თხვევაში იქნება მოსახლეობის გარკვეული ფენის მდგომარეობის ან გარკვეული სფეროს მდგომარეობის მნიშვნელოვანი გაუმჯობესების გამოხატულება, რომელიც ასე­ვე შეფასდება სათანადო ინდიკატორებით;  **– ინფრასტრუქტურული** – აღნიშნული პროგრამის ფარგლებში განსახორციე­ლებე­ლი ქვეპროგრამები ძირითად ემსახურება სხვადასხვა ინფრასტრუქტურის განვითარე­ბას, მშენებლობას, რეაბილიტაციას ან აღჭურვას. პროგრამის შუალედური შედეგი უმე­ტეს შემთხვევაში იქნება მსხვილი ობიექტის და ობიექტთა ჯგუფის გამართული ინფრა­ს­ტრუქტურა, ხოლო საბოლოო შედეგი ის ეფექტი, რასაც აღნიშნული ინფრასტრუქტურა ემსახურება. მსგავსი პროგრამების შეფასების ინდიკატორების უმეტესობის გამოსახვა შესაძლებელია რაოდენობრივ მაჩვენებლებში.  » პროგრამა ხანგრძლივობის მიხედვით შესაძლებელია იყოს:  **– მიმდინარე (მუდმივი)** – როდესაც მოიცავს ისეთ საკითხებს, რაც თვით­მმარ­თვე­ლი ერთეულის ძირითადი ფუნქციაა და მუდმივად ხორციელდება;  **– მრავალწლიანი** – როდესაც ემსახურება რომელიმე პრობლემის გადაწყვეტას, ახა­ლი პოლიტიკის შემუშავებას, ახალი სისტემის ან მომსახურების დანერგვას და ა.შ. პროგ­რამების უმეტესობა მრავალწლიანი უნდა იყოს, ვინაიდან ის უნდა ემსახურებო­დეს გლობალური საბოლოო შედეგის მიღწევას, ისეთი ტიპის ღონისძიებებისთვის, რო­მელ­თა საბოლოო შედეგი მალევე მიიღწევა (ერთი წლის მანძილზე) შესაძლოა ჩამოყა­ლიბდეს ქვეპროგრამების სახით, რომელიც, თავის მხრივ, პროგრამის შემადგენელი ნა­წილი იქნება;  **– ერთწლიანი (მოკლევადიანი)** – იშვიათ სპეციფიკურ შემთხვევაში, როდესაც პროგრამის საბოლოო მიზნის მიღწევა შესაძლებელია ერთი საანგარიშო წლის განმავ­ლო­ბაში, პროგრამა შესაძლოა მოკლევადიანიც იყოს. მოკლევადიანი პროგრამა შესაძ­ლე­ბე­ლია იყოს იმ შემთხვევაში, თუ შედეგი, რომელიც პროგრამის დასრულების შედეგად მიიღწევა, საბოლოოა და იგი, თავის მხრივ, არ წამოადგენს სხვა პროცესის შემადგენელ ნაწილს.  ● თითოეულ პროგრამაზე წარმოდგენილი უნდა იყოს:  – პროგრამული კლასიფიკაციის კოდი (ადგილობრივი თვითმმართველი ერთე­უ­ლის ბიუჯეტის №3 დანართის შესაბამისად);  – პროგრამის დასახელება;  – პროგრამის აღწერა;  – პროგრამაში შემავალი ქვეპროგრამების და ღონისძიებების აღწერა;  – პროგრამის მოსალოდნელი საბოლოო ან/და შუალედური შედეგი.  **შუალედური და საბოლოო შედეგები**  პროგრამული ბიუჯეტის, როგორც შედეგზე ორიენტირებული ბიუჯეტის ძირი­თა­დი მიზანი არის ის, თუ რამდენად კარგად არის წარმოდგენილი ის შედეგი, რისთვისაც ესა თუ ის პროგრამა ხორციელდება. პროგრამულ ბიუჯეტში გამოიყენება შუალედური (output) და საბოლოო (outcome) შედეგები.  საბოლოო შედეგი შინაარსით გლობალურია და ძირითადად პროგრამების შედეგს წარმოადგენს. ეს არის მდგომარეობა, რომელიც წინასწარ დაგეგმილი და გაანალი­ზებუ­ლი პოლიტიკის განხორციელების შედეგად უნდა დადგეს. საბოლოო შედეგი გულის­ხ­მობს გარკვეული პრობლემის სრულად აღმოფხვრას, არსებითად ახალი მდგომარეობის დამყარებას, ახალი წესის დანერგვას, მნიშვნელოვან გაუმჯობესებას შესაბამის სფერო­ში, რომელიც გავლენას ახდენს ადგილობრივი თვითმმართველი ერთეულის სოცია­ლურ და ეკონომიკურ მდგომარეობაზე. საბოლოო შედეგის მიღწევა უმეტეს შემთხვე­ვა­ში მხოლოდ მრავალწლიანი მცდელობის შემდეგ მიიღწევა და მისი დადგომა ხშირ შემ­თხვე­ვაში გულისხმობს, პროგრამის მთლიანად ან არსებული ფორმით არსებობის შეწ­ყვეტას. თუმცა ისეთი პროგრამებისთვის, რომლებიც თავისი შინაარსით მუდმივია და ემსა­ხურება ადგილობრივი თვითმმართველი ერთეულის მიერ განსახორციელებელ ძირითად საქმიანობას, საბოლოო შედეგიც ზოგადი ხასიათისაა, მდგომარეობის სტაბი-ლუ­რად შენარჩუნებაზე ან გაუმჯობესებაზე მიმართული და დასახული შედეგის მიღ­წევა ამ შემთხვევაში ვერ იქნება პროგრამის დასრულების ნიშანი.  შუალედური შედეგი საბოლოო შედეგისგან განსხვავებით ბევრად უფრო კონკრე­ტუ­ლია, უმეტეს შემთხვევაში გამოისახება კონკრეტული ციფრებით ან სხვა რაო­დე­ნობ­რივ გამოხატულებაში და წარმოადგენს არა პროგრამის დასრულების ნიშანს, არამედ მისი საბოლოო მიზნის მიღწევისკენ გადადგმულ ნაბიჯებს და, თავის მხრივ, ზომავს ამ გზაზე მიღწეულ პროგრესს.  საბოლოო და შუალედური შედეგები განისაზღვრება პროგრამისთვის და წარ­მო­ად­გენს, ერთი მხრივ პროგრამის არსებობის მანძილზე დასახული ძირითადი მიზნის მაჩვენებელს და, მეორე მხრივ, თითოეული საბიუჯეტო წლის ბოლოსათვის, პროგრა­მის ფარგლებში განხორციელებული ქვეპროგრამების/ღონისძიებების შედეგად მისაღ­წევ მაჩვენებელებს.  საბოლოო შედეგის მიღწევის ვადად განისაზღვრება პროგრამის მიმდინარეობის პერიოდი, ხოლო შუალედური შედეგის დადგომის ვადა, უმეტეს შემთხვევაში, ერთ­წლი­ანია (საბიუჯეტო წელზე მიბმული). შუალედური შედეგები, თავის მხრივ, შესაძ­ლე­ბელია საბოლოო შედეგის მიღწევისკენ პროგრესის მაჩვენებლად იქნეს გამოყე­ნე­ბუ­ლი.  თავად ადგილობრივი თვითმმართველი ერთეულის წლიურ ბიუჯეტში გაწერილი უნდა იყოს დაგეგმილი პროგრამების და ქვეპროგრამების აღწერა და მათი მიზნები, ხო­ლო შუალედური და საბოლოო შედეგების აღწერა იქნება პრიორიტეტების დოკუ­მენ-ტში.  პროგრამული ბიუჯეტის შედგენისას მხარჯავი დაწესებულებების მხრიდან დიდი ყურადღება უნდა დაეთმოს საბოლოო და შუალედური შედეგების სწორად ჩამოყალი­ბე­ბას. შედეგი უნდა ასახავდეს იმ სამომავლო მდგომარეობას, რისთვისაც ხორციელ­დე­ბა პროგრამა და მისი ქვეპროგრამა. შედეგები ჩამოყალიბებული უნდა იყოს ნათლად და კონკრეტულად, ხოლო მისი მიღწევის გზები წარმოდგენილი უნდა იყოს პროგრამის (ქვეპროგრამის/ღონისძიების) აღწერაში.  **შესრულების შეფასების ინდიკატორები**  პროგრამების, ქვეპროგრამების და მათ ფარგლებში განსახორციელებელი ღონის-ძიებების აღწერა წარმოადგენს შესრულების შეფასების ინდიკატორების შემუშავების ბა­ზას.  შესრულების ინდიკატორი წარმოადგენს მიღწეული შედეგების შეფასების საშუა­ლებას, თუ რამდენად აღწევს პროგრამა დასახულ მიზნებს. შეფასების ინდიკატორების განსაზღვრისას აუცილებელია კარგად მოხდეს გააზრება, თუ რა განსხვავებაა პროგრა­მის საბოლოო შედეგსა და შუალედურ შედეგებს შორის.  პროგრამის საბოლოო შედეგი არის ის სასურველი მდგომარეობა, რომლითაც ფარ­თო საზოგადოება ისარგებლებს, ხოლო შუალედური შედეგები წარმოადგენს კონკრე­ტულ და გაზომვად ერთეულებში მოცემულ ინფორმაციას, როგორიცაა: მიღებული პრო­დუქ­ტების რაოდენობა, გაწეული მომსახურების ხარისხი, ბენეფიციართა რაოდე­ნო­ბა და ა.შ. საბოლოო შედეგის ინდიკატორი ზომავს პროგრამის ძირითადი მისიის გან­ხორ­ციელებას და ხშირად მისი გაზომვა ერთწლიან პერიოდზე შეუძლებელია. შესაბამი­სად, პროგრამის საბოლოო შედეგის ინდიკატორი მრავალწლიანია ან მოიცავს პროგრა­მის განხორციელების მთელ ვადას და წლიური შეფასებისთვის შესაძლებელია გამოყე­ნე­ბულ იქნეს პროგრესის მაჩვენებლები, ანუ საბოლოო შედეგის მისაღწევად განსახორ­ციელებელ ღონისძიებათა რა ნაწილია შესრულებული საანგარიშო პერიოდის ბოლოს. საბოლოო შედეგების შეფასების ინდიკატორები არ შეიძლება იყოს ერთჯერადი და მოკ­ლე­ვადიანი, შესრულების შეფასების პროცესი განგრძობითია და უნდა მიისწრაფოდეს ხა­რისხის მუდმივი კონტროლისაკენ.  შესრულების შეფასების ინდიკატორების ჭარბად გამოყენება ასევე არაეფექტურ შედეგს იძლევა, შესაბამისად, თითოეულ მოსალოდნელ შედეგზე წარმოდგენილი უნდა იყოს არა უმეტეს 5 ინდიკატორი.  გასათვალისწინებელია, რომ მართვის და რეგულირების ტიპის პროგრამებსა და ქვეპროგრამებზე, რომლებიც წმინდა ადმინისტრაციული ხასიათისაა, შესრულების შე­ფა­სების ინდიკატორების წარმოდგენა აუცილებელი არ არის.  შედეგების შესრულების ინდიკატორი უნდა ზომავდეს მიზანს, რომელიც არის რეალისტური და მიღწევადი. შეფასების ინდიკატორების შემუშავებისას მხედველობაში უნდა იქნეს მიღებული, რომ ისინი უნდა იყოს:  ● **სასარგებლო** – პოლიტიკის განმახორციელებლებს უნდა აწვდიდეს შინაარ­სობ­რივ და ღირებულ ინფორმაციას;  ● **შედეგზე ორინტირებული** – უნდა გამოხატავდეს დასახულ შედეგთან მიმართე­ბას;  ● **ნათელი და გაზომვადი** – იოლად აღქმადი და გასაგები ენით აღწერილი, რათა ყველა დაინტერესებულმა მხარემ შეძლოს მისი გაგება, გამოყენება და მათი მეშვეობით მიღწეული შედეგების შეფასება;  ● **შესაბამისი და მიღწევადი** – ინდიკატორი უნდა იქნეს შერჩეული მოსალოდნელი შედეგის შესაბამისად, ადეკვატურად უნდა ზომავდეს მას და უნდა იყოს რეალისტური, რათა არ მოხდეს მოსალოდნელი შედეგის ზედმეტად ოპტიმისტური ან პირიქით ზედ­მე­ტად პესიმისტური შეფასება;  ● **შედარებითი** – უნდა იძლეოდეს შესაძლებლობას, მოხდეს მიღწეული შედეგების შეფასება დროის სხვადასხვა პერიოდში.  შესრულების შეფასების ინდიკატორები შეიძლება იყოს რაოდენობრივი, ხარჯზე მიბმული, ხარისხობრივი, ეფექტიანობის ან/და ეფექტურობის და ყველა მათგანი უნდა აკმაყოფილებდეს გადამოწმებადობის პრინციპს.  ● **რაოდენობრივი ინდიკატორები** აღწერს პროგრამის/ქვეპროგრამის ფარგლებში მისაღებ შედეგებს კატეგორიაში „რამდენი“;  ● **ხარისხობრივი ინდიკატორები** აფასებს გაწეული მომსახურების თუ მიღებული შედეგის ხარისხს;  ● **ხარჯზე მიბმული ინდიკატორები** აფასებს პროგრამის/ქვეპროგრამის ქვეპროგ­რა­მის შედეგს გაწეულ ხარჯთან მიმართებაში;  ● **ეფექტიანობის ინდიკატორები** გვაწვდიან ინფორმაციას მიღწეული შედეგის მი­ზანშეწონილობაზე დახარჯულ რესურსებთან მიმართებაში;  ● **ეფექტურობის ინდიკატორები** აფასებს მიღწეული შედეგის გავლენას მანამდე არსებულ სიტუაციასთან მიმართებაში.  ***2. ადგილობრივი თვითმმართველი ერთეულის ბიუჯეტი***  ადგილობრივი თვითმმართველი ერთეულის ბიუჯეტის დამტკიცების შესახებ თვითმმართველი ერთეულის წარმომადგენლობითი ორგანოს დადგენილება მიზანშე­წო­ნილია შედგებოდეს 3 დანართისაგან, კერძოდ:  **დანართი №1. – ადგილობრივი თვითმმართველი ერთეულის ბიუჯეტის ძირითადი მაჩვენებლები და მარეგულირებელი ნორმები**  დანართის პირველ ნაწილში წარმოდგენილი უნდა იყოს ადგილობრივი თვით­მმარ­თველი ერთეულის ბიუჯეტის ბალანსი საბიუჯეტო კლასიფიკაციის მიხედვით, სადაც მონაცემები წარმოდგენილი იქნება როგორც დასაგეგმი, ასევე გასული და მიმდი­ნარე წლებისათვის. ამასთან, დასაგეგმი და მიმდინარე წლის მონაცემები საბიუჯეტო კლასიფიკაციის თითოეული კატეგორიის მიხედვით სასურველია დაიყოს 2 ნაწილად, კერ­ძოდ:  – საკუთარი შემოსავლები და წლიური სახელმწიფო ბიუჯეტის კანონით გათვა­ლის­წინებული ტრანსფერები, ასევე ავტონომიური რესპუბლიკის რესპუბლიკური ბიუ­ჯე­ტიდან მიღებული ტრანსფერები, ასეთის არსებობის შემთხვევაში;  – წლიური სახელმწიფო ბიუჯეტის კანონით გათვალისწინებული ფონდებიდან გა­მოყოფილი ტრანსფერები;  შემდგომ მოცემული უნდა იყოს ინფორმაცია საბიუჯეტო კლასიფიკაციის ძირი­თა­დი კატეგორიების მიხედვით შემოსულობების, გადასახდელების და ნაშთის ცვლი­ლე­ბის შესახებ;  მესამე ნაწილში უნდა მოიცავდეს დეტალურ ინფორმაციას ადგილობრივი თვით­მმარ­თველი ერთეულის ბიუჯეტის შემოსავლების შესახებ, მათ შორის, გადასახადების, გრანტების და სხვა შემოსავლების ჩაშლას ქვეკატეგორიების მიხედვით;  შემდგომ წარმოდგენილი უნდა იყოს ინფორმაცია ადგილობრივი თვითმმარ­თვე­ლი ერთეულის ბიუჯეტის ხარჯების, არაფინანსური აქტივების ზრდის და კლების აგ­რე­გი­რებული მაჩვენებლების შესახებ, ასევე, ხარჯებისა და არაფინანსური აქტივების ზრდის ფუნქციონალური კლასიფიკაცია;  დანართის შემდგომ ნაწილში მოცემული უნდა იყოს ინფორმაცია ფინანსური აქ­ტი­ვების და ვალდებულებების ზრდის და კლების შესახებ. ამასთან, ვალდებულებების ზრდის შემთხვევაში მიზანშეწონილია წარმოდგენილი იყოს ინფორმაცია, რა ღონის­ძიე­ბე­ბის დასაფინანსებლად იგეგმება სესხის აღება, ხოლო ვალდებულებების კლებასთან დაკავშირებით განმარტებული იყოს ვის მიმართ არსებული ვალდებულებების დაფარვა იგეგმება და რა ღონისძიებებისთვის იყო ესა თუ ის სესხი აღებული.  დანართი №1-ის ბოლოს წარმოდგენილი უნდა იყოს ადგილობრივი თვითმმარ­თველი ერთეულის ბიუჯეტის მარეგულირებელი ნორმები, ანუ ის ძირითადი დებულე­ბე­ბი, რომელიც აუცილებელია ადგილობრივი თვითმმართველი ერთეულის ბიუჯეტის აღ­სრულებისათვის, მათ შორის, სარეზერვო ფონდის მოცულობა და მისი ხარჯვის წესი, რომელი ღონისძიების დასაფინანსებლად და რა მოცულობით არის გათვალის­წინე­ბუ­ლი სახელმწიფო ბიუჯეტიდან გამოყოფილი მიზნობრივი ტრანსფერი, სხვადასხვა პროგ­რამების ხარჯვის წესი და სხვა.  **დანართი №2 – ადგილობრივი თვითმმართველი ერთეულის ბიუჯეტის პრიორიტეტები და პროგრამები**  აღნიშნულ დანართში წარმოდგენილი უნდა იყოს ადგილობრივი თვითმმარ­თვე­ლი ერთეულის ბიუჯეტით განსაზრვრული პრიორიტეტების, ასევე მათ ფარგლებში შე­მავალი პროგრამების და ქვეპროგრამების მოკლე აღწერა და მიზანი. გასათვა­ლისწი­ნე­ბე­ლია, რომ აღწერა მოცემული უნდა იყოს ყველა იმ პროგრამასა და ქვეპროგრამაზე, რო­მე­ლიც ადგილობრივი თვითმმართველი ერთეულის ბიუჯეტის ასიგნებებში წარ­მოდ­გენილი იქნება ცალკე პროგრამული კოდით.  **დანართი №3 – ადგილობრივი თვითმმართველი ერთეულის ბიუჯეტის ასიგნებები**  დანართ №3-ში წარმოდგენილი უნდა იყოს ადგილობრივი თვითმმართველი ერ­თე­უ­ლის ბიუჯეტით განსაზღვრული პრიორიტეტების, მათ ფარგლებში დაგეგმილი პროგ­რამების და ქვეპროგრამებისათვის გათვალისწინებული ასიგნებები;  ასიგნებების შესახებ ინფორმაცია წარმოდგენილი უნდა იქნეს ასევე გასული და მიმდინარე წლებისათვის, დასაგეგმი წლის ბიუჯეტისათვის განსაზღვრული პროგრა­მუ­ლი კლასიფიკაციის შესაბამისად. ამასთან, მიმდინარე და დასაგეგმის წლების საბიუ­ჯეტო კლასიფიკაციის თითოეული კატეგორიის მიხედვით უნდა დაიყოს 2 ნაწილად, კერძოდ:  – საკუთარი შემოსავლები და წლიური სახელმწიფო ბიუჯეტის კანონით გათვა­ლის­წინებული ტრანსფერები, ასევე ავტონომიური რესპუბლიკის რესპუბლიკური ბიუ­ჯე­ტიდან მიღებული ტრანსფერები, ასეთის არსებობის შემთხვევაში;  – წლიური სახელმწიფო ბიუჯეტის კანონით გათვალისწინებული ფონდებიდან გამოყოფილი ტრანსფერები;  იმის გათვალისწინებით, რომ საქართველოში არსებული ყველა ადგილობ­რი­ვი თვითმმართველი ერთეულის ფუნქციები და უფლება-მოვალეობები თითქმის იდენ­ტუ­რია, მიზანშეწონილია მათი პრიორი­ტე­ტე­ბის და მათ ფარგლებში განსახორ­ციელე­ბელი ძირითადი პროგრამებიც იყოს იდენტური (გარდა თვითმმართველი ქალაქი თბი­ლისისა) და ჩამოყალიბდეს თანდართული რედაქციით. ამასთან, ცალკეულ შემ­თ­ხვე­ვებ­ში შესაძლებელია ზოგიერთ თვითმმართველ ერთეულს ჰქონდეს გან­სხვა­ვებული პროგრამებიც.   |  | | --- | | წარმომადგენლობითი და აღმასრულებელი ორგანოების დაფინანსება  (ადგილობრივი თვითმმართველი ერთეულის საკრებულო  ადგილობრივი თვითმმართველი ერთეულის გამგეობა);  ადგილობრივი თვითმმართველი ერთეულის ვალდებულებების მომსახურება და დაფარვა;  მაჟორიტარი დეპუტატის მომსახურების ხარჯი;  სხვა ღონისძიებები. | | პრიორიტეტი – თავდაცვა, საზოგადოებრივი წესრიგი და უსაფრთხოება  პროგრამა – საგანგებო სიტუაციების მართვა;  პროგრამა – საზოგადოებრივი წესრიგის უზრუნველყოფის ხელშეწყობა;  პროგრამა – ქვეყნის თავდაცვისუნარიანობის ამაღლების ხელშეწყობა. | | პრიორიტეტი – ინფრასტრუქტურის მშენებლობა, რეაბილიტაცია და ექსპლუატაცია;  პროგრამა – საგზაო ინფრასტრუქტურის მშენებლობა-რეაბილიტაცია და მოვლა-შენახვა;  პროგრამა – კომუნალური ინფრასტრუქტურის მშენებლობა-რეაბილიტაცია და ექსპ­ლო­ა­ტაცია;  პროგრამა – ადგილობრივი თვითმმართველი ერთეულის კეთილმოწყობის ღონისძიებები;  პროგრამა – „სოფლის მხარდაჭერის პროგრამის“ ფარგლებში განსახორციელებელი ღონისძიებები. | | პრიორიტეტი – განათლება;  პროგრამა – სკოლამდელი განათლება;  პროგრამა – ზოგადი განათლების ხელშეწყობა;  პროგრამა – პროფესიული განათლების ხელშეწყობა. | | პრიორიტეტი – კულტურა, რელიგია, ახალგაზრდობის ხელშეწყობა და სპორტი;  პროგრამა – სპორტის განვითარების ხელშეწყობა;  პროგრამა – კულტურის განვითარების ხელშეწყობა;  პროგრამა – საზოგადოებრივი და ახალგაზრდული ორგანიზაციების ხელშეწყობა;  პროგრამა – რელიგიური ორგანიზაციების ხელშეწყობა. | | პრიორიტეტი – მოსახლეობის ჯანმრთელობის დაცვა და სოციალური უზრუნველყოფა;  პროგრამა – ჯანდაცვის პროგრამები;  პროგრამა – სოციალური პროგრამები. |   ***3. ადგილობრივი თვითმმართველი ერთეულის ბიუჯეტის შესრულების წლიური ანგარიში და კვარტალური მიმოხილვა***  საქართველოს საბიუჯეტო კოდექსის შესაბამისად, ყოველი კვარტალის დასრუ­ლე­ბი­დან 1 თვის ვადაში ადგილობრივი თვითმმართველობის წარმომადგენლობით ორგა­ნოს წარედგინება ადგილობრივი თვითმმართველი ერთეულის ბიუჯეტის შესრულების კვარტალური მიმოხილვა, ხოლო საბიუჯეტო წლის დასრულებიდან 2 თვის ვადაში – გასული წლის ადგილობრივი თვითმმართველი ერთეულის ბიუჯეტის შესრულების წლიური ანგარიში.  ვინაიდან ადგილობრივი თვითმმართველი ერთეულის ბიუჯეტით დაგეგმილი პროგრამების და ქვეპროგრამების უმეტესობა გრძელდება მთელი წლის განმავლობაში და ზოგიერთი მათგანის განხორციელება, მათი სპეციფიკიდან გამომდინარე, შესაძლოა იწყებოდეს საბიუჯეტო წლის დაწყებიდან რამდენიმე თვის შემდეგ, შეუძლებელი იქ­ნება კვარტალური მიმოხილვების დროს გაანალიზდეს საანგარიშო პერიოდში მიღწეუ­ლი შედეგები. ასევე შეუძლებელი იქნება იმ ინდიკატორების გამოყენებით, რომლებიც პროგრამებისთვის ძირითადად გათვლილია გრძელვადიან პერიოდზე, ხოლო ქვეპროგ­რამებისათვის ერთ საბიუჯეტო წელზე, შეფასდეს წლის გარკვეულ პერიოდში მიღ­წეუ­ლი შედეგები.  მიუხედავად იმისა, რომ პროგრამული ბიუჯეტის დანერგვის შემდგომ ძირითადი ყურადღება გამახვილებული იქნება სხვადასხვა პროგრამებისა და ქვეპროგრამების განხორციელებით მიღწეულ შედეგებზე, ადგილობრივი თვითმმართველი ერთეულის ბიუჯეტის შესრულების კვარტალურ მიმოხილვაში მაინც ძირითადად წარმოდგენილი უნდა იყოს ინფორმაცია დაგეგმილი და ფაქტობრივი ფისკალური მონაცემების შესახებ.  ადგილობრივი თვითმმართველი ერთეულის ბიუჯეტის შესრულების კვარტა­ლუ­რი მიმოხილვებისგან განსხვავებით ადგილობრივი თვითმმართველი ერთეულის ბიუ­ჯე­ტის შესრულების წლიურ ანგარიშში, ფისკალურ მაჩვენებლებთან ერთად, წარმოდ­გე­ნილი უნდა იყოს ინფორმაცია გასული საბიუჯეტო წლის განმავლობაში განხორ­ციე­ლებული პროგრამების და მიღწეული შედეგების შესახებ.  მიზანშეწონილია ადგილობრივი თვითმმართველი ერთეულის ბიუჯეტის შესრუ­ლების წლიური ანგარიში მომზადდეს შემდეგი სტრუქტურის მიხედვით:  ● პირველ ნაწილში წარმოდგენილი უნდა იყოს ადგილობრივი თვითმმართველი ერთეულის ბიუჯეტის ბალანსი საბიუჯეტო კლასიფიკაციის მიხედვით და მასში აისა­ხოს ინფორმაცია როგორც გეგმური, ასევე ფაქტობრივი ფისკალური მაჩვენებლების შე­სა­ხებ. აქვე უნდა იყოს ინფორმაცია ადგილობრივი თვითმმართველი ერთეულის ბიუ­ჯე­ტის შემოსულობების და გადასახდელების მთლიანი მაჩვენებლებისა და ნაშთის ცვლილების შესახებ.  ● მე-2 ნაწილში წარმოდგენილი უნდა იყოს ადგილობრივი თვითმმართველი ერთეულის ბიუჯეტის შემოსულობების მიმოხილვა, მათი გეგმური და ფაქტობრივი შეს­რულების მაჩვენებლები. აღნიშნული მაჩვენებლები ჩაშლილი უნდა იყოს არანაკლებ იმავე დონეზე, როგორც ისინი წარმოდგენილი იქნებიან ადგილობრივი თვითმმარ­თვე­ლი ერთეულის წლიურ ბიუჯეტში.  ● შემდგომ მოცემული უნდა იყოს ინფორმაცია განხორციელებული პროგრამების, ქვეპროგრამების, ღონისძიებების და მიღწეული შედეგების შესახებ.  ● მე-4 ნაწილში წარმოდგენილი უნდა იყოს ინფორმაცია მხარჯავი დაწესე­ბუ­ლებების მიხედვით პროგრამების, ქვეპროგრამების და ღონისძიებებისათვის გამოყო­ფი­ლი ასიგნებების და მათი საკასო შესრულების შესახებ.  ადგილობრივი თვითმმართველი ერთეულის ბიუჯეტის წლიური შესრულების ანგარიშს თან უნდა ახლდეს ინფორმაცია პროგრამების შესრულების შესახებ, სადაც მოცემული იქნება ადგილობრივი თვითმმართველი ერთეულის ბიუჯეტით გათვალისწინებული თითოეული პროგრამისათვის:  ● პრიორიტეტების დოკუმენტით გათვალისწინებული მოსალოდნელი შედეგი;  ● წლის ბოლოსთვის მიღწეული შედეგი;  ● შედეგის შეფასების ინდიკატორები;  ● განმარტება დაგეგმილთან შედარებით განსხვავებული შედეგის მიღწევის შემთხვევაში. |

**დანართი 7.4. შემოსულობების საქართველოს სახელმწიფო, აფხაზეთისა და აჭარის ავტონომიური რესპუბლიკების რესპუბლიკურ და ადგილობრივი თვითმმართველი ერთეულების ბიუჯეტებს შორის განაწილება პროცენტული მაჩვენებლების მიხედვით[[39]](#footnote-39)**

|  |  |  |  |  |
| --- | --- | --- | --- | --- |
| **N** | **შემოსულობების**  **დასახელება** | **საქართველოს**  **სახელმწიფო**  **ბიუჯეტი** | **აფხაზეთისა და აჭარის ავტონომიური რესპუბლიკების რესპუბლიკური ბიუჯეტები** | **ადგილობრივი თვითმმართველი ერთეულების ბიუჯეტები** |
| 1 | 2 | 3 | 4 | 5 |
| 1 | საშემოსავლო გადასახადი: |  |  |  |
| 1.1 | გარდა ავტონომიური რესპუბლიკების რესპუბლიკური ბიუჯეტებისათვის განკუთვნილი საშემოსავლო გადასახადისა | 100 |  |  |
| 1.2 | განკუთვნილი ავტონომიური რესპუბლიკების რესპუბლიკური ბიუჯეტებისათვის |  | 100 |  |
| 2 | მოგების გადასახადი | 100 |  |  |
| 3 | ქონების გადასახადი |  |  | 100 |
| 4 | დამატებული ღირებულების გადასახადი | 100 |  |  |
| 5 | აქციზი | 100 |  |  |
| 6 | იმპორტის გადასახადი | 100 |  |  |
| 7 | სხვა გადასახადები (მათ შორის, საგადასახადო და საბაჟო ორგანოების მიერ გადახდევინებული ჯარიმები, რომლებიც არ არის დარიცხული კონკრეტულ გადასახადზე), გარდა გაუქმებული გადასახადებისა**(**სხვა გადასახადები (მათ შორის, საგადასახადო ორგანოების მიერ გადახდევინებული ჯარიმები, რომლებიც არ არის დარიცხული კონკრეტულ გადასახადზე), გარდა გაუქმებული გადასახადებისა (12.11.2010. N3806 ამოქმედდეს 2011 წლის 1 იანვრიდან)**)** | 100 |  |  |
| 8 | პროცენტები (სარგებელი) ცალკეული ხასიათის ფინანსური აქტივებიდან, კერძოდ, დეპოზიტებიდან (ფასიანი ქაღალდებიდან აქციების გარდა), სესხებიდან, დებიტორული დავალიანებიდან და სხვა შემოსავალი პროცენტებიდან, განკუთვნილი: |  |  |  |
| 8.1 | ცენტრალური ხელისუფლებისათვის | 100 |  |  |
| 8.2 | ავტონომიური რესპუბლიკების ხელისუფლებისათვის |  | 100 |  |
| 8.3 | ადგილობრივი თვითმმართველობებისათვის |  |  | 100 |
| 9 | შემოსავალი დივიდენდებიდან და საქართველოს ეროვნული ბანკის მოგებიდან: |  |  |  |
| 9.1 | სახელმწიფოს წილობრივი მონაწილეობით მოქმედი საწარმოების და კერძო საწარმოების მოგებიდან | 100 |  |  |
| 9.2 | ავტონომიური რესპუბლიკების ხელისუფლების წილობრივი მონაწილეობით მოქმედი საწარმოების და კერძო საწარმოების მოგებიდან |  | 100 |  |
| 9.3 | ადგილობრივი ხელისუფლების წილობრივი მონაწილეობით მოქმედი საწარმოების და კერძო საწარმოების მოგებიდან |  |  | 100 |
| 9.4 | საქართველოს ეროვნული ბანკის მოგებიდან | 100 |  |  |
| 10 | ბუნებრივი რესურსებით სარგებლობისათვის  მოსაკრებელი, გადახდევინებული: |  |  |  |
| 10.1 | ავტონომიური რესპუბლიკების ტერიტორიაზე მოპოვებული ბუნებრივი რესურსებისათვის |  | 100 |  |
| 10.2 | ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) ტერიტორიაზე მოპოვებული ბუნებრივი რესურსებისათვის |  |  | 100 |
| 11 | შემოსავალი სახელმწიფო მიწის იჯარაში და მართვაში (უზუფრუქტი, ქირავნობა და სხვა) გადაცემიდან, რომელიც: |  |  |  |
| 11.1 | განლაგებულია ავტონომიური რესპუბლიკების ტერიტორიაზე და არ არის ავტონომიური რესპუბლიკების სარგებლობაში | 65 | 35 |  |
| 11.2 | განლაგებულია ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) ტერიტორიაზე და არ არის ადგილობრივი თვითმმართველი ერთეულების სარგებლობაში | 65 |  | 35 |
| 11.3 | ავტონომიური რესპუბლიკების სარგებლობაშია |  | 100 |  |
| 11.4 | ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) სარგებლობაშია |  |  | 100 |
| 12 | შემოსავალი ავტონომიური რესპუბლიკების საკუთრებაში არსებული მიწის მართვაში (უზუფრუქტი, ქირავნობა, იჯარა და სხვა) გადაცემიდან | 35 | 65 |  |
| 13 | შემოსავალი ადგილობრივი თვითმმართველი ერთეულების საკუთრებაში არსებული მიწის მართვაში (უზუფრუქტი, ქირავნობა, იჯარა და სხვა) გადაცემიდან |  |  | 100 |
| 14 | შემოსავალი სარგებლობის ლიცენზიის გაცემის საფასურიდან, გადახდევინებული: |  |  |  |
| 14.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 14.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 15 | რენტა (გარდა მიწისა), გადახდევინებული: |  |  |  |
| 15.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 15.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 15.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 16 | საბაჟო მოსაკრებელი ამოღებულ იქნეს (12.11.2010. N3806 ამოქმედდეს 2011 წლის 1 იანვრიდან)) | 100 |  |  |
| 17 | სალიცენზიო მოსაკრებელი, გადახდევინებული: |  |  |  |
| 17.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 17.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 18 | სანებართვო მოსაკრებელი, გადახდევინებული: |  |  |  |
| 18.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 18.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 18.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 19 | სახელმწიფო სერტიფიკატის მოსაკრებელი | 100 |  |  |
| 20 | სარეგისტრაციო მოსაკრებელი | 100 |  |  |
| 21 | სახელმწიფო საექპერტიზო მოსაკრებელი | 100 |  |  |
| 22 | სახელმწიფო ბაჟი, გადახდევინებული: |  |  |  |
| 22.1 | საქართველოს სასამართლოებში განსახილველ საქმეებზე | 100 |  |  |
| 22.2 | საქართველოს ტერიტორიაზე მოქალაქეობისა და პირადობის დამადასტურებელი დოკუმენტების გაცემისათვის, მოქალაქეთა მდგომარეობის აქტების რეგისტრაციისათვის, საქართველოს ტერიტორიაზე მოქალაქეობისა და ემიგრაცია-იმიგრაციის საკითხების განხილვისათვის: |  |  |  |
| 22.2.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 22.2.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 22.2.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 22.3 | სხვა სახელმწიფო ბაჟი, გადახდევინებული: |  |  |  |
| 22.3.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 22.3.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 22.3.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 23 | საკონსულო მოსაკრებელი | 100 |  |  |
| 24 | საჯარო ინფორმაციის ასლის გადაღების მოსაკრებელი, გადახდევინებული: |  |  |  |
| 24.1 | ცენტრალური ხელისუფლების ორგანოთა  შესაბამისი სამსახურების მიერ | 100 |  |  |
| 24.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 24.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 25 | სატენდერო მოსაკრებელი – სახელმწიფო შესყიდვების განხორციელებისას: |  |  |  |
| 25.1 | სახელმწიფო ბიუჯეტის სახსრებით | 100 |  |  |
| 25.2 | ავტონომიური რესპუბლიკების რესპუბლიკური ბიუჯეტების სახსრებით |  | 100 |  |
| 25.3 | ადგილობრივი თვითმმართველი ერთეულების ბიუჯეტების სახსრებით – ადგილობრივი სატენდერო მოსაკრებელი |  |  | 100 |
| 26 | შემოსულობა გარე რეკლამის განთავსების ნებართვის გაცემიდან |  |  | 100 |
| 27 | სამხედრო სავალდებულო სამსახურის გადავადების მოსაკრებელი, გადახდევინებული: |  |  |  |
| 27.1 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ | 90 | 10 |  |
| 27.2 | ადგილობრივი თვითმმართველობის ორგანოთა შესაბამისი სამსახურების მიერ | 90 |  | 10 |
| 28 | სათამაშო ბიზნესის მოსაკრებელი |  |  | 100 |
| 29 | მოსაკრებელი დასახლებული ტერიტორიის დასუფთავებისათვის |  |  | 100 |
| 30 | კულტურული მემკვიდრეობის სარეაბილიტაციო არეალის ინფრასტრუქტურის მოსაკრებელი |  |  | 100 |
| 31 | მოსაკრებელი სპეციალური (ზონალური) შეთანხმების გაცემისათვის |  |  | 100 |
| 32 | მოსაკრებელი მშენებლობის ნებართვისათვის (გარდა განსაკუთრებული მნიშვნელობის რადიაციული და ბირთვული ობიექტების მშენებლობისა) |  |  | 100 |
| 33 | შემოსულობა ადგილობრივი საქალაქო რეგულარული სამგზავრო გადაყვანის ნებართვის გაცემიდან*(28.10.2010. N3775)* |  |  | 100 |
| 34 | სხვა მოსაკრებელი, გადახდევინებული: |  |  |  |
| 34.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 34.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 34.3 | ადგილობრივი თვითმმართველობის ორგანოთა  შესაბამისი სამსახურების მიერ |  |  | 100 |
| 35 | არასაბაზრო წესით გაყიდული საქონელი და მომსახურება: |  |  |  |
| 35.1 | შემოსავალი აქციზური მარკების ნომინალური ღირებულებიდან | 100 |  |  |
| 35.2 | შემოსავალი სხვა საქონლის რეალიზაციიდან, გადახდევინებული: |  |  |  |
| 35.2.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 35.2.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 35.2.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 35.3 | შემოსავალი მომსახურებიდან, რომელიც გაწეულია: |  |  |  |
| 35.3.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 35.3.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 35.3.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 35.4 | შემოსავალი საერთო-სახელმწიფოებრივი მნიშვნელობის ქონების იჯარაში ან მართვაში (უზუფრუქტი, ქირავნობა და სხვა) გადაცემიდან | 100 |  |  |
| 35.5 | შემოსავალი სახელმწიფო ქონების (გარდა მიწისა) იჯარაში ან მართვაში (უზუფრუქტი, ქირავნობა და სხვა) გადაცემიდან, რომელიც: |  |  |  |
| 35.5.1 | განლაგებულია ავტონომიური რესპუბლიკების ტერიტორიაზე და სახელმწიფო სარგებლობაშია | 65 | 35 |  |
| 35.5.2 | განლაგებულია ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) ტერიტორიაზე და სახელმწიფო სარგებლობაშია | 65 |  | 35 |
| 35.5.3 | ავტონომიური რესპუბლიკების სარგებლობაშია |  | 100 |  |
| 35.5.4 | ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) სარგებლობაშია |  |  | 100 |
| 35.6 | შემოსავალი ავტონომიური რესპუბლიკების საკუთრებაში არსებული ქონების (გარდა მიწისა) იჯარაში ან მართვაში (უზუფრუქტი, ქირავნობა და სხვა) გადაცემიდან | 35 | 65 |  |
| 35.7 | შემოსავალი ადგილობრივი თვითმმართველი ერთეულების საკუთრებაში არსებული ქონების (გარდა მიწისა) იჯარაში ან მართვაში (უზუფრუქტი, ქირავნობა და სხვა) გადაცემიდან |  |  | 100 |
| 35.8 | შემოსავალი სხვა სახელმწიფო ქონების (გარდა მიწისა) იჯარაში ან მართვაში (უზუფრუქტი, ქირავნობა და სხვა) გადაცემიდან, გადახდევინებული: |  |  |  |
| 35.8.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 35.8.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 35.8.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 36 | შემოსავალი სანქციებიდან (ჯარიმებიდან, საურავებიდან) |  |  |  |
| 36.1 | შემოსავალი სხვადასხვა სფეროში ადმინისტრაციული სამართალდარღვევებიდან, გადახდევინებული: |  |  |  |
| 36.1.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 36.1.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 36.1.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 36.2 | შემოსავალი საგზაო მოძრაობის წესების დარღვევისათვის გადახდილი ჯარიმებიდან | 40 |  | 60 |
| 36.3 | შემოსავალი საზღვრის უკანონოდ დარღვევისათვის გადახდილი ჯარიმიდან | 100 |  |  |
| 36.4 | შემოსავალი გაცემული სესხის დაფარვის ვადის დარღვევისათვის გადახდილი საურავიდან, გადახდევინებული: |  |  |  |
| 36.4.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 36.4.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 36.4.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 36.5 | შემოსავალი არქიტექტურულ-სამშენებლო საქმიანობაში გამოვლენილი დარღვევებისათვის გადახდილი ჯარიმებიდან, გადახდევინებული: |  |  |  |
| 36.5.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 36.5.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 36.5.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 36.6 | შემოსავალი საქართველოს სისხლის სამართლის კოდექსით გათვალისწინებული ჯარიმებიდან | 100 |  |  |
| 36.7 | შემოსავალი სხვა ჯარიმებიდან და საურავებიდან, გადახდევინებული: |  |  |  |
| 36.7.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 36.7.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 36.7.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 37 | შემოსავალი მიმდინარე ტრანსფერებიდან, შემოწირულებებიდან და ქველმოქმედებიდან (გრანტების გარდა), განკუთვნილი: |  |  |  |
| 37.1 | ცენტრალური ხელისუფლებისათვის | 100 |  |  |
| 37.2 | ავტონომიური რესპუბლიკების ხელისუფლებისათვის |  | 100 |  |
| 37.3 | ადგილობრივი თვითმმართველობებისათვის |  |  | 100 |
| 38 | შემოსავალი სასოფლო-სამეურნეო დანიშნულების მიწის არასასოფლო-სამეურნეო მიზნით გამოყოფისას სანაცვლო მიწის ათვისების ღირებულებისა და მიყენებული ზიანის ანაზღაურებიდან |  |  | 100 |
| 39 | ვალუტის კურსის ცვლილებით გამოწვეული შემოსავალი, მიღებული: |  |  |  |
| 39.1 | ცენტრალური ხელისუფლების მიერ | 100 |  |  |
| 39.2 | ავტონომიური რესპუბლიკების ხელისუფლების მიერ |  | 100 |  |
| 39.3 | ადგილობრივი თვითმმართველობის ორგანოების მიერ |  |  | 100 |
| 40 | შემოსულობა არაფინანსური აქტივებიდან: |  |  |  |
| 40.1 | შემოსულობა ძირითადი აქტივების გაყიდვიდან, მათ შორის: |  |  |  |
| 40.1.1 | საერთო-სახელმწიფოებრივი მნიშვნელობის ძირითადი აქტივების გაყიდვიდან | 100 |  |  |
| 40.1.2 | სახელმწიფო ძირითადი აქტივების გაყიდვიდან, რომლებიც: |  |  |  |
| 40.1.2.1 | განლაგებულია ავტონომიური რესპუბლიკების ტერიტორიაზე | 65 | 35 |  |
| 40.1.2.2 | ავტონომიური რესპუბლიკების სარგებლობაშია |  | 100 |  |
| 40.1.2.3 | განლაგებულია ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა და „სახელმწიფო ქონების შესახებ“ საქართველოს კანონით გათვალისწინებულ დასახლებათა ტერიტორიულ საზღვრებში არსებული ტყის პრივატიზებისა, რომლიდან შემოსული თანხაც სრულად ირიცხება ადგილობრივი თვითმმართველი ერთეულის ბიუჯეტში) ტერიტორიაზე *(13.07.2010 N 3439)* | 65 |  | 35 |
| 40.1.2.4 | ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) სარგებლობაშია |  |  | 100 |
| 40.2 | შემოსულობა ავტონომიური რესპუბლიკების საკუთრებაში არსებული ძირითადი აქტივების გაყიდვიდან | 35 | 65 |  |
| 40.3 | შემოსულობა ადგილობრივი თვითმმართველი ერთეულების საკუთრებაში არსებული ძირითადი აქტივების გაყიდვიდან |  |  | 100 |
| 40.4 | შემოსულობა ლიცენზიების გაყიდვიდან, განხორციელებული: |  |  |  |
| 40.4.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 40.4.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 40.5 | შემოსულობა მატერიალური მარაგების გაყიდვიდან: |  |  |  |
| 40.5.1 | შემოსულობა სტრატეგიული მარაგების გაყიდვიდან | 100 |  |  |
| 40.5.2 | შემოსულობა სხვა მატერიალური მარაგების (ნედლეული და მასალები, დაუმთავრებელი წარმოება, მზა პროდუქცია და შემდგომი რეალიზაციისათვის შეძენილი საქონელი) გაყიდვიდან, განხორციელებული: |  |  |  |
| 40.5.2.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 40.5.2.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 40.5.2.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 40.6 | შემოსულობა ფასეულობების გაყიდვიდან, განხორციელებული: |  |  |  |
| 40.6.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 40.6.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 40.6.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 40.7 | შემოსულობა არაწარმოებული აქტივებიდან: |  |  |  |
| 40.7.1 | შემოსულობა სახელმწიფო საკუთრებაში არსებული არასასოფლო-სამეურნეო დანიშნულების მიწის გაყიდვიდან, რომელიც განლაგებულია: |  |  |  |
| 40.7.1.1 | ავტონომიური რესპუბლიკების ტერიტორიაზე | 50 | 50 |  |
| 40.7.1.2 | ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) ტერიტორიაზე | 50 |  | 50 |
| 40.7.1.3 | შემოსულობა ავტონომიური რესპუბლიკების საკუთრებაში არსებული არასასოფლო-სამეურნეო დანიშნულების მიწის გაყიდვიდან |  | 100 |  |
| 40.7.1.4 | შემოსულობა ადგილობრივი თვითმმართველი ერთეულების საკუთრებაში არსებული არასასოფლო-სამეურნეო დანიშნულების მიწის გაყიდვიდან |  |  | 100 |
| 40.8 | შემოსულობა სახელმწიფო საკუთრებაში არსებული სასოფლო-სამეურნეო დანიშნულების მიწის გაყიდვიდან, რომელიც განლაგებულია: |  |  |  |
| 40.8.1 | ავტონომიური რესპუბლიკების ტერიტორიაზე | 20 | 80 |  |
| 40.8.2 | ადგილობრივი თვითმმართველი ერთეულების (გარდა ავტონომიური რესპუბლიკების ადგილობრივი თვითმმართველი ერთეულებისა) ტერიტორიაზე | 20 |  | 80 |
| 40.9 | შემოსულობა ავტონომიური რესპუბლიკების საკუთრებაში არსებული სასოფლო-სამეურნეო დანიშნულების მიწის გაყიდვიდან |  | 100 |  |
| 40.10 | შემოსულობა ადგილობრივი თვითმმართველი ერთეულების საკუთრებაში არსებული სასოფლო-სამეურნეო დანიშნულების მიწის გაყიდვიდან |  |  | 100 |
| 40.11 | შემოსულობა წიაღისეულიდან | 100 |  |  |
| 40.12 | შემოსულობა რადიოსიხშირული სპექტრით სარგებლობის ლიცენზიიდან | 100 |  |  |
| 40.13 | შემოსულობა სხვა ბუნებრივი აქტივებიდან | 100 |  |  |
| 40.14 | შემოსულობა არაწარმოებული არამატერიალური აქტივებიდან (პატენტები, სალიზინგო ხელშეკრულებები და სხვა ანალოგიური კონტრაქტები, აგრეთვე შეძენილი გუდვილი), გადახდევინებული: |  |  |  |
| 40.14.1 | ცენტრალური ხელისუფლების ორგანოთა შესაბამისი სამსახურების მიერ | 100 |  |  |
| 40.14.2 | ავტონომიური რესპუბლიკების ხელისუფლების ორგანოთა შესაბამისი სამსახურების მიერ |  | 100 |  |
| 40.14.3 | ადგილობრივი თვითმმართველობის ორგანოთა შესაბამისი სამსახურების მიერ |  |  | 100 |
| 40.15 | შემოსულობა მიწაზე საკუთრების უფლების აღიარებიდან |  |  | 100 |
| 41 | შემოსულობა ფინანსური აქტივებიდან და ვალდებულებებიდან, განკუთვნილი: |  |  |  |
| 41.1 | ცენტრალური ხელისუფლებისათვის | 100 |  |  |
| 41.2 | ავტონომიური რესპუბლიკების ხელისუფლებისათვის |  | 100 |  |
| 41.3 | ადგილობრივი თვითმმართველობებისათვის |  |  | 100 |

1. საქართველოს საბიუჯეტო კოდექსი: www.mof.ge/show\_law.aspx?id=711. [↑](#footnote-ref-1)
2. ნაერთი ბიუჯე­ტი არ ექვემდებარება არც ერთი ხელისუფლების წარ­მო­მადგენლობითი ორ­განოს მიერ დამტკიცებას.  [↑](#footnote-ref-2)
3. სახელმწიფოს ერთიანი ბიუჯეტი არ ექვემდებარება არც ერთი ხელი­სუფ­ლების წარმო­მადგენლობითი ორგანოს მიერ დამტკიცებას.  [↑](#footnote-ref-3)
4. ცენტრალური ბიუჯეტი არ ექვემდებარება არც ერთი ხელისუფლების წარ­მომადგენლო­ბი­თი ორგანოს მიერ დამტკიცებას.  [↑](#footnote-ref-4)
5. ავტონომიური რესპუბლიკის ნაერთი ბიუჯეტი არ ექვემდებარება არც ერთი ხელისუფ­ლე-ბის წარმომადგენლობითი ორგანოს მიერ დამტკიცებას.  [↑](#footnote-ref-5)
6. ერთიანი ავტონომიური რესპუბლიკის ბიუჯეტი არ ექვემდებარება არც ერთი ხელი­სუფ­ლების წარმომადგენლობითი ორგანოს მიერ დამტკიცებას.  [↑](#footnote-ref-6)
7. ავტონომიური რესპუბლიკის ერთიანი რესპუბლიკური ბიუჯეტი არ ექვემდებარება არც ერთი ხელისუფლების წარმომადგენლობითი ორგანოს მიერ დამტკიცებას.  [↑](#footnote-ref-7)
8. ერთიანი მუნიციპალური ბიუჯეტი არ ექვემდებარება არც ერთი ხელისუფლების წარ­მო­მადგენლობითი ორგანოს მიერ დამტკიცებას.  [↑](#footnote-ref-8)
9. Финансы: Учебник / А. С. Нешитой, Я. М. Воскобойников. - 10-е изд. - М.: Издательско-торговая корпорация „Дашков и К°“, 2012, с.147. [↑](#footnote-ref-9)
10. Финансы: Учебник / А. С. Нешитой, Я. М. Воскобойников. - 10-е изд. - М.: Издательско-торговая корпорация „Дашков и К°“, 2012, с.148. [↑](#footnote-ref-10)
11. Финансы:учебник для студентов вузов, обучающихся по экономическим специальностям, специальности „Финансы и кредит“ (080105) / Пол ред. Г.Б. Поляка. - 3-е изд., перераб. и доп. - М.: ЮНИТИ-ДАНА, 2008, с.58. [↑](#footnote-ref-11)
12. მათ შორის წამყვანი ადგილი სახელმწიფო ბიუჯეტს უჭირავს. მისი მეშვეობით მარ­თ­ვის ცენტრალური ორგანოები თავიანთ განკარგულებაში მოაქცევენ ეროვნული შემოსავ­ლის ნაწილს და გადაანაწილებენ მას შემდგომი გამოყენებისათვის. [↑](#footnote-ref-12)
13. Финансы:учебник для студентов вузов, обучающихся по экономическим специальностям, специальности „Финансы и кредит“ (080105) / Пол ред. Г.Б. Поляка. - 3-е изд., перераб. и доп. - М.: ЮНИТИ-ДАНА, 2008, с.58. [↑](#footnote-ref-13)
14. Финансы:учебник для студентов вузов, обучающихся по экономическим специальностям, специальности „Финансы и кредит“ (080105) / Пол ред. Г.Б. Поляка. - 3-е изд., перераб. и доп. - М.: ЮНИТИ-ДАНА, 2008, с.58. [↑](#footnote-ref-14)
15. მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ური­დია და სხვ.; რედ.: ვაჟა გურგენიძე] - თბ., 2004 – 483 გვ. [↑](#footnote-ref-15)
16. **საქართველოს კანონი „საქართველოს საბიუჯეტო კოდექსი“:** [www.mof.ge/show\_law](http://www.mof.ge/show_law). aspx?id =711. [↑](#footnote-ref-16)
17. ეს კოდექსი განსაზღვრავს საქართველოს საბიუჯეტო სისტემის ფორმირების პრინცი­პე­ბს, არეგულირებს სახელმწიფო, ავტონომიური რესპუბლიკების რესპუბლიკური და ად­­­გილობრივი თვითმმართველი ერთეულების ბიუჯეტების პროექტების მომზადების, განხილვის, დამტკიცების, ბიუჯეტების შესრულების, ანგარიშგებისა და კონტროლის წე­სებს, აგრეთვე საქართველოს ცენტრალური, ავტონომიური რესპუბლიკებისა და ად­გი­­ლობრივი ხელისუფლებების და ამ ხელისუფლებების ორგანოების მიერ შექმნი­ლი/ და­ფუძნებული იურიდიული პირების საბიუჯეტო ურთიერთობებსა და პასუხის­მგებ­ლობას. [↑](#footnote-ref-17)
18. მოიცავს აფხაზეთისა და აჭარის ავტონომიური რესპუბლიკების რესპუბლი­კურ ბიუ­ჯე­ტებს. [↑](#footnote-ref-18)
19. მო­ი­ცავს: 12 თვითმმართველი ქალაქის ბიუჯეტს და 67 მუნი­ცი­პა­­ლურ ბი­უ­ჯეტს. [↑](#footnote-ref-19)
20. მესხია ი., გაბელაშვილი კ. საქართველოს საბიუჯეტო სისტემა (ლექციების კურსი). - თბილისი, 2010, გვ. 39-40. [↑](#footnote-ref-20)
21. საგულისხმოა, რომ თანამედროვე მსოფლიოს მოწინავე ქვეყნებში სახელმწიფო ბიუ­ჯე­ტის მეშვეობით გადანაწილდება მშპ-ის 50-60%, ნაკლებად განვითარებულ ქვეყნებში ეს მაჩვენებელი 30-35%-ს აღწევს, მაგრამ ზოგჯერ ნაკლებიცაა. ასე მაგალითად, საქარ­თვე­ლოში იგი მხოლოდ 25-26%-ია. [↑](#footnote-ref-21)
22. თუ საქართველოს მთავრობის სარეზერვო ფონდიდან, ან საქართველოს რეგიონებში განსახორციელებელი პროექტე­ბის ფონდიდან, ან წინა წლებში წარმოქმნილი დავა­ლია­ნებების დაფარვისა და სასამართლო გადაწ­ყვე­ტილებების აღსრულების ფონდიდან გა­მო­­სა­­ყო­ფი თანხა არ აღემა­ტე­ბა 100 000 ლარს, საქართველოს ფინანსთა მინისტრის წარ­დგი­­ნე­ბით საქართველოს პრე­მი­ერ-მინისტრი უფლებამოსილია მიიღოს გადაწყვეტი-ლე­ბა თან­ხის გამოყოფის თაო­ბა­ზე. [↑](#footnote-ref-22)
23. საბიუჯეტო განაცხადს საქართველოს ფინანსთა სამინისტროში წარად­გე­ნენ; ჯერ-ერ­თი, შესაბამისი კანონით, საქართველოს მთავრობის დადგე­ნი­ლებით ან კანონის საფუძ­ველზე სახელმწიფო მმართველობის ორგანოს ადმინისტრაციული აქტით შექმნი­ლი/ და­­ფუძნებული საჯარო სამართლის იურიდიული პირები; და მეორე, საქართველოს კა­ნონმდებლობით დადგე­ნილი წესით საქართველოს ცენტრალური ხელისუფლების ორ­განოს ან/და მის მიერ დაფუძნებული იურიდიული პირის მიერ შექმნილი/დაფუძ­ნე­ბუ­ლი არასამეწარმეო (არაკომერციული) იურიდიული პირები, რომლებიც არ არიან სა­ხელ­მწიფო ბიუჯეტის მხარჯავი დაწესებულებები ან მათი კონ­ტრო­ლისადმი დაქვემდე­ბა­რებული საბიუჯეტო ორგანიზაციები. [↑](#footnote-ref-23)
24. თუ საბიუჯეტო განაცხადში ასახული ინფორმაცია განსხვავებული იქნება საბიუჯეტო კოდექსის 34-ე მუხლით გათვალისწინებული ინფორმაციისაგან, მხარჯავმა დაწესებუ­ლე­ბამ საბიუჯეტო განაცხადთან ერთად საქართველოს ფინანსთა სამინისტროს ბიუჯე­ტის მართვის ელექტრონული სისტემის მეშვეობით უნდა წარუდგინოს ინფორმაცია ამ გან­სხვავების მიზეზების შესახებ. [↑](#footnote-ref-24)
25. საქართველოს ფინანსთა სამინისტროსა და მხარჯავ დაწესებულებას შორის შეუთან­ხმებ­ლო­ბის შემთხვევაში საქართველოს ფინანსთა სამინისტრო უფლებამოსილია საქართველოს მთავრობას წარუდგინოს სახელმწიფო ბიუჯეტის პროექტის საკუთარი ვარიანტი, რომელ­თან დაკავშირებითაც საბოლოო გადაწყვეტილებას იღებს საქართველოს მთავრობა. [↑](#footnote-ref-25)
26. სახელმწიფო ბიუჯეტის პროექტთან ერთად საქართველოს პარლამენტს განსახილ­ვე­ლად წარედგინება ბიუჯეტის პროექტის შესაბამისი ქვეყნის ძირითადი მონაცემებისა და მიმართულებების დოკუმენტი.  [↑](#footnote-ref-26)
27. მთელი ეს ინფორმაცია წარდგენილი უნდა იყოს გასული, მიმდინარე და დასაგეგმი საბიუჯეტო წლებისათვის. [↑](#footnote-ref-27)
28. ეს ინფორმაცია წარდგენილი უნდა იყოს დასაგეგმი საბიუჯეტო წლისათვის და დასა­გეგ­მის შემდგომი სამი საბიუჯეტო წლისათვის. [↑](#footnote-ref-28)
29. სახელმწიფო ბიუჯეტის პროექტის თანდართული მასალები (გარდა წლიური საბიუ­ჯე­­ტო კანონის ამოქმედებისათვის საჭირო საკანონმდებ­ლო ცვლილებების პაკეტისა) მხო­­ლოდ ინფორმაციული ხასიათისაა და არ მტკიცდება საქართველოს პარლამენტის მიერ.  [↑](#footnote-ref-29)
30. ქვეყნის ძირითადი მონაცემებისა და მიმართულებების დოკუმენტზე დასაგეგმის შემ­დგომ სამ საბიუჯეტო წელზე გამოთქმული შენიშვნა სარეკომენდაციო ხასიათისაა. [↑](#footnote-ref-30)
31. წლიურ საბიუჯეტო კანონში ცვლილებების ან/და დამატებების შეტანა საჭიროებს ახა­ლი განწერის დამტკიცებას ან არსებულ განწერაში ცვლილებების შეტანას.  [↑](#footnote-ref-31)
32. მხარჯავ დაწესებულებებსა და საფინანსო ორგანოს შორის შეუთანხმებელ საკითხებზე სა­ბოლოო გადაწყვეტილებას იღებს ავტონომიური რესპუბლიკის აღმასრულებელი ორგა­ნო.  [↑](#footnote-ref-32)
33. საქართველოს ცენტრალურ და ავტონომიური რესპუბლიკების ხელისუფლებებს უფ­ლე­ბა არა აქვთ ჩაერიონ ადგილობრივი თვითმმართველობის ორგანოების საბიუჯეტო უფლებამოსილებებში. [↑](#footnote-ref-33)
34. იმ ადგილობრივ თვითმმართველ ერთეულს, რომლის ბიუჯეტის შემოსავლები (გრან­ტე­ბის გარდა) აღემატება ხარჯებისა და არაფინანსური აქტივების ზრდის ჯამს, გათანაბ­რები­თი ტრანსფერი არ გამოეყოფა.  [↑](#footnote-ref-34)
35. ავტონომიური რესპუბლიკის შემადგენლობაში შემავალი ადგილობრივი თვითმმარ­თვე­ლი ერთეული ადგილობრივი თვითმმართველი ერთეულის პრიორიტეტების დო­კუ­მენტს წარუდგენს ავტონომიური რესპუბლიკის საფინანსო ორგანოს ავტონომიური რეს­პუბლიკის მიერ დადგენილი წესით.  [↑](#footnote-ref-35)
36. დამტკიცებულია საქართველოს ფინანსთა მინისტრის 2011 წლის 8 ივლისის №385 ბრ­ძა­­ნებით - „პროგრამული ბიუჯეტის შედგენის მეთოდოლოგიის დამტკიცების თაო­ბა­ზე“, რომელიც ამოქმედდა 2011 წლის 11 ივლისიდან [დანართი №2 (11.07.2012 N 244)]. [↑](#footnote-ref-36)
37. დამტკიცებულია საქართველოს ფინანსთა მინისტრის 2011 წლის 8 ივლისის №385 ბრ­ძა­­ნებით - „პროგრამული ბიუჯეტის შედგენის მეთოდოლოგიის დამტკიცების თაო­ბა­ზე“, რომელიც ამოქმედდა 2011 წლის 11 ივლისიდან [დანართი №3 (11.07.2012 N 244)]. [↑](#footnote-ref-37)
38. დამტკიცებულია საქართველოს ფინანსთა მინისტრის 2011 წლის 8 ივლისის №385 ბრ­ძა­­ნებით - „პროგრამული ბიუჯეტის შედგენის მეთოდოლოგიის დამტკიცების თაო­ბა­ზე“, რომელიც ამოქმედდა 2011 წლის 11 ივლისიდან [დანართი №4 (11.07.2012 N 244)]. [↑](#footnote-ref-38)
39. ამ დანართში მითითებული საერთო-სახელმწიფოებრივი მნიშვნელობის და სახელ­მწი­ფო ქონების ნუსხას ადგენს საქართველოს ეკონომიკისა და მდგრადი განვითარების სა­მი­ნისტრო.  [↑](#footnote-ref-39)